
CUVINT ÎNAINTE 


Unul din evenimentele anului 1947 a fost aparitia 
cărti De pe valea Motrului, a Surmizei Cretzianu, care 
ne-a revelat o debutantă de mare talent, la virsta matu- 
rității. Pentru generația meu, de fosti elevi ai liceului 
Traian din Turnu-Severin, era însă o veche cunoștință 
si mai ales un obiect de admiraţie, pentru cei din pragul 
uhsolvirii, cărora ivirea ei la fereastră, din casa de peste 
drum de şcoală, le era mult așteptată. Nici unul din aceș- 
tia nu putea prevedea că frumoasa codană avea să învie, 
într-o carte cu totul remarcabili, lumea provincială de la 
sfîrşitul secolului trecut. La apariția încîntătoarei cărţi 
mi-am exprimat bucuria într-un foileton, urmat de acela 
a! lui G. Călinescu, iar autoarea a primit de la profesorul 
C. Rădulescu-Motru o scrisoare care i-a pus virf, ca să 
zic așa, excepționalului succes. Ce conţinea cartea? De- 
clinul unei clase, — mica boierime — altădată prosperă, 
dar care-și păstra, în pofida sorții potrivnice, ceea ce s-ar 
ji numit, în vremea dominaţiei fanariote, „heghemonico- 
nul“. Mulţi dintre reprezentanţii ei, cîndva avuti, erau 
reduşi la o sărăcie aproape lucie, dar pe care și-o ascun- 
deau cu grijă, afectind aceeaşi mândrie, sau, ca să între- 
butnțez acelaşi limbaj vechi, îfosu? stăpinitorilor de odi- 
MATL. 


O seamă din urmaşii celor evocaţi de Sarmiza Cretzi- 
anu, după amintirile unei bunici, cunoscătoare a acelei 
lumi ciudate, hălăduiau, în primele două decenii ale se- 
colului nostru, la Turnu-Severin, constituind o parte din 
burghezia oraşului. Numele celor mai multe din familiile 
De pe Valea Motrului nu-mi erau așadar străine, dar car- 
tea mi-a revelat, pe lingă un proces social nebănuit, şi 
o tipologie dispărută odată cu veacul trecut, dintre cele 
mai interesante, a cărei caracteristică principală era do- 
rinţa de a salva cu orice preț „fațada“. Astfel, Sarmiza 
Cretzianu îmbogăţea galeria de figuri a literaturii noas- 
tre, cu o luciditate necruțătoare, la antipodul perspectivei 
edulcorate a unor scriitori de marcă din ajun, ca Emil 
Giîrleanu, înduioșaţi de același proces de moarte lentă a 
unei clase. 

În noua ei carte, pe care autoarea n-a apucat să o 
publice în timpul vieţii, întîlnim unele vechi cunoștințe 
din De pe valea Motrului. Cititorilor noștri, posesori ai 
primei ediţii sau a celei de a două, apărută în 1971, în 
Editura Eminescu, le atragem atenția asupra a două ca- 
pitole ale cărții, în care era vorba de cucoana Masinca 
Hârgotă, Stăiceanca, de răposatul ei soţ, Iancu Hârgotă, 
de Iancu, unicul lor fiu și de fetele lor, în noua carte 
și ele mame : capitolul prim, introductiv şi al zecelea, cu 
titlul: Scurta viaţă a lui Iancu Hârgotă. Tot acolo aflăm 
de „Moara Mandii“, care făcea parte din zestrea „cucoa- 
nii Lenii, fiica logofătului Stăiceanu“, unde „în ziua de 
Sfintul Pantelimon“ se făcea „nedeia“. 

Or, cu ocazia uneia din aceste nedei anuale, se văd 
întiia oară cei doi tineri, veri de gradul al doilea, odrasle 
din generaţia a treia a aceleiași familii, învrăjbită pentru 
că bunicul trăsese cu pușca în cumnatul său, pentru o 
bucată de pămînt, cuvenită acestuia. Iată dar că pe valea 
Motrului se reeditează eterna poveste a perechii shakes- 


peariene din Verona, cu deosebirea unut deznodámint 
favorabil, părinții împăcindu-se în ajunul zilei cînd copiii 
lor ziinuiau o fugă romanțioasă, vărul „răpindu-şi“ însa 
verisoara, cu consimțământul duios al bunicii si al ma- 
melor respective. 

in prma parte a Cronicii Stăicului, asistăm la edu- 
cația pe care bunica, Masinca, o dă nepoatelor ei, în spi- 
ritul vietii sănătoase de familie a sfirsitului de veac. În 
măsura în care au evoluat în interval de o sută de ani 
aproape, relațiile dintre copii şi părinţi (cu atît mai mult 
intre copii și bunici), atmosfera romanului va surprinde 
pe multi dintre cititori, ca o poveste de demult și poate 
chiar de aiurea, cu un ușor iz de exotism. Bunica, ținând 
locul de mamă, reprezintă mentalitatea din prima jumiă- 
tate a veacului trecut, în care tinerele mame mai citeau, 
pe lingă alte cărți de imaginație, și clasica lucrare a lui 
Fénelon, L'Êducation des filles, veche atunci de peste o 
sută de ani, dar încă o carte de referință, ca și Telemaque, 
al aceliiiași venerabil autor. La lectura Cronicii Stăicului 
așadar, s-ar putea reconstitui o altă Educaţie a fetelor, 
la meridianul nostru, în vigoare pentru multe familii din 
epocă. Eroina cea tînără, care nu va avea să fie răpită, 
cum credea, ci căsătorită cu consimțămîntul celor „bă- 
trîni“, citea însă pe Georges Ohnet și alţi autori, de bună 
seamă triați de vigilenta educativă a bunicii, care nu era 
ostilă decît aventurilor ce declasau în acea vreme fami- 
liile, dezonorînd fetele, dacă nu se căsătoreau cu „răpi- 
torii“ lor, din aceeași lume, socotită singura bună. 

Totodată, în aceeași primă parte a Cronicii Stăicului, 
se desfăşoară muncile agricole pe mica proprietate răma- 
să Masincăi, munci prezidate de un spirit paternalist, care 
n-a fost, în strictă realitate, străin Hârgoteștilor. Într-a- 
dezăr, consultind monografia judeţului Mehedinţi, de Ion 
Ionescu de la Brad, deducem din paginile ei dubla me- 


todă a ilustruiui agronom și iubitor al țuruniinh, în Spi- 
ritul marelui '48: colinda județul in căruță și cînd aflu 
de la țăranii clăcași că „boierul“ era un zbir, nu-l vizita, 
continuindu-și ancheta exclusiv printre acestia, dar cânu, 
dimpotrivă, era informat ca stăpinul moşiei era un om 
de omenie, luu contact cu el, se interesa de avutul său 
de condiţiile muncilor agrienle, de rezultatul: lor și le 
consemna cu aceeaşi obiectivitate ca și în cazurile con- 
trare. Or, Hârgoteştii de la valea Motrului au cucerit. 
simpatia lui Ion Ionescu, ca și, de altfel, Stiiicenii din 
care se trăgea Masinca. 

tlărgotestii erau neam vechi, atestat în divanul lui 
Vlad vodă Călugiirul, cure domnise între anii 1482 și 1495. 
Provrietățile lor, în judeţul Mehedinţi, după patru sute 
de ani, eruu destul de mici. Drăghicean Hârgotă, de la 
Baia de Arumă, a complotat contra domnitoruiui George 
Ribescu si l-a găzduit p2 Kossuth. 

Din neamurile pernenite în roman și în monografi« 
„eluiași Ion Ionescu, tutăi Masincăi, Dimitrie Stăiceanu, 
scapetise în urma proceselor cu principele Alexandru D. 
Ghicu, râminînd cu numai 50 de pogoane de pământ, din 
cure pluqărea 15, plantuse pruni pe 10 și păstea oi pe 
restul, reușind să-şi facă o „viață confortabilă“, să-şi 
crească Line nopiii şi să treacă drept „exemplu viu al 
nedreptăţii celor mari şi al scăpării de sărăcie prin 
muncă“. 

Ion Ionescu de la Brad a apreciat şi comportarea lui 
Dimitrie Haăârgotă, cure îngrijea de o sută de stupi, își 
gunoia în fiecare an ogoarele, stăpinind 80 de pogoane, 
din care 20 de pădure, 10 de fineţe, 30 de țarină și 20 
de pruni, și făcând asolument de doi ani cu grîu și porumb. 

Urmașii lor, descriși de Sarmiza Cretzianu, n-au mai 
Jost atît de energici, sărăcind aproape complet, tânzîn- 
rii-si pământurile sau părăsindu-le și încercîndu-și noro- 

Un arum al celor do? teneri din roman, la o alta nc- 
deie de ne aceeaşi vale a Motrului, nu e decit un peleri- 
nai nrintre ruine si amintiri, dar și prilej pentru roman- 
cieră de a trece în revistă toate familiile și așezările lor, 
altădată înfloritoare. 

Cu această a doua narte a ciclului De pe Valea Motru- 
lui, mult regreiutu Sarmiza Cretzianu a aruncat un văl de 
poezie peste sfîrșitul de veac, rămas romanţios și senti- 
mental, dar și păstrător de datini. Legea fatală a muta- 
tiei nu a exclus însă puterea de vrajă a trecutului, evocat 
cu mare talent, în spirit cît mu: veridic, 


SERBAN CIOCULESCU 


CĂUTIND A LE DEPRINDE LA CU- 
sut, cucoana Masinca Hârgotă dăduse în mîna fiecăreia 
din cele trei fetiţe cu cozi castanii — nepoatele dumneaei 
— cite un ac mai mărişor, înșirat cu fir lung de arnici 
roşu și cîte un petic de pînză mai rară pe care se afla 
o fioare lesne de cusut, începută de dînsa după un izvod 
bătrinesc. Aşezate la umbră, pe scăunele joase, roată îm- 
prejurul său, în cerdac la Stăic, copilele cuseau cu luare 
aminte, 

Nouri rotaţi, de vreme bună, albi şi pufoși, se destră- 
mau încet pe albastrul de smalţ al boltei. Amiaza de vară 
părea a sta pe loc, toropită de căldură. Numai frunzele 
plopiior din marginea orașului foșneau neodihnite, ca şi 
albinele care bizîiau în soare, pe lîngă uleele din fundul 
grădinii. Sus de tot, în slava cerului, ţipa o prigorie frip- 
tā ce sete. Miros de prună coaptă şi de floare de izmă 
plutea în văzduhul tremurător de lumină. Un car sciîrțiia 
încet pe drumul moale de pulbere. Omul așezat pe proțap 
brucea boii cu codirişca biciului şi-i certa cu glas înfun- 
dat. 

Fetitele îmbrăcate în rochi de indian tipărit cu flori 
mărunte şi şorțuri numai volănaşe, făcute din tulpan alb 
cu bobițe, cu părul adunat în crestet, legat strîns cu funde de 
panglică în culoarea potrivită ochilor fiecăreia, nu ascultau 
şi nici nu se osteneau să priceapă ce spunea unchiașul 
din car. Ştiau că vorbele urîte le sînt de trebuință oame- 
nilor care umblă cu vitele şi muncesc la cîmp, cum le 

aste tutunul rău mirositor cu car. le umplea mama maroc 
poala sorțulețelor şi le mîna simbăta seara să li-l îfmipar- 
tă, ori rachiul ce-i dădeau peste can cu poftă cînd îi cis- 
stea logutătul la uşa pivniței. Wu erau însă pentra cie 
nu făceau parte din umea lor #2 ronii, 

Scund şi încăpător, sprijinit de şase stilpi de stejar 
cioplit, cerdacul acestei aşezări fusese, dintru început, iov 
de răsuflu si de tabiet peniru bărbaţi, cind se intorceaii 
osteniți acasă de ia treburile sau de la plăcerile lor, Iov 
prielnic cusutului și făcutului cu iglița cucoanelor, ca- 
re-și împleteau aici, sub streagina sa lungă, în scăpătatu! 
soarelui si al frumusetii lor, prinsa firele lucrului, gin- 
durile si pàrorile o rău. 

Prin înfěiisarca sa primitnaru, cordacul de la Stăic era 
un pas ce-l făcea casa înaintea mu-aficiler, pînă a prin- 
de de veste gazdele că so verle venind o trăsură şi a ieși 
in grabă pentru a-i pofti să inire, cu su se bucure de ră- 
coarea încăperilor cu perdeleic impreunăte — în aşiep- 
tarea dulceţurilar și a catclelor — sau de duduitul priete- 
nos al sobelor, după un drum făcut pe gev ori pe zloată. 

Cu părul în ochi si cu palmele umede, fetitele se imi- 
deau să împungă cu dibăcie pinza, numărind în gînd fire- 
le, ca să potrivească o floare, cum le arătase mama-mare. 

Scăpate, în ceasurile odihnii de amiazi, de sub ascul- 
tarea guvernantelor, ședeau cuminţi și silitoare la genun- 
chii bunicii si-i cereau că le spună basme adevărate, adi- 
că lucruri întîmplate pe vremea cînd fusese ea tînără, sau 
și mai demult. 

Ca de obicei, cucoana Masinca le lăsa să mai aștepte 
Făcu în răstimp o pasienţă, se uită cu binoclul peste lun- 
că, se mai gîndi la ale ei, apoi se hotărî să strîngă cărțile 
pasienţei de pe masa rotată, așternută cu macat de bumbac 
în trei culori, vărgat cu beteală, își trosni încheieturile 
degetelor, tusi uşor ca să-și dreasă glasul și începu só le 
istorisească nenoatelor. 

Cele trei copile, cu cozile deonotrivă de castanii, dr 
cu ochi în culori deosebite, vere drepte între ele, Mihăița, 
Sultănica si Dochiţa, ascultau cu încântare povestile eu- 
coanei Masinchii, deși multe din ele le erau cunoscute, Le 
plăcea mai cu osebire, si nu se săturau ascultînd-o, pe cea 
cu fuga în munte a logofătului Benga, străbunicul lor, 


12 


care se băJenise îrnpreună cu Loată casa sa, prin anl dolo, 
de groaza turcilor intraţi în tară. La acel prilej, o petise 
pe fiica sa Bălasa — muma mamei-mari — un căpitan de 
panduri, soţ al Vladimiresculvi, Dumitrache Gîrbea. Di- 


laşa număra numai paisprezece ani în virsta sa -- fiind 
abia cu puţin mai mare decît crau ele acum -— dar pă- 


rintele său se învoise totuși să o dea după căpitan, om cam 
în vîrste, socotind că cra lucru înțelept, pe vremurile gre- 
le ce le petrecea, să-și ia ginere de nădejde pentru apă- 
rarea avorii «i casei sale. 

Nouă preoţi, adunaţi în grabă de prin satele din vale 
de polera de panduri mînată după ei, săvirşiseră pînă în 
seară, acolo în pădure, înaintea unui stejar bătrîn, aceas- 
ià cununie, jar sluger Tudor le fusese naș. 

Ştiau și alte povești si mai vechi, din vremea moşu- 
lui lor Hârgută, paharnic în divanul lui Vlad Vodă Călu- 
gărul, al cărui neam era venit de peste Dunăre, dintr-o 
ară îndepărtată răreia îl zicea Croaţia. 

Le islorisise cucoana Masiuca multe şi din viaţa ei. 
Aşa aflaseră cum fusese dînsa gătită mireasă, în rochie 
Je atlaz albastru presărată cu flori de fir de aur, avînd 
ieste sovonul de borangic ce-i acoperea cununa de cozi 
vălane cununița de turcheze şi mărgăritar de la muma-bă- 
irînă ; şi cum plecase din casa părintească, de aici de la 
Stăic, scara tirziu, după masa de nuntă, peste Motru la 
Stroiesti, la casa socrilor, sezînd alături de cuconu Ioni- 
(1, mirele iuat din drag. în butea de Viena trasă de pa- 
iru cai înaințaşi, tot una în păr, care luaseră -zăuşi cînd 
<1 treacă prin vad. Deschizind ochii din leșinul ce-i ve- 
nise de spaimă, rămăsese mirată, zărind la lumina ste- 
iclor pe nenea Statie, fratele dumneaci mai mare, cu hă- 
turile răsucite de mai multe ori în jurul mîinilor, cu-capul 
gol și cu pietele răvășite, răsuflînd din greu. La piecare, 
acesta, cu griic, nu se îndurase să lase însurăteii singuri 
la drum pe vreme de noapte si luase în ascuns locul slu- 
pii ce ar fi fost să șadă lîngă Gujbă vizitiul. Caii, speriați 
ue întuneric, erau gata să răstoarne trăsura în Motru ; 
[ind însă învățați chiar de cuconu Statie la ham, se 
liniştiseră îndată auzindu-i vocea şi simțind hățurile în 
mina sa, 

Glasul stăpinit al cucoanei Masinchii se iringea cor 
pe cînd povestea întîmplări din zilele tinereții fericite, 
iar privirea ce o îndrepta spre bisericuţa din deal îi juca 
în lacrimi. Acolo odihneau, rînd, sub tufe de hurmuz și 
de sîntemării albastre, cuconu Ioniță, soțul dumneaei, 
muica Bălașa și taica Dumitru, duşi de mult, cuconu Sta- 
tie, Iancu — singurul ei copil între trei fete — mosi, 
strămoși și neamuri uitate, ai căror morminţi abia se mai 
deosebeau. 


Copilele ascultau, neclintite, pentru a nu știu cita 
oară, sorbind vorbele cucoanei  Masinchii, povestitcare 
iscusită, pricepută .la înşiruirea faptelor ce le fermecau 
închipuirea. Luînd seama la istorisirile mamei-mari, li 
se părea că văd aevea lucrurile petrecute de demult, oa- 
menii din vremurile acelea, întîmplările înfricoșate 
site întotdeauna însă cu bine. 

Vedeau trecînd străbunici bălane și frumoase, inzră- 
cate în rochi de mătăsuri cu ape în toate fețele, puriind 
şaluri de casmir pe umerii înguști, ori malotele îmblăni- 
te cu jder și cercei lungi în urechi, așa cum erau zugră- 
vite în biserici ; bunici și moși, vătafi de plai, pitari, 
ispravnici, căpitani de margine și panduri cu flinte înalte, 
călări pe cai miîncători de jeratec, haiduci cu chica lungă 
și cu privirea tăioasă ca ascuţişul jungherului, dar cu 
inima moale şi cu galbenul în palmă pentru nevoiaşi. 
Toate aceste umbre luau viață şi trăiau în povestirile cu- 
coanei de la Stăic, încîntînd pe strănepoatele lor. 

Tot din gura nepreţuitei mame-mari aflaseră poveștile 
caselor boiereşti ce începeau de dincolo de Baia de Ara- 
mă, de unde muntele pietros se schimba treptat în dea- 
luri domoale, case ce se înşiruiesc ca un ghiordan de-a 
lungul văii Motrului. Cu vorbe pe înțelesul lor, le lămu- 


rise tainele şi trecutul neamurilor ce-şi aveau așezările 
în această zîmbitoare parte de țară. Le spusese toate 
cîte le știa despre faptele de seamă săvîrșite de stăpinii cu- 
lelor agăţate pe cîte un pripor împădurit, de unde, înal- 
te, albe și semeţe, străjuiesc ținutul. Le arătase purtarea 
lor la vreme de temere, cînd, fără tocmeală își dăduseră 

viața şi averea copiilor pentru apărarea pămîntului ţării 
şi a domnului. 

Nu odată, după trecerea turcilor veniţi în pradă, multe 
din acele așezări rămăseseră sărace de stăpîna tînără sau 
de o cuconiţă spriîncenată și frumoasă a căror urmă se 
pierdea pentru totdeauna în vreun serai zăbrelit ce pe 
malurile Bogazului. 

Potrivindu-le pentru urechile lor de codane, le iste- 
risise şi unele întîmplări de dragoste petrecute între cite 
un fecior nemintos ai vreunui boier şi o coconiţă, zadar- 
nic ferită de mamă și de dădacă de primejdiile iubirii. 

Ținea minte cucoana Masinca să fi sărutat în copilă- 
rie mîna ofilită a unei cucoane despre care ştia acuma 
că fusese furată de mai bine de cincizeci de ani, în aju- 
nul nunţii cu un mire nedorit, ales de părinţi pentru că 
le era vecin de moșie, de boierul cu privirea aspră și 
barba albă ce ședea tăcut lîngă dînsa, trăgînd din ciu- 
buc și trecînd liniștit boabele mătăniilor de chihlimbar 
printre degete. 

Curtea de la Stăic, peste care se afla stăpînă cucoana 
Masinca Hârgotţă, fiică din neamul lui Jarco Stăiceanul, 
se adăpostea într-o poală rotundă de dealuri, cu fața că- 
tre Motru şi-şi deschidea porţile primitoare la drumul 
Băii de Aramă. 

Casa așezării se arăta măreaţă pe lîngă cele ale moş- 
nenilor, care se întindeau — păstrînd o depărtare cutiin- 
cioasă — în dreapta și în stînga. În adevăr însă, nu era 
alcătuită decît dintr-o sală mare ce o despărțea în două 
— de la cerdac pînă la prispa din dos — și patru oqâi 
încăpătoare, îmbrăcate toate în așa fel ca să poată găz- 
dui musafirii ce ar rămîne peste noapte. 

Clădirile trebuitoare gospodăriei erau așezate cunună, 
după însemnătate, în curtea dinapoi a casei, închizinil-o 
ca pe o cetate în partea dinspre dealuri. 

Neam din neamul lor Stăicenii se pomeniseră aici. 
Un sinet al casei lor, scris în slova înflorită a timpului 
și iscălit de mîna lui Constantin Vodă Brâncoveanu, le 
întărea stăpînirea peste pămîntul ce-l aveau de maşte- 
nire. Erau însă şi mai vechi, tulpină crescută şi mereu 
înnoită din pămîntul Stăicului, ca şi copacii din păduri, 
prunii din livedii și iarba cîmpului. Trăiseră de veacuri 

în bună învolre cu oamenii tocului, de care nu-l UCOLC- 
beau decit cinurile si numărul stînjeniior, ciștisate — 
şi hrisovul ca şi codrul de pămint — „pentru credincioasa 
slujbă și vărsare de singe la vreme de război“. 

în bătălii şi la prilej de năvală luptaseră alături, 
oameni ai aceluiaşi pămînt, și tot alături se aflaseră și 
pe urma plugului, împărțind nădejdea si sămînţa ce avea 
să-i hrănească. lar de fiecare dată cînd so vidicase ci ci să 
răspundă chemării lui Vodă la oaste, plecase cu ceata Sä, 
alcătuită din oameni trăitori în sate, care nu-i iescau 
din cuvînt. Căzuseră destui din neamul lor împreună eu 
cei îmbrăcați în cioareci şi opinci, pentru siujba domnu- 
lui, sau cînd cra vorba să-si apere páisintul wi să se 
ațină nedreptăţilor. Cei ce se mai întorceau, învingaturi 
sau biruiţi, suferind aceleaşi lipsuri şi necazuri, nu pre- 
getau să înceapă împreună, do ia capăt, văbdători şi sără 
cârteală, muncile şi coszodăritul. 

Amestec în politică nu avuse'eră niciodată, nici de 
dregătoriile apropiate de scaunul domnesc nu se atinsese 
vreunul din ei; poate din pricina depărlării prea mari 
a pămîntului ce-l locuiau tot anul, dar mai cu seamă din 
pricina averii neînsemnate, care nu le-ar îi încăduil că se 
potrivească cu boierimea cea mare. 

Răduţoiu Jarco Stăiceanul, comendiriii de panduri, 
moşul cucoanei Masinchii, plecase printre cei dintii ca 
ceata sa pentru a se alătura lui sluger Tudor în vremea 
Zaverii. Crezuse şi el, ca mulți alţi oameni de tară, că 
această mișcare va stîrpi răutăţile. Sfirşitul ei încă nu 
semănase cu frumuseţea începutului. Lipsa de bărbaţi 
purtători de arme îl făcuse pe Vladimirescu să primească 
în rîndurile oștirii sale şi oameni de adunătură. Întîm- 
plarea petrecută la Benești, la curtea boierilor Oleioli- 
șeni, prieteni şi ocrotitori ai săi, îl amărise milt pe slu- 
ger Tudor. Asprimea pedepselor hotărite vinovatilar o 
dovedise îndestul. Nici atunci, cînd în tabăra de la Ținţă- 
reni i se înfățișase tînărul briernas Dinacheo de Ja Cer- 
neti, tremurînd, numai în cămasă, în urma  întîlnirii 
avute cu o poteră de panduri, nu-i veni-e bine. 

Răduţoiu Jarco, căpitanul din Stăic — cum îi ziceau 
ceilalți căpitani — avusese și el de tras multe necazuri 
la întoarcerea acasă. Găsise hotarele încălcate, pămîntul 

nemuncit, gardurile arse. Circole nenumărate 11 olravi- 
seră .zilcle și îl sărăciseră. Pămintul îl scosese de la in- 
călcători cu parul, lipsindu-i de legepeceicare-l asu- 
prise, socotindu-l „apostat“. Cei pedepsiţi își primiseră 
osînda ca de la un stăpin și părinte și o găsiseră dreaptă. 
Iar ţiganii lăutari întocmiseră nişte stihuri ce le cină 
strănepoții lor pînă în ziua de azi pe valica Motrului : 

Căpitane Răduţoiu 

Nu ne bate cu păroiu.., 


Uitînd oamenii, iertînd căpilanul Jarco, viaţa îzi ur- 
mase cursul, cu grijile şi munca fiecărei zile. Aratul și 
semănatul, seceratul şi treeratul nu așteaptă și trebuiesc 
indeplinite, oricare ar fi sfăzile şi neînțelegerile intre 
oameni. 


Rămasă văduvă de timpuriu, cucoana Masinca Hâr- 
gotă căutase să-și mărite fetele îndată după ieşirea ior 
din pensionul de domnișoare al călugăriţelor ursuline din 
Sibiu. Urmiînd ideile înaintate ce-si făcuseră drum în 
protipendada mehedinţeană, alesese ginori după spiritul 
timpului. Cu ajutorul si după sfatul rudelor pricupsite 
de la oraș, găsise soţi cu cariere si cu viitor pentru 
fiicele sale. Nu-i alesese numai după spiţa neamului, nici 
după pitacul de boieric, cum se făcea mai înainte. De 
ifosele boierilor de Motru, cu carte și avere puţină — 
rude și vecini ai dumneaiei — era sătulă. Tot sătulă cra 
și de statul cu ochii pe cer, pîndind un nour de ploaie 
sau o rază de soare. Vroise oameni de oraş şi de accea 
își dădu toate trei fetele după magistrați, tineri întorși 
de curînd de la învătătura făcută la Paris. Viitorii ginori 
ai cucoanei de la Stăic erau oameni de lume nouă, se 
purtau cu pălărie „haut-de-forme“, cu mănuși „beurre 
frais“ și vorbeau limbi străine. 

Eugenie, cum i se spunea la maicile ursuline, mîngi- 
iată acasă cu numele de Vena, prescurtare din Evghenia, 
cea mai frumoasă din fetele cucoanei Masinchii, ieşise 
din pension înaintea surorilor mai mici, împodobind ca 
„grande demoiselle“ casa si înveselind văduvia mamei 
sale timp de un an. 


17 


Ochii ei mari, cu lumini de chihlimbar, iuraseră mul- 
te inimi privind cu nevinovăție de sub sprîncenele drep- 
te. Cea dintii ieșire în lume fusese hotăritoare pentru 
renumele de frumuseţe al tinerei „débutante“. 

Poftită de prezidentul Tribunalului de Mehedinţi la 
o soarea ce avea să aibă loc în saloanele Apollo din ulița 
mare, pentru a prezenta notabilităţilor județului și ora- 
sului pe noii magistrați, cucoana Masinca oftase, dar pri- 
mise totuşi să vină cu fiica sa la acea adunare. 

Destul se aţinuse legii nescrise a neamului său, care 
scotea în calea fetelor ursitul cînd împlineau paisprezece 
ani. Izbutise să-și ţină fata ascunsă pînă ce o văzuse de 
șaptesprezece ani, ca să nu o piardă prea crudă, dar 
acum venise ceasul cînd nu-i mai putea amina înfățişa- 
rea în lume. 

Sosite de două zile, pentru a avea răgaz să se odih- 
nească și să-şi facă pregătirile de bal, cucoanele de la 
Stăic erau trase la cucoana Masinca la oraș, la Turnu 
Severin, în casele rămase de pe urma moșului ei, logofă- 
tul Benga, aflate în latura mai apropiată de Cerneţi de- 
cît de marginea Dunării, de-a lungul căreia puţini cu- 
tezaseră să se așeze cînd se făcuse orașul nou, temin- 
du-se de cetele de turci de la Ada-Kaleh. Casele stăteau 
singure mai tot anul, dar cucoana Masinca le ţinea gă- 
tite totdeauna, ca să iabă unde trage cînd venea cu tre- 
buri pe la oraș: tîrguieli sau vreo judecată la tribunal. 
Îi erau mai cu seamă de folos cînd trimitea carele curții 
cu bucate sau cu butiile de ţuică la vînzare, căci acele 
case, deşi erau scunde şi nu prea mari, aveau acareturi 
multe, şopruri încăpătoare și grajduri bune pentru adă- 
postul dobitoacelor, iar pe lîngă cuhnia din curte se afla 
un sir de sobe cu paturi pentru argați. 

Cucoana Masinca, cu fiica sa Vena, veniseră de la 
Stăic în sania cu patru cai, fiind troianul mare în iarna 
acelui an. Luase si pe Lisaveta, fata din casă, crescută 
în curte la Stăic, dar avusese grijă să mine, mai din vre- 
me, un om cu cocia cu merindele și cu calabalicul, care 
că cricească babei ce vedea de case să scuture, să facă 
focurile, să aștearnă paturile şi să le aștepte cu demîn- 
care caldă și cu toate rostite. 

În dimineaţa zilei așteptată cu bucurie inlrigurată de 
Vena, cucoana Marghioala Severineanca, văruica mult 
umblată peste hotare a cucoanei Masinchii, le trimisese 
pe Domnica — ţiganca de casă iscusită a dumneaei, care 
ştia ca nimeni pe lume să pieptene și să potrivească la 
cap — ca să le ajute la îmbrăcat. 

Domnica fusese de mică pe lingă cucoana Marghioala 
— se soptea că ar fi fost născută din păcate boierești, 
rudă apropiată cu casa Severinenilor — și deprinsese toate 
meșteșugurile gătelii de la stăpina sa, femeie  alintată, 
iubitoare de desfătări, de sulimanuri și de parfumuri, al 
căror duh stăruia mult în urma sa după ce trecea mlă- 
diindu-se în foşnet de mătăsuri scumpe şi sclipiri de 
olmazuri. Puţine cucoane ca Marghioala Severineanca în 
zilele ei! Văduvă tînără, frumoasă şi bogată, îi plăcuseră 
călătoriile şi pătelile, dar mai presus de toate iubitul. 
Domnica o însoţise peste tot, fiindu-i ca mîna dreaptă, îi 
cunoştea toate tainele și-i aflase toate iscusințele. Des- 
teaptă şi pricepută la toate, ţiganca învățase puţină car- 
te, vorbea cu ușurință franțuzeşte, umbla pășind fără zgo- 
mot prin casă şi ieșea din odaie de-andaratelea, cu spa- 
tele către uşe, așa cum, văzuse făcînd pe camerisiele 
boieroaicelor din Englitera — cînd fusese cu cucuoana 
ei într-o iarnă la Corfu — dar se purta tot cu opreg, cu 
garoafă la ureche și cu picioarele goale. 

Cum intrase pe ușe, Domnica își suflecase minecile 
cămăşii cu altiţă și se pusese pe călcat rochiile, pe ma- 
șinat volănasele de la jupoane, de la cache-corset-uri și 
de la alte albituri mai tainice, petrecîndu-le apoi la toate 
panglicuțe pembe pentru cuconița Vena, iar pentru cu- 
coana Masinca — mai pe bătrinețe — catifeluţe negre. 

Abia prinsese a se însera, cînd și începu căratul căl- 
dărilor cu apă fierbinte în iatăcelul cu feredeu şi sub 
privigherea Domnichii se pregăti scalda cucoanelor, în 
apa încropită, fiartă îndelung cu tărîțe de grîu, care înăl- 
besc și moaie pielea. Cînd fusese rindul Venei. Dom- 
nica, vorbită cu cucoana Masinca, aruncase pe furis în 
apă o frunzuliță nevăzut de mică de busuioc și un 
strop de miere, ca să le fie dragă și dulce tuturor. 


Împrospătate de baie, cucoanele își puseseră îmbră- 


cămintea de dedesubt de nansuc și ciorapii „à jour“, 

păstrati in sertarele scrinului printre trăistioare cu sulii- 
nă și indrișaim, și aşteptau ceasul soarelei, după ce lua- 
seră o gustare uşoară, ca să poată încăpea în. corsete. 

În odaia caldă, cu perdelele bine împreunate şi cu lu- 
minările aprinse în toate sfeșnicele, ca pentru un prive- 
ghiu de zi mare, în care plutea miros de săpun străin, 
de hirtie încălzită pe care încercase Domnica drotul de 
păr şi de simbure de nucă ars la luminare pentru încon- 
deiat sprincenele, cucoana Masinca, în matineu cu bro- 
derii, așezală pe pat, cu spatele către perete, răzimată 
pe căpătiie de puf, se odihnea puţin, după ce o trăsese 
Domnica și-i frecase uşor obrazul cu o bucăţică de postă- 
vior muiată în „olman“ din sticluţa adusă sub briu, poa- 
le fără știrea stăpinei ei, pe care scria „Erau allemande 
— Lait de Lys“. Pe canapeaua îmbrăcată cu postav cafe- 
niu aştepta rochia aburoasă a Venii, alături de rochia 
neagră de mătase grea, de stătea în picioare, cu volane 
de dantelă, a cucoanei Masinchii. Iar jos, în faţa ei, pe o 
foaie de scoarță, pantofiorii cu vîrfuri lungi și cu tocuri 
precurmate ședeau, nerăbdători parcă, unii să înceapă 
danţul, iar cealaltă pereche să-și chinuiască stăpîna. 

De pe locul ei, cucoana Masinca își privea fata, că- 
reia,' după ce-i trecuse peste cap Domnica trei fuste de 
dedesubt bine scrobite și-i strînsese în două rînduri șire- 
tele corsetului ce-i sugruma mijlocul — şi altfel atit de 
subţire că două miini l-ar fi cuprins cu prisosință —, o 
pusese pe scaun, între lhimiînări, la oglinda cu pervaz de 
argint și o pieptăna. Îi vedea chipul în oglindă și-și um- 
plea ochii de frumuseţe, în timp ce Domnica îi trecea și 
sa cu drag pieptenul prin luciul părului castaniu, slobo- 
zit peste umerii subţiri. 

Privea şi se bucura, mîndră de copila frumoasă ce 
avea să scoată în lume pentru întiia oară în seara aceea, 
dar ofta totuşi pe ascuns, ca să n-o întristeze, gîndin- 
du-se că este singură pentru a-și ocroti fata săracă de 
tată şi că bărbatul dumneaiei, cuconu Ioniţă, nu este ală- 
turi de dînsa. 

Obrazul înflorit al Venei nu avusese nevoie de dre- 
surile aduse de Domnica şi nici aceasta nu se îndurase 
să-l stingă cu nimic, pricepînd că strălucirea tinereții îi 
era destulă podoabă. 

Aproape de miezul nopții, cucoanele erau gala, inmi 
nușate, parfumate şi cu giuvaericalele prinse. Domnica 
le făcu.cea din urmă căutare, le puse binişor, ca să nu le 
mototolească rochiile, hainele îmblănite pe umori şi ieşi 
afară de strigă la vizitiu să tragă la scară. 

Așezate alături, pe subele așternute peste paiele din 
sanie, cucoanele porniră în fuga cailor, sub stele ce scli- 
peau de ger, pe ulițele pustii ale orașului nins și ador- 
mit, către salonul Apollo unde se dădea soareaua. 

Pentru cucoana de la Stăic dusul la această petrece- 
re era un pas la care se hotărise cu mare greutate, după 
anii cerniţi ai văduviei ; trebuia însă să-l facă fără întir- 
ziere, pentru a-și îndeplini datoria de mamă. Era întiîia 
oară că se arăta la o adunare cu muzică şi dant, după 
cinci ani câţi se împlineau de cînd i se prăpădise bărbatul. 

Mulțimea lumiînărilor, luciul ca o gheaţă nesfîrșită al 
parchetelor în stele, oglinzile mari față în față ce-și 
răsfringeau apele una într-alta, florile de seră așezate la 
poalele lor îi luaseră ochii cucoanei Masinchii. Iar căl- 
dura pătrunsă de mirosul parfumurilor și al dresurilor, 
fețele felurite ale rochiilor legănate pe valurile valțu- 
lui, fireturile uniformelor și toată strălucirea balului îi 
dăduseră o ușoară amețceală, pe care căuta s-o ascundă. 

Cînd se ivise Eugânic în salonul cel mare, înaltă, cu 
mijlocul subtire, purlîndu-și capul sus dar totuși sfioa- 
să, îmbrăcată într-o rochie învoaltă de gaz alb pusă pe 
cercuri, împodobită cu chite mici de trandafirași „rose- 
pompon“ la fiecare „retrouss6e“ de pe poale — rochie 
»oruncită la Viena, la Madame Winter, pentru acest 
prilej — pieptănată neted, numai cu cîţiva zulufi „an- 
glaises“ pe spate si cu o semilună de diamanturi prinsă 
în părul castaniu, toate capetele se întorseseră s-o pri- 
vească. Fusese cît pe aici să tacă muzica în mijlocul val- 
tului ce cînta, deoarece Kapel-maistrul neamt încreme- 
nise cu: beţișorul în mînă, rămînînd cu ochii pironiţi — 
ca toată simandicoasa adunare — pe pragul sălii de bal. 

Eugenie fusese înconjurată și dansată de toţi tinerii, 
iar pentru „cadril“ și „lanciers“, de cum sosite o anga- 
jare un strălucitor ofițer ce-și purta cu trufie epoleţii și 
mustata. 

La intrare, prezidentul Tribunalului le leşise înainte 
și, oferind braţul cucoanei de la Stăic, le poftise la un 
loc de cinste în aşteptarea supeului. Prefăcîndu-se a nu 
băga de seamă tulburarea stirnită de intrarea lor, ținin- 
du-se mai dreaptă ca oricînd, cucoana Masinca în rochia 
neagră cu volane de dantelă, cu talia încheoturată pînă 
sub bărbie, cusută cu jais-uri pe piept, se așezase pe 
marginea canapelei de pluș roşu, își pipăise fanchon-ul 
de chantilly frumos așezat pe părul încărunţit fără vre- 
me și mulțumise zimbind gazdei. Întorcîndu-se apoi pe 
jumătate către fiica sa, îi șopti pe sub evantai: 

— Venă, poţi juca mazurea asta cu ofițerul de te 
pofti, cu toate că nu-i ştiu cine o fi fiind de la el de 
acasă. Nu care cumva însă să vorbeşti cu el în timpui 
danțului, sau să-ţi iei ochii de la mine. După ce dai oda- 
tă tircol salonului, te opresti şi vii de te așezi lîngă mine. 
Aşa şade bine! 

Toată lumea aleasă a Mehedinţului, precum şi multă 
boierime gorjană, era față la soareaua magistraturii, care 
fiind cea mai de seamă primire a anului se dădea către 
sfîrşitul cîrnelegilor, cu puţine zile înainte de lăsata se- 
cului. 

Pentru această împrejurare, mătăsăriile si catifelele 
feţelor de rochii fuseseră aduse „din Sus“, cînd nu erau 
chiar rochiile cusute acolo. Giuvaericale de preţ sclipeau 
lingă chipuri frumoase, iar plastroanele de frac pizmu- 
iau albeața umerilor ce se arătau printre gazuri şi 
tulle-uri spumoase. 

Consulul chesaro-crăiese și primarul Orşovei ţinuse- 
ră să răspundă poftirii oficiale, aducînd cu ei si câțiva 
dansatori, ofiţeri de  honvezi,  încorsetați şi  tepeni 
în uniformele lor muiate în fir de aur și cu monoclul 
împietrit în ochi. Aceștia se arătaseră îndată dornici să 
fie înfățișaţi tinerei frumuseți valahe, cerîndu-i  danţ 
după danţ, în timpul cărora căutau să-i șoptească cele 
mai măgulitoare vorbe. 

Pentru „cotillon“, era aproape să se işte o pricină — 
ce putea avea ca urmări un duel — între doi tineri care 
nu vroiau să se înțeleagă, pretinzînd fiecare că el este 


cel care l-a cerut întîi. 

Eugénie, cu răsuflarea scurtată şi cu ochi strălucitor, 
abia mai prididea poftirilor la danţ. Carnetul de bal se 
dovedise foarte curînd neîncăpător și fu părăsit în fun- 
dul reticulului, 

În urma acestui bal, se iviseră fel de fel de peţitori şi, 
cu toată iarna grea și lungă din acel an, multe sănii ieşi- 
seră pe barieră, înfruntind cele cinci ceasuri de drum 
pînă ia Stăic. 

Alegerea chibzuită a cucoanei Masinchii, îndemnată 
şi de fraţii ei mai mari, precum și alegerea inimii Venei, 
căzură asupra aceluiași tinăr. Tinărul procuror Radu 
Vulpan, de curînd numit la Tribunalul de Mehedinţi fu 
fericitul ales. Prețuit de mai-marele său, primul procu- 
ror Gărdăreanu — unchiul fetei — acesta pusese la vre- 
me o vorbă bună pe lîngă viitoarea soacră şi în curînd 
tot el împreună cu frumoasa lui soţie, nepoată de frate 
a cucoanei Masinchii, le ţinu cununiile. 

Pe foaia de zestre ce făcu fiicei sale, cucoana de la 
Stăic trecu mai întîi casele cu grădina mare ce le avea 
la Turn, pe uliţa Dunării, moștenite de la fratele dum- 
neaei trecut întru cele veşnice, Mihalache  Stăiceanu, 
fostul sameș si ispravnic al județului, două plaţuri de 
casă din castrul Drubeta dăruite lui de Vodă Bibescu 
la întemeierea orașului, o mie de galbeni si toate: ale 
casei. Fratele rămas neînsurat al cucoanei Masinchii, cu- 
conu Statie, dădu si el de zestre, cu zapis în regulă, ne- 
poatei sale o sută de pogoane din moșia strămoşească. 

Isprăvindu-se pregătirile de nuntă abia la sfîrsitul 
lui april, logodnicii trebuiră să astepte trecerea lunii 
mai, cînd nu e bine să se săvirșească cununii, deoarece 
florile prea multe ce înfloresc atunci fură norocul mire- 
sei. 

Acea vreme a logodnei fu un vis în primăvara vieţii 
și a anului pentru viitorii soţi. Plimbările prin -livediile 
de pruni înfloriţi alb și fraged de pe dealurile dimpre- 
jur, sau peste luncă, spre Motru, printre mărăcinii plini 
de flori cu miros de miere, li se păreau prea scurte. Nu 
tot la fel cugeta şi Lisaveta, fata din casă, pusă de cu- 
coana Masinca să-i însoţească fără a-i pierde o clipă din 
ochi. Lăsînd treburile gospodăriei pe mîna dodei Stanei, 


23 


cucoana Masinca ieşea mereu în cerdac, de li se uita in 
cale, cît îi știa plecaţi. Logodnicii întirziau Întotdeauna 

Urmas al căpitanului de roșii Vulpe din oastea lui 
Mihai Viteazul, dăruit de domn cu o sfoară de moşie ne 
Olt pentru faptele sale de vitejie, Radu Vulpan era si 
o! fiu al pămîntului, neam de mazili orășeniţi de curind, 
care păstraseră totuși stăpînirea unei viişoare. Fiind pri- 
ceput în ale florilor și ale grădinăritului, își pusese în 
gind să altoiască toţi rugii ce-i întilnea în aceste plim- 
dări de dragoste cu soiurile cele mai alese de trandafiri, 
caro a-cau să înfiorească peste un an, ca o slavă adusă 
acestor zile de aşteptare fericită. 

Serile erau prilej de chin pentru stăpina Stăicului. 
După truda si alergătura unei zile întregi, în loc sâ: se 
ducă în iatacul dumneaci să se odihnească, răminea în 
salon, făcînd la pasiente, al căror sir nu-l mai putea ur- 
mări. Şedea o vreme dreaptă pe soaun, dar somnul œo 
ajungea curînd si începea să cucăie ; se pomenea însă 
deodată, bătea din palme chemînd o slujnică și-i porun- 
cea să-i mai facă o cafea. Din cînd în cînd, scotea cea- 
sornicul mare de aur ce-l purta înfipt în cingătoare, se 
uita la el, închidea capacul cu zgomot, căsca, dar nu se 
îndura să 'spună că e tirziu, ca să nu le strice inima copi- 
ilor. Singuri însă nu-i putea lăsa, căci așa erau obiceiu- 
rite acelor vremi de cuviință. 

Nunta avu loc cu mare sărbătoare, după cum ccrea 
heghemoniconul local și rangul mirelui. În afară de me- 
sole bogate, de musafirii de seamă, de cele trei tacimuri 
de lăutari, o strălucire nouă dădu primirii fanfara mili- 
tară adusă de la oras. Pentru întîia oară, dealurile ce se 
privesc peste apa Motrului răsunară, îngînind sunetul 
instrumentelor de alamă. 

După ce sărută ca o mamă mulțumită cununiile tine- 
rilor însoţiti, cucoana de la Stăic se odihni pînă la anu, 
cînd, ieşind din pension Gherghina, nu cea mai frumoasă 
dar cea mai isteaţă dintre surori, veni și rîndul ci s-o 
mărite. Urmind metodul ce-şi alesese, o dădu și e 
aceasta după un magistrat, fiu de orăşeni înstăriți, tot 
de neam vechi — urmaş al marelui agă Lupu Buliga — 
din Tirgul Jiului. Cînd veni ceasul și celei din urmă 

fete, Margareta, cea cu ochil negri codați, cucoana Ma- 
sinca nu-și schimbă obiceiul şi o mărită şi pe aceasta cu 
un tînăr judecător în pragul unei strălucite cariere. 

Văzindu-si toate fetele pe la casele lor, răcuflă usu- 
rată, putea acum să-şi îngrijească în linişte de mosia cu 
venituri puţine, de băiatul nevirstnic. 


Cole trei copile, lumina ochilor Masincăi şi mingiie- 
rea bătrineţelor, nu-i ieşeau din vorbă cu tot răsfățul în 
care le tinca dumneaci. 

Mihăiţa, cea mai mare din ele, fiica Gherghinei, avea 
mintea ageră a mamei ei și iubea cartea. Nu cunoștea 
sfiala si ochii ei negri luau în stăpinire tot ce priveau. 
„Voinicu muichii-mari“, o numea cucoana Masinca în 
cugetul său, de cite ori era silită să o ţină de rău pentru 
vreo ispravă. 

Sultăniea, fiica Margaretei, ai cărei ochi căprii aveau 
grăunţe de aur în luminile lor, arăta de timpuriu aple- 
care pentru trebile gospodăriei, îi plăcea să ia seama pe 
la cuhnie și era bună de lucru. 

Dochiţa, întîia ca înălţime dar cea mai mică de ani, 
copila tirzie a Voenii, avea ochii albaștri ai postelnicesei 
Bălașii, muma cucoanei Masinchii, și tot ca dinsa era 
năltută, subțirică si frumoasă la chip, dar avea cusurul 
de a fi prea simțitoare, însusire ce nu i-ar fi fost de folos 
dacă s-ar fi întimolat să nu aibă noroc de cale netedă 
în viață. 

Rău îi părea cucoanci Masinchii că nu mostenise nici 
una din ele părul de beteală al străbunicii lor, dar nici 
de cozile castanii, ca o vioară scumpă cu luciri de mă- 
tase ce le împodobeau pe nepoatele dînsei, nu era nemul- 
tumită. 

Mai mult chiar decît băieţii — fraţii Dochitei și fra- 
tele mai mic al Sultănicăi — i se părea că ele sînt urma- 
scle casei sale, ursite să ducă mai departe dunga nea- 
mului. Îi era în minte că băieții vor semăna cu taţii lor 
şi se vor azvirli în partea acestora, urmînd rosturile în- 
cepute de ei. Pe fete însă le vroia ale sale. Îşi pusese în 
gînd și nădăjduia să le poată creşte în obiceiurile lumii 
vechi : lucrătoare, mestere de dulceţuri și de cusături, 

cuviincioase și la locul lor, dar totuși iubitoare de găteli 
— cum este dat femeilor — şi de bucuriile îngăduite ale 
vieții. Supuse bărbatului — cum şade bine unei soţii — 
aveau să fie, nu era îndoită de aceasta, căci așa fuseseră 
toata cucoanele din neamul său. 

Mult i-ar fi plăcut cucoanei Masinchii să iasă fru- 
moasa nepoatele, căci cu înzestrarea celor trei fete se 
înpăriiseră pogoanele Stăicului si le-ar fi prins bine să 
fie arătoase. Ştia dumneaei că frumusețea deschide toate 
ușile — ca o solie împărătească — și că drumul fetelor 
frumoase nu întiîlneşte piedicile ce le stau în cale urite- 
lor. Vroia să crească nalte — cum erau Stăicenii toți — 
și de aceea le dădea mereu în grije guvernantelor să le 
lase să doarmă tirziu dimineaţa, lucru ce nu se lovea cu 
creşterea apuseană pentru care erau tocmite. l 

Era hotărită să le înveţe toate cîte le știa dinsa — 
măcar că acum ieșiseră alte obiceiuri — adică: felul 
cum să se poarte în lume şi să vorbească cu măsură, să-și 
țină casa fără prea multă risipă, făcînd în aşa fel ca să 
la treacă toate prin mînă. Să nu alerge toată ziua după tre- 
buri îmbrăcate fie cum și pieptănate fără îngrijire. Să 
ştie potrivi o dulceaţă din legat, să croiască o cămăşuică 
de copil, să zviduiască o rană şi mai ales să cinstească 
datinile în care se pomeniseră ai săi. 

De învățătură nu se îngrijora din cale afară, partea 
fameiască neavînd nevoie de prea multă ştiinţă de car- 
ta. trecuseră prin viață cu cinste și cu vază şi dinsa şi 
sora dumneaei, cucoana Lena Pirvuleasca, fără a ști mă- 
car să iscălească şi — slavă Domnului — își văzuseră de 
casă şi purtaseră judecăţi destule. 

Privindu-le creștetele aplecate peste cusătură şi min- 
giind cu ochii luciul de castană coaptă al părului, se în- 
treba care le va fi fiind orînda acestor lăstare din tul- 
pina bătrină a casei sale. O muncea gîndul că nu prea 
mulţi din înaintaşii săi avuseseră parte de viată linişti- 
tă si de sfîrşit pe căpătiiul lor. 

Începătorul neamului Stăicenilor fusese Jarco, căpi- 
tanul de lefegii, oștean sîrb boierit de domn pentru vite- 
iia sa şi miluit cu pămîntul Stăicului, din moşnenii că- 
ruja își alesese jupineasă. Urmașii săi se încuscriseră cu 
-alte neamuri mai vechi de pe valea Motrului, cu neamul 

lui Benga, cu Pirvuleştii, ce se ţineau ca sint scovoritori 
din Basarabii cei vechi. Despre Jarco auzise dinsa că ar 
fi fost un viteaz temut și crud și se îngrozea de moşte- 
nia aceasta rămasă împreună cu moşia Stăicului. Din 
codrul de pămînt — de a cărui stăpînire erau legate mul- 
time de spaime și blesteme — se hrăneau ai săi, cu 
destulă trudă, de mai bine de două veacuri, cu o mină 
pe spadă şi una pe coarnele plugului. 

Înrudirea cu Pirvuleştii adusese încă o măsură de sîn- 
se aprins şi un adaos de fire sanchie. Din partea lor, 
era moştenia inimii repezi, dar se umplea de miîndrie 
cînd se gîndea la evghenia acestui neam de spiță basara- 
bească după amindoi părinţii. 

Numai dumnezeu știe ce-i pățea sufletul cucoanei Le- 
nii, sora dumneaei, măritată cu Traşcă Pirvulescu, cu 
care era şi rudă apropiată — nepoată de vară — pentru 
care lucru le trebuise dezlegare de la Mitropolit ca să se 
poată lua. Boier voinic şi frumos în zilele lui, cuconu 
Traşcă, în afară că era aprins la supărare şi tiran la 
dragoste, îi mai înveninase viața cucoanei dumnealui şi 
cu pasmosul proceselor și al pricinilor de la praznice. 
Cucoana Masinca mai auzise numai prin oameni de 
unele isprăvi de ale dînsului, căci de văzut nu-l 
mai vedea de cînd se  întimplase într-o zi grozăvia 
de la Moara Mandii, de care nu vorbea niciodată şi nu 
ar fi cutezat nimeni să vorbească faţă de dinsa, deși tre- 
cuseră douăzeci de ani. 

Dat tot din Pirvuleşti le rămăsese, prin femei, cliro- 
nimie neștirbită, frumuseţea chipului adusă de zestre de 
jupîniţa Marina, fiica postelnicului Iordache, boier de 
starea întîi din Drugăneştii Ilfovului. Jupinița Marina 
fusese furată cu voie de la părinţi de clucerul Radu 
Pirvulescu şi de dragostea lor îi era degrab cucoanei 
Masinchii să le istorisească nepoatelor, dar prea le ve- 
dea crude şi nu se îndura să le tulbure sufletul. 

Nădejdea îi era numai la inima blindă și firea liniş- 
tită ce le-ar fi venit din partea Hârgoteștilor ca să mai 
astimpere aceste moștenii grele. Dar și ei, tot neam de 
oșteni veniţi de peste Dunăre, strămoșul lor fiind cin- 
stit cu dregătoria de paharnic în divanul lui Vlad Vodă 
Călugărul, cum spunea un hrisov din anul 1483, aveau 

patima lor : conspiraţiile și revoluțiile de care se ţineau 
de sute de ani. Chiar unchiul bărbatului dumneaci, pe 
care-l pomenise în viaţă, pitarul Drăghicean. Hârgotă ce 
la Baia de Aramă, afară de amestecul însemnat ce-i 
avusese În Zaveră — pentru care-și vinduse o moşie si 
se făcuse comandir de panduri — mai luase parte și la 
mai multe comploturi împotriva lui Vodă Bibescu. Cel 
din urmă era să-i pună capul. Fiind cu puţin înainte de 
patruzeci și opt, ieșiseră porunci de pedepse aspre pen- 
tru uneltitorii împotriva domniei, dar pitarul de ła 
Baia nu ţinuse seama de ele, faptă pentru care fusese 
pus în fiare, dus la București și muncit multă vreme în 
beciurile agiei. Parcă-l auzea povestind la bătrineţe, plin 
de mindrie, cum toate cantelariile Apusului avuseseră 
cunoștință despre acest complot, al cărui cap fusese un 
boier de pe plaiurile Mehedinţului, adică dumnealui. 

Prieten şi cirac al lui Kossuth în zilele sale, pitarul 
avusese parte să-l găzduiască la așezarea sa din Baia, îm- 
preună cu tot alaiul ce-l însoțea, cînd în drumul spre 
pribegie marele revoluționar ungur poposise acolo. Tă- 
răşenia cu venirea lui Kossuth o auzise cucoana Masin- 
ca din gura uichii Drăghiceanu pe la praznice și mese 
de nuntă de nenumărate ori. Dumnealui socotind ca o 
mare fală acost conac făcut la casa sa, nu-și pregeta nici- 
odată istorisitul însemnatei întîmplări. 

Tot drag îi fusese cucoanei Masinchii, de mică, să ia 
aminte cînd tăinuiau cei bătrîni, aşa ajunsese să ştie 
toate încringăturile și toate încuscririle alor săi, şi se în- 
treba în a cui parte se vor azvirli nepoatele dinsei, cu- 
noscînd că însuşirile, bune sau rele, nu mor odată cu 
omul şi rămîn moștenire veșnică urmașilor. Nădăjduia 
că soarta va cerne numai pe cele bune pentru ele. 

Că s-ar fi putut lepăda în partea cucoanelor din neam 
nu-i era grije, purtarea lor fusese totdeauna după căde- 
rea mumelor și soțiilor desăvirșite. Zvonurilor că unele ar 
fi avut patima iubitului nu le dădea nimenca crezare, 
crau numai vorbe scoase de neprieteni, nu erau lucruri 
dovedite. Fetele crescute strîns de mume cuminţi, abia 
ieşite din anii copilăriei, nu plecară din casă cu umblări 
gata deprinse. Datoria bărbatului fiind să-și strunească 

nevasta, e vina lui dacă o femeie tînără si neştiutoure 
calcă alături cu drumul si nu are decit să fie ruşinut. 

Ce strica biata mumă Bălașa dacă ursita ei fusese să 
țină trei bărbaţi. Pe cel dintii, pe Dumitrache  Girbeu 
căpitanul de panduri, îl uciseseră turcii nu mult după 
nunta din pădure şi rămăsese văduvă de el, fiind încă o 
copilă- necrescută. Cel de al doilea, după care o dăduseră 
tot părinţii, om trecut și cu sănătate puțină, postelnicul 
Genescu, închisese şi cl ochii curind. lăsînd-o cu doi 
copii. mici. Nici nu împlinire douăzeci de ani cucoana 
Bălașa, cînd se văzu singură cu grija copiilor şi a averii 
însemnate moştenită de la cei doi răposaţi. 

În răstimp, prăpădindu-se şi logofătul Benga de la 
Cordun, părintele ei, se putu mărita după alegerea ini- 
mii. Petitori i se iviseră destui în văduvie, de toate fe- 
lurile, boieri cu dregătorii și cu averi mari ; o ceruse chiar 
unul de dincolo de Olt. Cucoana Bălașa însă deosebi din- 
tre toți un boiernaş tinăr, înalt şi frumos, cu avere pu- 
țină si cu rang numai de logofețel, Dumitru hăduţoiu 
Jarco Stăiceanul, copilul căpeteniei de panduri, de a că- 
rui însoţire avu parte pînă la cinstite bătrinetţe. 

De cite ori nu auzise cucoana Masinca cum unui 
boier însurat nu de mult cu un bujor de fată îi fugeau 
ochii după nevasta unui vecin sau chiar după tiganca 
de la iatac. Unii din ei îndrăgeau de timpuriu fucia de 
ţuică şi de cum se așezau în așşternut și se lăsau pe că- 
pătii, adormeau aburiţi. Alţii aveau obiceiul de umblau 
zile şi săptămîni la vinat prin plai, iar la întorsul acasă, 
rebegiţi şi osteniţi, nu mai pofteau decît oblojeli şi fier- 
turi de floare de tei îndulcite cu miere. 

Ştie o lume ce lipsită de apărare se află o nevastă 
tînără, mînioasă de purtarea bărbatului, lăsată singură 
acasă, faţă de un călător a cărui sanie se rupe chiar în 
poarta casei, cînd acesta e chipeș și are vorbe de laudă 
pentru frumuseţea ei, iar cuviinţa o silește să-l găzdu- 
iască. Sau chiar faţă de un văr ori un vecin de peste 
Motru, venit călare pe lîngă seară să se înțeleagă pen- 
tru vreo treabă cu bărbatul ei plecat cine știe pe unde. 
Nu se află femeie să nu fi fost încercată de ispită. Nu-i 
venea să osîndească şi să ridice piatra împotriva celor ce 
s-ar fi lăsat biruite la un ceas de singurătate sufleteas- 

că, știind că voinţa poate fi amorţită de nevoia unei mîn- 


giieri. 

Petrecuse și dînsa astfel de ceas. Ca într-un vis aproa- 
pe uitat, i se arăta — așa cum îl văzuse acum cincj- 
zeci de ani, intrînd pe poarta conacului — Mihalache 


Păpescu, pomojnicul, drept şi fudul, călare pe un armă- 
sar vinăt roate ce-i tremura între genunchi. I se părea și 
acum că-i vede pletele negre lucind în soare, cînd îi 
zimbise peste prispă cu pălăria în mînă, întrebind de 
cuconu Ioniță. Era pe o zi de vară fierbinte, dumnealui 
dormea în iatac, iar dinsa — nevastă încă tînără pe 
atunci — ieşise cu cusătura în cerdac, necăjită că prea 
i se întrecuse bărbatul cu ceşcuţele de ţuică la amiazi. 
Amintirea tulburării simțită sub privirea mîngiietoare 
plecată din ochii cenușii ai vecinului de la Păpesti, ca- 
re-i număra cu îndrăzneală frumusețile, deschidea poar- 
ta îngăduinţei și a înțelegerii în mintea Masincăi. 

Cunoașterea rînduielilor firii, aceea a semnelor ceru- 
lui, rostul anotimpurilor, zilele mari, rodul cîmpului, obi- 
ceiurile dobitoacelor de curte, năravurile gadinilor din 
păduri, precum și tainele din viaţa măruntă a păsărilor 
şi a florilor, le deprinseseră fetiţele tot ascultind la ge- 
nunchii mumei-bătrîne. 

Dinsa le învățase să vadă şi să iubească frumusețile 
zidite de Cel de Sus. De la dînsa aflaseră că primăvara 
o vestesc dintii ghioceii înflorind pe sub zăpadă, verzui 
și plăpînzi, cu miros de iarbă și de izvor, dar că primă- 
vara cu adevărat nu se face decît la ivitul tămiicare- 
lor, care îmbălsămează lumea pînă începe a cînta cucul. 
Auzindu-i cîntatul, le piere pe dată mirosul, mai înflo- 
resc însă încă o vreme, smerite și sfioase, după obiceiul 
lor de tămiîioare, dar lipsite de miros. Iar cucul îşi în- 
gînă numele mereu, fără preget, cum i-a fost lui dat, 
pînă în postul lui Siînpietru, cînd apucă de mănîncă ci- 
reșe negre și răgușeşte. Atunci, auzind cît îi e glasul de 
urît, de rușine lasă cîntatul şi se duce. 

După ce se aureau talazurile grîului din luncă și-l 
vedeau pe Trică logofătul că pleacă pe sub seară cu sase 
perechi de boi mînați de argaţii curtii, ele știau că se 
duce să aducă batoza lui Marterie mașinistul și că in- 
cepe treeratul. Pîndeau ca să o vadă venind dincpre 

capul satului, greoaie şi măreaţă, în pocniturile de bici 
şi îndemnurile băieţilor de la boi, lătrată de cini si 
înconjurată de toţi copiii din sat, arşi de soare, cu pi- 
rul ca fuiorul, care alergau prin praf numai în cămu- 
şuici, ţipînd în jurul ei. Aceasta însemna că era miezul 
verii. 

Pe urmă începeau prunele să dea în pîrg. Dinti cele 
popești, galbene, mierulii şi zemoase, apoi, pe rind, u- 
nele după altele, se coceau toate soiurile sfirsine cu 
cele vinete de toamnă. După cules, pentru care venca 
tot satul, bărbaţii şi flăcăii la scuturat, iar femeile şi 
copiii la adunat, prunele își așteptau răbdătoare cesti- 
nul în putinele uriaşe de sub şopru, pînă în septembrie, 
cînd începea făcutul cu cazanul. 

Știau că ochiul boului, înflorit ca un rotogol de pene 
zbîrlite, în roșul zmeurii sau în culoarea stinjenelului, 
încheia şirul florilor de vară. Iar între Sîntemării, vă- 
zîind că se deschid genele albastre ale florilor ce le 
poartă numele și se negresc boabele bojiilor, întelegeau 
că a venit toamna și au început a se coace strugurii. 

Se încredeau în făgada de toamnă lungă a firelor de 
păianjen urzite pe mirişti, iar deși iernile vieţii lor erau 
puţine, cunoșteau ca niște oameni bătrîni vestire de 
iarnă grea în belșugul de nuci și de gutui. 

Nu se mirau cînd vedeau fetele din casă așternind 
straturi groase de pelin pe sub toate paturile ; ştiau că 
mirosul de pelin fereşte de pureci, ca şi faptul de a nu 
le pomeni numele cît ţine luna martie. Aceste două 
leacuri, împreună cu praful de Zackerlin cumpărat de la 
spițerie, apărau întrucîtva conacul cucoanei de la Stăic 
de primejdia purecilor. Dar de ei nu s-a putut zvicui 
Valea Motrului niciodată, precum nu s-a zviduit nici de 
sărăcie. 

Le învățase bunica lor și cîteva descîntece folosi- 
toare pentru sănătate și pentru mersoare bună : sufla- 
tul de deochi, descintatul de uriciune, de aplecat, des- 
cîntece nu vrăji, Doamne fereşte! Tot dumneaei le ară- 
tase să cunoască buruienile de leac și puterea ler ge 
vindecare, precum şi pe cele înveninate și dușmane 
omului. Așa aflaseră de mici — fără greutate, fireste, 

pentru că le purtau în singe — toate tainele şi obiceru- 
rile vieţii de la țară. 

Şezînd cu nepoatele roată în jurul său, cucoana de 
ia Stăic, luată de apa aducerilor aminte, uitase şi de 
ziua de azi şi de ceas. 

Din dosul casei, în curtea orăteniilor, răsună deodată 
glasul subțire al babei Idita-lu-Covrig, bucătăreasă la 
oameni si mai mare peste orătenii, strigind puii de curcă 
la mîncare, semn că intrase soarele în scăpătat. 

Tivr ! Ţîrr! Firr ! Copii, copii, copii ! 

Copilă, copilă ! 

Firul gindurilor se tăie şi părerile de rău din inima 
cucoanci Masinchii tăcură. Îndreptîndu-se din sale, îşi 
trecu palmele peste părul alb pisptănat neted, cu că- 
rare pe mijloc, şi se ridică din jilt. Se prefăcu a cerceta, 
cu asprime și fără prea multă mulțumire, cusăturiie 
fetelor, dar le mîngiie uşor peste capetele aplecate. 

întorcîndu-se la ale vieţii de toate zilele, oftă și dădu 
să intre în casă pentru a-şi lua trebile în primire, căci 
fiind ajun de sărbătoare avea multe pe cap. Nu se în- 
dură însă si, sprijinită cu o mină de pălimarul cerda- 
cului — dreaptă ca o luminare, cum îi era portul —, 
iși roti privirea peste tarlalele aşternulte ca niște foi de 
scoarță la soare. 

Pe miriște pășteau vitele curţii, alături de cele în- 
voite ale clăcașilor. Porumbul din Dugălie era ţinut ver- 
de — cu toată seceta — de apropierea Motrului. Mai 
departe, în zăvoi, plutele şi aninii, lipsiti de podoaba 
crăcilor dărîmate pentru frunzarele de iarnă, își legă- 
nau cu semeţie pămătufurile de frunze din virfuri. 

Ochiul ager al cucoanei de la Stăic deosebi o femeie 
venind încet pe drumul ţarinii, cu paşi îngreuiaţi de 
oboseală şi de vîrstă. Nedumerită, se întrebă cine să fie, 
deoarece se arăta, chiar din depărtare, a nu sə purta 
ca nevestele din partea locului, cu opreg încreţit și cu 
peşchir alb de pinză adus pe sub bărbie, iar vreo cu- 
coană caro să vină de-a neamurile nu pulea fi deoarece 
cera pe picioare. Numai cînd se avropie bine drumeata 
si se văzu că era îmbrăcată cu fuste multe și înfoiate 
ce chembrică, fără culoare anume, că era legată cu tisti- 
mel posiclit la cap și-i desluși cîrlionţii lipiţi cu săpun 

pe irunte, se lămuri că era cucoana Joița, vâduvu sca- 
pătată din neamul Miînăstirenilor, cunoscătoare Încer- 
cată a rinduielilor creştineşti la prilej de pomenire, de 
moarte, de nuntă sau de botez, căreia îi cricise chiar 
dumneaei în ajun, printr-un om trimis anume, să vină 
ca să-i fie de ajutor la pregătirile de praznicul Sîntemării. 

Cucoana Joița Miînăstireanca trecu nevătămată prin 
vama cîinilor de tot soiul veniţi să latre la drum şi intră 
cu bine pe poarta cu streașină, printre stîlpii ciopliţi 
cu închipuiri de șerpi și de sori. 

Ciinii se întoarseră pe la culcușurile lor, numai Braica 
și Diana, copoaicele bătrîne care umblaseră la vînat cu 
Iancu — singurul fecior al cucoanei de la Stăic, mort 
de tînăr, al cărui nume nu îndrăznea nimeni să-l pome- 
nească față cu dinsa, ca să nu-i rupă inima — veniră, 
gudurindu-se, de se lungiră în apropierea fetițelor. 

De cind i se prăpădise bărbatul și copilul, cucoana 
Masinca făcea pomană pentru cei duşi dintre vii de 
Sîntămăria-mare si tot la acea zi avea obiceiul să-și îm- 
partă — din viaţă — de sufletul dumneaei, cunoscînd 
că cei tineri nu se prea ţin de datina cumîndărilor. 

— Bine că venisi, Joiţă! Mi-era că n-are cine să-mi 
ajute la colivă, o întîmpină cucoana Masinca din capul 
scării. Îmi trebuia femeie curată și nespurcată, la fră- 
mîntatul aluatului de căpățel și de prescuri, și în ale 
curții n-aveam încredere. De mesteră îi meşteră închi- 
nata de Maria-guşata, da'-i știi dumneata păcatele ! Vino 
de şezi de mănîncă, o pofti dînsa după obiceiul casei, și 
pe urmă îţi vrea da de la cămară, că acu-i noaptea! 

— Venii cam întîrziat, să mă ierți cucoană Masincă, 
da' nu mă-ncumetai să plec pe zăpucu ăl mare. Cum 
am eu patima durerii capului, mi-era că nu mai sînt 
bună de nimic de m-o apuca tăman acu, se repezi cu 
vorba, putin cam sfiită de întîrziere, cucoana Joița. 

Apoi se apropie de sărută mîna stăpînei casei — mai 
bătrină și mai cucoană decît ea — și întorcîndu-se către 
fetițe se făcu a scuipa ușor asupra lor. 

— De nu ți le-ași deochia, cucoană Masîncă, cum se 
smulseră şi cum se făcură de frumoase şi cum şed ele 
de cuminţi, Doamne ţine-le ! 

Bunica zimbi de ris, măgulită, privindu-le, şi încu- 
viinţă în sufletul său. 

— Ce să zic, sînt curăţele și mă ascultă, răspunse 
dînsa, de frumoase s-or face frumoase cînd or fi mari, 
că acu sînt nişte copii — şi-i făcu semn cucoanei Joiţii 
s-o urmeze în casă. 

— Să-ţi spun si dumitale Joiţă, să mă mai uşurez, 
că prea mă roade un gînd care-l am, îi şopti cucoana 
Masinca în timp ce intrau în sală. Pe Dochiţa am scos-o 
din mîna nemțoaicei azi dimineaţă, că prea o trăgea de 
păr la piepltănat, de-am împletit-o eu și împletind-o am 
luat seama că are un virtej în creștet, semn că rămîne 
săracă de un părinte. Parcă mi-a intrat un serpe la 
inimă de atunci ! 

Cu mîna la gură, cucoana Joița clăti din cap și oftă. 

— Mă tot gindesc la pineri-meu Radu, că prea nu 
ține seama de nimic. Nu se fereste de răceală, umblă cu 
trăsura la vreme de noapte, ba uneori nici nu ia om 
cu cl. De un tim» şi-a luat obiceiu de pleacă singur cu 
cabrioleta cu 'hulube, si iapa de-a cumpărat-o de la 
Ghelmegeanu e cam nărăvașă, se sperie de te-miri-ce! — 
Of, Joită, oftă cucoana de la Stăic, numai mumă să 
nu fii! 


Lăsate singure, fetiţele aruncară cusăturile și scobo- 
rîră, ca în zbor, scara din stînga a cerdacului. Se gură- 
beau să dea fuga tocmai în fundul grădinii, unde stiau 
ele un nuc bătrin cu mult mai atrăgător decit nesuferita 
de cafea cu lapte de la ceasurile patru. 

Despărţită de curtea cu iarbă crescută printr-un gard 
scund, grădina de flori se întindea pînă la ogaș. Curtea 
din faţa casei în care, după ce făceau un covei ca scris 
cu plaivazul, trăgeau la scară trăsurile musafirilor, mai 
cra folosită și pentru alte slujbe în zilele obisnuite. Acolo 
sc întindea pe cergi curate grîul spălat înainte de a fi 
dus la moară, se așternau prunele pentru iarnă la uscat 
pe lese de nuiele, sau se bășcășea un vițel ori un malac 
țigănos făat de curînd. Cînd și cînd mai scăpa cîte a 
orătenie, ori un porc de jimuia iarba neumblată, grădina 
însă rămiînea ca un codruleţ de rai, în care pătrundeai 


34 


printr-o portiţă păzită numai de dorinţa cucoanei Ma- 
sinchii de a nu-i chinui florile, ori sărind pirleazul din- 
spre cuhnic. 

Grădina de la Stăic — adunare aleasă de culori şi 
miresme — era întocmită în felul obișnuit al grădinilor 
ce înfloreau pe lingă conacele din partea locului. Fireşte 
că un umbrar înconjurat cu brazi o împodobea, întru- 
nind în zilele verii, la ceasul prînzului, pe toți ai casei 
în jurul mesei sale rotate. 

Potecuţele dintre straturi nu erau trase măiestrit cu 
canapul de vreun grădinar neamt, în schimb însă florile 
creșteau din belșug — fără a pretinde prea mare îngri- 
jire — așezate mai mult după întîmplare, ceasul cînd 
le fusese prinsă ruda și voia lor după soiuri și culori. 


Cucoana de la Stăic, de cîte ori văzuse la vreuna 
din văruici sau vecine un neam mai deosebit de floare, 
ceruse sămînţă sau răsad și-l înțărase în grădina dum- 
neaei. Cu obiceiul acesta, urmat din mamă în fiică, 
ajunseseră să se înrudească toate grădinile de pe.valea 
Motrului ca şi stăpînele lor. 

Săminţa ruzetului o avea cucoana Masinca de la tuşa 
Răla de la Samarinesti, adusă de dinsa tocmai de la 
Băile Buziașului. Altă cucoană îi dăduse saminţa de 
miosotis — floarea de nu-mă-uita — și o învățase :s-o 
bună în pămint la un loc umbros și mai jilav, unde în- 
florea toată vara ca o revărsare de turcheze mărunte. 
Răsadul de micsandră învoaltă îl căpătase de la cucoana 
Marghioala Severineanca în schimbul unui sip cu apă 
de crin, pregătită după rețeta rămasă — numai prin 
grai — de la postelniceasa Bălașa, de frumuseţea căreia 
vorbea lumea albă în zilele ei. Știind-o închinată găte- 
iilor și îngrijirii obrazului, o înduplecase ușor, nu izbu- 
tea însă s-o hotărască să-i dea — deşi stăruise ani de 
zile pe lingă dînsa — rădăcină de floare de tiparoasă. 
Ştia dumneaei din care pricină : din florile ca nişte po- 
tirașe de ceară cu mireasmă străină ale tiparoaselor — 
care pierdea minţile bărbaţilor ca o beutură fermecată 
— avea obiceiul cucoana Marghioliţa să poarte cîte una 
în virful pantofilor cînd mergea la lume, adăugînd prin 
aceasta încă ceva la harurile trupești ale dînsei, care 
erau multe și altfel. Zicea că-i este frică să dea din ele 

ca să nu le strice mersoarea bună, adevărul era că n-ar 
fi vrut să mai stăpinească şi altă cucoană această iscu- 
sinţă folosită singur de diînsa. Cucoana Masinca, price- 
pînd, o judecase aspru pe atunci în mintea sa cumpă- 
nită, fără a-i spune vreo vorbă. Se tot mira însă cum o 
femeie care a trecut de vîrsta de treizeci de ani mai pu- 
tea avea astfel de gînduri ușuratece, fără a-şi da soco- 
teala că i-a trecut vremea. 

Verbinelor roşii şi albe le mergea deosebit de bine 
în răzoarele de la Stăic; la fel şi vaniliilor cu miros 
dulce, care se arătau ca niște cucoane pitice îmbrăcate 
în fuste înfoiate de catifea verde, cînd își întindeau spre 
soare umbreluţele liliachii. Tot așa şi cuişoarelor, ga- 
roafe mărunte și creţe, rosii, albe ori pestrițe, al căror 
miros este amestec de iuțime piperată şi dulceaţă de 
miere. Tot neamuri de flori nu prea arătoase, dar adie- 
rea ce venea de pe ele îmbălsăma toată așezarea. 

Nu lipseau din grădină nici panselele bătrînicioase, 
obrazuri triste de vădane scăpătate, nici flori mai de 
ţară, crăiţele galbene şi portocalii, ţepene pe codiţele 
lor drepte, nici gura leului — închipuire de lei înfome- 
taţi cu care-și făceau spaimă fetiţele — și florile de 
ghiaţă puse chenar pe marginea straturilor. 

Trandafiri nu se aflau prea mulţi, numai cîteva tul- 
pini nalte stăteau semeţe printre alte flori ; cei de dul- 
ceaţă însă alcătuiau, mai la o parte, ca niște rude nevo- 
iaşe, un întreg tufiș. Ceasul de mare cinste a! acestora 
bătea cînd, prefăcuţi în serbet, intrau în salon pe tavă 
de argint. 

Lubidragii în toate feţele arămii aminteau de strălu- 
cirea biruitoare a tingirilor de pe pereţii cuhnici boie- 
reşti. Foaia-în-fir umplea partea dinspre ogas cu desi- 
mea frunzelor sale lucioase, printre care se deschideau 
ochii nevinovaţi ai florilor sale albastre, iar tufănica 
albă cu miros amărui creştea în voie de-a lungul gar- 
dului, așteptindu-și rîndul pentru a înflori aproape de că- 
derea brumei. 

În latura unde grădina se pierdea în livada de pruni 
cu prune dulci, timpurii și cu via, făceau zid tufisurile 
de hurmuz. Cu boabele albe ale hurmuzului se jucau 
fetiţele Stăicului un joc ce le mulțumea firea iubitoare 

de deșertăciuni, care se arăta de timpuriu la partea fe- 
meiască. Le înşirau pe aţă, făcîndu-și cu ele cercei, cu- 
nuniţe și ghiordanuri de gît, cu care se împodobeau, 
întrecîndu-se între ele, privindu-se cu căutături neprie- 
tenoase şi cu nasuri încreţite, cum văzuseră că fac cu- 
coanele cînd își pizmuiesc una alteia gătelile. 

Tot asa se jucau, către toamnă, cînd se coccau, si 
cu boabele roşii ca mărgeanul ale măceşului, zgiriin- 
du-și miinile ; fără a mai vorbi de rochițele sfișiate și 
de pierderea fundelor din păr, care rămiîneau aninate 
printre rugi, închipuind flori nefireşti de mătasă. 

Tufele joase de busuioc se găseau prin toate coițu- 
rile grădinii, din belșug şi ele, căci nevoia de busuioc 
era foarte însemnată atît pentru slujbele bisericești cît 
și pentru cele ale dragostei. Aceeași tulpină dădea, fără 
deosebire, florile pentru căldărușa popii şi pe cele pe 
care le puneau în sîn fetele din casă. 

În marginea grădinii şi de-a lungul curţii conacului, 
de o parte și de alta a porţilor, mlădiindu-se la orice 
adiere, nălbile înalte, roșii și albe, se plecau peste in- 
grămădirea de nuiele măiestrit împletite, cercetiînd dru- 
mul ca nişte cumetre. 


Cu oftaturi şi cu lacrimi sterse în ascuns se scurse- 
seră aproape douăzeci de ani de cînd cucoana Masinca 
nu mai vorbea cu sora sa Lena, nevasta lui Trașcă Pir- 
vulescu de la Pirvulești. Cele două fiice ale postelnicesei 
Bălașa, surori bune, se sfădiseră pe cîțiva stînjeni de 
pămînt, aidoma cu ţăranii care se tăiau cu sapele pentru 
o palmă de loc. 

Vremea trecuse fără a aduce alinarea uitării care 
le-ar fi înlesnit împăcarea. Cucoana Masinca avusese 
parte de gineri și era mulțumită, dar o lovise Dumnezeu 
cumplit stingîndu-i pomelnicul casei prin moartea lui 
Iancu, fala dînsei, singurul copil între trei fete. Cucoana 
Lena se bucura numai de fiica dumneaei cea mare Ma- 
ria, pe care o dăduse după Enache Cariotis, de fel din 
Grecia, căci cea mică Vena, adică Evghenia — botezată 
cu numele fetei cucoanei Masinchii si fină a dumneaei — 
măritată cu Tudorache Cartianu de la Cartiu din Gorj, 

se prăpădise de tînără, lăsînd trei fete şi un copil săraci 
de mumă. Cucoana Pirvuleasca era văduvă acum, ca şi 
cucoana de la Stăic. Amîndouă avuseseră în răstimp 
cîteva bucurii şi nenumărate necazuri, și așa trecuse 
viaţa. Îmbătriniseră, erau bunice, dar miînia tot o ţineau. 

Pe pămîntul Stăicului, cu care le înzestraseră părin- 
ţii rupîndu-l în două, curgea apa fără de linişte a Mo- 
trului, pe care nici un zăpor, nici un iaz nu o putea 
stăpiîni de cînd lumea. Nu se pomenise primăvară să 
nu vină mare, fără a cruța nimic în cale, urmind după 
aceea să se așeze, îmblînzită, în albia pe care si-o croia 
după alegerea sa, întotdeauna alta. 

De fiecare dată, după ce se trăgea viitura, cînd în 
paguba uneia, cînd în paguba alteia din surori, se iscau 
certuri între logofeții celor două cucoane, urmate de 
piriciuni şi vorbe, care făcură ca pînă la urmă să se 
nască dihonia între dinsele. 

Cuconu 'Trașcă Pirvulescu, bărbatul cuconii Lenii, 
trufas și fudul cum îi era firea, nu arătasc niciodată 
prea mult interes pentru zestrea cucoanei dumnealui. 
Arar cînd venea pe la Moara Mandii. De la o' vreme 
însă, fie că era un făcut, fie că simţea că e rost de cir- 
cotă, căci îi știa o lume vorba care o spunea dînsul me- 
reu „tot urită mi-a fost pacea“, începu să vie mai des 
să: vadă ce mai este pe acolo și să-l mai iscodească pe 
epistat. 

| Văduvă cum era — fără a mai socoti că era și rudă 
de singe cu dinsul, fiindu-i vară după mumă — cucoana 
de la Stăic ar fi aşteptat sfat și ocrotire din partea cum- 
natului 'Trașcă. Dumnealui însă, ascultind de vorbele 
presupusului său şi mai ales de firea sa sanchie, porni pro- 
ces pentru pămîntul furat de Motru. Lovitura îi fu foarte 
greu cucoanei Masinchii. Se cutremura la gîndul că va tre- 
bui să se înfățișeze la tribunal pentru a se judeca cu sora 
sa dintr-o mumă și dintr-un tată. La proces dîndu-li-se 
jurămînt și lege peste lege, ajunseră pînă la Înalta 
Curte, iar dreptatea, dovedită cu martori, fiind de partea 
cucoanei Masinchii, cucoana Lena rămase de lege. Șta- 
fete cu verbe şi ameninţări din partea cumnatului Trașcă 
ajungeau mereu la ușa cucoanei de la Stăic. Dinsa se 

preiăcea că nu le aude, dar era mereu cu lacrimile pe 
obraz. 

Soarta vroi ca punerea în posesie să fie hotărită 
chiar în ajun de Paști. Cînd în dimineaţa Vinerii Pati- 
milor cucoana Masinca fu vestită că a venit judecătorul 
de la oraș și a trimis vorbă să poftească și dumneaei la 
Moara Mandii, cu inima strinsă de o presimţire întu- 
necată, se codi să plece. Abia într-un tirziu, cînd văzu 
că nu se mai putea da în lături, se sui în trăsura ce 
aștepta de mult la scară, însoţită de ginerele dinsri, 
Radu Vulpan, venit înadins de la oraş ca să nu o lase 
singură în această încercare. Sfiită în fata lui, nu con- 
tenca de a da în criceală logofătului tot felul de treburi, 
ca și cînd ar fi plecat într-o călătorie lungă, şi nu mai 
sfirsea cu potrivitul păturii pe genunchi. Iar cînd porni 
trăsura, ca să nu vorbească de mihnirea care o încca, 
căuta să-și poarte privirile peste cimp, cercetind semă- 
năturile. 

Făcură drumul scurt — nici un sfert de ceas — în 
tăcere, pe o dimineaţă limpede de primăvară. Livediile 
cu pruni de pe dealuri erau înflorite toate, o adiere abia 
simțită aducea miros dulce de pe cle. Motrul curgea li- 
nistit. pe eruga morii, uitind de răutăţi, iar curtea cona- 
cului.era covor de zambile albastre. 

Cum ajunse, cucoana Masinca privi, printre copacii 
bătrîni, către ferestrele casei joase cu tindă, doritoare 
să-și vadă sora ca să se ierte și să se curme. pricinile 
în-acel ajun de zi mare. În clipa accea însă fereastra 
salonului se deschise, în pervazul ei se arătă cumnatul 
Trască purtiînd o pușcă în mînă, o puse la ochi și slo- 
bozi un glonte, care trecu — din mila Celui de Sus — 
între dinsa și soţul Venii, pierzindu-se apoi în plutele 
învarzite de pe malul Motrului. 

Mina îi tremurase cînd să apese pe trăgaci, lucru ce 
nu i-se- întîmpla niciodată, lui care era cunoscut ca cel 
mai bun ochitor din ţinut. Împușca orice pasăre din zbor 
şi nimerea fiarele drept între ochi cînd făcea bătăi prin 
pădurile din judeţ. Cite dibăcii nu făcea Trașcă cu 
pusca lui : cînd treceau călători cu cociile prin faţa curţii 
de la Pîrvulești și nu lăsau caii la pas, de se ridica pra- 


39 


ful, lrașcă ieşea din casă şi trăgea cu puşca deasupra 
capetelor lor, înspăimîntindu-i. Cine nu-l știa pe Trașcă 
și nu-l temea? Nu făcea rău nimănui, era darnic si 
vesel, dar rinjea cu glas de tunet la mînie. Asupra oa- 
menilor nu ridica mîna niciodată; cînd îl supăra însă 
vreunul din treapta sa, cu o mișcare îl trîntea la pămînt. 

Cucoana de la Stăic rămase încremenită, fără cuvint, 
nepricepiînd ce s-a întimpiat, pină ce-l auzi, ca într-un 
vis de groază, pe ginerele său — care era prociror — 
rostind cuvintele de arestare în numele legii. 

în clipa ce urmă, cuconu Traşcă porunci să î se pună 
două perechi de cai la trăsura mare de la Viena și plecă 
singur spre închisoarea de la Turn. 

Lăcrimînd, cucoana Masinca se lăsase printre zambi- 
lele albastre, fără a îndrăzni să ridice ochii către ře- 
reastra deschisă prin care se vedea cucoana Lena plin- 
gînd pe o canapea. 

De-a lungul văii Motrului toate clopoteie parniră a 
suna în dungă. Abia într-un tîrziu, după ce se mai alină, 
ginerele dumneaei o ridică de subsiori și o duse la tră- 
sură. De atunci cele două surori nu s-au mai văzut. 
Cucoana Masinca nu putea ierta glonțul de pușcă siobo- 
zit de bărbatul soru-si, iar cucoana Lena nu putea ierta 
arestarea acestuia în ajun de Paști. Dreptate aveau 
amîndouă și asa se dusese an după an fără a li se ostoi 
minia. 

De întimplarea înifricoşată de care nu pomenea cu- 
coana de la Stăic ar fi dorit să nu afle nepoatele nici- 
odată. Destul de necaz îi era că frații Dochiţei, fiind cu 
mult mei mari, cunoşteau această rușine. Fetitcic sim- 
fiseră totuși că trebuie să fie vreo taină pe care cie nu 
o pot înţelege, din pricina căreia nu aveau voje să 
meargă la plimbare dincolo de poarta tarinii. Se mirau 
şi de faptul că nu văzuseră niciodată pe nici unul din 
vecinii de la Moara Mandii, căci auziceră că și acolo se 
află o curte ca la Stăic. Mai ştiau, tut din uncle vorbe 
auzite pe la cei mari, că şi acolo veneau vara, cum ve- 
neau ele la Stăic, niște copii cărora le muriseră părinţii 
și care trăiau mai mult în străinătate. Toate aceste cu- 
noştințe le dobiîndiseră furind cu urechea, azi o vorbă. 

miine alta, ori ascultind cind tăinuiau slugile vechi intre 
ele. De întrebat însă, n-ar fi cutezat să întrebe pe nimeni. 

Dochiţa auzise pe părinţii ei vorbind uneori, în altu 
încăpere, de o faptă ce s-ar fi petrecut, de mult, la 
Moara Mandii și prinsese cuvinte neînțelese ca: tenta- 
tivă de asasinat, curte cu jurii, păcat, blestem. Nu pri- 
cepuse decit un lucru, că ai ei avuseseră cîndva o supă- 
rare mare cu cineva necunoscut, dar știa că supărările 
oamenilor mari nu-i privesc pe copii şi nu e frumos să 
întrebe. 

Cind avea de gînd să meargă undeva la lume, cu- 
coana de la Stăic trimitea să întrebe dacă nu cumva e 
şi sora dumneaei la adunarea aceea ; iar cînd se ducea 
de-a neamurile la Hârgoteștii de la Stroiești, ori pe la 
alţi vecini de peste Motru, punea vizitiul să treacă cu 
trăsura prin apă, sau ocolea tocmai pe la Zegujani, ca 
să nu treacă podul lui Trașcă, cum îi ziceau oamenii 
podului de bîrne, lung și fără parmalic, făcut cu chel- 
tuiala acestuia. Nu primea nici după trecere de atiţia 
ani — rămasă tot neînduplecată — să vorbească de ru- 
dele dînsei de la Pirvulești şi cînd era silită să pome- 
nească de cucoana Lena, îi zicea „nesoru-mea Lena“. 

Din multele spaime ce pluteau în trecutul Stăicului, 
unele din ele le știau fetiţele, le aflaseră fără știrea 
mamei-mari și nu-i arătau că le cunosc. Întîmplarea de 
la Moara Mandii, deşi nu știau ce anume se petrecuse 
acolo, făcea parte dintre acestea. Știau numai că era o 
faptă grozavă despre care nu se vorbea, cum nu se vor- 
bea nici despre moartea lui Iancu, fiul mamei-mari, care 
fusese foarte bolnav şi după o şedere undeva departe, 
la Davos, venise să-și dea sfîrsitul lui Stăic. Se prăpă- 
dise la virsta de douăzeci şi trei de ani și ele stiau că 
cra foarte frumos, căci îi văzuseră portretul în odaia în 
care nu aveau voie să intre. 

De cînd îl pierduse pe Iancu, cucoana de la Stâic își 
luase canoane care o îndepărtau de la viață. Nu mai 
ciocnea ou roșu și nici nu mai îngăduia vizitiului să 
pună clopoței la gâtul cailor cînd pleca la drum. Iar deși 
dinsa era iubitoare de flori şi grădina îi era plină ce 
ele, pe prispa cerdacului nu se vedea nici una, nici mă- 
car o sacsie cu muşcate ori cu lubidragi. Cum ar mai fi 

putut găti cu flori cerdacul prin care îl scosese pe lancu 
din casă ? 

Mai erau si alte multe lucruri învăluite într-un fel 
de taină, de care nu știau decit ca dintr-un vis, dar nu 
întrebau. Pe la cuhnii aflaseră că, după mulți ani de 
secetă, cucoana Masinca se înglodase în datorii și că 
venise un om rău, numit domnul Custode, care o sur- 
chidea si se purta atît de urit, încît dumneaei se închi- 
dea în iatac si plingea ceasuri întregi cu perdelele îm- 
preunate. Era şi moartea cu bănuială a lui Mihalache 
Stăiceanu, fostul sameș și ispravnic al judetului, fratele 
mai mare bun şi de tată al bunicii, la care dînsa nefiind 
faţă pieriseră pungile cu galbeni, veamantanele cu bo- 
nuri și toate auricalele din casa răposatului. Nu mult 
după aceasta, o rudă mai îndepărtată se îmbogătise fără 
temei, își ridicase un palat de casă şi plecase să se plim- 
be la Paris. Odată, la o clacă, îl auziseră pe Vasile Co- 
vrig, un om vechi al curţii, povestind cum a fost ucis, 
la o pricină avută la o aric, alt frate al cucoanei de la 
Stăic. Acesta mostenisc sîngele iute al celor de la Pir- 
vulești si pentru firea lui sanchie oamenii îl poreclise- 
ră Ardoi. 

Dar toţi ai casei — boierii ca și slugile vechi — erau 
încredinţați că nu vorbesc niciodată lucruri nepotrivite 
de faţă cu fetiţele şi s-ar fi mirat aflînd că ele cunosc 
o mulţime de taine de ale Stăicului. 

Nepoatele cucoanei Masinchii băgaseră de seamă că 
erau nume despre care nu-i plăcea să audă pomenind. 
Odată, cînd un vecin vorbise de un prieten ial său Ca- 
lotescu, dinsa, după ce-și dresese de mai multe ori gla- 
sul, îl rugase să nu mai pomenească de neamul ceauşu- 
lui Istrate Calotescu, care l-a sărăcit pe moşul dincei, 
comandirul de panduri, făcîndu-i și rușine ; ele nu știau 
nici tărăşenia asta, dar nu le venise să întrebe, ca să 
nu o supere. 


Stăicul mamei-mari, cu conacul său încîntat unde la fie- 
care pas făceau cîte o descoperire minunată și călcau peste 
o comoară, era locul de desfătare și răsfăț al celor trei 
verişoare : împărăția poamelor și loc în care-și găseau 

împlinirea dragostei pentru dobitoace, printre ciinii de 
tot felul, miei albi şi creţi pe care-i credeau aceiaşi cul 
cei din anul trecut, puii de puf auriu şi caii blinji 
peste care era mai mare Costăin Hatirmeag, vizitiul, om 
domol, cu mustaţe lungi și bălane, care le făcea toate 
voile, le învăţa să mine caii, să încalece, le lăsa să se 
joace cu mînjii şi le făcea cite o jucărie din te-miri-ce. 

Alt prieten al lor, Simion Năbiz, pădurarul, avea 
obiceiul de le aducea în sîn cîte un puiandru de iepure 
sălbatic ori de pitpalac, iar moș Ion, tiganul dezrobit, 
fostul bucătar care rămăsese să-și sfirșească zilele la 
curtea în care se născuse, le îmbia pe furis cu piine 
fierbinte scoasă atunci din cuptor, murături în liveji de 
prune ori porumb copt pe jeratec și alte bunătăţi oprite, 
dar cu atit mai plăcute. 

Grădina de flori în care se ascundeau prin tufe li 
se arăta nesfirşit de mare, pădurea de pe cioacă era o 
dumbravă fermecată din basme, iar moşia o lume. 

Fără ştire, înainte de a cunoaște prețul amintirilor, 
prin ochii lor de copii își luau în suflet pentru totdea- 
una frumuseţea senină a locului. Vederea liniștită dintre 
stilpii. cerdacului se înfățișa la fiecare ceas al zilei cu 
alt farmec, alte culori si altă lumină, deşi nu avea fru- 
musețea covirşitoare a priveliștilor lăudate şi  măreţe. 
Înscrările line de la Stăic, luminate de para de foc a 
asfinţitului, erau pline de mirosul proaspăt și iute al 
izmei si al florilor mărunte şi umilite din fîn, îmbinat 
cu amăruiul frunzelor de nuc dogorite de căldura zilei 
lungi de vară. Pe cînd soarele se uita înapoi de după 
umerii rotunzi de dealuri si aburii se ridicau pe Motru, 
fumul gătitului de cină se înălța pe la case în strigă- 
tele femeilor, care se luptau să băşcășească vițeii ca să 
nu sugă și să se închidă orăteniile de teama vulpii. În 
negura ce venea treptat se auzea Niţă-al-lu-Surghel, ser- 
gentul gomist de altădată, sunînd stingerea de pe prispa 
casei sale, de dragul amintirii zilelor de cătănie și de 
tinerețe. 

La conac, ai casei se așezau la masă în aprinsul lu- 
minărilor, prin sat mai răsuna cîte o talangă, clătinată 
de gitul unei vite, mai zbiera cîte un copil qare nu 
„sedea mereu“ la scăldat ori nu vroia să intre în aşter- 

nut. Un lătrat răgușit de dulău  bătrin, un sunet de 
fluier, mîngîiat de buzele unui flăcău cu gindul la o 
miîndră, întîrziau încă un timp, iapoi se linişteau toate 
și rămîneau să păzească noaptea numai stelele şi gre- 
ierii, dincolo de ușile zăvorite. 

Mai apucau și din zilele de toamnă la Stăic, zile 
scurte, cu lumină de aur sub raze piezișe de soare blind, 
cînd se înnegurează de timpuriu şi îndată după odihna 
de amiază răsună măcănitul rațelor în pregătire de 
culcare. 

În serile aburoase şi reci ale începutului de toamnă 
fetiţele erau primite să stea în salon cu oamenii mari. 
Ședeau cuminţi, rînd, ,pe canapeaua îmbrăcată cu macat 
de casă roşu, ţesut în lățuşe, ce se afla sub oglinda mare 
cu pervaz poleit, ocrotită de aripele maramei de boran- 
gic, ascultînd puțin amorţite de somn şi de mirosul sul- 
finei răspîndită prin toate colţurile salonului, cum vor- 
beau ai casei, fără a pricepe toate cite le spuneau. 
Ostenite de jocurile zilei, așteptau totuși răbdătoare 
ceasul cinei, pîndind cu interes zgomotele de farfurii și 
de tacimuri ce veneau din sală. 

N-ar fi ştiut să spună dacă acest răstimp tinea o 
clipă sau cîteva ceasuri. Era ca o punte între ziua cu 
multe feţe ce trecuse și noaptea ce le apropia de ziua 
de miine, pe care abia o aşteptau, cu dorul de a vedea 
dimineața plină de făgăduieli hărăzite numai copilăriei 
și tinereții. 

Pe masa de lucru din mijlocul salonului — ła fel 
cu scrinul de pe colt — așternută cu şal turcesc, intre 
albumul de fotografii legat în pluş verde şi pehaârul 
cu chita de imortele, domnea lampa de opalină trenda- 
firie cu glob rotund, presărată cu floricele albastre de 
miosoiis, căreia cele două toarte de bronz care o impo- 
dobeau îi sporeau încă înfățișarea de stăpină a încăperii. 

Copilele ședeau cu ochii în lumina ei și prin ince- 
putul de somn ce le cuprindea își spuneau în gînd basme, 
văzînd-o cînd ca o zînă, cînd ca o comoară. O fereau si 
se uitau la ea fără să o atingă, ca să nu supere pe ma- 
ma-mare, ştiind cît ţinea la lampa ei de Karlsbad si cit 
se făleşte cu ca. O auziseră spunînd, nu o dată, cînd 
avea musafiri : 

— Din toate naimodurile care mi le-a cumpărat bie- 
tul Ioniţă de la Viena, cînd s-a fost dus acolo cu rimătorii, 
de nimic nu mi-e drag ca de mîndreţea asta de lampă. 
Nici de trăsura cu două coviltire, nici de perechea de 
brățări cu zămalţ negru şi mărgăritare nu m-am bucu- 
rat atir. 


întocmai ca ceilalţi semeni ai săi de pe valea Motru- 


lui, Masinca Hârgotă ducea -- fără a lăsa să se vadă 
acest lucru — o viaţă de griji şi de strîmtori. Stăpiînă 
al unui pămînt sărac, avusese de luptat pentru a creşte 
în văduvie trei fete şi un copil, păstrîndu-și rangul și 
urmind a ţine cinstea casei, cum se cuvenea şi cum po- 
menise. Cu toate greutățile, nu se da înapoi de la cu- 
nunii şi creștinări, iar de cîte ori era nevoie înzestra — 
cu ce se putea — cîte o fată săracă de părinţi, după 
cum cunoştea că-i este datoria. 

În anii secetoşi, de care perceptorul nu vroia să ţină 
socoteala — cînd funciara trebuia totuși plătită și mun- 
cile făcute — şi dînsa, la fel cu vecinii și neamurile 
sale, se lipsea de multe. 

Dar starea pe loc a obiceiurilor bătrinești, omenia 
locuitorilor și trecătorul belşug al anilor în care se fă- 
ceau prunele îndulceau întrucitva viața celor de la Mo- 
tru. Oricare ar fi fost însă mersoarea bună, bucuriile 
casnice şi cinstea ce le-o arătau oamenii, boierii nu-și 
găseau odihnă și mulţumire, simțindu-se răniţi — ca şi 
treapta mai măruntă a moșnenimii — de prefacerile re- 
pezi înfăptuite de la anul 18685 încoace. Cu mintea sa lim- 
pede și la anii ce-i număra, cucoana de la Stăic înțelegea 
că pieirea lor ca stare era aproape, fusese hotărită de 
soartă mai demult încă. Auzise în multe rînduri boieri 
bătrîni tăinuind între ei că, o dată cu împuţinarea ne- 
voii de oaste pentru ţară, micul proprietar de pămînt 
moștenit, care altădată era dator să răspundă la chema- 
rea domnului, venind cu ceata sa de oameni înarmaţi 
şi cu demiîncare pe mai multe zile în disagi, gata de 
rezbel, încetase de a mai fi prețuit. Biruri ce apăsau 
greu asupra pămînturilor sărace, care dădeau venituri 


puţine. făcuseră ca stăpînii lor să scapete în cursul ani- 

lor, fără a lăsa însă nimic din eghemoniconul şi obice- 
iurile lor. 

Protipendada aflase de mult gustul cafelei de Mocca 
şi al untdelemnului „Puget“, întrebuinţarea tacîmurilor 
de argint, aduse de la Viena, şi a mobilei de lustru. Bo- 
ierii trăgeau tabac pe nas ori fumau tutun Bectiais, iar 
cucoanele dumnealor își împodobeau umerii cu „pointe“ 
din danteluri de Chantilly și își spălau fața cu săpun 
de Tridas, oricât ar fi fost de bătrine. 

Școlile de la oraş la care-și trimiteau copiii şi sim- 
briile dascălilor de casă ce-i ţineau pe lingă cei mai 
micşori mistuiau şi acestea galbeni mulţi. Se trudeau 
însă să-și ţină rangul, cunoscîndu-și vechimea neamului 
din sineturile ce le păstrau cu sfinţenie în fundul lăzii 
din povestitul părinților. 

Unii din boieri, cei ce pultuseră scăpa de la vînzare 
livediile de pruni, mai izbuleau să facă față, dar şi 
cei ajunşi la marginea sărăciei rămăseseră lot fudui şi 
luptau din greu să nu-şi mărturisească neajunsurile. 
Ascundeau cu multă osteneală solurile din sindrila de 
pe acoperişul casei cu streașina lungă, iar peste cirpi- 
turile făcute cu canap ale hamurilor putrede puneau o 
floare de argint, scoasă de la tacîmul calului de ginere. 
La biserică se fereau să meargă dacă se întîmpla să 
fic o dimineaţă cu soare nemilos, la lumina căruia s-ar 
fi văzut că haina neagră a boierului bate în verde, iar 
rochia de mătase grea a cucoanei dumnealui c tăiată pe 
ia cute. La casa lui însă fiecare se simţea tot mindru 
şi tot avut, cu toate treptele tocite ale cerdacului, gea- 
murile lipsă si picătura din pod, care nu se sfia să se 
arate tocmai cînd nu ar fi trebuit. 

Primeau cu obrazul înflorit de zîmbet și cu masa 
pusă — cu ce li se găsca — musafirii picati la orice 
vreme, arătindu-si bucuria de oaspeţi într-un fel care 
amintea și obiceiurile primitoare ale Răsăritului si © 
curtenie ce se putea asemăna cu accea a nobilimii A- 
pusului. 

Trăindu-şi viaţa cu grijile ei zilnice, părinţii stăpi- 
nilor de moșioare de azi nu luaseră prea mult seama la 
scăderea lor. De la o vreme însă, noua partidă, liberalii, 
alcătuită din tinerii întorşi de la învățătură din Apus, 

se grăbea să făurească o burghezime, o stare de mijloc, 
ca aceea văzută de ei în ţările în care călătoriseră. Dor- 
nici de preînnoiri, cum este de obicei tineretul și puţin 
usuratici, lucru firesc la această vîrstă, nu pricepuscră 
pe de-a întregul rostul așezărilor sociale ce trăiau de 
veacuri acolo. 

Văzuseră lumea oraşelor și cetăților din Austria, din 
Belgia şi din Franţa, întocmită din negustori, din meşteri 
şi din cărturari, care locuiau cu cinste şi cu vază casa 
bătrinească de piatră, cu foişor la uliţă, din mahalaua 
breslei lor. Aceștia duceau mai departe datina, desăvir- 
şindu-şi meseriile şi știința pe locul pe care se pomeni- 
seră şi nu rareori neamul le era tot atit de vechi ca şi 
al baronului din castelul înconjurat cu ziduri de pe dea- 
lul învecinat. 

Tinerii valahi nu pricepuseră decît pe jumătate rostul 
si însemnătatea acestei clase. Hotăriseră însă că, pentru 
a sprijini noua politică a principatelor, era nevoie de 
alegători de la oraş. Colegiile electorale fiind cenzitare, 
în afară de marii proprietari, cei cu venit de peste șase 
mii de galbeni, care votau la colegiul întîi, şi de ţărăni- 
mea care vota la colegiul àl treilea, trebuia sporită „al- 
băstrimea“ — cum numeau bătrinii pe tirgoveți, alegători 
la colegiul al doilea. 

Dintr-o țară cu rare și prea puţin locuite oraşe, de 
bună seamă că cra greu de adunat numărul trebuitor 
de alegători. Această stare de mijloc orășenească trebuia 
însă zămislită grabnic, în chip nefiresc, pentru izbînda 
partidei liberale. 

Negustorimea alcătuită în bresle, dascălii şcolilor, 
care cu mijloace puţine dar cu rîvnă multă se străduiau 
să lumineze pe cei tineri, şi cîțiva oameni înzestrați cu 
darul cuvîntului — cu sau fără studii de drept — care 
apărau pe văduvă şi pe orfan în fața tribunalelor si 
judecătoriilor de curînd înfiinţate însemnau prea puţine 
voturi de orăşeni. De aceea foștii slujbaşi de la dregă- 
torii, pricopsiţi din bacșişuri, bragagii, zarafi, mămulari, 
ori de ce singe, dacă aveau puţină agonisită şi erau „a- 
proprietarii“ unei case, se văzură alegători la colegiul 
al doilea. Iar boierimea măruntă de ţară şi moşnenimea 

rămase să 'voteze la colegiul al treilea, unde trebuiau 
cincizeci de glasuri pentru a alcătui un vot. 

Greu îi venea stăpînului de pămînt moștenit, oricît 
de puiină i-ar fi fost moştenirea, să vadă trecindu-i 
inainte acea strînsură pestriță de lume a orașelor, făcută 
din oameni ce nu asudaseră pe urma plugului şi nu 
sîngeraseră în războaie. 

În graba de a făuri o societate după pilda Apusului, 
pentru nevoile cauzei lor, cei din noua partidă nu lua- 
seră seama că în Țara Românească se găsea o stare de 
mijloc : moșnenimea și boierimea măruntă, trăitoare ia 
țară pe același petec de pămînt poate chiar mai înainte 
de întemeicrea principatelor. 


Ca în toate serile, într-o seară călduţă și lină dintre 
Sintemării, după cină, Anghelina scuturase masa de 
pînză de firimituri şi trecuse în odăi să aștearnă paturile 
peniru noapte. 

Aştepiînd să se întoarcă Trică logofătul de la oraş cu 
nişte tîrguieli, cucoana Masinca nu se îndura să intre în 
casă şi, de dragul vremii bune, mai întîrzia în cerdac cu 
nepoatele pe lingă dînsa. 

— Mamă-mare, cînd clipesc stelele şi se aud glasuri 
multe ţirîind frumos, ca acum, ele fac aşa? întrebă is- 
teață Mihăiţa, cea mai marc. 

— Nu muiculitță, cum o să cînte stelele? Cintă gre- 
ierii în iarbă ca să nu le fie urit oamenilor noaptea, pe 
întuneric. Le e glasu dulce așa fiindcă se adapă numai 
cu roua de pe flori. Da’ vouă nu vă e uriît pe negură? 
le încercă cucoana Masinca. 

— Nu, nu, nu, răspunseră trei glasuri dulci și subţi- 
rele ca ale greierilor. 

— Atunci mai ședeţi cu mine o firă, pînă a fi să se 
întoarcă Trică cu cocia de la oraş. Mi-e să nu se fi în- 
timplat ceva pe drum, că n-au ascultat de mine şi au 
pus un cîrlan cam neînvăţat pereche iepei oarbe. 

De teama ţînţarilor, cucoana Masinca suflase lumi- 
nările din sfeşnicul cu glob de sticlă şi, neputînd, în- 
tinde o pasiență — leacul obişnuit al îngrijorărilor mă- 
runte — îşi trosnea încheieturile degetelor. Mihăiţa, Sul- 

tănica şi Dochiţa şedeau cuminţi şi tăcute pe scăunelele 
lor joase, încercînd să se facă uitate, ca să nu fie trimise 
la culcare dacă ar mai fi zăbovit mult întoarcerea logo- 
fătuiui de la Turn. 

— Îu Doamne ia-măă! se auzi Anghelina țipînd în 
casă, trecu un şocite cît un mîrtan pe lingă mine! De 
nu mi-ar fi picat rînza de spaimă ! 

— Aşa-i toamna, intră de-și fac birlog în casă, zise 
liniştită cucoana Masinca. Vezi-ţi de treabă că n-o să te 
măniînce, trimise dinsa — ca stăpină de casă — glas mai 
ridicat, cu oarecare mustrare, către depărtarea odăilor 
unde își îndeplinea Anghelina îndatoririle de seară ale 
slujbei sale. Tot aşa am pomenit că fac șoarecii toamna, 
de cind mă ştiu, urmă dînsa ; şi cînd buiese mulți în 
casă și prin magazii, atunci să știți și voi că e semn de 
iarnă grea. 

Așa s-a întimplat într-un an, eram eu cam de seama 
Sultănichii, taica plecase cu nişte rimători la vinzare 
la Peşta și muica Bălașa udise singură aici, numai cu 
noi și cu slugile, că luasc taica și logofătu care-l aveam 
atunci cu dumnealui la drum, alunecă spre o poveste 
cucoana de la Stăic, dregîndu-si glasul. 

Fetiţele își traseră binişor scăunelele mai aproape, 
pregătindu-se să asculte, 

— Fra tăman după strinsu bucatelor şi nu știa ce să 

facă biata muică de sodomu de șobolani și de şoa- 
reci care-i rodeau cite un bănicior de boabe pe noapte. 
Intraseră și în casă de-și săpaseră drum pe sub blănile 
dușumelei, gata să se bage şi în lăzi să-i roadă .ţoalele. 

Da’ într-o zi, ce să vezi? Se pomeni cu un om că 
intră în curte — l-am văzut şi cu că şedeam colca lingă 
muica, cum şedeţi si voi acu — și-i zice că dacă îi plă- 
teste dumneaei un galben împărătesc înainte, el zvidu- 
ieste curtea de șobolani şi de şoareci, chiar în noaptea 
aia, pină a se lumina de zină. 

Brna un om nait si slab cu o pălărie verde pe care 
ecran cusute iconiţe și abia îndruva românește. Portu 
întreg îi era strein şi muica ne-a fost spus că trebuie să 
fie vreun frătuţ de peste munte. Dumneaei n-a prea 
avut încredere și i s-a părut că cere și bani mulţi și s-a 
cam cedit. A mai încercat muica să se tocmească, dar 

el n-a vrut să lase din preţ şi pină la urmă ea tot s-a 
învoit să-i dea cît ceruse, numai ca s-o scape de șoareci 
și mai ales de șobolani, că nu se mai putea trăi de 
rău lor. 

Omu s-a rugat să-i îngăduie să hodine pe unceva pe 
la sobele slugilor, pînă a fi să se ridice luna, că nemai 
atunci poate el să-și facă meșteșugu. Muica m-a minat 
pe mine — ca a mai mică — să mă duc cu el la cuhnia 
oamenilor să-l dau în grijă bucătăresei, ca să-i cea de 
mîncare şi să-i spun chelarului să-l cinstească cu nişte 
tuică. Da’ el nici n-a vrut să audă de ţuică și nici de 
altă mîncare, afară de o strachină de lapte dulce. si un 
codru de pîine, nu s-a atins, după care nu s-a mei arătat 
prin curte. 

Noi copiii ne-am rugat atunci de muica să ne porie- 
nească cînd o ieși luna, să vedem si noi cum cescintă 
omu strein şobolanii şi muica ne-a îmbunat că asa are 
să facă. Da’ se vede că i-a fost pare rău să ne trezeaecă, 
ori o fi crezut că ni se sperie somnu şi nu s-a tinut de 
vorbă. 

Nu știu cum, pe la o vreme mi s-a părut că ud, ca 
prin vis, un fluier cîntînd un cîntec duios şi chemător, 
parcă-ţi venea să te tot duci după el, ai fi zis cë vine 
de pe altă lume. Am deschis ochii şi am văzut că afară 
era lumină ca de amiazi, luna se înălțase sus și nălbea 
pămîntu. Binișor de tot, m-am săltat de lîngă soru-mea 
din așternut, și asa cum eram, numai în cămășuica de 
noapte şi cu picioarele goale, am îndrăznit să ies în sală 
şi de acolo am văzut-o pe muica șezînd dreaptă pe scaun, 
uite colo în colţ, nemișcată, privind către poartă. Dum- 
neaei m-a simţit și mi-a făcut semn să umblu încet, pu- 
nîndu-și degetu pe buze, ca să nu vorbesc. 

Cînd m-am apropiat, m-a luat în poală și m-a înve- 
lit toată în șalu turcesc al dumneaei. Abia atunci am 
văzut şi eu la ce se uita muica. Omu strein ieșise pe 
poartă, zicînd mereu din fluier şi pe urma lui umblau, 
cum umblă oile după cioban cînd pleacă cu ele, o turmă 
de șobolani înainte și după ea una de şoareci. Era pă- 
miîntu negru de ei, să fi fost sute ori mii, cine știe, da” 
omu se tot ducea, încet, cîntînd mereu din fluier, cu 
cioporu de șobolani și de șoareci pe urma lui. 

Ne-am tot uitat după el, l-am văzut cum trece drumu 
şi o ia peste mirişte, către Motru. Pe mine m-a luat un 
tremur și un fior cum sedeam în poala muichii şi de- 
cdată n-am mai stiut de mine. 

M-am pomenit tăman a doua zi în pat la muica, 
dumneaei îmi dădea cu linguriţa rachiu de țîntaură şi o 
muiere bătrină de ale curţii îmi descînta și mă afuma 
cu păr de lup. 

Cînd m-a văzut muica deschizind ochii și m-a auzit 
vorbind cum vorbește un copil în minţile toate, şi-a 
şters ochii și m-a sărutat mulţumind lui Dumnezeu. Zi- 
cea că lozisem toată noaptea numai de șobolani și de 
şociţi, iar dumneai se cîntase pe mine, crezînd că am 
dat în altele. 

După ce m-am făcut bine, am aflat că omul strein 
s-a tot dus cu turma după el pînă a intrat în Motru și 
cînd a ieşit pe malu ălălalt era singur, numai el. Aici 
a stat, s-a scuturat de apă ca un dulău, a băgat fluieru 
în traistă şi a plecat încet, fără să se mai uite înapoi, 
și dus a fost. De atunci nu l-a mai văzut nima prin 
partea locului. ' 

Cînd a fost de s-a întors taica acasă, din Sus de 
unde fusese plecat, şi i-a istorisit muica, întîi n-a vrut 
să creadă, da' pe urmă și-a adus aminte că a mai cetit 
dinsu o întîmplare ca asta într-o carte nemţțească, atunci 
ar fi zis că e basm, vede însă că tot adevărat e că se 
află pe lume vrăjitori care au putere de la diavol, da 
lucrarea lor nu este curată. | 

— Vouă nu vi se aude un duruit de cocie? întrebă 
cucoana Masinca ? 

— Se aude, mamă-mare, răspunseră trei glasuri som- 
noroase şi înfricate de povestea la care ascultaseră, parcă 
ar fi pe la pomu ăl mare din marginea luncii ! 

— Acu, duceţi-vă-ţi la culcare, că o să cînte cocoşii 
îndată și se supără nemţoaicele, le împinse ușor cucoana 
de la Stăic, spre ușa sălii, pe cele trei fetițe ametite de 
somn şi de țirîit de greieri. 


După atiţia ani, cucoana de la Stăic tot îl mai pome- 
nea şi îl mai jelea pe boierul dumneaei, care murise fără 

vreme lăsînd-o nici cu cele tinere, nici cu cele bătrine, 
înglodată în datorii, singură cu povara treburilor şi cu 
copii nevristnici. 

Se luaseră din drag, cam fără voia părinţilor, care ar 
fi avut alt gînd, anume: să dea pe Lena — fiica lor mai 
mare după peţitorul plăcut ce le venise, ca să le ple- 
ce fetele din casă pe rînd, adică dintii cea ajunsă la 
vîrsta măritișului, cum este obiceiul. Dar dragostea nu 
vrea să știe de potrivelile părinţilor. Feciorul lui Hâr- 
gotă, vătaful de plai, vecinul de la Stroiești, de peste 
Motru, o plăcuse mai mult pe Masinca decît pe Lena, 
care cra totuși mai crescută și mai frumoasă. Îi rămăsese 
inima la Masinca, un copil de abia paisprezece ani, şi nu 
ştia cum s-o facă să înţeleagă acest lucru, deoarece pos- 
telniceasa Pălașa, muma lor, își ţinea strîns fetele și nu 
le slăbea din ochi. 

Boicrnașului de peste Motru îi era ruşine de părinţi 
să le spună că o vrea pe coconiţa cea mică și nici nu 
era încredinţat că îl place fata. De aceea îl tot mîna pe 
furis pe Gușbă vizitiul la Stăic, ca să încerce să tăinu- 
iască cu coconița Masincuţa și să-i spună că îi este dragă 
și că, dacă nu se învoiesc părinţii să i-o dea, el vine în- 
ir-o noapte de o fură. Masinca trimisese răspuns că-l 
vrea de bărbat, dar că-i este frică de taica și că să aștep- 
te boier Ioniţă pînă cînd o pleca dumnealui cu rimătorii 
la Peșta şi atunci să vie noaptea, cînd i-o crici ea, s-o 
răpească. | 

În aşteptarea acelui ceas, Gușbă vizitiul umbla me- 
reu drumul, ca în palmă, de la Stroieşti la Stăic şi îna- 
poi, ca să pună în ascuns, pe negură, flori şi cîte un ori- 
cel la fereastra dragostei domnișorului său. Pînă cînd, 
într-o noapte, cîinii încolțindu-l după ce sărise gardul, 
îl prinseră argaţii şi-l dădură pe mîna stăpinului, căruia 
vizitiul Hârgoteştilor îi mărturisi că venea cu ștafetă la 
coconița a mică. 

Logofătul Dumitru Stăiceanu se mîniase foarte rău, 
fiind om iute și cam sanchiu, cum fusese si părintele 
său  comandirul de panduri, dar de teamă că junele ar 
putea fura fata, îi iertă ca un părinte și îi logodi, după 
ce sc învoi cu viitorul cuscru despre zestre. 

Pentru nimic în lume însă nu ar fi vroit cucoana de 
la Stăic să afle nepoatele despre acest tremur dintii ul 
tinereţii sale, la care dînsa se gindea și acum cu guio- 
șie. 

Trăise bine cu cuconu Ioniță, avusese o căsnicie feri- 
cită cu dumnealui si nu-l putea uita. N-avea ce să zică 
de dînsul. E drept că spre sfîrşitul scurtei sale vieți cam 
îndrăgise fucia de ţuică, dar nu într-atit ca să-și piardă 
minţile sau să uite de eghemonicon. Îi părea rău acum 
că-l mustrase de multe ori pentru așa puţin lucru, ar fi 
trebuit să-l creadă și dinsa, ştiind bine că aşa sint toţi 
bărbaţii. 

Ce să facă un boier, cînd vine rebegit de la drum, 
ori ostenit de la arie, ori supărat că a pierdut vreun pro- 
ces ? Bărbatul nu e ca femeia, să șadă cu cusătura în 
mînă ori să umble prin casă după treburi mărunte. Da- 
ră iarna, cînd numai poţi ieşi nici pînă în poartă de nă- 
meţi şi se înserează devreme, ce ar fi putut face? Căr- 
tile din casă le cetise pe toate de mult, gazete ajungeau 
rar pînă acolo. Cite o  ceşcuţă de ţuică îi mai schimba 
gîndurile şi-l mai înveselea. 

Cucoana Masinca fusese ferită de alte amărăciuni ce 
se ivesc în viaţa Dietelor neveste, tocmai cînd să zică 
bogdaproste că a venit vremea să li se lase bărbaţii de 
berbantlicuri. Abia atunci însă, după ce încep dumnea- 
lor a încărunţi şi a le scirții mădularele de nisipul ani- 
lor așezat pe la încheieturi, le dă în gînd a pofti la trup 
pietros de fată mare. Cite nu auzise dumneaei de pe la 
alte cucoane şi cîte lucruri de felul acesta nu văzuse! 


Pe cînd îi erau fetele codane, se rugaseră de dinsa să 
le ducă de Sintămărie să vadă nedeia de la Tismana. Cu- 
coana de la Stăic nu avea obiceiul să-și lase casa la ziua 
aceea, dar văzînd că prea le era drag să meargă la ne- 
deie, le făcuse voia. Pomenise de dimineaţă, de noapte, 
împărţise și lăsase oamenii șezind la mesele aşternute în 
curte pentru pomană în grija cucoanei Joiţii Mănăsti- 
reanca, venită ca de obicei să-i fie de ajutor, şi plecase 
la Tismana. 

Drumul pînă la Tismana era numai amintiri -pentru 
cucoana de la Stăic, dar căuta să nu se lase năpădită de 
ele, ca să nu strice inima fetelor oftînd. 

Cum nu se îndurase să plece mai de noapte de aca- 
să, tocmai la o zi aşa de mare, lunca, de unde se văd 
curgind şuvoaiele de apă ieșite din. stîncă — locul în care 
se făcea nedeia de Sintămăria Mare în tot anul — era 
albă de lume cînd ajunse; 

Îndată după săvîrşirea slujbei de hram, cu pomenirea 
ctitorilor sfintei mănăstiri, lumea dornică de petrecere 
şi joc se striînsese acolo. Protipehdada Tirgu Jiului şi a 
judeţului, ba chiar de mai departe, de la Baia de Aramă 
şi de pe Valea Motrului, sosise în trăsuri mari de Viena, 
cu cîte patru cai înaintași. Bărbaţii tineri ai casei, că- 
lăr;, îşi jucau bidiviii în latura sau în urma lor, cu 
ochii după cucoanele şi cuconiţele- frumoase, apărate de 
umbreluţe și de voaluri mari de arşița soarelui, din tră- 
surile ce le ajungeau din urmă şi după mindrele spriînce- 
nate cu pantofii în mînă ṣi. cu mușcată la ureche care 
grăbeau către nedeie, păsind cret pe marginea şoselei. 
Cucoanele, ca și dumnealor, îşi lăsaseră la trăsuri man- 
tăile de in ce le purtau pentru a-și feri rochiile de pra- 
ful drumului şi se îndreptau, potrivindu-şi pălăriile în- 
cărcate cu flori, cu pene şi cu panglici de catifea, către 
laviţele din fața tarabelor ţinute de negustori cu aca- 
dele, bragă și sugiuc. 

Se găsiseră acolo cu alţi de ai lor, neamuri şi prie- 
teni, cu care se firitiseau şi vorbeau plini de voie bună. 
Printre ei erau destui din cei ajunși de lipsuri şi de să- 
răcie, care făcuseră drumul în cîte o brișcă veche căreia 
îi sunau jalnic aripile si roțile, trase de doi cai despere- 
cheați minaţi de un ţigan desculț, ei înșiși îmbrăcaţi în 
haine prea puţin arătoase. Dar ceilalţi, silindu-se a nu 
arăta că luau seama la scăpătatul lor, îi întîimpinau cu 
aceleaşi zîmbete prietenoase şi aceeaşi bucurie, că şi cei 
scăpătați erau tot de ai lor, prieteni ori rude. 

În mulţime se afla şi albăstrime destulă, cum li se 
zicea tirgoveţilor — negustori şi slujbași mărunți —, 
care se ţineau mari de țărănime, cu nevestele îmbrăcate 
şi ele orășenește, dar cu broboadă pe cap, nu cu pălărie, 
căci pălăriile nu purtau decît cucoanele. 

Toată lumea privea cum se rotesc horele în jurul ta- 
rafurilor de lăutari. Maramele, lungi pînă la pămînt, de 
borangic subţire ales în şabace fluturau în urma neves- 
telor tinere, încinse cu vîinice în cute vîrstate în felu- 
rimi de culori, și galbenii din salbele de la gît sclipeau în 
soare cînd săltau ușurel în hora domoală a celor căsăto- 
rii. 

Cit o coconiţă, îndemnată de părinţi și însoţită de un 
frate sau de un văr, se prindea în hora flăcăilor și fete- 
lor mari, jucînd avintat. Era obiceiul ca unii din boieri, 
din cei ce făceau politică și vroiau să fie bine văzuţi de 
alegători, ca şi mulți alţii care așa apucaseră din bătrîni, 
să-şi aducă fiicele la lume îmbrăcate cu opreg şi cu că- 
meşe cu altiță, numai fluturi și mărgele pe piepţi şi pe 
mineci, astfel că nu se deosebeau de fetele oamenilor 
cînd jucau în horă alături de ele, cu atît mai mult cu 
cît semănau şi ia chipul îngust cu ochi de căprioară, la 
culoarea cozilor bălane ori castanii care le ajugeau pînă 
la brîu si la înălțimea trupului subţirei : lăstare crude 
ale aceluiaşi neam de oameni de sub munte. 

Bărbaţii şi bătrinii ședeau pe cergi vărgate așternute 
pe iarba proaspătă de munte, sprijiniți într-un cot și 
gustind din fucia de ţuică adusă de acasă. Priveau la pe- 
trecere, iar mamele în picioare înapoia lor, cu mîna la 
gură, își urmăreau înerijorate fetele din ochi. 

La întoarcere, pe lîngă seară, cucoana  Masinca se 
suise în trăsura lui Dincă Schileru, ca să mai tăinuiască 
cu cucoana dumnealui pînă a fi să li se despartă drumu- 
rile, iar trăsura dînsei o urma cu fetele cucăind de somn 
şi cu Lisaveta care vedea de ele. S-ar fi lipsit de plăce- 
rea tovărăşiei la drum dacă ar fi ştiut ce avea să pă- 
țească. 

Om frumos, Dincă Schileru nu mai era tînăr, rămăsese 
însă fudul grozav şi iubeţ ca nimeni pe lume. Nu se pur- 
ta decît în toale țărănești albe — zicea el că sînt de aba, 
dar erau făcute din postăvior adus tocmai din Englitera 
— cusute cu găitane negre. 

Cuconiţa Schileriţă nu mai tăcea. Fiind supărată de 
purtarea dumnealui de la  nedeie, îl tot împungea me- 
reu. 


— Dacă unul de la Gorj nu ar îi pieraut numârâtoa- 
rea paharelor şi nu și-ar fi sucit grumazu, ca o capră în 
dîrdoră, după mindrele din horă, n-ar fi avut ăilalți de 
ce ride. Geaba îmbătrînese unii bărbaţi, că minte tot nu 
le vine, spusese dînsa cu înţeles. 

Dumnealui răbda, pufnind numai din cînd în cînd, 
şi întorcîndu-se cu faţa către dinsele — cum şedea ală- 
turi de vizitiu — îi zicea pe soptite să tacă. 

— „Sopai si, Ilincă !“ 

Erau singurele vorbe de le cunoștea cuconu Dincă 
pe grecește şi le pricepea și cucoana. Dar nu tăcea de 
loc. Urma să spună multe pe dinsul: că-i știe lumea 
albă umblările ce le are dumnealui, că e de pomină și 
că i-au făcut şi lăutarii cîntec. Tot așa pînă cînd Dincă, 
uitînd. de cuviinţa faţă de: cucoana străină din trăsură 
și de „elenika“, se răsuci către dinsa şi se răsti aprins: 

— 'Tacă-ţi gura, nevastă! Ce stric eu dacă m-am să- 
turat de pastramă uscată ? De o fi să mai mă necăjești 
mult, o să-mi iau ibovnică de șaispre'ce ani, să mă îm- 
bufe cu ţitele, și am să ţi-o aduc în casă, 

Cucoana Chileriţa leșinase la auzul acestor vorbe. 
Noroc că se întîmplau tocmai în dreptul hanului de la 
răscruci si ieși hangiţa îndată cu oţet de trandafiri s-o 
învieze, căinîndu-se că sc prăpădește biata cucoană fără 
lumînare. Pînă la urmă o împăcase cuconu Dincă cu 
vorbe bune și cu făgăduiala unei fețe de rochie de la 
București, dar cu multă trudă. Cucoana Ilinca o ţinea 
una şi bună că se dă jos din trăsură și rămîne la margi- 
nea drumului s-o mînînce lupii — era luna lui august! 
— dar că acasă nu se mai întoarce, deoarece dumnealui 
a făcut-o de rîs la favor de lume. 

Ce-i drept, cucoana Schileriţa era o femeie dăruită 
de fire cu frumusețe puţină si cam costelivă, dar era 
măritată de atiția ani cu Dincă Schileru și-i făcuse un- 
sprezece copii. Şi ce casă îi ţinea! Şi ce pricepută era 
la toate! Multe îi răbdase biata, căci multe erau prici- 
nile care-i înveninau zilele. 

Dusurile la București, de cum se deschidea Aduna- 
rea, în care era mereu ales deputat. Cu aceste drumuri 


prăpădea galbenii strînși cu trudă tot anul, cei din vin- 

zarea bucatelor precum şi cei ciștigați din negustoria cu 
rimătorii grași ce-i trimitea în Sus. 

La Bucureşti, ca să-şi poată sluji oamenii din judeţ 
— treabă ce nu o putea face decit punîndu-se bine cu 
mai marii țării — dădea mese alese, făcca vizite pe la 
cine trebuia și trimitea buchete de flori scumpe cucoa- 
nelor cu trecere. La venire ia aducea plocoane cu bună- 
tăți din Gorj, sau numai cu numele de acolo, pentru că 
de cele mai multe ori tîrguia de la băcănia cea nouă ce 
se deschisese peste drum de Palat, în casele  cuceanei 
Mariţei Creţeanca. 

Fudul cum era, nu se mai dădea jos din muscal, pe 
care-l avea tocmit cu ziua, și-i plăcea cînd întorcea lu- 
mea capul după el, mirîndu-se de ţoalele lui gorjenești, 
numite de atunci toale schilerești. Îi creștea inima cînd 
auzea șoptind în urma sa: ăsta e Schileru, deputatul de 
la Gorj, omul cei mai iubit de ţărani! 

Se întîmplase să-i vină în minte cucoanei Masinchii 
rămasă singură cu gîndurile dumneaiei, înainte de cul- 
care, despre aceste lucruri. Dar cîte din acestea nu mai 
auzise dînsa, ba încă și mai rele. Pe dumneaei o ferise 
dumnezeu de asemenea valuri, dar ştia că aproape în 
toate casele se ivesc astfel de necazuri. Socotea însă — 
și avea de gînd să le înveţe şi pe nepoate un lucru cînd 
se vor mai mări — că în ale dragostei și ale geloziei, ca 
la rezbel ori la bătaie, tăria este a celui care apucă să 
lovească mai întîi. 


Fetițele Stăicului creșteau cuviincioase şi cuminţi, în- 
vățind limbi străine, brodind pe gherghef și cîntind la 
pian, ca și altele de seama lor, după cum cerea rinduia- 
la vremurilor în care trăiau. 

Îmbinarea metodelor noi de creștere aduse din Apus 
cu cele vechi moștenite din mamă în fiică, păstrate și 
cinstite în neamurile boiereşti chiar şi cele mai neînscm- 
nate, le pregătea pentru a fi stăpîne de casă decăvirșite. 
Urmînd un obicei vechi în acele părţi, care mărturisea 
înrîurirea stăpînirii turcești, copilele erau crescute bașca 
de fraţii lor, pe care nu-i vedeau decit la ceasul mesei. 

Pe cind ele, supravegheate fără încetare, arătau şi se 
purtau ca niște domnişoare dintr-o carte cu poze, băieţii 
erau lăsaţi în voia lor. 

În lunile de vară, ce le petreceau în fiecare an la 
Stăic, nepoţii cucoanei Masinchii făceau tot ce vroiau, 
Umblau cu oamenii curţii la vînat şi la pește, se scăldau 
în ceasurile fierbinţi ale amiezii la Motru, pîndiţi din 
zăvoi de ochii nevăzuţi ai nevestelor tinere venite cu 
pinză la înălbit, care se ascundeau ruşinoase cînd îi ve- 
d>au cotind pe poarta ţarinii. 

Tufișurile din zăvoi erau dese, iarba înaltă și moale 
mirosea a izmă şi a sulfină, păsările cîntau slăvind lumi- 
na soarelui și dragostea ; nu era mirarea dacă la îndem- 
nui lor cei veniți la scaldă vinau, fără pușcă și fără 
multă trudă, cîte o căprioară cu busuioc în sìn, pitită 
printre lăstari. 

Nu le ajungea ziua ca să încalece toţi caii, cutreerînd 
curtile vecine, iar noaptea cînd se întorceau tirziu cu hai- 
nele ude de rouă și pline de scaieţi, se strecurau cu fe- 
reală pe ușă sau pe fereastră. Nu-i auzea şi nu-i ştia 
nimeni, poate numai stăpina Stăicului care nu avea 
somn. 

Fraţii Dochiţei se numărau printre cei mari ai casei, 
sfîrşiseră cu anii de liceu şi în toamnă aveau să plece 
din casa părintească de la Severin ca să meargă mai de- 
parte cu învăţătura. Statie, cel mare, se hotărise pentru 
drept, deoarece avea un dar neobișnut al vorbirii, iar 
celălalt, Tudor, deși firea-i era mai tăcută, îl urmase. 
Cel din urmă născut din nepoţii cucoanei Masinchii, fra- 
te mai mic al Suitănichii, Mihai, căruia-i ziceau în casă 
Mihu, abia sfirșise şcoala primară. Arătînd însă tragere 
de inimă pentru orice șurub ruginit sau fier vechi din 
magazie, părinţii îl destinau studiilor de inginer. Un 
semn al timpului era ca toţi băieţii să fie îndrumați spre 
cariere, lăsînd pămîntul împuţinat. 

Primii ani de învăţătură alegeau. Nu întotdeauna 
odraslele de boieri ori de negustori avuți erau cei mai 
buni scolari. De foarte multe ori fiii de țărani îi între- 
ceau la carte şi chiar mai tîrziu în viață le luau înainte. 
Din rîndurile lor s-au ridicat mulţi bărbaţi  luminați: 
doctori și profesori cunoscuţi în lume, militari de frunte. 

Dar rivna prin carte cu orice preț nu stăpinea incă på- 
turile de jos, de aceea mulţi din cei ce nu aveau mijloa- 
ca pentru ea s-au întors la coarnele plugului. Era o 
vreme de rodnic, dar scurt răgaz între relele trecutului 
şi timpurile ce aveau să vină. 

Toamna ce se apropia trebuia să împrăștie pe nepoţii 
și. nepoatele cucoanei Masinchii. Înainte de a se despărți, 
într-o după amiază, cînd toţi ai casei erau ia tabietul lor, 
Statie, fratele mai mare al Dochitei, îl chemă pe Mihu în 
„odaia băieţilor“. Erau amindoi verii săi acolo și băieţa- 
şul se simți foarte mindru de a fi primit printre ei, de 
aceea nu îndrăzni să nu fumeze ţigara ce i-o dădură, 
deşi simţea, ameţit de tutun, pereţii  clătinîndu-se în 
jurul său. 

"După ce mai vorbiră cu el, ca şi cînd ar fi fost un flă- 
cău de seama lor, Statie îi spuse serios : 

— Noi avem să plecăm peste puţină vreme la Bucu- 
raşti, de acum înainte tu rămii singurul băiat aici. Fi- 
indcă te-ai făcut mare, am să-ţi arăt un meşteșug care 
are să-ţi prindă bine mai tîrziu și, ridicîndu-se de pe pat 
unde stătea lungit şi fuma, cu un roman franțuzesc cu în- 
velitoare galbenă deschis lîngă el, se duse de răsuci cheia 
în broască. Întorcîndu-se, se apropie de fereastra care 
dădea către scăpătat, puse mîna pe una din drevele de 
fier, cea din urmă din dreapta, o ridică binişor în sus în 
locașul ei si o scoase, lăsînd astfel loc cît să treacă în 
voie un voinic, cînd uşile sînt încuiate. Zimbind, îi spu- 
se copilului : 

— Și mie mi-a arătat bietul Iancu, cînd eram de anii 
tăi. Să ţii minte, da? să nu spui nimănui. Acum du-te de 
te joacă. 


— Cucoană-ă, cucoană-ă ! intră în case alergînd An- 
ghelina, cu poala plină de nuci verzi. Ne vin musafiri! 
După clopoței, parc-ar fi trăsura boierilor de la Portă- 
resti. În auzii tăman de sus, din cioacă, mă dusăsăm să 
adun niște nuci pentru cuconițe, cînd mi se văzu ridi- 
cindu-se prafu pe la capu satului. 

— Te pomeneșşti c-o fi frăţine-miu Dumitru și cum- 
nata Marița. Ti ha, bine ar fi, că n-au mai fost pe ia 

mine de astă primăvară şi mi-era dor, zise cu bucurie 
cucoana Masinca ridicîndu-se dreaptă in picioare de pe 
canapeaua roșie dintre ferestrele salonului unde făcea cu 
iglița la un tul, mai mult pe dibuite, căci începuse să se 
lase seara fără a fi simţit dinsa, cum şedea cu lucrul şi 
cu gîndurile, 

Dă fuga, Anghelină, de trimite un băiat de la vite să 
scoată un urcior de apă din bunaru de peste ogas, că-i 
mai rece, şi tu așează de dulceaţă şi de cafele. Strigă la 
Maria-guşata să pună să taie doi pui de găină, la iuţeală, 
ca să-i frigă cît mai e lumină. 

— Dumnealor sînt cucoană! vorbi cam tare Anghe- 
lina cînd se întoarse de afară după ce împărțise porun- 
cile ce-i fuseseră încredințate, că numai vizitiu dumnea- 
lor ştie a pocni așa din bici. Se apropie de curte. Mă 
gindeam eu că ne cad musafiri de la drum, că auzii sti- 
rica azi dimineață de noapte cîntîndu-mi în faţă. 

În lipsa Anghelinei, stăpîna ei trăsese sertarele seri- 
nului de nuc, din adîncimile căruia venea o suflare de 
floare de sulfină, şi scosese o stivă de albituri pe care 
i-o puse în braţe, cum intră. 

— Tine fetică, dă-le Domnichii să pregătească odaia 
a mare de musafiri. Să aştearnă paturile amîndouă. Să 
fie apă de spălat în cănile toate, să nu uite să acopere 
canta cu apă caldă cu un peșchir şi cu o păturică, să 
nu se răcească cînd o duce-o diseară. Ia tu chiseaua de 
pe măsuţă, să pui dulceaţă de nuci împănate de care le 
place dumnealor. Dă-i grijă Domnichii să se uite pe 
sub paturi dacă este tot ce trebuie acolo. 

Cînd să pășească pe ușa deschisă de Anghelina, cu- 
coana Masinca se întoarse spre ea şi-i spuse repede : 

— Auzi tu fată, aşterne şi patu ălălali din iatacu meu, 
că mi-ar fi drag să doarmă cumnata la mine, să mai tài- 
nuim amîndouă. Apoi ieși grăbită, netezindu-și părul pe 
la tîmple cu palmele, să-şi întîmpine neamurile. 

Pe porţile cu amiîndouă canaturile date în lături, cum 
este obiceiul cînd stăpinii așezării sînt acasă şi primesc 
— cucoana de la Stăic era aproape întotdeauna acasă și 
întotdeauna bucuroasă de oaspeţi — intră, în fuga celor 
patru cai înaintaşi și zarvă mare de clopoței, trăsura în 

care sedeau alături postelnicul Dumitru Genescu, {ratele 
mai mare, bun de mamă dar vitreg de tată, al cucou- 
nei de la Stăic și nevasta dumnealui, Marița lortă- 
reasca,. 

Cu faţa luminată de un zîmbet de bucurie, cucoana 
Masinca sta în picioare în capul scării, așteptind. Cînd 
vizitiul se lăsă pe spate, încordindu-și puterile ca să 
poată opri caii scurt în loc , cu scara trăsurii potrivită 
la treapta cerdacuiui, un om al curții se repezi să ţină 
perechea înaintașe de căpice, pînă ar fi să se coboare 
călătorii din trăsură. Țiganul de lîngă vizitiu, feciorul 
de iatac al boierului, sărise de pe capră chiar înainte 
de a se fi oprit caii și aştepta ca să ia de pe stăpinii săi 
mantăile de pînză de in şi să dea jos calabalieul. Cind 
musafirii începură să urce treptele cerdacului, cucoana 
Mașinca deschise brațele şi rămase așa pînă cînd ajun- 
seră süs. 

— Poftim ! poftim! Bine ați venit sănătoși! Mulţu- 
mesc sfintei Luni de azi, că mare bucurie îmi aduse. 

— Bine te-am găsit soru-mea, răspunse postelnicul, 
suind binişor scara cu răsuflarea cam scurtată. După 
dinsul venea cucoana Marița, silindu-se să umble încet, 
ca să nu-i-ia înainte. Pe rochia dumneaei în culoarea pru- 
nei da toamnă, ca si pe hainele negre ale bărbatului dîn- 
sei, nu se vedea nici un fir de praf, chita de pansele ce-i 
împodobea pălăria sc legăna domol, iar bridurile. păreau 
legate chiar atunci fundă sub bărbie. Miinile îmbrăcate 
în mitene de dantelă neagră îi erau prinse amîndouă cu 
reticulul, umbreluța, evantaiul și agățătoarea cu care-și 
ridica marginea rochiei largi, descoperind putin din ju- 
ponul cu volan de tafta neagră vărgată cu alb. 

— Săru' mina cumnată, îşi spuseră una alteia cucoa- 
nele, după cum cerea cuviinta, sărutîndu-se însă de cite 
două ori pe fiecare obraz. 

Feciorul ţigan sui şi el scara pe urma lor, aducind un 
cos cu struguri tămiioşi, o damigeană de vin şi o.papor- 
niţă cu băcănii, pe care le puse pe parmalic, și se întoar- 
se să ia din lada aflată în coada trăsurii geamantanele 
încinse în curele. Tot de acolo, unde sta aşezată cu grije, 
învelită într-un peșchir ud, scoase o legătură de tranda- 

firi roşii catifelaţi pe care se repezi s-o dea în mina cu- 
coanei hii: 

— Se cam întristară de căldură pe drum, da! își vin ei 
în fire cum or da de apă proaspătă, zise cucoana Marița 
întinzînd florile cumnatei sale. 

— Doamne ţine-i, cum sînt de frumoşi! Te slăvește 
mirosu lor. Mulţumesc, cumnată. Cum ţi-ai fi adus dum- 
neata aminte că tăman sortu ăsta de trandafiri îmi place 
mie ? La mine în grădină au pierit, nu știu din ce pri- 
cină, 

— Unde pitulași fetele, Masincă ? Nu vin încca ? în- 
trebă cuconu Dumitru, aruncînd o privire în jurul său 
Ia scoate, Florică, din paporniţă punga cu cofeturi de o 
luarăm Ja Craiova, porunci dînsul. | 

— Lasăi vorbă nemţoaicelor să le dea de mincare 
mai devreme, nene Dumitre, şi să le culce, că dacă vă 
văd nu le poate lua nimeni de lingă dumneavoastră. Vin 
ele, cum or deschide ochii mîine dimineaţă, să vă sărute 
mîna. 

— Da’ băieţii unde-s, că nu-i  văzui? mai întrebă 
postelnicul mirat. Le aduserăm și lor cîte un oricel. Să 
vie să li-l] dăm. 

— Au poftit să se ducă la Tarniţă, la vărul Babaneţ, 
ca să meargă miine cu dumnealui și cu văruica Frosa la 
nedeia de Sfintu [lie de la Mărășești, și i- am lăcat pe 
toţi trei. 


— Vezi bine! Îi trimiseși la neamurile  Hârgoteşti 
ale dumitale, soru-mea, să meargă cu ele la lume, tăman 
acu cînd venirăm noi, se prefăcu a fi supărat cuconu Du- 
mitru. 


— De unde să știu eu că veniţi, nene Dumitre, că nu 
mai prea azviri bobii de cînd am îmbătrinit, răspunse 
tot cu o glumă şi cucoana Masinca. Dacă mi-ar fi dat 
în gînd că veniţi, nu-i lăsam nici în ruptu capulii. 

Abia ducînd-o, Anghelina se arătă în ușa cerdecului 
cu tava pe care se afla rostul dulceţii, două chisele de 
Karlsbad, una cu şerbet de trandafir și una cu dulceaţă 
de chitră, si cafelele cu caimacul întreg. 

— Ia poftim de beţi un pahar cu apă rece, că v-o fi 
sete după atita drum, îi îmbie stăpina casei. 

— Drept e că este departe de la Portăreşti pinā axi, 
zise fratele cucoanei Masinchii. Nici nu se luminase bine 
de ziuă cînd plecarăm azi dimineaţă, şi iacătă că acu-i 
noaptea. Făcurăm două popasuri mai lungi, unu cît min- 
carăm, altu pe zăpucu ăl mare. Puserăm pe Florică de 
ne aşternu niște pături la o umbră, de ne hodinirăm. cita. 
Mai oprirăm de două ori, să mai răsufle caii şi să-i ada- 
pe, şi dete Dumnezeu de ajunserăm. 

— Ti, nene, ce-s şi tinereţele și dragostea ! Ții minte 
cînd o peţeai pe cumnata, că plecai decuseară de aici 
din curte călare, de ţi se făcea dimineaţa aproape de 
curtea părinţilor dumneaei, la Portărești, și nu ţi se mai 
părea departe, îi aminti cucoana Masinca. 

— De, soru-mea! Au trecut patruzeci de ani de 
atunci, zise cuconu Dumitru și se uită cu înduioşare la 
cucoana dumnealui, care oftă. Schimbam calul cînd ajun- 
geam la Butoieşti, la conu Radu Butoi, și nu mă mai 
opream pînă la bunaru cu cumpănă de sub ripă. Șeceam 
acolo de mă bărbieream şi mă scuturam de praf si: în- 
tram pe poartă în fuga calului, cu buchetu de flori cu- 
lese din grădina de colea nevestejit, cum mi-l legaseşi 
dumneata la ciorchinele de la șea. 

După ce sfîrșiră de sorbit cafelele, cucoana Masinca 
se ridică de pe scaun și-i îndemnă să intre în casă. 

— Eu zic că vă vrea duce în odaie să vă spălaii și 
să vă hodiniţi o ţiră, pînă a fi să ședem la masă. Dacă 
vrei să te. schimbi, cumnată Mariţă, strigă la Domnica să: 
vină să te descheoture la talie. Pe mine să mă iertaţi, 
mă duc pe la cuhnie să văd ce o fi făcut Maria-gusata: 
și să gust miîncărurile. 

În drumul spre depărtările gospodăriei întîlni în tin- 
dă pe Anghelina venind cu două azme de pîine, sccase: 
atunci de sub ţest. 

— Vezi de masă, fată, că acu-i noaptea, îi dădu în 
seamă cucoana Masinca, şi trecu zorită. 

În vremea ce urmă, nu se mai auzi decît sunetul siab 
de tacîmuri şi farfurii, miînuite cu băgare de seamă de 
fetele strunite de cucoana Masinca să umble fără zgo- 
mot. Le poruncise să pună masa în sală, unde o pereche 
de lămpi de perete pintecoase din opalină albă, aduse de 
la Viena, aşezate faţă în faţă, îşi îngînau lumina în cglin- 

zile din spatele lor, răsfrintă apoi in lemnul de nuc 
lustruit al celor două credenţe scunde. Pe masa din mij- 
loc, acoperită cu faţă de pinză de casă aleasă în ochetţi, 
mai ardeau patru lumiînări în două sfeşnice de argint 
de-a dreapta și de-a stînga paharului cu trandafiri din 
cei aduşi din grădina de la Portăreşti, care se învioraseră. 

Un strănut nestăpinit, ca un tunet, al Domnicăi, 
sparse tăcerea. 

— Ține gura închisă, fă năroado, cînd îţi vine a stră- 
figa, cum te-am mai învăţat, o înfruntă Anghelina, ca 
una ce știa să se poarte, fiind mai slujită. 

Ciorbiţa făcută din măruntaie de pui, dreasă cu ou şi 
cu lămiie, aburea în farturiile adinci, cînd Anghelina 
tuși de două ori în fața odăii cu musafiri. Așteptă o cli- 
pă, apoi apăsă binişor pe cleanţa, deschisă uşa și spuse fru- 
mos, cu glas încet, cum o învățase încă de mică stăpina 
ei : 

— Vă rog să poftiţi la masă! Și se dădu la o parte, 
pășind de-a-ndăratelea. 

Cucoana Masinca aştepta în picioare, cu mina pe 
speteaza scaunului din capul mesei. 

— Ia poftim de şedeţi, să luăm cite ceva în gură, că 
drumu trage. Își făcu cruce, se așeză odată cu musafirii 
făcînd semn Anghelinei să toarne ţuică în ciocănele, fi- 
reste cucoanei Mariţei şi cuconului Dumitru, căci dinsa 
nu se atingea de nici un strop de băutură. 

— Nu vă  mirareţi că pusei să așeze masa în casă, 
da' după ploaia de a dat săptămîna ce trecu la orice 
adiere buiesc stoluri de ţînţari din către Motru și ne-ar 
fi supărat, că nu se putea să nu aprindem luminările. 
Mi so pare mie, azi a început a înnegura mai de tim- 
purin. 

— De acu înainte ce mai așteptăm, miine e Sfintu- 
ilie și peste o săptămînă frate-su Sfîntu Pantelimon, se 
face nedeia boierească peste Motru la Moara Mandii.., 
Cucoana Marița tăcu şi duse mîna la gură, căci auzi pe 
bărbatui ei tuşind cu putere. Cînd se uită către dînsul, 
văzu că lăsase lingura în farfurie și o privea mustrător, 
cu sprincenile încruntate și mustaţa zbirlită. 

Cucoana Masinca se prefăcu a nu fi auzit şi, înăbu- 
şind un oftat, se întoarse către Anghelina, pe care o 

ajuta și Domnica, ca să urmărească din ochi schimbarea 
farfuriilor. 

— Auzi dumneata, Masincă, uitai să-ți povestesc ce 
a păţit ginere-meu, Mihalache Burileanu, cu nărodu de 
sufragiu ăl bătrin, căută să schimbe repede vorba cuco- 
nu Dumitru. Îl ştii pe ginere-meu cît e de fudul. Cind pri- 
meste, îi place să le puie dinainte musafirilor mîncăruri 
şi beuturi cum nu se mai află la nimeni. Ne nimerisem 
şi noi la Turn, mai pe primăvară, că aveam un proces 
acolo, cînd a dat o masă pentru niște obraze venite de 
la Bucuresti, militari de pe lingă domnia a nouă, a nem- 
tească, spuse fără multă bunăvoință postelnicul, veniţi 
cu trebi de ale armatei. Şi ce masă, soru-mea! Făcuse 
niște pregătiri, parcă aștepta chiar pe domnitor. Din 
oraș, vezi bine că poftise numai protipendada : era Sca- 
feş cu cucoana, Sterie Steriade cu nevasta abia luată, 
îata lui Poenaru de la Plopi, văruica dumitale Marghioa- 
la Severineanca, trecută demult de anii tinereţii și prea 
sulimenită, dar tot frumoasă, sclipea de olmazuri ; prin 
mintea postelnicului trecu umbra unui dor rămas neîm- 
plinit. Ginere-meu ălălalt, Gheorghe Gărdeanu, cu fii- 
mea Măriţica, Simboteanu cu cucoana și mulţi alţi boieri 
cu neveste tinere și frumoase, gătite cu rochii aduse 
din Sus. Dar tot a mai frumoasă era gazda, fii-mea Aris- 
tița. 

— S-o fi văzut, cumnată, cum era de frumoasă, îi 
tăie vorba cucoana Marița, îmbrăcată în rochia cu ma- 
lacov de atlaz verde ca ruzetu, de a adus-o de la Beci 
astă iarnă : n-ar fi zis nima că e grea în luna a șasea. 
Avea la mînă brăţara cu smarandu mare și cu smalţ de 
la mine și în păr o fulie de brilianturi, de i-a dat-o 
bărbatu-su la nuntă. Cum mişca din cap, sclipeau și 
brilianturile la flacăra lumînărilor, că era la lumînări, 
cumnată, ce n-am pomenit. Auzi dumneata, lumînări ră- 
sucite de spermantet, pembe toate. 

— Lasă-mă să isprăvesc tărășenia cu sufragiu, ne- 
vastă ! — își înfruntă Dumitru Genescu cucoana, că aţi 
tot vorbi pe urmă de găteli şi de luminări pembe. Şi cum 
îți spuneam, soru-mea, era un ospăț domnesc. Nu se mai 
isprăvea șiru mîncărurilor. Toţi le lăudau și ginere-meu, 
din capu mesei, își înfoia barba, cînd la dreapta, cînd 

la stînga, tot vorbind şi făcînd la glume, pînă cînd, spre 
siîrșitu mesei, spuse că abia acum are să vie un raritet 
care nu se găseşte în ţară. Toată lumea aștepta nerăb- 
dătoare. Ginere-meu -Mihalache se uita în către sufragiu 
al bătrîn, care slujea la masă ajutat de doi credenţburși, 
se miră însă cînd îl văzu galben la față lîngă uşe si-i 
făcu semn să dea mai iute. Da’ sufragiu se apropie și-i 
șopti la ureche: „Cucoane, să mă ierți, aruncai brînza, 
că s-a împuţit. Cînd să scot poleiala, văzui că s-a înver- 
zit şi mirosea să fugi în lumea albă“. sfirsși cu greutate 
de istorisit postelnicul, abia dovedind să-și steargă, chiar 
cu şervetul de masă, lăcrămile de ris ce-i curgeau pe 
obraz. 

— Vezi, nene, unde duce prea marea trufie, rise cu- 
coana Masinca. Ştiu eu ticăloasa aia de brînză, am văzut 
că mînca lumea la Mehadia, la Kursalon, da’ tot grofi 
şi nemeși de pe dincolo. Eu, una, spun drept că făceam 
ca sufragiu lui nepotu Mihalache. 

— Ai dreptate, soru-mea, mai bine clătitele astea 
umplute .cu dulceaţă de vișine, cum am pomenit. Halal 
să-i fie Măriei, că bine le nemeri. Să-i spuneți să se 
arate miine, că am o vorbă cu ea, le șopti fetelor care 
slujeau la masă. 

— Să ne fie de bine, zise stăpîna casei, ridicîndu-se 
de la masă. Dg’ la ce o fi fost venit ipochimenii àia mili- 
tari de care vorbişi dumneata, nene Dumitre ? Nu cumva 
se face rezbel ? întrebă dinsa încet pe cînd treceau în 
salon. 

— Nu ştiu, soru-mea, n-am auzit de nimic, nici nu 
cred că ar fi cu putinţă. Se aude numai că turcu şi cu 
rusu se miriie mereu, ei între ei ce o face, o linişti postel- 
nicul pe cucoana Masinca, pe care o înghimpase o grijă 
în inimă. 


Dijma porumbului era pentru fetițe — ca și făcutul 
cu cazanul — o taină a toamnei, pe care nu o cunoşteau 
decît din depărtare. 

Cînd începea culesul, vedeau venind oamenii cu ca- 
rele încărcate cu porumb și deșertindu-le pe lingă curte, 
unde-l făceau grămezi şi plecau apoi după alte treburi. 

Dar într-o seară se auzea vorbind pe la curte că vin oa- 
menii la curăţat de porumb. Cum se înnegura de iipt şi 
sfirşeau cu ale lor, începeau să se adune și să aprindi 
focuri printre grămezi, după care se așeza fiecare, cu ai 
lui de acasă, în dreptul porumbului de pe locul muncit 
şi începea lucrul. Tocmai atunci însă venea să le cheme 
la culcare şi — supărate, dar ascultătoare — copilele 
intrau cuminţi în casă, A 

În odaia în care dormeau toate trei, Mihăiţa, Sultă- 
nica și Dochiţa, mai vedeau, pînă a nu li se închide 
ochii, tavanul lumînîndu-se în roșu de vălvătaia flăcări- 
lor de afară. Li se părea că aud un început de cîntec si 
adormeau, rămînîndu-le în minte că departe de tot, în 
noapte, pe alt tărîm, dincolo de gardul curții, se săvir- 
sea un lucru pe care numai oamenii mari aveau îngădu- 
ința să-l cunoască. | | 

Şezind în maldărele de foi bălane şi foşnitoare, oa- 
menii dejgheucau pînă la ziuă tăinuind între ei, fără a 
lua în scamă la trecerea ceasurilor. Ciocălăii cei mai 
frumoși şi cu boabe mai dese îi alegeau și îi puneau 
deoparte, de sămință, iar din cei întîrziaţi, plini încă de 
lapte, coceau toată noaptea pe jăratec, îmbiindu-se cu 
ei. 

Rătrinii se apărau de picoteala somnului istorisind 
basme și întîmplări de pe alte vremuri. Din poveștile 
lor nu lipseau niciodată spaimele întîmplate pe timpul 
turcilor, sau al haiducilor de ispravă care pedepseau pe 
cei avuti şi nedarnici, luindu-le  prisosul și dîndu-l ce- 
lor nevoiaşi, după dreapta lege haiducească. Fiecare din 
ei povestea, cum văzuse chiar el sau auzise de la -alții, 
că în cioacă, la Vînturişte — unde fusese odată cula lui 
Jarco căpitanul de lefegii, începătorul neamului Stăice- 
nilor — joacă banii în nopţile fără lună, dar nu se poate 
nimeni atinge de ei, pentru că sint îngropaţi cu blestem. 
Blestemul era ca pînă nu se vor lua din drag doi tineri 
din același singe, comoara va rămîne nedovedită şi. numai 
aceştia o vor putea dezgropa — spărgînd blestemul —. 
prin sfinta taină a însoţirii lor. În afară de cucoana Ma- 
sinca, nu mai cunoştea, din oamenii bătrîni în viaţă, 
decît Ion Bobic mazilu, fostul logofăt care slujise . la 
curte din zilele părinţilor cucoanei Masinchii, adevărul 

despre blestemul comorii de la Vinturişte, dar nu s-ar 
fi încumetat să pomenească, de grozăvia lui. 

În toate aducerile aminte ale oamenilor plutea umbra 
lui sluger Tudor, despre care ştiau să fusese prieten cu 
boierul lor cel bătrîn, stăpînul locului, Răduţoiu Jarco 
Stăiceanu, comandirul de panduri sub care luptaseră 
moşii lor. Potecile ascunse din păduri şi vadurile Mo- 
trului fuseseră toate bătute de el în vremea cînd era 
vătaf de plai; nu odată trecuse pe muchia dealului, că- 
lare pe Aripaș, cu fruntea încărcată de gînduri şi cu 
sprînceana încruntată sub căciula înaltă. Chipul său 
aspru, muncit de darul dreptăţii, trăia în veac în inima 
urmașilor de panduri. 

Ca să treacă vremea, flăcăii cu armata făcută cîntau 
cîntece de lume aflate la oraș, iar fetele mari îndrăzneau 
a răspunde cintece de dor cu glas dulce ce se ridica și 
se tot subţia ca un fir de borangic. Tăceau cu toţii ascul- 
tind, cînd vreun bărbat cu mustaţa căruntă cît vrabia 
începea a zice bătrineşte : 

Căpitane Răduţoi 

Nu ne duce la război 

Că ne taie ca pe oi 

C-am mai fost la Drăgăşani 
Si-au mîncat câinii trei ani 
Tot panduri şi căpitani ! 


Era cîntecul căpitanului Răduţoiu Jarco din Stăic, pe 
care-l ştiau a cînta toţi lăutarii din partea locului. 

Munca și vegherea cu risete și cu zgoande le era pe- 
trecere celor tineri. Chicoteau veseli, iar cînd puteau se 
trăgeau pe furis, dincolo de lumina focurilor, cîte doi- 
doi, ca să se stringă în negură flăcăii cu mindrulițele 
pînă ce li se lua răsuflarea. De acolo ţîșnea cîte un rîs 
de fată mare, ori se auzea soptind cu supărare prefăcu- 
tă : „Stai mereu guriţă, că mă bate taica“. Fetele se în- 
torceau la grămezi îmbujorate şi cu legătura de cap 
strâmbă, iar mumele lor se făceau a nu vedea cînd voi- 
nicul era dintr-un neam bun de oameni şi l-ar fi plăcut 
de ginere. ` 

Noaptea se scurgea repede cu cîntecele și cu povesti- 
tul, iar la ziuă cînd se ridicau șir grămezile de drugi 

aurii, oamenii minau pe Trică logofătul să pofteasca pe 
cucoana ca să-i dijmuiască. 

Dreaptă ca o făclie, cu scurteica îmblănită cu vulpi 
în umeri peste rochia de casă croită ca o rasă de mona- 
hic, pe care o purta cînd n-o vedeau copiii, şi legată la 
cap cu tulpan alb cu șpiţuri mărunte — aşa cum se gă- 
sea la acel ceas—, cucoana Masinca ieșea din casă în ră- 
ccala dimineţii de toamnă, urmată de Trică mazilu care 
ducea felinarul în mînă. An după an, de cînd văduvise 
— și trecuseră destui ani de atunci — stăpina Stăicului 
era silită să facă singură dijma porumbului, treabă pe 
care o făceau de obicei bărbaţii pe la curţile din partea 
locului. Înfiorată de adierea vestitoare de zori, mergea 
din grămadă în grămadă, luminată de focurile de care 
văzuseră oamenii toată noaptea, de le lua dijma cuve- 
nită după învoială. 

Destul de greu îi venea Masincăi să facă acest lucru : 
mintea și inima îi şopteau că poate o fi păcat să ia din 
munca oamenilor. Ar fi dorit să nu mai lucreze nici 
un stînjen de loc în dijmă, dar nu stia cum să facă. Che- 
mase într-o vreme pe mazilul cel bătrân, Ion Bobic, tatăl 
lui Trică logofătul, pe care-l pomenise cu aceeași: suljbă 
în curtea părinţilor, și încercase să se sfătuiască cu el. 
Dar se izbise de un zid de nepricepere. 

— Tăman "'mneata, cucoană, să faci una ca asta? Să 
laşi bieţii oameni fără pămînt de muncă, să rămiîie ne- 
mîncaţi, să nu poată ieşi din iarnă? Dumneata le dai 
locu, le dai săminţa și cocenii de pe loc. Cînd e de-i dij- 
muiești, le iei din zece una, cum ai pomenit. Și nici gră- 
mada n-o alegi, nici nu te uiţi în grămada gata făcută 
de ei să vezi ce fel de drugi o fi pus. Vezi bine că nu-i 
o socoteală pentru curte. Da’ ce să faci? S-ar mînia tot 
satu și n-ai mai putea munci cu ei. Pe dumneata te cin- 
stesc oamenii ca pe o stăpînă, da' pe mine m-ar omori cu 
paru ca pe un ciîine turbat! Nu cucoană, Doamne fereste, 
să nu faci o treabă ca asta nici cu punerea capului — 
sfîrşi Ion mazilu aţiţat şi roșu la faţă. 

— Da” nici aşa nu se mai poate, vorbi liniştit cucoa- 
na Masinca, mi-e frică de Dumnezeu. Să facem alte în- 
voieli mai lesne şi mai drepte, dacă zici că nu se poate 
să schimbăm rînduiala veche. Despre neamurile şi veci- 


D 


69 


nii mei, de ei nu mă tem: ăi de au suflet o să ia seama 
poate au să mă urmeze, ăilalţi o să facă cum i-o tăia 
capu. 

__ Nici obiceiul zilelor de clacă nu-i era pe plac cucoa- 
nei Masinchii. Oamenii trebuiau să lucreze douăsprezece 
zile pe an, fără plată, avînd în schimb dreptul să-și pas- 
că vitele pe tarlale, să dărime copacii de frunze pentru 
a face frunzare de iarnă, să adune uscături din pădure 
şi să ia pentru gospedăria lor paie după sfîrșitul treceri- 
şuiui. Aşa era, la mai bine de zece ani după seculari- 
zare și împroprietărire,  strimtorata viață a clăcașilor. 
Aceste din urmă îndoieli și frămintări nu apucase însă 
să le destăinuie nici oamenilor ei de credinţă. : 


Nenumăratele griji şi lipsuri cărora trebuia să le facă 
faţă singură, grozăvia întîmplată la Moara Mandii, lunga 
văduvie, virsta, dar mai ales durerea pierderii lui Iancu, 
singurul copil între trei fete, de care nu se putea mîn- 
giia, o făcuseră pe cucoana de la Stăic să nu mai meargă 
la lume decit arareori. Erau, însă, citeva sărbători în an 
cînd'era datoare să se ducă, deși inima nu-i era de pe- 
trecere ; acelea la care ziua numelui sau praznicul de 
casă al vreuneia din rudele sale ce-și aveau aşezările 
de-a lungul văii Motrului cădea în aceeași zi cu hramu: 
bisericii. din sat. Atunci trebuia să meargă să-si firiti- 
seacă neamurile, aşa cum se cuvenea, și după ce şedea 
la -masă și se odihnea de amiaz, se arăta cu dînşii.la ne- 
deie, că tot urit îi fusese să creadă lumea că se tine 
mare. 

Nu se întîmplase niciodată să lipsească luni de la 
praznicul de casă al pitarului Drăghicean Hârcotă din 
Baia de Aramă, unchiul bărbatului dumneaei. De acolo, 
cum era obiceiul, suia cu toți ai săi în dealul Băii, unde 
se făcea nedeia. În răstimp, se prăpădise pitarul. Cu- 
coana Lucsiţa, fiica cuconului Seulescu, văduva dumnea- 
lui, s-ar fi gîndit să se lepede de lume, dar copiii dinsei, 
doritori de plăcerile vieţii cum sînt cei tineri, aştepta- 
seră să treacă trei ani sorocul de cuviinţă şi să sfirşeas- 
că cumîndările şi dichiseseră iarăși casa, primind ca în 
zilele pitarului. 

e lingă seară, cînd se spărgea nedeia din dealul 
băii, neamurile şi prietenii coborau ca și altă dată la 
asezarea Hârgoteștilor de pe Valea Orașului, unde pe- 
treceau cu lăutarii vestiți de la Pîrîu și cu cimpoierii din 
Ponoare, pînă în luminat de zi. Cucoana Masinca, femeie 
singură, nu răminea la petrecere şi se suia în trăsură de 
pleca acasă cum intra soarele în scăpătat. 

De Duminica Tomii, se ducea la Tarniţa, pe la Hâr- 
potestii de acolo. Stăpînul casei, fiul mai mare al pita- 
rului. era însurat cu Frosa, faţa Țibrului, cu ei mergea 
la na=deia ce se făcea la fagul lui  Hildan, aproape de 
curiea acestuia. Hildanii erau rubedenie cu Hârgoteștii, 
şi ar fi fost mîniaţi dacă nu ar fi venit pe la dinşii de la 
nedeie cu musafirii lor. Ţineau casă bună și Hildanii și 
aveau itosele obișnuite ale localnicilor. Se făleau mai cu 
seamă că din cerdacul mare al aşezării lor, ce dădea pe 
apa Bulbii, pescuiau păstrăvi cu undiţa șezind la taifas 
cu oaspeţii, plăcere deosebită care nu se afla pe la alţii. 

Cînd avea de gînd să ce ducă la Tarniţa ori la Baia, 
cucoana Masinca pleca de noapte de la Stăic și odihnea 
caii numai o dată, la Glogova, în timp ce lua o dulceaţă 
şi o cafea la Glogoveni, cînd aceștia nu erau duși la 
Craiova, ori în Sus, așa că pe la priînzişor se vedea 
ajunsă. 

Îi plăcea mult să se ducă pe la cei de la Tarniţa, căci 
în afară că îi erau rude, îi erau și prieteni din tinereţe. 
Pe Hârgotă care-și avea așezarea acolo, îl chema tot Ioni- 
tă, ca și pe bărbatul diînșii, cu care era văr din fraţi, 
dar îi ziceau în casă Babanet. Dinsul se mutase din Baia 
la însnrătoarea cu Frosa, fiica Țibrului cel bogat, fă- 
cîndu-si o casă cum nu se mai pomenea prin partea lo- 
cului. Poate să vi văzut o astfel de casă mergînd pe la 
feredeee, la Karslbad, cu părintele său pitarul, ori cînd 
se duceau cu rtmătorii către Beci: adevărul este că 
această clădire, în loc să aibă cerdac în faţă, sală pe mij- 
loc, cu odăi pe dreapta şi pe stînga, cum au toate ca- 
sele, avea înfățișarea unei potcoave, brazi măreţi şi în- 
tunecaţi de o parte şi de alta păzeau porțile, iar drumul 
se duceau cu rîmătorii către Beci: adevărul. este că 
plină de flori străine. 

Casei de la Tarniţa i se dusese vestea mai cu osebire 
din pricina heleşteului ce-l avea în sufrageria mare, 
pentru care fuseseră prinse sapte izvoare din munte și 
aduse pe urloaie pînă în inima ei. Printr-o gură de leu, 
găsită în pămînt cînd se făcuseră săpăturile pentru teme- 
lii, îngropată acolo cine ştie din ce vremuri îndepărtate, 
apa lor curgea zi şi noapte într-un bazin, plecînd apoi pe 
un jgheab pînă la poartă, unde se vărsa, limpede si 
rece, la înălţimea omului — pentru a fi sorbită cu uşu- 
rinţă — într-un vălău de piatră, din care orice creștin 
călător îşi putea adăpa dobitoacele, zicînd bogdaproste. 

Tavanele, zugrăvite cu flori, si căldura sobelor mari, 
lacome de lemne, ce se ridicau pînă la ele, biruind chiar 
răceala adusă de izvorul care trecea prin sufragerie, 
păstrau în încăperile de la Tarniţa o primăvară necur- 
mată. Mindria cea mai mare însă a lui cuconu Babaneţ 
era micul heleșteu din sufragerie, plin tot anul cu păs- 
trăvi argintii stropiţi cu fluturaşi roşii, care-și aşteptau 
soarta, ce atîrna de venirea musafirilor. 

Găzduirea desăvirşită din casa primitoare a Hârgo- 
teştilor de la Tarnița și mesele cu bucate alese ce le 
dădeau erau cunoscute în tot judeţul si chiar mai de- 
parte. Nu degeaba își ţinuse Nicolae Tibru fata la pen- 
sionul de maici de la Peşșta. Era de ajuns să se oprească 
o trăsură în poarta lor pentru ca pregătirile să înceapă. 
Clopoţeii, scuturaţi la gitul cailor, erau semnalul care 
aducea, în fugă, toate finele și femeile de ascultare din 
apropierea curții, ca să întărească oștirea de slugi o- 
habnice ale gospodăriei. 

Cucoana Masinca încercase să-şi ascundă chiar sieși, 
în anii tinereţii, o pricină de nelinisti ce-i stricase bucu- 
ria la multe zile mari. Cuconu Babaneţ, deși văr drept 
cu răposatul — dar berbant, cum îi era tot neamul 
— avusese o slăbiciune pentru frumuseţea dinsei, pe 
care însă cucoana Masinca se prefăcuse a nu o pricepe. 
Ani de zile o urmărise cu priviri în care licărea un gînd 
păcătos. Îndrăznise chiar cîte o vorbă, pe la praznice, 
arătîndu-se a fi beut. Dinsa se făcea întotdeauna că nu 
înțelege, dar văruica Frosa pricepuse, cu darul de pri- 
cepere al nevestelor bănuitoare, și fusese un timp cînd 
nu o vedea cu ochi prea buni. Trecuseră toate, erau 

bătrîni acum, bunici şi bunice, şi intre casele lor stăru- 
ise numai vechea legătură de rudenie și de prietenie. 

Cînd fusese odată la ei, de merseseră împreună la 
nedeia de la fagul lui Hildan, îşi bucurase ochii întoc- 
mai ca o mamă văzind pe fata lor Tudorica, care îm- 
plinise șaisprezece ani, jucînd tîrcolul. Cu cămașa numai 
fluturi şi mărgele, ca ruptă din soare, Tudorica jucase 
tîrcolul, jocul cel mai încurcat, lăsînd în urmă fetele 
oamenilor. Părea desprinsă de pămînt cînd se învirtea 
in opregul încreţit, roșu cicic, ce se înfoia pe lîngă ea 
şi picioarele nici nu i se desluşeau, păşind mărunt, mă- 
runt şi des, în cîntecul lăutarilor care ziceau din ce în 
ce mai iute. Sălta cu obrajii îmbujorați, zimbind, şi ochii 
ei verzi presăraţi cu grăunţe de aur luminau locul îm- 
prejur. Jucase pînă cînd osteniseră lăutarii şi se opri- 
seră, căci ea nu s-ar fi lăsat. 

Tudorica era cea mai mică din cei nouă copii ai ce- 
lor de la Tarniţa şi averea acestora începuse a se îm- 
puţina cu atîția copii prin școli şi cu atitea înzestrări. 
Dar de Tudorica nu ducea grije părinţii, frumoasă cum 
era nu avea nevoie de zestre. 

Cucoana Frosa şi cuconu Babaneţ avuseseră parte de 
copii şi le trăiseră toţi nouă. Certarea Celui de sus se 
arătase însă la doi din ei: la Nicolăiţă și la Maria. Ni- 
colăiţă se născuse mut, iar Maria aproape mută si ea și 
atît de urîtă la chip că i se tăiase laptele doichii cu 
dăduse eu ochii de ea. Să fi fost nişte păcate din mosi 
ce trebuiau plătite, ori să se fi speriat cucoana Frosa 
de ceva fiind grea cu ei, ori niscaiva făcături de la dus- 
mani să fi fost, cine ştie? Destulă inimă rea aveau 
bieţii oameni, văzîndu-și copiii ciznovați. 

Ca să fie ferită de întilnirile cu oglinda, Maria se 
călugărise de tînără, luîndu-și partea ci de avere, și 
trăia ascunsă de lume la mînăstirea Nămăieştilor, iar 
Nicolăiţă, neputind merge la școli ca fraţii săi, rămă- 
sese să vadă de pămînt. Era chipeș și ager şi-i plăcea 
să se poarte îmbrăcat frumos şi aşa, însemnat cum era, 
tot umbla după iubit. Cînd îi era aminte vreunei min- 
dre de un ghiordan de mărgele, ori de un galben în 
salbă, îl scotea fără teamă de la cel mut, știind că ne- 
avînd grai nu o va spune nimănui. 


Mult îi fusese drag cucoanei Masinchii atunci să pri- 
sească la Tudorica, socotind cît ar fi de potrivită cu 
iancu, copilul dinsei. Cu stăruință mare, Mitropolitul ar 
fi dat dezlegare să se ia, se mai văzuseră însoțiri între 
veri de al doilea. Îi îmbunase văruichii Frosii că vine 
şi de alt timp; dar atunci Paștele căzind cam în iarnă 
și podurile fiind luate de ape iar vadurile greu de tre- 
cut, nu se încumetase să plece la drum, deși îi păruse 
rău. Și nu apucase să se mai ducă. Nu mult după aceea, 
Dumnezeu o încercase prea greu, luîndu-i pe Iancu, abia 
întors de la învăţătură. 

Cît trăise cuconu Costache Săvoiu şi cucoana Dom- 
nica, nevasta dumnealui — care-i era vară, fiind fata 
mai mare a uichii Drăghicean Hârgotă, pitarul de .la 
Baia de Aramă —, cucoana Masinca mersese în toţi anii 
ia ei, la Lupoaia, de sfinții împărați Constantin și Elena, 
praznicul lor de casă. 

Nu-i putea uita cucoana Masinca și-i pomenea de 
multe ori. Le povestise nepoatelor de dînșii și de felul 
plin de veselie în care ştia bietul cuconu Costache să 
istorisească vreo întimplare, fără a se sfii de-a ride pu- 
tin şi de dînsul ca să-și facă prietenii să petreacă. 

Parcă-l vedea, în capul scărilor de la casa cea mare, 
înalt şi gros, îmbrăcat în haine de borangic țesut în 
patru ițe, cu giubeaua — de care nu se lăsase — pe 
deasupra, ieșind înaintea musafirilor. În repezeală, uita 
uneori că se găsea în papuci de casă. 

— Bine aţi venit sănătosi, poftiți, poftiţi, se grăbea 
să-i întimpine, cu vorba sa peltică ce-i sedea bine. Dom- 
nică, porunțeste să pună masa, că oamenii vin de la 
drum, să pregătească odăile, să aducă de spălat, și bătea 
din palme ca să adune toate slugile. 

După ce-și îmbrăţișa musafirii de mai multe ori, îi 
împingea uşor de la spate către salonul cu pian, a cărui 
mobilă Emoire fusese adusă în lăzi, cu carele, din Sus. 
În drum, tot întorcea capul şi dădea în criceală: 

— Să deshame caii si să le dea fîn si grăunţe, vedeţi 
de vizitiu, chemaţi-l la cuhnie să mănînțe. 

Costache Săvoiu își făcuse o casă cu două rînduri, în 
care, la zile mari, putea să-și adune neamurile toate. În 
catul de sus, în afară de salon, se aflau odăile de cul- 


cara şi cele de musafiri ; jos, în faţă, era sufrageria, ce-şi 
avaa cămara îmbelșugată alături, iar în partea ce dădea 
spro curte, cantelaria şi încă o încăpere în care-şi pri- 
mea tinii, atît de mulţi că-i avea scriși pe catastif. 

Čula înaltă, clădită de moșul său, în care se pome- 
nise, rămăsese pustie, mai la o parte, căci de turci şi 
de haiduci nu mai era temere, iar unui om bogat și cu 
vază în lume, cum era cuconu Costache de la Lupoaia, 
i sa cuvenea să aibă o casă arătoasă și încăpătoare. îi 
purta însă de grije culei bătrînești, cu ziduri de cetate, 
făcută să stea în picioare sute de ani. Musafirii găzduiţi 
aici, cînd nu mai era loc în casă, se bucurau de vedere 
îndepărtată prin ferestruicile ei zăbrelite şi de paturile 
moi îmbrăcate cu macat de casă din odăile văruite, aş- 
ternute cu scoarțe virstate. Un ţigan dezrobit, bătrin, 
surd și mut, care nu părăsise curtea stăpinului său, îi 
purta cheile la briu şi nu avea altă slujbă decit să vadă 
de ea. 

Copilul dumnealor, Mihalache — cucoana Domnica 
îl mingiiase de mic cu numele de Macu — botezase pe 
fiica mai mare a cucoanei Masinchii, pe Vena, fiind în 
anul acela o iarnă grea și părinţii săi aleși ca nași ne- 
putind ieşi cu sania din curte. 

Macu, flăcău de nouăsprezece ani pe atunci, 'venise 
călare pe un armăsar negru la botez la Stăic în ajunul 
Crăciunului. Zburase peste nămeţii de zăpadă; îmbrăcat 
numai într-un cortelaș îmblănit, și oamenii de pe pris- 
pel: caselor se minunau de el, cât era de îndrăzneţ și 
cit îi şedea de bine căciulița de jder aplecată pe sprîn- 
ceana neagră, ca şi mustaţa abia crescută. Pe unde tre- 
cea, gonindu-şi bidiviul cum îi era obiceiul, fetele mari 
îşi'tuirteau nasul de ochiul de geam de la drum, iar prin 
curți cite o nevastă tînără, ieșită în fugă din casă să 
-dea də mincare la vite, răminea cu mîinile împlintate 
în pătuiagul de fîn și cu ochii pierduţi după năluca ce 
trecuse, robind-o cu o căutătură. 

-Macu Săvoiu era întors abia din vară de la Paris, 
unda sezuse cîțiva ani la liceul „Louis le Grand“ la în- 
văţătură, dar nu-i trebuise mult timp ca să deprindă 
patima mîndrelor din partea locului, pe care nu avea s-o 
mai -iăse niciodată. Îi era dat ca în zilele bătrîneţii să 

numere pe boabele mătăniilor patruzeci de copii răsăriți 
printre florile de pe valea Motrului. 

Cu aceleași patimi si aceeași frumuseţe fusese bles- 
temată și sora sa, cucoana Marghioala Severineanca, bă- 
trină şi surdă acum, care-și prelungise tinerețea peste 
hotarul ei obișnuit. 

De cînd se prăpădiseră boierii cei bătrîni, cucoana 
Masinca nu se mai ducea la Lupoaia. Macu nu trăia 
bine cu conița frumoasă și cuminte din neamul Colibă- 
șenilor cu care-l însurase cuconu Costache și aceasta 
şedea mai mult la părinţi decit la bărbat. Cunoscîrd nă- 
ravul noului stăpîn, socotea că cine ştie peste ce ar pu- 
tea da, mergînd pe acolo, și se ferea. 

Atădată se ducea şi pe la Samarinești, de sfîntul 
Gheorghe, la boierii Băleni. Cu diînşii se înrudea după 
tuşa Băla, care era și dînsa din neamul postelricesei 
Bălaşii, muma cucoanei Masinchii. Dar avuseseră si ci 
necazuri cu procese şi cu morți și, în afară de aceasta, 
era și departe pînă la Samarinesști. Nici nu mai stia de 
cînd nu mai fusese pe la ei. 

Peste Motru, la Stroiești, la cumnatul Petrache, zap- 
ciul plășii, nu se făcea nedeie de Sînpetru. Se ducea 
doar așa, pe la o vreme, la diînșii și nu zăbovea mult. 
Pod peste Motru în dreptul lor nu era, aşa că trecea 
apa prin vad cu trăsura, nevroind să treacă pe podul 
lui Trașcă, și le spunea că-i e frică să însereze, pentru 
că era mulțumită să plece. 

Cumnata Lucsa lui cuconu Petrache umblase cu vor- 
be şi cu farmece, cînd erau amîndouă tinere, měritate 
de curînd — pînă a nu se întoarce cucoana Masinca și 
cuconu Ioniță la averea ei părintească la Stăic — de 
sedeau amindoi fraţii cu nevestele în casa tatălui lor, 
vătaful de plai de la Stroieşti, Ion Hârgotă, fratele pita- 
rului din Baia. 

De. atunci, îi ieșise de la inimă şi nu se mai ducea 
pe la ci decît de hatirul cumnatului Petrache, cra bun 
la inimă şi săritor. Fetelor dinsei le era drag de el, pen- 
tru că le făcea jucării şi le lăsa să-l tragă de mustăţile 
lungi şi albe și-i ziceau uică Păsărică, fiindcă asa le 
striga ;el: „Vin' la uica, păsărica uichii“! Dar ele — 
cum sînt copiii — riîdeau în ascuns de uica Păsăr:că, fi- 

indză nu putuse învăţa să iscălească altfel decit Petrace, 
la schimbarea slovelor vechi. 

Cînd se făcea nedeia de la Moara Mandii, de sfintul 
Pantelimon, cucoana de la Stăic şedea în casă şi se pre- 
făcea că nu aude trăsurile și cociile trecînd pe drum 
într-acolo. 

Do douăzeci şi mai bine de ani nu mai călcase pe la 
Moara Mandii, punînd afurisenie și blestem ca nici mă- 
car stugile din casă să nu intre în curte la „nesoru-mea 
Lena“. 

În ziua de sfinta Măria mare, hramul bisericii de la 
Stăic, cînd aștepta și dînsa musafiri ce-ar fi coborit din 
deal la nedeie, nu pleca de acasă. Tot în aceeaşi zi îm- 
părtea și făcea parastas mare, cu toată curtea numai 
mese întinse, la care se perinda lumea albă. 

Nici nedeia de la Cătun, nu o mai văzuse cucoana 
Masinca de cînd era fată, căci în casa socrilor ei, la 
Stroiesti, fusese lege să nu se apropie nimeni de Cătun 
şi să nu pomenească numele stăpînului vremelnic al Că- 
tunului, care-i făcuse strimbătate vătafului de plai, so- 
crul ei. 

Fiind prea copilă cînd se măritase, nu ştia de ce ţine 
atita minie socrul dumneaei și de ce nu vrea să audă 
de. Câtun. Din gura cucoanei Domnica, soacra dînsei, 
aflase toată tărăşenia, despre care vătaful de plai nu în- 
găduia nimănui să vorbească în faţa sa. Cucoana Dom- 
nica îi povestise, cînd şedeau singure numai amîndouă 
cu cusătura, aştepîndu-și bărbaţii, întîmplarea. 

Pămiîntul Cătunului, îi istorisise cucoana Domnica, 
fusese cumpărat de caimacamul Craiovei, Alecu Ghica, 
cel ce se alese Domn mai tîrziu, de la stăpînul ei de 
moştenie, boierul Matei Șăinoiu — copilul lui Lazăr 
Șăinoiu, care clădise biserica — şi, ca s-o mai rotun- 
jească, făcuse şi un schimb cu serdarul Văleanu și cu 
pitarul Gigîrtu, vecini ai Șăinoiului. Caimacamul ridi- 
case un palat la Cătun și venea des, dar nu de dragul 
pămîntului. Lumea înțelesese curînd că pricina pentru 
care cumpărase domeniul avea ochii negri și-l aștepta 
seara cu lumînările aprinse şi cu masa pusă în conacul 
de la Iupca, cu care se învecina. 

Se întîmplase să trăiască nu departe de Cătun, la 
Iupca, o cucoană din protipendadă, văduvă tînără și fru- 
moasă, cucoana Tomiţa lupceanca, şi pentru dinsa um- 
bla Alecu Ghica pe drumuri. Fiind el neînsurat iar cu- 
coana Tomiţa văduvă, nu supărau pe nimeni cu ara- 
gostea lor. 

Pe lingă palatul său, caimacamul își făcuse o mirară 
de grădină ieșită din pămînt numai o vară. Grădinarul 
neamţ adus de dînsul, care o croise şi o umpluse cu flori 
străine, avusese un meșteșug al lui pentru pomi. Cu 
braţe multe și cu boii voinici ai curţii adusese pe tărgi, 
din pădure, copaci gata crescuţi și-i răsădise în grădina 
stăpinului său, făcînd într-un singur an ce nu făcea 
firea în zece. Cu metodul acesta, un drum de tei înfio- 
riţi ducea în primăvară din șoseaua mare pînă la scâra 
palatului. Se minuna o lume, socotind isprava neamtu- 
lui ca o vrăjitorie. 

Necuratul vroi ca tocmai la drumul acesta — cu mi- 
ros dulce, aşternut cu nisip mărunt de la Motru, pe care 
nu se auzea duruitul roţilor — să rivneaccă cucoana To- 
miţa în răsfățul ei de femeie frumoasă și să-i pretindă 
lui Alecu Ghica să-i facă unul aidoma, de la scara ase- 
zării sale de la Lupca pînă la scara palatului de la Cătun. 

Caimacamul se bucură că-i poate împlini o poftă cu- 
coanei ce-i stăpinea inima și chemă pe meşterul grădi- 
nar, de-i porunci să înceapă lucrul fără întîrziere. Tre- 
buri de ale sale îl chemară însă tocmai atunci la Bucu- 
reşti și nu mai veni la Cătun o vreme. Grădinarul pri- 
mise porunca și, silindu-se s-o îndeplinească, trimise un 
vătășel să bată ţăruși, ca să însemne pe unde ar fi dru- 
mul cel mai scurt de la conacul cucoanei Tomiţii pină 
la Cătun, la scara palatului. 

Vătășelul se întoarse speriat, să dea seama că nu se 
putea pune semne pentru un drum de la o curte la alta, 
fără ca să se calce pe locurile vătafului de plai Hârgotă 
de la Stroieşti. Îl văzuse chiar pe dumnealui din depăr- 
tare, dînd tîrcol semănăturilor, cu isprăvnicelul după 
dînsul, şi nu cutezase să se apropie, ştiindu-l om san- 
chiu şi iute, 

Neamţul dădu fuga de se sfătui cu vechilul cel mare 
lăsat de caimacam, un străin venetic, pentru care un 

obraz de boier de Motru nu avea preţuire, fie el chiar 
de vătaf de plai. Ca din partea stăpînului său caimacu- 
mul, vechilul trimise la taft după călărași şi cu ei co- 
tropi pămîntul cu sila şi cotropit a rămas multă vreme. 
Iar drumul de tei poftit de frumoasa văduvă de la Iupca 
a înflorit de altimp, în primăvară. 

Timpul trecînd şi cu el și liubovul — cum trec toate 
liubovurile, cu timpul — caimacamul lăsă pe cucoana 
Tomiţa pentru altă cucoană, o femeie străină de tară, 
care-l supuse pînă la moarte sub pantofiorul ei de atlaz 
alb, de cum o văzu la un bal. Ca să se isprăvească cu 
ce fusese între el și cucoana Tomiţa, fără lacrimi și 
fără vorbe, Alecu Ghica schimbă moşia Cătunului pe 
alta din Ilfov şi nu se mai întoarse niciodată. Dar văta- 
ful de plai, socrul cucoanei Masinchii, nu-l iertă cit 
trăi, chiar după ce-i scoase pămîntul prin judecăţi, cum 
nu-i iertă nici văduva dumnealui, care zicea că din su- 
părarea aceea i s-au împuţinat zilele bărbatului. 

Rosturile așezării părăsite de alţi stăpîni care. nu 
vroiau decit venitul pămîntului s-au sprînjit, palatul s-a 
dărîmat de mult, iar din scurta strălucire a curţii de la 
Cătun nu a mai rămas decit două drumuri de tei bă- 
trîni, ce se împreună ca pentru o întîlnire de dragoste 
între două umbre, în faţa unor trepte de piatră. ce nu 
duc nicăieri. 

Mai demult, cucoana Masinca se ducea pe la Boboi- 
cenii de la Zegujani, dacă nu era zăpada prea mare, căci 
era rudă şi cu dînșii. Dar de la un timp aceştia sedeau 
mai mult pe la oraș, încercînd să-l mai înfrîneze pe fiul 
lor Laurian, căzut la patima jocului de cărţi. Vinduseră 
parte din pămînt ca să mai plătească datoriile făcute 
de el, dar nu pridideau, căci se iveau mereu altele. A- 
mărîți cum erau, nu le mai era aminte de praznic si 
de musafiri, aşa că lumea luase obiceiul să nu se mai 
ducă pe la ci. 

Bietul cuconu Ioniţă Boboiceanu, cum venea la pu- 
ținul ce mai rămăsese la Zegujani, tocmea oameni şi se 
punea pe făcut săpături prin grădină, pe la temelia ca- 
selor, în pivniţă si împrejurul bisericii. Alt gînd nu mai 
avea de cînd dăduse, în lada cu sineturile casei sale, 
peste o ţeavă de fier în care se afla o piele de ciută 

scrisă cu slovă veche, ce părea a arăta locul unde s-ar 
gâsi căldările cu galbeni îngropate de vistiernicul Stan- 
ciu, moşul său. Semnele de pe pielea de ciută erau însă 
atit de încîlcite, încît nu le putea tălmăci. Vor fi avut 
poate o cheie a lor, pe care nu o dovedea, ori comoara 
va fi fost îngropată cu blestem şi din acea pricină toată 
truda cercetătorilor rămînea zadarnică. Găsind aurul, ar 
fi plătit datoriile copilului și l-ar fi trimis departe, ca 
să-şi uite năravul, şi așa ar fi putut scăpa pămîntul ce-l 
avea din moşi. Dar aceasta de pe urmă nădejde a sa 
nu se împlini. Necazurile cu fiul lor și zbuciumul cău- 
tării comorii le scurtaseră zilele celor de la Zegujani. 
După moartea lor, ce nu întîrzie mult, Laurian Boboi- 
ceanu își jucă în cărţi puţina moștenire rămasă și se 
pierdu în lume, iar aşezarea de la Zegujani rămase 
pustie, în stăpînirea cucuvăilor și a buruienilor ce o nă- 
pădeau. 

Cind şi cînd, cucoana de la Stăic se mai ducea şi pe 
la cite o vizită, cît ţinea vremea bună, pe la Nișulești, 
peste Motru, ori mai departe, la Lăturoasa, la cucoana 
Smaranda Niciu, sau la vărul Hârgotă de la Dragoteşti, 
rudă mai îndepărtată. În drum se oprea și pe la Micu- 
leşti, la cucoana Miculeasca şi la cucoana Uţa lui Tă- 
nase Ştiucă. 


Dusurile la lume ale cucoanei Masinchii se răriseră 
cu totul de cînd voia celui de sus îi sfărimase inima, 
luîndu-i singurul fecior. 

Nici nu apucase să intre în viaţă viitorul stăpîn al 
Stăicului, N-avea decit douăzeci şi trei de ani cînd în- 
chisese ochii. De dragul cîinilor şi al cailor, Iancu ple- 
case tocmai în Italia, la facultatea cu mare faimă din 
Perugia, ca să afle cum să le cunoască suferințele și să 


le tămăduiască. În anii şederii la învățătură, care fuse- 
seră şi anii unei mari iubiri, luase boala ce-i nimicise 
plămiînii. 

După moartea lui Iancu, se găsise în sertarul cu se- 


cret al cantorului din odaia sa portretul unei fete fru- 
moase cu obrazul îngust, numai ochi prelungi și gene 

întoarse, şi un evantai pe care erau scrise cuvinte triste 
de dragoste şi despărţire urmate de un nume: Romilda. 

Aproape de Crăciun, dacă i se părea cucoanei de la 
Stăic că ar fi sfîrșit cu treburile și că poate lăsa curtea 
în grija logofătului Trică Bobic mazilul, se îndupleca să 
se ducă la Turnu Severin, la fiica ei mai mare Eugenia, 
Vena cum o mîngiia încă dînsa, mama Dochitei, ca să 
se mai odihnească. 

Uneori, dacă ningea cît şedea acolo și troianul ajun- 
gea prea mare, de nu putea face drumul înapoi, pîrtia 
croită de săniile oamenilor veniţi la tîrg cu lemne sau 
cu fin fiind prea îngustă pentru sania mare cu patru 
cai cu care călătorea, cucoana Masinca răminea de săr- 
bătorile Sfintei Nașteri la oraş. După schimbarea anu- 
lui însă, pleca înapoi orice ar fi fost, ca să facă pomană 
de sufletul răposatului. 

Pe la celelalte două fiice nu se îndura să plece pe 
vreme de iarnă, cu tot dorul ce-l avea de ele, de fetele 
lor Mihăiţa şi Sultănica si de Mihu, copilul Margaretei, 
deoarece Bucureştii i se părea prea departe. 

În timpul şederii la Severin, cucoana Masinca făcea 
în fiecare zi, după ceasurile patru, citeva vizite pe la 
de-ai ei, neamuri și prieteni vechi, luînd-o şi pe Dochiţa 
ca s-o însoţească. Socotea că e bine ca fetiţa să deprindă 
de mică felul cum trebuie să se poarte într-o casă stră- 
ină și cum să vorbească — firește numai cînd este în- 
trebată de vorbă — cu oamenii bătrîni. 

Găzduită ca de obicei în iatacul cu divan pe trei 
laturi si cu parchet în stele din casele ce le dăduse de 
zestre Venei, case moștenite de la fratele dumneaei bun, 
Mihalache Stăiceanu, fostul sameş al judeţului, cucoana 
Masinca, îmbrăcată de vizite, cu pălăria cu briduri le- 
gate sub bărbie pe cap, înmănuşată, sta în faţa ferestrei 
care. da asupra grădinii, privind cum zăpada, căzută zi 
si noapte de o săptămînă neîncetat, acoperise cu totul 
rondurile pentru flori și potecuţele de prundiș dintre 
ele și aplecase crengile brazilor bătrîni care străjuiau 
de o parte şi de alta a porţii. Giîndul i se ducea spre 
Stăic şi se întreba cu îngrijorare ce va fi fiind pe acolo. 

„După o bătaie. ușoară la ușă, Dochiţa deschise bini- 
şor și intră. 

— Sint ceasurile patru, mamă-mare, și eu sint gata, 
spuse fetiţa și făcu un „kniks“. 

— Aferim, halal să-i fie lu Fräulein, că frumos te 
mai găti! Ia te uită la ea, parcă ar fi o porumbiţă ! 

Dochiţa mai făcu un „kniks* de mulţumire, netezind 
cu palmele paltonul de tartan ecosez și privi în jos, fu- 
dulă, spre jambierele albe încheiate, la fel cu șoșoneii, 
în nasturi. Dar mai cu scamă de garnitura de miel de 
Mongolia — căciulița și manșonul — ce-l purta pe un 
șnur trecut pe după gît, îi era drag, deși acestuia i se 
alătura un al doilea snur, de care atîrna la fiecare cap 
cîte o mănuşe de lină albă cu un singur deget. 

— Maică-mare, se grăbi fetiţa cu vorba, deoarece 
uitase de misiunea ce-i fusese încredinţată din pricina 
laudelor aduse gătelilor cu care se înfățișa, spuse Costăin 
că a tras la scară și să nu zăbovim mult, că n-a pus 
păturile pe cai. 

— Să mergem dară, fetică, să nu răcească bieţii cai, 

Dochiţa se repezi să deschidă ușa și o tinu dată în 
lături pînă ce ieși bunica, cum o învăţas sc Frăulein să facă. 

Anghelina, venită și ea la oraș ca să vadă de cucoana 
ei, aștepta în antreu cu haina de blană de lutru în brațe, 
şi-i ajută s-o îmbrace pe mineci, îi întinse rețeaua de 
lîniță stînjenie pe care cucoana Masinca o așeză peste 
pălărie, -o încrucişă şi-i trecu amindouă căpătiiele către 
spate, apoi fata se ciuci jos de-i puse soşonii în picioare, 
le încheie catarămile și deschise ușa de la intrare, prin 
care năvăli gerul tăios de afară. 

— Să știi, cucoană, că fecioru are la el un săctii cu 
tăriţe de firiz, ca să presare cînd o fi ca să vă dati jos 
din sanie, că s-a făcut ghiaţă pe sub zăpadă, spuse An- 
ghelina în timp ce le învelea pe cucoane cu o cergă 
căptușită cu blăniţă de miel peste picioare, cum era și 
cea pe care şedeau, 

— Mînă, Costăine, mergem dintii în ulița tîrgulii:, la 
cuconu Stanciu Genescu, la nenea-mare. 

Costică-chioru, credenţburșul din casa ginerelui cu- 
coanei de la Stăic, se agăță la spate şi sania zbură fără 
zgomot pe porţile deschise. Vizitiul avu grijă să dea glas 
și să pocnească din bici cînd ieșiră la drum, deoarece 
caii lui nu aveau parte de clopoței nici iarna pe zăpadă, 

cînd este primejdie su umbli în treapădul mare furi a 
da de știre. Așa era canonul ce şi-l luase cucoana Ma- 
sinca de cînd i se prăpădise copilul. 

Ninsoarea contenise abia de dimineaţă şi soarele in 
scăpătat se uita înapoi, aprinzînd licăriri în toate fetele 
curcubeului pe zăpada proaspătă. Se lăsase ger şi pe 
uliţă se arăta prea puţină lume, doar copiii întîrziau pe 
afară ca să se mai joace. 

Costică sări din coada săniei îndată ce opri Costăin 
caii și alergă să tragă minerul clopotului de la poarta 
încuiată. Văduvoi bătrîn, Stanciu Genescu, fratele vitreg 
de tată al cucoanei Masinchii, pe care-l ştia o lume de 
calic şi de ursuz, trăia singur în niște odăi încăpătoare 
şi întunecoase ale unei case cu două caturi, tristă și ne- 
primitoare, din inima tîrgului, unde avea un şir de pră- 
vălii date cu chirie la negustori. Pînă a fi să se arate 
cineva să deschidă, Costică scoase de sub paiele așter- 
nute pe podeaua săniei o lopată și începu a face pirtie, 
ca să poată răzbi cucoanele pînă la poartă. În faţa case- 
lor lui cuconu Stanciu nu dăduse nimeni zăpada la o 
parte şi caii o luaseră în piept întreagă. Trecu un timp 
pînă veni Vasile, feciorul dumnealui, care-l slujea de 
cînd fuseseră flăcăiandri amîndoi, trase dintii zăvorul 
și izbuti apoi, după mai multe încercări, să descuie 
broasca ruginită a ușii groase. 

— Ce o să-i fie de parebine stăpînului meu că ve- 
nisi pe la noi, cucoană Masînca! Da’ cînd o vedea fata! 
Cind se făcu așa mare? O vrea lua moșu în braţe, să 
nu prăpădească mindreţele de turetci din picioare, își 
urmă cuvîntul de primire Vasile privind în jos spre Do- 
chiţa, căci era înalt, cum erau toţi oamenii cei de la 
Stăic, care prea adeseori semănau chiar la chip cu cei 
pe care îi slujeau. 

— Mulţumesc, moșule, spuse Dochiţa, care nu sufe- 
rea apropierea orişicui de mica şi îngrijita ei fiinţă, 
zîmbind însă cît putea ca să nu-l miîhnească pe bătrin. 
Am să umblu cu băgare de seamă. 

În sală, Vasile le scoase şoșonii și le pofti sus, dar 
avu grijă să-i spună încet cucoanei Masinchii : - 

— Eu zic că nu vrea lepăda hainele, că nu-i å căl- 
dură pe la noi. 

Cuconu Stanciu le primi în capul scării şi cuprinse 
pe cucoana Masinca în braţe. Dochiţa îi sărută mîna, 
cum știa că trebuie să facă, dar îl privi cu mirare, căci 
se purta cu giubea îmblănită şi cu fes grecesc cu ciucur. 
Cind se așezară pe canapeaua spre care le îndemnă stă- 
pinul casei, se auzi o scîrțiitură jalnică. 

' — "Să vă cinstesc cu cîte un ceai de mușeţel, soru- 
mea, că e ger rău afară. Află de la mine că nimic nu 
e mai bun pentru sănătate. Şi bătu din palme ca să 
poruncească această băutură scumpă. 

— Mulţumesc, nene Stanciule, primim cu plăcere, 
răspunse zîmbind, dar cu privirea în altă parte, cucoana 
Masinea. 

În minea Dochiţei se prăvăli o lume. Ştia bine că 
bunica ei nu suferea nici măcar mirosul fierturii. de ro- 
maniţă cînd o spăla pe cap Fräulein. Şi acum o auzea 
spunînd că primeşte cu plăcere să bea o ceaşcă întreagă. 
Nu o văzuse niciodată ascunzînd adevărul şi rămase pe 
gînduri. 

— Cum a fost „cîmpu ăst-an, Masincă, pe la Stăic și 
cum ai ieșit cu vinzarea ? întrebă cuconu Stanciu. 
+. — Slab, nene. După ce că s-a făcut puţin, nici preţ 
n-a prea fost. Noroc că s-au făcut prunele sodom, că 
altfel -nu știu ce mă făceam. Am vindut jumătate din 
tuică, de m-am mai săltat cîta. Cu vînzarea ălei de mi-a 
rămas am să aştept pînă în primăvară, ca s-o dau mai 
scumpă, să-mi plătesc datoriile și să mă mai înlesnesc 
o ţiră. Darà dumneata, nene, ești mulţumit ? 

— Slab şi pe la Căzănești. N-a plouat la timp, oa- 
menii n-au prea ieșit la munci, răspunse scurt, cu gra- 
bă, cum răspund de obicei bogaţii zgirciţi cînd cei ce 
întreabă sînt oameni cu greutăți, 

Dochiţa şedea cuminte pe marginea canapelei, poves- 
tindu-și în minte basme, și nu asculta la cele ce se vor- 
beau, cînd auzi deodată pe unchiul mare zicînd, după 
un răstimp de tăcere care o făcuse să-şi ridice ochii 
spre bunica ei bucuroasă, crezind că a venit vremea să 
plece : 

— N-auzi 'mneata, Masîncă, ai luat seama cum aduce 
fata cu răposata muica noastră ? 

— Da, nene, am luat seama de mult. 

— Muica Bălașa era abia trecută de treizeci de ani 
cînd mi-o aduc aminte, frumoasă, Eram mai mic ca ne- 
poata Dochiţa cînd s-a prăpădit bietu taica postelnicu... 

Cuconu Stanciu tăcu, ca să nu mai spună că-și amin- 
tea că nu a trecut mult atunci pînă s-a măritat postel- 
niceasa Bălașa cu logofătul Dumitru Răduţoiu Jarco, 
tatăl cucoanei Masinchii, și plecă spre încăperea 'alătu- 
rată zăngănind o legătură de chei. 

Cum ieși, cucoana Masinca se ridică îndată în pi- 
cioare, își potrivi pălăria şi se aplecă puţin ca s-o în- 
cheoture pe Dochiţa la palton, pregătindu-se de plecare. 

Atunci se întîmplă o minune. Cuconu Stanciu se în- 
toarse şi, zîmbind, puse un galben mare cu chipul îm- 
părătesei Maria Terezia în mîna Dochiţei. 

— Ține de la mine, nepoată, da’ să nu-l cheltui, nu 
se putu împiedica de a adăuga bătrânul, 

Uimirea o lăsă o clipă fără cuvînt pe cucoana Ma- 
sinca, 

— Sărută mina lw uica mare și mulțumeşte-i fru- 
mos, spuse dinsa în sfirsit. Nene, să ne ierţi, da' tre- 
buie să plecăm. Zisei vizitiului să dea tircol prin tirg 
ca să nu stea caii în loc pe ger și să se întoarcă să ne 
ia. Gîndesc că o fi venit. 

— Veni, mamă-mare, zise Dochiţa, mulţumită să 
plece deşi o încîntase darul primit, privind pe fereastră. 
E în poartă sania noastră ! 

— Te las sănătos, nene. Au cricit copiii că s-ar bu- 
cura dacă te-ai osteni să vii să prinzești cu noi în ziua 
de Ajun, că-i ziua fii-mi. 

— Bucuros, soru-mea, da’ să-i spui lv’ nepotu Radu 
să trimită sania să mă ia la vremea potrivită, că eu am 
trimis caii la Căzăneşti, ca să nu mănince fin şi gră- 
unțe degeaba pe aici. 

Altădată își dusese cucoana Masinca nepoata la cu- 
coana Păuniţa lui Iorgu Aldescu. Acolo o trăgea inima 
cel mai mult pe cucoana de la Stăic să meargă, deoarece 
Iorgu Aldescu fusese vrăjmaşul de moarte şi potrivni- 
cul în procese nenumărate al lui Trașcă Pirvulescu, 
cumnatul dumneaci, pe care nu-l putea ierta nici după 
ce părăsise această lume. 

Dochiţa suise de mîna bunicii ei, prin întuneric, niște 
trepte repezi şi drepte, trecuseră apoi printr-un. geam- 
He cu ochiuri de geam în toate culorile şi fuseseră pof- 
tite de o slujnică în iatacul cucoanei Păuniţii, căci fiind 
vreme de iarnă şi nefiind vestită că-i vin musafiri, dum- 
neaei nu avea foc în salon. 

Stăpînii casei abia o văzură pe cucoana Masinca și 
nedumerirea Dochiţii fu mare auzind pe cucoane spu- 
nindu-și una alteia „sărut mina văruică“, în timp ce se 
sărulau pe obraji. 

„„Păuniţa Aldeasca era cam de seama Masinchii şi se 
purta tot ca dinsa, în rochie neagră cu paltonaș, cu guler 
înalt și lanţ lung de aur la gît de care atîrnau brelocuri. 
Părul alb îl avea pieptănat cu cărare la mijloc și. adus 
în bandouri netede pînă la conciul de la ceafă. Nu era 
însă falnică şi dreaptă cum era cucoana de la Stăic și 
nici nu povestea așa frumos, dar zîmbea și dînsa cu bu- 
nătate celor din jurul său. Cuconu Iorgu Aldescu era 
îmbrăcat, ca întotdeauna, chiar în casă, cu redingotă de 
postav negru şi cu guler înalt scrobit la gît. Ca să nu 
le rătăcească, deoarece degetele sale nelinistite nu se 
puteau lipsi de ele, își purta mătaniile din lemn de san- 
ta! încolăcite pe încheietura mîinii stîngi. 

Aldeștii se minunaseră de ochii albaștri ai Dochiţei 
şi de valurile de păr ce-i acopereau umerii și spatele, 
spuseseră și ei că este leită, cap tăiat, biată ţaţa Bălaşa, 
postelniceasa. Urmaseră apoi mai multe rînduri de dul- 
cețuri și cafele. 

Dochiţei îi plăcuse mult la această vizită, dar mai mult 
îi plăcuse la tuşa Marshioala Severineanca. Dumneaei 
avea frumos în casă, era gătită şi parfumată şi avea pe 
lîngă dinsa pe baba Domnica, tiganca iscusită şi deşteap- 
tă de care nu se despărţea niciodată. Domnica o luase pe 
fetiță cu ca la cămară, cînd fu să pună dulceaţă, si-i dă- 
duse să guste din toate borcanele, iar tusa Marghioala îi 
pusese în deget un inel cu o turcheză în chip de ini- 
mioară. 

„În casa cucoanei Severinence plutea amintirea trecu- 
tului ei de femeie frumoasă, răsfăţată și bogată. Fără să 
priceapă bine, Dochiţa simţea ceva nedesluşit, car atră- 
gător, care o înconjura. 

cucoana Masinca cunoștea viaţa plină de patimi «i 
de piâceri a verișoarei dinsei, dar nu vorbea de astfel de 
lucruri în fața nepoatei. Ştia că oglinda de pe masa îm- 
brăcată cu volane de tul de la care nu-şi putea lua ochii 
Dochiţa, era un dar de despărțire de la un mylord en- 
glez cu care se iubise cucoana Marghioliţa într-o iarnă la 
Corfu, cind fusese acolo pentru căutarea sănătății. Acesta, 
nebun de dragoste, o rugase să lase totul și să-l urmeze 
in Englitera, unde o aștepta un castel ca din poveşti, în- 
tăţisarea la curte și toate giuvaericalele bunicelor şi stră- 
bunicelor milostivirii sale. Dar dinsa nu vroise să-şi pă- 
răsoască țara, casa de peste drum de biserica Maioresei, 
moşia de la Brebinari și bărbatul care nu-i ieșea din 
vorbă. Se zvonise pe atunci că mylordul, în desnădejdea 
sa, încercase să-şi zboare creierii la plecarea dînsei din 
insula însorită, dar că pistolul nu luase foc. 

în călătoria ce făcu în jurul lumii ca să o uite, engle- 
zul găsise la Veneţia o oglindă lucrată de un meșter 
sticla: de acolo cu o sută de ani mai înainte, pentru cea 
mai frumoasă principesă din vremea aceea, ṣi o plătise 
cu aur mult. Trimisese apoi, cu cheltuială mare, o slu- 
gă a sa să i-o aducă în ţară cucoanei Marghioalii. 

Oglinda era un lucru de vis. Mai mult înaltă decit 
rotundă, avea pervazul tot de oglindă cu cîte două sfeş- 
nice micuţe suflate din sticlă, albastre şi trandafirii, 
prinse în el de o parte şi de alta, iar sus și jos pervazul 
îi era impodobit cu trei trandafiri aşezaţi printre frunze 
aurite, cîte doi albaștri pe lături, iar cel de la mijloc în 
culoarea firească a trandafirilor. În ea îşi răsfrinsese, ani 
de-a rîndul, cucoana Marghioliţa frumuseţea, în timpul 
tinereții bogate în biruinţe de dragoste. Oglinda ferme- 
cată îi era prietenă şi acum, căci anii împuţinîndu-i age- 
rimea vederii, se vedea în apele ei tot cum fusese altădată. 
Auzul o lăsase şi el puţin, așa că putea crede că din pri- 
cina asta nu mai aude murmurul de laudă ce-l stîrnea 
în tinereţe pe unde trecea. 

Într-o zi, cu vorba ei peltică ce-i sporea și mai mult 
farmecul, piperînd puţin frumuseţea ei prea desăvirșită, 
îi spusese mamei sale: „Maman, cînd n-or mai sări 
sapte să-mi prezanteze mantelul la plecare, mă omor“. 

Cucoana Marghioala nu se omorise, deşi pe la s:ndro- 
fiile şi pe la jocurile de cărţi ce le cerceta nu mai sărea 
decît feciorul de casă să-i ţină haina, dar nici nu se înă- 
crise. Își cinstea rămăşiţele de frumuseţe cu multă grije 
de sine şi cu haine scumpe, îmbătrinind frumos, ca un 
vin de soi ales ori ca un lemn de preţ. 


MAI TRECUSE ÎNCA O VARĂ ȘI ÎNCA 
una, şi așa trecuseră cinci. Nepoţii şi nepoatele cucoanei 
Masinca crescuseră, intrau în rîndurile oamenilor mari. 
Pentru Statie și Tudor, fraţii Dochiţei, care erau acum doi 
voinici înalţi şi sprincenați, rupţi din soare, şi care pce- 
trecuseră cîțiva ani la învățătură în Bucureşti, se apro- 
piase vremea cînd aveau să plece pentru  desăvi:şirea 
studiilor. Mihăiţa și Sultănica ajunseseră la virsta mări- 
tişului. Copil nu mai era decit Mihu, fiul Margaretei. 
Dochiţa, deşi împlinise cincisprezece ani — întrecind ast- 
fel cu un an virsta la care străbunica cei, postelniceasa 
Bălașa, fusese mireasă în munţii Cloșanilor — îi părca 
tot o copilă bunicii ei, a cărei bucurie era întreagă avin- 
d-o mereu pe lingă dinsa. Mademoiselle Antoinette, „in- 
stitutrice diplômée“, putea să citească netulburată ro- 
mane și să-şi îngrijească în voie frumuseţea cam trecută, 
în aşteptarea romanului personal ce i s-ar putea ivi în 
viață. Lecţiile de literatură și de „maintien“ ce ar fi tre~ 
buit să le dea Dochitei, precum şi supravegherea exerci- 
țiilor de pianoforte la care se cădea să fie față, o plicti- 
seau poate chiar mai mult decît pe eleva ei, aşa că se 
prefăcea a uita de ele, fapt de care nu se plingea nimeni. 

Semnul desluşit de cucoana Masinca, virtejul din 
creștetul Dochiţei, nu minţise. Întocmai cum se temuse 
dinsa atunci, fetița rămăsese săracă de un părinte, tatăl 
ei, Radu Vulpan, care se prăpădise înainte de vreme. De 
atunci Vena, mama Dochiţei, tot nemîngiiată deşi trecu- 

seră patru ani, ca să nu-i întunece copilăria îşi lăsa [ata 
cu lunile la Stăic, unde ştia că îi place atît de mult, în- 
soţită de guvernanta și de Gyp, foxterierul. 

În cerdacul de la Stăic, singură la genunchii cucoanci 
Masinchii, fata cu ochi albaștri lua seama acum la po- 
vestea nunţii jupinesei Marina și a lui Radu din Pir- 
vuleşti, strămoșii ei, pe care cucoana Masinca o istori- 
saa încet, oprindu-se cînd şi cînd ca să-și aducă aminte 
si să găsească vorbe potrivite pentru urechile fetiţei ce 
asculta la ele. Dînsa se căia întrucitva că se codise să 
împărtășească la cîteşi trei nepoate această întîmplare, 
socotindu-le crude, deoarece în răstimp Mihăiţa şi Sul- 
tănica prinseseră aripi şi-i ieşisoră de sub ascultare. 

Al cuvint pentru care se ferise să le-o povestească 
era că de la grozăvia petrecută la Moara Mandii, cînd 
cumnatul Traşcă slobozise plumbul din pușcă asupra ei 
şi a tatălui Dochiţei, deși trecuseră atîţia ani, nu mai po- 
menea de numele Pirvuleștilor. Chiar după ce văduvise 
cucoana Lena, cînd era silită să vorbească de dinsa cu 
străinii tot „nesoru-mea Lena“ o numea cucoana Masin- 
ca pe stăpîna celeilalte jumătăţi a Stăicului. Acest pă- 
mînt puţin şi sărac, de care se legau atîtea blesteme, era 
de veacuri prilej de pricini și judecăţi între neamuri, 
atît între boieri cît și între țărani. Deseori în ceasurile 
de singurătate, muncită de ginduri, cucoana Masinca se 
întreba dacă nu va veni vreodată vremea cînd avea să se 
ostoiască lăcomia de pămînt și să astîmpere ura din 
sufletul oamenilor pricinuită de ea. 

Se hotărise să istorisească Dochiţei despre mireasa 
adusă de departe de clucerul Radu din Pirvuleşti, deoa- 
rece anii dumneaei se înmulțiseră și nimeni nu ştie cînd 
îi strigă îngerul morţii. Încredința Dochiţei și această 
poveste, ca pe încă un bob de mărgăritar din sirul de 
poveşti adevărate, cu care — în lipsă de pogoane destule 
— îsi înzestra nepoatele. 


Nici una din ele nu ştia să asculte ca Dochiţa, de 
aceea cucoana Masinca se mîngîia oarecum în sinea sa 
de lipsa celorlalte. Pe măsură ce se măriseră și li se des- 


făcuse mintea, dinsa le povestea cîte toate cînd le avea 
în jurul său, despre părinţi şi despre moşi şi despre în- 

treaga boierime din partea locului, cu care se Inrudea și 
se învecina. 

E povestise cum le știa și dinsa: unele, fapte mai 
apropiate, îi vencau lesne în minte, iar altele cu greu le 
mai deslușea singură din negura și încilceala trecutuiui. 

În felul acesta, însemna în mintea lor tînără aducori 
aminte ce ar fi putut pieri odată cu dinsa şi alcătuia un 
hronic nescris. Știa bine, însă, că tot Dochiţa va fi vister- 
nica tainiţei cu poveşti, deoarece ei, mai mult decît vărui- 
celor sale mai virstnice, îi era drag trecutul. 

Ședeau amîndouă singure, pe răcoare, în cerdacul bă- 
trinai așezări, la locurile obișnuite. Pe masă erau acum 
două cești de cafea, trecuse vremea cînd bunica turna 
citeva picături în farfurioara ceştii sale şi-i dădea sà 
guste. Din pricina acestui răsfăţ, fetița deprinsese tabie- 
tul cafelei și, nici ieșită bine din anii copilăriei, îi era ro- 
bită, după cum erau toți din neamul ei. 

La lumina ce mai stăruia după ziua lungă de vară, 
Dochiţa, nepoata cea mai apropiată de sufletul cucoanei 
Masinchii, aşezată pe un scăunel scund, stătea vrăjită și 
lua aminte la vorbele dînsei. Aceasta, cu mișcarea sa obis- 
nuită, își trosnise de mai multe ori încheieturile degete- 
lor, tușise ușor ca să-și dreagă glasul și, dreaptă pe scau- 
nul său, povestea. 

— Tărășşenia asta, de mă apucai să-ți povestesc, Do- 
chie, s-a întîmplat foarte demult. Bine de tot, nu stiu 
nici eu cînd să fi fost fiind, da’ știu că era cam după 
pierderea neamului domnesc al Brâncoveanului. Asta 
trebuie să știi tu mai bine, că o fi scriind despre groză- 
via tăierii lor la Țarigrad în cărţile tale. Cam pe atunci 
puseseră austriecii poştele în ţară, de la Rușava pînă la 
Olt, de umblau oamenii ca gîndul cu caii de olac, în că- 
ruţele de poștă, în sus și în jos. 

Acu, ai să vezi și tu singură ce tainice și tircolite 
sînt căile Domnului şi căile dragostei, și cite trebuie să 
se săvirşească pentru ca doi tineri, a căror scrisă a fost 
astfel, să se poată însoţi. 

Dacă n-ar fi fost să se aprindă rezbel între ture și rus 
şi.nu l-ar fi dovedit turcu pe împăratu de la Mosc, și 
dacă un copilandru plecat la învăţătură la școlile înalte 
din Apus, căruia i se îndulcise şederea printre streini, 


91 


ar fi ascultat de tătine-su şi s-ar fi întors acasă, n-ar fi 
ajuns, cincisprezece ani mai tîrziu, ca alt  copilândru, 
fecior de treaptă mai măruntă, a noastră, cu avere puţi- 
nă, să ajungă să peţească cuconiţa bălană și frumoasă de 
peste atitea dealuri şi ape, nepoată de fiu a mîndrului 
cucon de starea întiîia, cu averi mari și fumuri de domnie, 
Gavrilă Drugănescul. Multe au trebuit pentru ca :moșu 
nostru după mamă, Radu, flăcău numai de nouăsprezece 
ani, copilu căminarului Stroe Pirvulescu, să se înfățișeze 
la Drugăneşti, unde-l aștepta mireasa ce-i fusese hotă- 
rîtă de soartă. 

Acolo, în palatu ce-și ridicase vornicu Gavrilă Dru- 
gănescul, moșu fetii, tocmind pentru treaba asta meşteri 
ialieni, aduşi de vodă Constantin Brâncoveanu pentru 
așezarea domnească de la Mogoşoaia — cerîndu-le să-l 
facă aidoma cu ăl poruncit de Vodă, dar puţin mai mic, 
spre a nu supăra pe Măria Sa — își aștepta jupînita Ma- 
rina ursita ce se împlinea prin însoţirea cu Radu Pirvu- 
lescul. Din însoţirea asta a lor se născu o fiică, ce fu 
apoi muma-bătrină a muichii mele. De la ea s-au mai 
păstrat în neamul nostru doar cîteva auricale si o pe- 
reche de sfeșnice de argint, pe care le cunoşti, că bunica 
mea, udind de mică săraca de mumă, averea s-a izidit. 
A rămas încă o clironimie neatinsă, pe care acu, de cînd 
te-ai mărit, ai să începi a o vedea în oglindă. 

Cucoana Masinca se uită puţin cam încurcată către 
Dochiţa, deoarece aceste vorbe îi scăpaseră fără voie, 
și-și limpezi din nou glasul. 

— Prea des să nu te uiţi, ca să faci numărătoarea 
moșteniei. În afară că nu şade bine, să ştii că fetele care 
stau tot cu ochii în oglindă se ofilesc de timpuriu. 

Dochiţa privi în jos, roșind uşor. Fără să vrea, văzuse 
şi ea de la o vreme, pe cînd se pieptăna dimineaţa, zim- 
bindu-i din luciul oglinzii moștenirea rămasă de la jupi- 
niţa Marina. 

— Pe la casa de poştă a Cerneţului, pe care am apu- 
cat-o şi eu în tinerețele mele, urmă a zice cucoana Ma- 
sinca, de se afla la cîteva ceasuri de drum de vama 
Rușevei, adică de intrarea în ţară, se perinda lumea lu- 
minată. Călători de toate felurile și de toate limbile au 
fost trăgiînd acolo pînă a le schimba caii și plecau apoi 

mai departe după treburile lor. Ararcori erau păminteni 
de ai nostri. Mai toţi erau streini de ţară, mai mult ne- 
pustori, cite un dascăl neamţ ori franţuz adus de vreun 
boier pentru copiii lui, ori vreun popă papistaş. Troceau 
prin acea poștă oamenii ăi mai ciudaţi şi mărfurile ale 
mai subțiri. Cei trăitori în Cerneţi îşi făcuseră  obiceiu 
de a merge să fumeze ciubuc la post-maisteru neamț cind 
se zvonea că i-au picat călători mai de seamă de la drum. 
Cinstea și folosu pentru el erau mari, iar ei aveau ce 
povesti cînd se întorceau la casele lor. 

Aşa se întîmplă ca într-o zi de primăvară, să se fi fost 
arătat, venind din Sus, o strălucită trăsură, numai gea- 
muri, cu cai stătuţi de oboseală. Călătoru necunoscut, 
stăpinu ei, era însoţit numa de o slugă ce ședea în coada 
caretei poleite, cu mîinile la piept. Zice că trăsura ar fi 
fost căptușită cu mătase roşie, ca o bisactea, împodobită 
cu zugrăveli şi ar fi fost avînd cîte o coroniţă de grof pe 
fiecare uşiţă. Pe urma ei venea o cocie încărcată cu cala- 
balic mult. 

Mare fusese atunci mirarea ălor de se aflau strînşi 
la poştă, auzind pe călător, care se purta cu pantaloni 
scurţi, cu haină cu coadă şi cu pălărie mare de. postav 
împodobită cu pană, vorbind limba noastră, aidoma cum 
o vorbim noi. 

Vătatu de poştă, cu toate slugile sale, roia în jurul 
stroinului. Temenelile neamţului nu mai conteneau. În- 
curcătura era la culme. Taman atunci se brodise să nu 
fie la pestă cai de schimb hodinitţi şi nici ţiganu făurar, 
adus. ca să întărească osia mîndreței de trăsură .care se 
șubrezise trecînd prin pietroaiele din vadu Cernei, la 
Rușava, nu se arăta a fi în stare să sfirșească. pînă în 
seară treaba neobișnuită la care fusese pus. | 

Străinu, neavînd încotro, trebuia să petreacă noaptea 
acolo, da hanuri unde ar fi putut trage un aşa slăvit 
obraz nu se găseau într-un tîrg de margine de ţară, cum 
era Carneţu. 

Obiceiu ce și-l făcuseră boierii de a se aduna pe la 
casa de poștă pentru a afla vești din lume îi fu de aju- 
tor post-maislerului. Se nimerise să se afle printre ei 
chiar. căpitanu de Cerneţi, Dumitrașcu Brăiloiu, boier de 
neam însemnat, însuși dumnealui om umblat, trecut prin 

necazuri şi cu ştiinţă de carte. Pricepind că streinu era 
un boier de vază și trebuie omenit după cum se cuvine, 
căpitanu Dumitraşcu se bășcăși de prietenii lui cu care 
şedea în tinda poștei, după ce se vorbise cu dinșii şi, 
apropiindu-se de călător, i se închină după felu turcesc 
ducînd mîna la frunte, la gură și la inimă, cum se fă- 
cea pe atunci, poftindu-l cu vorbe alese să tragă la casa 
care se afla împotriva poștei, peste drum. 

Dochiţa asculta sub lumina stelelor multe ale noptii 
de vară, din care aluneca uşor, cînd și cînd, cîte un picur 
de lumină ce se stingea pe drum. Altădată credea că 
fiecare stea căzătoare este un suflet care se duce, acum 
însă aflase de la mademoiselle, mai tînără și iubitoare 
de ale vieţii, înlocuitoarea bătrînei Fräulein, că dacă-ți 
pui în gînd o dorinţă privind cum cade o stea, aceasta 
se împlinește. În sufletul prea tînăr al fetitei răsăreau 
tot felul de dorinţi nelămurite, fără chip, dar nu ştia sìn- 
gură ce să-şi pună în gînd. 

Începuse să se răcorească bine. Dincolo de luncă, se 
ridicaseră aburii. Cucoana Masinca o întoarse din ju- 
mea visurilor, .cerîndu-i să meargă în casă și să-i aducă 
o broboadă ca să-și pună pe umeri. 

— Strigă tu şi la Anghelina, să pună de două dujce- 
uri şi scoate din soba din salon borcanu cu nuci împă- 
nate. Da’ să vii repede, fată, că ne apucă cîntatu cuco- 
şilor şi tot n-am sfîrșit cu istorisitu. 

— Ce să vezi, pe la casa căpitanului de Cerneti era 
zarvă şi alergătură mare — își urmă cucoana Masinca 
povestirea, după ce se întoarse Dochiţa cu broboaca si cu 
borcanul de dulceaţă, urmată de Anghelina, ducînd tăvi- 
ta de argint cu paharele cu apă rece și linguriţeie pe 
frunze de opalină albastră — da’ pregătirile erau pentru 
alți musafiri, nu pentru ăl de-l aducea stăpînul casei. Pe 
cînd dumnealui se afla la taifasu obisnuit de la menzil, 
la casa sa căzuseră alţi oaspeţi de la drum mai apropiat, 
neamurile lui de la Pîrvulești, căminaru Stroe şi fiu său 
Radu, veniţi la oraş cu o judecată pentru niște pămînt 
ce o avea căminaru a doua zi. 

Cunoștinţa se legă lesne, cum se întîmplă între oa- 
meni cu purtări alese și, de cum se aşezară la masă, se 
puseră a tăinui, ca între bărbaţi, ca și cînd s-ar fi stiut 

de cind lumea. Meselnicii, de bună seamă că nu se prà- 
hiseră să-l iscodească pe strein, cine e, de unde vine si 
unde se duce, ca nişte oameni cu creștere ce se găseau, 
da’ fireşte că erau foarte dornici de a le afla pe toate si, 
oricît ar fi încercat să-şi ascundă nerăbdarea, ea li se ci- 
tea în ochi. De la sine, musafiru își simţi îndatorirea să 
le spună toate cîte se cuveneau a fi spuse, fără a fi nc- 
voie de întrebări. 

Mai înainte de toate, mulțumi că a îngăduit unui pri- 
beag, înstrăinat de cincisprezece ani de zile de pămîntul 
lui de naştere, să fie omenit cu cinste la casa și la masa 
îndestulată a unuia din cinu său și ceru îngăduința să 
ciocnească paharu de vin chihlimbariu, ce-i şedea înain- 
te şi-l socotea vrednic de a se afla pe masa celor mai 
mari din țările Apusului, în sănătatea cinstitei gazde și 
a casei sale. 

Le destăinui că se numește Preda Drugănescu şi este 
copilu vel vornicului de Tîrgovişte, Gavrilă Drugănescu. 
Desigur că dumnealor se mirară văzîndu-l îmbrăcat în 
haine îrîncești, el care era român ca și domniile lor, și 
că vorbeşte aceeași limbă ca dînșii, deși vorbirea sa avea 
uncori neîndemînarea unui om lipsit ani de zile de bucu- 
ria de a grăi limba părinţilor săi. 

Jupînu Preda urmă a le spune că acum trebuia să se 
mărturisească domniilor lor, care erau cei dintii oameni 
de ai săi ce-i întilnea la intrarea pe pămîntu ţării, că, 
asemenea fiului risipitor, este un fiu care a greşit în 
fața tătîni-su și că din această greșeală rătăcește destă- 
rat de cincisprezece ani de zile. 

Da' toate astea cîte ţi le povestesc acu, Dochie, le-am 
aflat și eu din gura muichii, cum le știa si ea de la mu- 
ma-bătrină. Am ţinut minte, cum ţine minte popa de nu 
cunoaște slovă rînduiala și tipicu slujbei. 

Preda Drugănescu le aminti cum, cu cincisprezece ani 
înainte, împăratu pravoslavnicei Rosii ducea rezbel crîn- 
cen cu turcu și că biruința fusese atunci în cumpănă. 
Voievodul de la Moldova, Dimitrie Cantemir, era credin- 
cios împăratului muscalilor și el se legase să dea ajutor 
de oaste. Socotind ajutoru său prea puţin, domnu Mol- 
dovei trimisese prietenului ce-l avea în Țara Românească, 
spătaru Toma Cantacuzinul,. scrisori pentru ca Domnia 

Sa să-i strîngă o ceată de viteji neșovăielnici cu care 
să-și întărească oastea. 

Spătaru Toma Cantacuzinul, neam cu Drugăneştii, în 
drum către ţara Moldovei poposise o noapte la moşia 
tătini-su din ţinutu Ilfovului şi, şezînd la masa de cină, 
povestise unde merge cu ceata de oşteni ce se afla tăbă- 
rită în ograda caselor marelui vornic. 

Dinsu era mai mult copil decit flăcău atunci, mai 
tinăr chiar decît era acum fecioru căminarului Stroe 
din Pirvulești, de faţă la această adunare şi, de la coada 
mesei, de unde şedea neluat în seamă, asculta la spusele 
vărului Toma. Uitase de mîncare, uitase să se ridice de 
la masă şi să sărute mîna părinţilor, uitase de toate. 

Peste noapte, mintea lui de copil, doritoare de prive- 
lişti streine, de fapte neobișnuite, de bătălii și zăngănit 
de arme, se înflăcărase atit de tare, încît a doua zi, după 
plecarea de la curtea din Drugăneşti, la popasu de amiazi, 
cînd spătaru Toma făcu numărătoarea micii sale oști, nu- 
mără în rîndurile ei un oștean şi un roib mai mult. 

Despre sfirşitu nenorocit al rezbelului și despre pri- 
begirea domnului Moldovei, după bătălia care o dădură 
lingă o apă — nu mai ţin minte cum îi zice — am auzit 
și eu, zise cucoana Masinca. Nu-i rămăsese atunci jupi- 
nasului Preda decît să-l urmeze pe văru său, căci îna- 
poi nu se mai putea întoarce de groaza turcilor, dar mai 
cu seamă de teama ce o avea de dreapta mînie a tătîni-su. 

Te-oi fi mirînd, Dochie, de mine, că ştiu ca un om 
răbojul şi socoteala războaielor. Tot din spusa muichii am 
priceput că după rezbel, voievodu Moldovei, înfrînt, a 
fugit către Mosc ; ceilalți căpitani şi oșteni s-au sprinjit 
în toate părțile. Răposatu bărbatu-meu, Dumnezeu să-l 
hodinească, care ştia carte, citise despre lucrurile: astea 
într-un hronic vechi și cunoștea şi anu și luna bătăliei, 
da' eu mi-am uitat. 

Prea mult nu apucase jupînu Preda să stea în ţara 
moshicească ; cu ajutorul dat de Vodă Cantemir putuse 
pleca. După îndemnu înţelept al Măriei Sale, a fost de- 
prins umanioarele în școlile Apusului, unde arătînd scri- 
sorile de la domnu pribeag se bucurase de primire bună. 
Mai mult i-au fost statu în ţara Italiei, unde învăță la o 
școală înaltă împreună cu altă rudă tot din neamu Can- 

tacuzinilor, iar de acolo luase drumu Franţei, unde cn 
cele învăţate putuse să trăiască şi să facă faţă în lume 
potrivit cu rangu neamului său, fiind primit cu cinste 
chiar la curtea rigii. 

Luîndu-şi seama, povestitoru le spuse că după ştirea 
ce-i dă ornicu său, a trecut de mult de miezu nopţii și 
poate domniile lor sînt dornici să meargă la hodină. Da' 
ascultătorilor nu le era aminte de somn, faptele la care 
ascultau erau cu mult prea însemnate ca să se lase pă- 
gubiţi de istorisirea lor și-l rugară să meargă mai úc- 
parte. 

Află, Dochiţă, că şi la masa de la căpitanu de Cernei, 
ca şi cu cincispre'ce ani mai înainte la Drugănești, era 
o pereche de urechi tinere care ascultau cu nesaț și o 
minte crudă care se înflăcăra la auzu întimplărilor mi- 
nunate. Radu Pîrvulescu, copilu căminarului Stroe, pri- 
vea la omu luminat și purtat prin lume, pricepind cîte 
ar putea cunoaște şi învăţa de la el. Asculta aproape 
fără a clipi din ochi, fără a mişca în jilțu în care încre- 
menise parcă. Îşi netezea numai pletele creţe din cînd în 
cînd de după urechi ca să audă mai bine și-și ştergea 
fruntea îmbrobonată cu basmaua de borangic. Paharu 
cu vinu bătrîn de Golu Drincei, pe care-l scosese căpi- 
tanu de Cernetţi pentru a-și omeni oaspetele de cinste, 
sedea neatins. Ai nouăsprezece ani pe care-i număra nu 
mai visau decît țări îndepărtate, bătălii, curți de crai 
streini, ţoale de atlaz ca ale Drugănescului. 

Preda tăcu niţel, ca să-şi mai rînduiască amintirile. 
Apoi, ridicînd capu, urmă a le spune mesenilor cum 
acolo, printre streini, aflase că tătiîne-su trăiește, că 
este tot în dregătorii mari și că averea i-a sporit încă. 
Mai aflase şi că părintele lui l-a iertat şi s-a pus să ridi- 
ce un sfînt locaș de piatră lîngă curțile lor din Drugă- 
neşti pentru ca Dumnezeu să-i aducă copilu înapoi, dar 
că tot amină mereu sfințirea bisericii pentru cuvîntu că-l 
așteaptă să se întoarcă. În taina cugetului său însă, cre- 
dea că Preda murise, că din toate scrisorile pe care el 
cercase a-i trimite nu primise răspuns la nici una. Astea 
le auzise an în sfîrşit de toamnă, din gura unui trimis al 
rigii Franţei fost cu o solie la Țarigrad, care în drumu lui 

înapoi, făcînd popas la Bucureşti, îl întilnise pe tâtine-su 
la curtea lui Vodă, amărît și îmbătrinit. 

De atunci Preda trăise cu gîndu şi cu nădejdea să se 
întoarcă în ţară, da’ trebuise să aștepte să se ia zăpezile 
şi să se zvînte drumurile ca să se încumete la o aşa cale. 

Mersese cu o mare grabă, zi şi noapte, schimbind caii 
la toate poștele. Nu se afla plecat decît de cinci săptă- 
mîni şi i se părea că nu mai ajunge. Da’ o dată pe pă- 
mîntu ţării, se simţise strein, pînă a se fi întîlnit cu 
domniile lor, care-l întîmpinaseră ca pe o rudă. Se des- 
părţea cu greu de prietenii ce-şi dobîndise, mulțumin- 
du-le pentru primire şi ospătare, mai cu osebire însă 
avea a le mulțumi pentru îngăduința cu care asculta- 
seră mărturisirea necazurilor. 

Se temea că se va simți iarăși singur si strein în dru- 
mu ce-i mai rămăsese de făcut pînă acasă, care îi va pă- 
rea mai lung decît ăl umblat pînă aici. Zicea că în do- 
rinta de a o avea să-i mai vază, o să se miîngiie cu zica- 
la bătrînă care spune că: „munte cu munte se mai în- 
tilnește, necum om cu om“ ! 

Pînă către dimineaţă, jupînu Preda vorbi despre cîte 
le petrecuse în rezbelu la care plecase la virsta numai 
de șaisprezece ani și de cite le văzuse în părțile înde- 
părtate ale Evropei, pe unde cutreerase. 

De lucrurile astea nu pot să-ți povestesc chiar asa 
cum or fi fost, că nerămînînd scrise nicăieri, s-au mai 
pierdut și s-au mai uitat de ele. Muica mea știa că la 
ziuă, cînd fu de se ridicară de la masă ca să meargă pe 
la odăile de le fuseseră pregătite să mai hodine un ceas- 
două, Radu, fecioru căminarului Stroe, se apropie de el 
şi-i spuse fără tîrcol: „Taică, să-mi dai drumu să mă 
duc să însoțesc pe strein pînă la așezarea tătîni-su, nu 
şade bine să-l lăsăm singur la drum. În calea noastră, oi 
mai asculta la el, că multe am de învăţat de la un băr- 
bat purtat prin toate ţările, şi nu-mi va fi drumu de- 
geaba“ ! 

Vezi tu, fetică, îl chema ursita şi aşa era scris să fie. 
Prea puţin stătu la gînduri căminaru, deși nu se despăr- 
tise niciodată de fecioru lui, şi se înduplecă de-l lăsă, 
măcar că Radu era singuru copil între patru fete şi Stroe 
Pirvulescu se uita la el ca la un soare. 

Da’ trebuie să-ţi spun, ca să știi și tu, că în neamu lor 
se ţineau (cît o fi de adevărat, nu ştiu) că sînt din tulpi- 
na Basarabilor, urmași ai Pîrvului voevod, ăl ucis la Va- 
lea Rea de pe Motru, şi păstrau niște documenturi şi un 
inel cu stemă într-un sipet de fier, cu broască tăinuită, 
pe care numai fecioru întîi născut afla cum s-o descuie 
cînd împlinea optsprezece ani. Erau fudui de nu te pu- 
teai înțelege cu ei, ziceau că sînt din os domnesc, deşi 
avere aveau puţină și ranguri mărunte, ca toți ai noștri, 
trăitori la margine de ţară. Despre lucru ăsta pomenesc 
toţi din neamu lor, tineri şi bătrîni, de cîte ori vine vorba 
— şi chiar cînd nu vine — şi în ziua de azi. Peste stema 
cu coroană de la intrarea casei lor din Pîrvuleşti nu în- 
găduie să dea cu bidineaua cînd o văruiesc, Doamne fe- 
reste! S-ar putea întimpla s-o acopere, nu se putu opri 
de a zice cucoana Masinca, cu o bătaie de jec subțire în 
glas, şi schimbă vorba. 

Şi cum îţi spun acu, Dochiţă, către amiezi, după oe 
trăsura fu gata şi se găsiră trei perechi de cai hodiniţi, 
Radu Pivulescu porni la drum, şezind alături de jupînu 
Preda în butca poleită, grăbind spre Drugăneşti. 

Cum or fi călătorit şi ce-or mai fi întîmpinat în ca- 
lea lungă de mai avură de umblat, nu știu să-ți spun, 
fetică. Atiît ştiu numai, își urmă cucoana Masinca poves- 
tea, că la popasu ce-l făcură înainte de a ajunge la Dru- 
gănești sluga streină a lui Preda scoase din lăzi ţoalele 
ale mai mîndre de-l îmbrăcă pe stăpînă-su. Zice că haina 
cu coadă îi era de damască sinilie înflorată mărunt, avea 
la gît şi la mineci danteluri de Brucsă, iar pantalonii 
scurţi de atlaz se strîngeau sub genunchi cu cătărămi bă- 
tute în pietre scumpe şi la șoldu stîng purta spadă sufla- 
tă cu aur. În picioare avea ciorapi de mătase şi pantofi 
cu călcîie înalte, care aveau și ei catarămi la fel cu ale 
de la genunchi. De sub pălăria mare de postav, împodo- 
bită cu pană întoiată de struţ, au fost ieşind zulufi de 
păr prepus şi pe umeri purta zvîrlită o mantie fără mî- 
neci de catifea șoricie, căptușită cu mătase în fața pier- 
sicii coapte. 

Am văzut și eu chipu zugrăvit al lui Preda, mai de- 
mult, în casa unor neamuri de ale noastre, nu-i știi tu 
— zise repede, cam sfiită, cucoana Masinca — așa spu- 

neau ei că ar fi fost îmbrăcat cînd se arâtă la curtea lu 
tătîne-su în ziua de Paşti. 

Haine de sărbătoare se găsiseră în lăzile Drugănes- 
cului şi pentru soțu său plecat de acasă nepregătit. Se 
potriveau scrise pe trupu său înalt, mlădiat de călărie şi 
de umblatu la vînat și părea că toată ființa lui uitase de 
cafran și de meși. Sluga îi pieptănase pletele și i le strîn- 
sese într-o fundă la ceafă şi călca fără să șovăie în pan- 
tofii cu călciie înalte, parcă așa s-ar fi pomenit. Preda 
zîmbise de rîs, mulțumit, uitîndu-se cu drag la flăcăian- 
dru adus de peste Olt. Povestea muica mea că i-ar fi 
fost zis atunci că seamănă aidoma cu un marchiz, ştii tu, 
Dochiţo, ca ăl din poza de pe cutia cu rostu tău de cusut. 
Așa îi spune rangului de se dădea în Apus neamurilor de 
la granițele ţării, care aveau îndatorirea de a le păzi, Eu 
una am apucat din bătrîni că la noi celor care începli- 
neau asemenea slujbe łe zicea căpitani de margine si 
vătafi de plai, cum o fi fost fiind prin alte părţi, nu ştiu. 
Gătiţi așa ca de zi mare, călătorii porniră mai departe 
chiar în dimineaţă, pentru a străbate puţina cale ce mai 
aveau de mers, 

Porniseră înainte de răsăritul soarelui, cînd înce- 
puseră a ciripi păsările, iar cînd se înflăcără văzduhul 
către răsărit se găseau în cătarea Drugăneştilor. Pe cît 
se apropiau, auzeau mai tare clopotele bătînd și vedeau 
că toată întinsa așezare furnica de lume. În juru ei se 
ingrămădeau care şi căruțe, ograda era plină cu trăsuri 
boiereşti, unele sosite atunci, altele la care slugile des- 
hămaseră caii. În faţa cuhniilor, ţiganii ajutori de bucă- 
tari frigeau la focuri miei întregi şi învirteau frigări pe 
care şedeau trași cîte zece pui dintr-odată. Alergătorii 
grăbeau în toate părţile. Tigăncile de casă se ciocneau 
în capete, umblînd cu mîinile pline de colo pînă colo. 
Radu Pirvulescu se uita în jurul său, uluit de lumea ce 
se vedea strînsă acolo și de atîţia cai buni priponiţi prin 
toate părţile. 

Jupînu Preda coborise în tăcere din caretă și privea 
cu ochii în lacrimi şi cu inima muiată de amintirea co- 
pilăriei. Nimic nu se schimbase. Toate se aflau așa cum 
le lăsase la plecarea de acu cincisprezece ani, doar un 
lucru era nou: împotriva caselor, dincolo de grădină, se 

ridica o măreaţă biserică de piatră. Fiu pierdut cunoscu că 
titine-su, lepădiînd nădejdea întoarcerii sale, hotărisc tîr- 
nosirea bisericii fără a-l mai aștepta. 

Ăi doi streini, îmbrăcați în haine nemaivăzute prin 
partea locului, se apropiară și intrară în tinda bisericii. 
Mulțimea se despică în două, lăsîndu-le drum. Preda in- 
tră, păşi încet spre tetrapod, și se întoarse spre părintele 
său, care împietrise, cum şedea în strană îmbrăcat în 
haină albă de ctitor, și îngenunchie în fața sa, sărutîn- 
du-i mîna. 

Vlădica, Mitropolit al ţării, tăcu, făcînd un semn către 
sobor. Slujba încetă numai o frîntură de timp, căci 
slujbele bisericești nu se pot curma pentru nici un cu- 
vînt, şi atunci se auzi din biserica femeilor plînsu înă- 
bușit al jupîniței Caliţa, care-și cunoscuse fratele. Vorni- 
cu Gavrilă, pe a cărui barbă căruntă alunecau lacrimi 
de bucurie, îşi ridică copilu, îmbrăţisindu-l şi-l îndemnă 
usor în spre dreapta sa. 

Radu Pirvulescu, moşu nostru, se văzu deodată sin- 
gur printre cei ce umpleau biserica și, din cuviinţă și 
sfială, se trase mai spre tindă. Cu toată smerenia locu- 
lui, ochii îi umblau în toate părțile şi mirările tăcute de 
care era cuprins nu se alinau. Unde să mai fi văzut el 
atita strălucire și mîndreţe strînsă pe un loc, cîtă putea 
vedea în acea zi în fața ochilor ? Ale mai slăvite obraze 
ale boierimii, fruntea ţării, erau faţă la îndoita sărbă- 
toare a tîrnosirii dumnezeescului locaș, sporită şi cu în- 
toarcerea fiului pierdut. 

Radu văzu alaiu jupinițelor rușinoase şi smerite, strîn- 
se în juru vornicesei Vișa, nevasta de al doilea a stăpi- 
nului Drugăneştilor. Dintr-o dată, o trîmbă de soare in- 
trînd printr-o firidă îi arătă un chip de copil între două 
cozi ca doi balauri de beteală şi mărgăritarele bogate de 
la gît, care-l privea cu ochi albaştri uimiţi de sub sprîn- 
cene drepte şi multe, uitînd sfiala. De pe buzele jupîniţei 
zbură, fără voia ei, un zîmbet către Făt Frumos, venit 
de pe alt țărm. Radu din Pîrvulești pricepu atunci de ce 
umblase atita drum : privirea ce schimbară le fu alegere 
pentru viaţă. 

Cucoana Masinca tăcu ostenită, trecuse o parte din 
noapte de cînd vorbea fără încetare, istorisea lucruri pe 

care le știa şi dinsa tot din povestitul bunicli ei și cu 
greu și le mai amintea. 

— Îndrăznesc, muică-mare, să te rog să sfirşești po- 
vestea asta, este cel mai frumos basm adevărat pe care 
mi l-ai istorisit. Văd că ești ostenită, iartă-mă, zise Do- 
chița şi sărută amîndouă mîinile care odihneau împreu- 
nate pe masă. 

— Lasă-mă numai să răsuflu o țîră şi să beau o gură 
de apă, fetică, răspunse cucoana Masinca și o mingiie 
pe obraz. 

În timpu de urmă după întoarcerea fiului aflat, fi- 
reşte că nimănui nu-i era aminte să privegheze coconii 
şi coconiţele curți de la Drugănești. Praznicu de tîrnosire 
la care, în afară de cei ce şezuseră la masă în casa mare, 
de musafirii din neamuri mai mărunte, ospătaţi în odăile 
de la canțelarie, veniseră și oameni din împrejurimi de 
se veseliseră cu demiîncare și beutură pe iarbă verde, 
lăsase urme ca o viitură de ape. Tigăncile de casă de 
sub mîna cămărășiței mari dăduseră pe brînci cu rostitu 
şi dereticatu, cum e şi pe la noi, Dochiţă, după praznic, 
de nu mai prididim nici cu femeile curţii și nici cu ale 
de ascultare să le rînduim pe toate. 

Vornicu Gavrilă, ca un tată dorit de copilu lui, îl ți- 
nea pe Preda tot pe lîngă dumnealui și nu se sătura ascul- 
tind la cîte le petrecuse pe unde umblase; ăi tineri ai 
casei şedeau şi ei, cît ținea ziua, cu ochii în gura lui, clă- 
tinînd din cap a mirare. 

Nevasta de şi-o luase vornicu după ce văduvise, jupi- 
neasa Vişa, înveninată de necaz că se mai ivise un fiu la 
moştenire, de care se credea miîntuită, își petrecea zilele 
bolind în iatacu dumisale. Grija gospodăriei rămăsese 
întreagă asupra jupînesei postelnicului Iordache, copilu 
ăl mare al boierului Drugănescu, frate drept cu jupîn 
Preda, de cînd soacra sa mașteră, vorniceasa Vişa, lepă- 
dase cheile şi zăcea de supărare. Nu era treabă puţină 
pentru postelniceasa Maria să ducă o casă aşa de mare 
şi copiii dumneaei, mici și mari, asupra cărora dădacele nu 
mai aveau stăpinire, împărăteau în grădina cu flori, live- 
diile şi heleșteu în voie. 

Că printre acești coconi se afla o jupiniţă oa un lăstar, 
ieșită în primăvară din anii copilăriei, nu luase nimeni 

seama. Trebuise să vină cale lungă, de la capu pâămin- 
tului, fecioru căminarului Stroe din Mehedinţi ca să vadă 
ce floare înflorise în grădina Drugăneștilor. Musafir ne- 
însemnat din pricina tinereţii lui şi a rangului mărunt 
al tătîni-su, da’ omenit totuşi cu cinste, boieraşu de la 
Pîrvuleşti fusese poftit cu bunătate la toate cîte i le do- 
rea inima, ca la casa părinţilor săi, și lăsat în voie. Pri- 
măvara se schimbase în vară, i se făcuse lui dor de aca- 
să, da’ nu se îndura să plece și dădea mereu zi peste zi, 
ai să vezi tu pentru care pricină. 

Jupîniţa Marina, fata postelnicului Iordache şi a ju- 
pînesei Marii, intrată în rîndul fetelor mari, nu mai 
alerga prin ogrăzi, dar venea cu cusătura în fiecare 
zi sub un nuc bătrîn, nu departe de casă. Cucoanele ca- 
sej care aveau ochi tineri erau mereu cu acu în mînă pe 
lingă gherghefuri. Se adunau la cîte una din ele in iatac 
şi le mergea mîna fără preget, dar nici limbile nu le șe- 
deau hodinite. Vorbeau de ale lor, despre copii şi despre 
dulceţuri, despre cercei şi ape de obraz, se plingeau de 
bărbaţii dumnealor, da’ cînd vorbirea aluneca asupra 
purtărilor cumnatei cutare, sau văruicii cutare — care 
nu era de față — și n-ar fi vrut ca să audă „sărbătoarea“, 
ca să poată tăinui în tihnă o mînau pe Marina cu lucrul 
in grădină, dîndu-i în criceală să nu se depărteze prea 
mult. Așa se potrivise lucrurile, ca de mîna nevăzută, 
zise cucoana Masinca, şi tăcu mai multă vreme cugetînd. 
Se întreba dacă nu greșise povestind Dochiţei, pe care o 
socotea încă un copil, povestea dragostei strămoșilor. 

— Trecuse de zăpucu amiezii, degetele subţirele ale 
jupiniței Marinii, cuibărită printre perini raulte pe co- 
voru de Țarigrad așternut sub nuc, sfirșiseră de prins 
fluturi de aur pe o poală de icoană și vrindeau, ici şi 
colo, cîte un bob mărunt de  mărgăritar cu fir de aur 
smuls din păru ei, cînd simţi pe iarbă pas apăsat, de voi- 
nic. Ştia al cui e, că începuse a-l cunoaște. Ridică ochii 
albaştri de pe catifeaua albastră şi-l văzu înaintea ei, ca 
și alte ori cînd şedea acolo singură cu cusătura în mînă, 
pe fecioru adus de uică-su Preda. Fata știa bine că are 
să-şi facă drum pe acolo, da' se prefăcu a fi speriată. 

Radu nu trecu mai departe, închinîndu-se cu mîinile 
la piept cum făcea de obicei şi cum nu s-ar fi căzut, se 

opri şi se încumetă să i se alăture şi să o prindă de mină. 
„Să-mi fie iertat, jupîniţă, da’ nu ţi-e milă tălică să pră- 
pădeşti comoara fără de seamă de ţi-a dat-o Dumnezeu ? 
Nu-i păcat ?* 

Sfiită şi cercînd a se arăta mînioasă de îndrăzneala 
tinărului, fata dădu să se ridice ca să plece, da’ n-o lăsă 
inima și-i răspunse cu obrajii aprinşi şi cu glas dulce: 
„Cum să fie păcat, doară cos podoabă pentru biserica 
nouă. Muica mea m-a învăţat că nimic nu e mai trainic 
ca firu de păr pus în două la prinsu mărgăritarelor pe 
cusătură€. 

Ce o mai fi tăinuit ei pînă tîrziu, șezind alături, nu a 
auzit nimeni, iar Preda, care-și fuma ciubucu în sacnasiu 
ce dădea asupra grădinii, se trase înapoi nevăzut şi, zim- 
bind cu îngăduinţă, închise încetinel fereastra. 

Cucoana Masinca nu era mulţumită. Nu știa cum să 
potrivească şi să ocolească vorbele despre dragoste, ca să 
nu tulbure sufletu Dochiţei, care era și ea în anii Marinii. 
Nici nu vroia să-i destăinuiască legea nescrisă a fetelor 
din neamul lor, care-și lăsau copilăria și-și găseau orînda 
cînd împlineau paisprezece ani, virste la care alte fete 
se joacă încă de-a păpușşile, Dochiţa, plecată an de la 
Stăic ca o copilă, se întorsese alta acum în vară. Era să 
nu o mai cunoască văzînd-o înaltă cît dînsa și cu rochia 
pînă la glezne. În privinţa frumuseţii, moștenirea era în- 
treagă. Bunica își amintea că în noaptea cînd îi pusese 
ursitorile, trei zile după venirea pe lume, fetiţa întinsese 
mîna către o oglindă de pe tavă și se temea că va fi moş- 
tenit poate și slăbiciunea de a-și iubi prea mult frumuse- 
tea. 

Luminată de luna ieșită întîrziat de după Braniștea 
Chitată, Dochiţa, îmbrăcată în șemizetă albă numai volă- 
nașe şi danteluţe, cu foi învoalate ecosez, cu mijlocul sub- 
țirel strîns în cordon de lac negru și părul adunat la 
ceafă în prieptănătură „cadogan“, părea de optsprezece 
ani. „Ca mîine o pierd“, se gîndi cucoana Masinca și oftă. 

— Mai spune, muică-mare, te rog, o trezi Dochiţa din 
gîndurile sale. 

Adevărul nu-l putea schimba cucoana Masinca, nici 


curma povestea, așa că urmă să istorisească. 


104 


— Să iei seama, Dochie, incepu ainsa din nou, dre- 
gîndu-şi glasul, și să ţii minte că fetele nu trebuie să se 
sfiiască de mumele lor, ci e bine să le spună toate. 

Așa vorbea acum, bunică fiind, cucoana Masinca nce- 
poatei sale, dar își aducea prea bine aminte de vremea 
cînd era de seama Dochiţei și venea către ziuă Gujbă, 
vizitiul Hârgoteştilor de peste Motru, călare pe un buies- 
traş cu copitele înfășurate în cîrpe, ca să nu-l simtă ni- 
meni, trimis de fiul lor Ioniţă, de-i punea trandafiri, aca- 
dele de Rușava și săpun de Tridas la fereastră, lucru pe 
care, firește, nu-l spunea muichii Bălașii. 

— Marina, în loc să se mărturisească mume-si, că-i 
e drag de boieraşu adus de uică-su Preda de peste Olt, 
se întilnea mereu cu el în ogradă, dincolo de heleşteu, cu 
mare fereală, lucru la care o ajuta dădaca țigancă, în 
care părinţii aveau încredere deși nu era vrednică ce ea. 
Umbla cu vorbe de dragoste de la unu la altu, cu ciurelu 
pitulat pe sub opreg şi cu boabele în sîn, ca să le dea în 
bobi şi să le ia cîte un crăiţar. Le spunea că le cădea 
drum peste o apă şi se arăta un voinic cu ajutor la o zi 
mare. 

Tot un copil nemintos era și Radu, n-avea decît nouă- 
sprezece ani, aşa că-i veni în minte gîndu să fure fata. 
Vezi bine, singur cum se găsea, n-ar fi cutezat s-o ceară 
de la părinţi, temindu-se mai cu seamă de moșu ei, de 
dumnealui vornicu de Tîrgovişte. Cu toată bunăvoința 
de i-o arăta Preda, nu îndrăznise să-i spună nici lui, ne- 
bănuind că el cunoștea totu și că în taină se  ostenea 
pentru dragostea lor. 

Radu nu ştia ce să facă. Se gîndea să se repeadă pînă 
la Pîrvulești ca să vorbească cu ai lui și să vină cu ei că- 
tători de casă. Dar tot el se întorcea şi zicea: „Dacă 
evgheniștii ăștia mari nu-mi dau fata, pentru cuvîntu 
că n-am avere destulă şi taica nu e decît un căminar de 
la o latură îndepărtată a ţării, şi trebuie să plec înfrun- 
tat si rușinat ? Ori dacă în lipsa mea se ivește alt peţi- 
tor?“ Aşa se tot muncea zi și noapte cu gindurile, uita 
însă de ele, era fericit pentru că vedea în fiecare zi pe 
Marina și inima îi spunea că ea era gata să facă cum i-o 
zice el. 

Văzind cum îniloresc bujori în obrajii Marimi cind se 
încumeta Radu să ridice ochii în către ea, boieru Preda 
pricepuse îndată, Poate că să fi pătimit şi el de vreo dra- 
goste pe unde-l duseseră drumurile lui cînd era de sea- 
ma Radului și pentru asta avea aminte să le ajute copi- 
ilor să-și împlinească doru. Fără ştirea nimănui vorbise 
cu frăţine-su, postelnicu Iordache, şi-i ceruse fata pentru 
cuconu din Pirvuleşti. Ştiuse să învingă piedicile, vor- 
bindu-i de vechimea şi cinstea neamului din care se tră- 
gea Radu, că avea cunoștință de toate astea, așa că pos- 
telnicu, după zisa lui, se învoi să dea fata. Radu însănu 
ştia nimic, credea dragostea lor foarte bine ascunsă, deşi 
începuse a nu mai fi o taină pentru nima. Jurata țigan- 
că, dădaca jupiîniţei, care o crescuse de micu ei, umbla 
mereu tot cu de-ale ei și-i îndemna să fugă. Musafir adus 
cum se găsea, Radu nu avea nici un mijloc pentru a 
părăsi curtea vornicului, nu era venit cu trăsura sa și 
nici măcar cu calu său. Atunci se gîndi să cinstească 
vizitiu boierului Preda, ca să-i ducă furiș, într-o noapte, 
pînă la a dintii poștă, de unde, plătind bani grei, s-ar 
fi depărtat bine înainte de a se fi dezmeticit ai curţii ca 
să se ia după ei. Urmînd minţii lui de copil necopt, vorbi 
cu vizitiu ocrotitorului său, da’ el, om bătrîn, care călăto- 
rise toate părțile Evropei cu boieru Preda, ştiu să-i astîm- 
pere graba, răspunzîndu-i că-l roagă să-i îngăduie să se 
socotească cum ar fi mai bine să facă și se jură că nimeni 
-pe lume nu are să afle nimic despre gîndul lor. Spusese 
aşa ca să aibă timp să-l vestească pe stăpînu-su. 

Sluga încercată şi credincioasă a jupînului Preda dădu 
fuga la dumnealui și-l încunoștiinţă că primejdia unei 
mari rușini, răpirea unei jupîniţe, îi ameninţă casa. Șe- 
zînd în taină amîndoi, precum făcuseră de atîtea ori 
cînd era şi stăpînu său în anii lui Radu și erau singuri 
prin streini, departe de ţară, hotăriseră că bătrînu vizitiu 
să-i spună că ăl mai bine ar fi să asculte de elşi să facă 
așa cum l-o învăța. 

După înţelegerea cu părintele său, vornicu Gavrilă, ș 
cu frăţine-său Iordache, tatăl fetii, jupînu Preda îş 
mînă sluga să-i spună Radului că în duminica ce vine, 
adică în ziua de Rusalii, avînd el poruncă să meargă de 


noapte la o curte apropiată să aducă pe cei de acolo, a 


i 

căror trăsură se fărimase, dumnealui jupinașu Radu să 
vie să se ascundă din vreme în caretă, ale cărei perde- 
iuţe o să aibă el grije să le tragă ca să nu-l bage în sea- 
mă, iară jupînita Marina să se gătească liniștită de bise- 
rică, ba încă cu ţoalele ale mai frumoase, ca să nu prin- 
dă nimeni de veste ce gind are. Da’ să rămînă în iatac 
şi apoi, cînd o vedea trăsura că iese pe poartă, dumneaei 
să se furişeze la portiţa din fundu ogrăzii, unde are să 
oprească el caii numai cît ai clipi din ochi și să se azvirle 
înăuntru. Astea întîmplindu-se taman cînd se sfirșește 
liturghia, nimeni nu are să ia seama la lipsa ei, iară el 
să aibe grije să nu ridice cumva perdelele şi să nu se 
mire că umblă caii la pas; precum știe şi dumnealui, 
drumu trece chiar prin faţa bisericii și nu este îngăduit 
să tulburi liniştea cu zgomot de roți şi tropot de potcoave. 
Nădăjduia că totul o să meargă bine. Putea chiar să-i 
spună boierului Radu că pricepuse de la franțuzu că nici 
el, care şedea de obicei în coada trăsurii, cu mîinile la 
piept, nu are să fie la locu lui deoarece, fiind masă mare 
la curte, primise poruncă de la stăpiînu-su să rămînă ca 
să-l ajute la îmbrăcat. 

Mulţumit de felu cum ticluise omu lui de încredere 
lucrurile, Radu îi puse un galben în palmă, din putinii 
de-i avea în punga de sub brîu, și plecă să ţină calea 
Marinii, ca să se înțeleagă cum să ducă la bun sfirsit fuga 
lor. Astea petrecîndu-se într-o luni, avură timp destul să 
tot vorbească, mai ales că toţi ai casei se pregăteau de 
praznic şi nu le purtau grija lor. Pentru ospățu de sărbă- 
toare, dumnealui vornicu Gavrilă dăduse poruncă să nu 
se cruţe nici o osteneală, poftind să fie masă ca de nuntă, 
ca să se veselească de Intoarcerea fiului său iubit. 

Jupîniţa Marina și cu Radu se întîlneau acu în voie 
prin toate colțurile grădinii ca să vorbească de dragoste. 
Cine avea timp de ei? Erau fericiţi copiii că au să-și 
vadă doru împlinit așa curînd, da' Marina tot vărsa la- 
crimi, știind bine ce supărare le pregătea părinților. 
„Mi-e pare rău de muica şi nu mai pot de frica taichii. 
De o fi să ne prindă, împletesc cosiţă sură la mănăstire. 
Da mai cu osebire mi-e ruşine de taica ăl bătrîn“, îi tot 
spunea fata Radului suspinînd, Da’ să iasă din vorba lui, 


107 


nici pomeneală, că așa fac fetele nemintoase cind le e 
drag de un băiat. 

Pregătirile își urmau rînduiala lor la curţile din Dru- 
găneşti, toate mătușile tinere şi văruicile Marinii îşi ve- 
deau de găteli şi de rochii, ascunzindu-se una de alta. 

Inima Marinii se muie şi era cît pe-aci să spună iot, 
cînd sîmbătă seara muică-sa postelniceasa Maria, o ciue- 
mă în iatac la ea şi-i puse dinainte sipetul ei cu giuvae- 
ricale. „Alege, Marină, ce-ţi place, că de acum eşti mare 
și tu şi n-aşi vrea să fii a mai urită duminică la musaliri“, 
îi zise duios postelniceasa, Cind se ostoi de plins în poala 
muichi-si de lacrimile ce o podidiseră, fata își alese din 
bisactea o cununiță de aur cu turcheze şi mârgăritar și 
o pereche de cercei lungi, de prins în cozi, tot la fel: 
scule pe care le știi și tu, că le-ai văzut la mamă-ta, îi 
aminti cucoana Masinca Dochiţei. Pentru că le-am dat 
ei ca a mai mare din felele mele. 

Ca să nu aducă cine ştie ce pedeapsă şi asupra capu- 
lui ei, Marina nu mai spuse nimic dădacii, aşa că sim- 
bătă seara cînd baba veni binișor lingă patu ei şi, azvir- 
lind bobii pe ciurel, îi spuse că-i cade drum scurt şi că 
o vede, fără zăbavă, la zi mare, mîndră mireasă în lumi- 
nată adunare, fata pricepu că bobii sînt mincinoşi şi în- 
chise ochii ca să-şi ascundă lacrimile. „Du-te dodă, de 
mă lasă să dorm, că nu mai pot de durerea capului“, o 
dudui ea afară. 

Zbuciumu ce era în sufletu jupiniţei nu-i îngădui să 
lipească geană de geană toată noaptea și cînd fu de veni 
dădaca a doua zi, de o pomeni, o găsi cu capu sprijinit în 
palmă şi cu ochii pironiţi în gol. 

După ce o găti frumos și o potrivi la cap, îi aşeză cu- 
nuniţa de turcheze peste păru de beteală, apoi ţiganca o 
lăsă singură. Zicînd că nima nu are să ia seama de lipsa 
ei, Marina începu să pîndească de după perdele toate 
mișcările curții. Îndoielile i se sprînjiră, ca luate de vînt, 
şi inima rea i se schimbă cînd îl văzu pe Radu îmbrăcat 
în hainele frincești în care îl văzuse întîia oară, cu pană 
lungă la pălărie şi cu spada la șold, îndreptiîndu-se, cu 
prefăcută linişte, spre grajduri. 

Curînd auzi trăsura duruind ușor. Tremurind, cu 
sufletu la gură, aşteptă. Nu trecu mult şi bătu clopotu. 

Pășind fără zgomot în iminei roșii cusuţi cu margele si 
fir de aur, aiergă furişindu-se printre copaci şi ajunse li 
portiţa din zidu ogrăzii, unde aștepta careta poleită în 
care sări cum se deschise uşa. Caii porniră la pas. As- 
cunșşi de perdeluţele trase, ăi doi copii înfricoșaţi și feri- 
ciţi se ţineau de mînă și se priveau în ochi, fără glas. Li 
se păru că a trecut un an sau o fărimă de ceas, cînd tră- 
sura se opri deodată şi ușa se deschise. 

Ca într-un vis, Marina văzu pe moșu-su, falnic și bă- 
trîn, întinzîndu-i mîna ca să-i ajute să coboare, și-l auzi 
vorbind ca dintr-un nour. 

— „Poltește de coboară, cinstită mireasă, că așteaptă 
nuntașii !“ Vornicu Gavrilă îi zimbi cu bunătate, säru- 
tînd-o pe tîmplă, și o dete în primirea postelnicesei Ma- 
ria. 

Pe uşa alaltă a caretei, drept înaintea jupînului Pre- 
da, scoborise Radu, alb la faţă, da’ fără să-și fi pierdut fi- 
rea, și primi două inele de aur, care i le puse dumnealui 
în palmă. 

Marina, dusă de mînă de muică-sa, văzu lăcașul plin 
cu toţi ai ei; de abia în fața altarului sfîntului iconostas, 
cînd postelniceasa îi zise să sărute icoanele împărătești, 
pricepu că era mireasă. 

Radu, cu buzele strînse, pe urma lui nașu-său Preda, 
păși treptele tindei. În faţa ușii, stătea cumplit vornicu 
Gavrilă. Radu puse un genunchi în pămînt, plecă frun- 
tea și-i sărută mîna. Dumnealui, privindu-l cu spriînceana 
cam încruntată, da? cu un zîmbet ascuns sub musteţile 
groase care se împreunau cu barba mare căruntă răsfi- 
rată pe piept, îl îndemnă să treacă și-i şopti încet, ca să 
nu audă decît el: „Am păcălit un puiandru de oltean !“ 


După ce isprăvi cu istorisitul, cucoana de la Stăic se 
ridică dreaptă din jilțul cu perină, în care amorţise puţin, 
şi-şi netezi nepoata peste luciul părului castaniu. 

— Du-te fetică de te culcă. Iacă-tă că trecu de mult 
de crucea nopţii, și în loc să dormim, şedeam pe afară, pe 
negură, ca pricolicii ! 

Cu mîna pe cleanţa ușii deschise, mai privi odată 
înapoi, către Dochiţa al cărei obraz răsări o clipă în 
lumina lămpii din sală, și intră în casă. 

Dochia, rămasă singură în cerdac — căci fusese cres- 
cută să nu cunoască uriîtul — se așeză pe scaunul cucoa- 
nei Masinchii, ca să se gindească în tihnă la perechea de 
copii îndrăgostiţi, străbunicii ei, umbre cărora muica-ma- 
re le dăduse suflare de viaţă în seara aceasta. 

În iatacul cucoanei Masinchii ardea candela, luminîn- 
du-i zîmbetul din sclipirea  ferecăturii de argint. Din 
toată casa, dumneaei îşi alesese cea mai mică și mai 
puţin arătoasă din încăperi, dar aceasta avînd o fereastră 
ce dădea spre curte, îşi putea arunca de acolo, la orice 
ceas, vara sau iarna, ochii asupra întregii gospodării. Şi 
aici erau două paturi, pentru a putea culca, cînd casa 
se afla plină de musafiri, vreo cucoană, rudă sau prie- 
tenă apropiată a dinsei. 

Paturile de nuc, cu tăblii ușor încovoiate, ca la să- 
nii, așezate de-a lungul unuia din ziduri, erau îmbrăcate 
cu macat de casă în culoarea vişinei putrede, ca şi perinile 
de perete, iar între ele masa de sub oglinda Biedermayer 
avea şi ea acoperitoare din acelaşi macat, tivită cu ciucuri. 
Pe măsuta mărișoară de la capul patului cucoanei Masin- 
chii, aşternută cu față de pînză albă cusută cu şabace, 
erau rînduite în acelaşi fel, de ani de zile, toate lucru- 
şoarele de trebuință ale stăpînei casei: sfeşnicul de ar- 
gint cu lumînarea și chibriturile, cheile, catastiful de 
socoteli, ştampila pentru iscălit, pe care scria „Masinca 
Hârgotă“ sub o coroniță cu cinci colțuri, ochelarii şi ros- 
tul de cusut. Nimeni nu avea voie, şi nici nu s-ar fi în- 
cumetat, să le mute din loc, sau să se atingă de ele. 

La ferestrele cu drugi subţiri de fier atîrnau perdele 
de pînză groasă de casă, țesute în patru ite, mai albe de- 
cît orice alb, iar pe jos drumuri de scoarţe alese bătri- 
nești lăsau să se zărească printre ele cite o fiîșie îngustă 
din blănile gălbui ale pardoselii. 

O gravură înfăţișînd omorirea lui Mihai Viteazul în 
Cîmpia Turzii împodobea pereţii văruiţi ai încăperii, iar 
sub aceasta o mobilă înaltă din lemn de nuc cu capac — 
adusă tot de la Viena, ca şi alte obiecte ale casei — 
ascundea toate tainele spălatului și toaletei. 

Alături de uşa care dădea către sală, o ladă de zestre, 
înnegrită de bătrîneţe, sta umilită, așteptind să se aşeze 
pe ea musafirii mai neînsemnaţi : finii, logofătul, fetele 
cresaute și înzestrate de stăpîna Stăicului care acum erau 
pe la casele lor, preoteasa lui popa Iorgu şi alții care nu 
îndrăzneau să pășească mai în inima iatacului cucoanei. 

Iarna, cînd, pentru a mai cruța pădurea, salonul sta 
închis, lampa mare de opalină trandafirie, presărată cu 
flori de miosotis, era adusă de acolo și aşezată pe masa 
dintre paturi, sub oglindă, de unde, în serile lungi, cînd 
se înserează de timpuriu, răspîndea lumina sa de aur, 
gonind gîndurile triste. 

Intrând în odaie, cucoana Masinca ocolise binişor așter- 
nutul Anghelinei, așezat ca de obicei pe jos, la picioa- 
rele patului dîusei, și aprinsese luminarea. Dar fata, po- 
menită de cum atinsese stăpiîna sa cleanţa, sătulă de 
somn, se ridică în sus. 

— N-auzi tu, Anghelină, ia cată în dulapu din sală 
sticluța cu „Balsam Tranquille“ şi vino de mă trage o 
tîră, numai de n-ai fi prea adormită, că mi-au cam înţe- 
penit drevele gitului, îi zise cucoana Masinca, lăsîndu-se 
ostenită pe marginea patului. 

— Doamne, cucoană, și'mneata ! Şezuși afară pînă la 
cîntatu de-al doilea al cocoșilor și ținuși de taină și pe 
ceconiţa a mică, îndrăzni s-o mustre Anghelina. Iaca mă 
duc acu să aduc „trănchinu“, şi se repezi pe use. De nu 
te-ar lua și doru de sele, cucoană, că nici an, nici ălan, 
n-ai mai apucat să te duci la feredeele alea de dincolo... 
încercă fata să-și dea părerea, pe cînd o trăgea, dar ră- 
mase la jumătatea vorbei cînd o auzi pe cucoana Masinca 
dregîndu-şi glasul, semn că era nemulțumită de îndrăz- 
neala ei. 

Scăpată din mîinile Anghelinei, cucoana Masinca își: 
închiotură camizolul de noapte pînă sub bărbie, se legă 
cu tulpan tivit cu șpițuri mărunte la cap și se sui în 
pat, după ce-și făcu rugăciunea cu obrazul întors spre 
răsărit. Suflă în lumînare și, răzimată pe înălțimea alcă- 
tuită dintr-un căpătii, o perină mai mare de puf, una- 
mai mică și un puișor, lăsă să i se perinde pe sub pleoa- 
pele închise șirul lung al celor plecaţi de pe lume. 

Anghelina, adormită cu pătura trasă peste cap, răsuila 
liniştit. 

Curînd patul, cu pînzăturile sale albe, începu să plu- 
tească pe unda uitării, ducînd stăpîna Stăicului, petre- 
cută de amintiri și umbre pe al căror chip şters abia mai 
putea deslusi un nume. Candela lumină, pînă la ziuă, 
un zîmbet bun ce-i stăruia pe buze, pereche celui din 
icoana Sfîntului Nicolae, „chip al biîndeţelor“. 


Cucoana de la Stăic era mulţumită că vroise Dumne- 
zeu de se făcuseră toate ăstimp. Avusese parte de an 
bun, și acum, în sfîrşit de vară, făcîndu-şi socotelile, ve- 
dea că are să iasă bine : avea să poată plăti toate dăjdiile, 
dobinzilor pe unde era datoare și să mai dea şi cîte ceva 
din capete. Mai cu seamă prunele fuseseră asa de multe, 
ca aproape să nu-i ajungă putinile, iar acum era cu ochii 
pe prunii, rapeni de prune vinete, care începuseră să 
dea şi ele în copt. În livedii era tăria Stăicului, de cînd 
ținea dînsa minte, și cînd era an de prune scăpa de ne- 
cazuri. 

Vara fiind cam plointe, stătuse tot cu inima sărită, 
căci de cîte ori dăduse o ploaie se nimerise s-o prindă în 
strîns de bucate. Cosise de cîteva zile a doua coasă în 
Dupălie — uncori făcea și trei coase pe locurile de lîn- 
gă Motru — čar nu apucase să strîngă fînul și se temea 
de ploaie. I-ar fi părut rău să se prăpădească tocmai cel 
din Dugălie — cel mai bun — care-l ţinea de obicei pen- 
tru cai. 

Aşa cugeta cucoana de la Stăic la de-ale ei, şezînd în 
dimineața de Sfîntu-llie, singură în cerdac — din ai ca- 
sei nu se arătase încă nimeni — în faţa ceşcuţei de cafea 
turcească, cu mîinile în poală. Privea peste luncă, aştep- 
tind să vină Trică Bobic, logofătul de la canţelarie, după 
porunci. 

Aburii se topiseră în soare și vederea se deschidea 
pînă departe, către Piatra Cloșanilor. Copiii plecau cu 
vitele. Undeva, pe aproape, o muiere „spunea multe“, 
miînioasă pe nişte capre. Pe poteca ce suia spre biserică, 


se vedeau femei bătrîne. 

Pășind fără zgomot pe iarba moale, Trică ajunsese 
lîngă cerdac şi se oprise la scară cu căciula în mînă. Om 
în putere, drept și înalt, cu cercel în ureche — fiind in- 
tîiul născut în casa părinţilor —, se arăta mîndru, prime- 
nit ca de zi mare, îmbrăcat, deşi era vară, cu cortel de 
postav negru peste ilicul cu buzunărașe în care-şi ţinca 
ceasornicul cu lanţ, catastiful cu socoteli şi plaivazul. Nu 
lepăda niciodată această ţoală, oricît ar fi fost de cald, 
fiindcă-i părea semnul slujbei sale de logofăt ce-l deose- 
bea de argaţii curții. 

Punînd căciula pe parmalicul scării, tuși silit de două 
ori. Cucoana Masinca se întoarse către trepte. 

— Săru-mîna cucoană ! 

— Mulţumim dumitale, Trică, răspunse cucoana Ma- 
sinca. Nefiind nimeni de-ai curţii prin apropiere, stăpîna 
sa îl numi Trică, dar obiceiul dînsei era să-i zică „logo- 
fete“, cînd erau argați sau cineva străin de faţă ; la praz- 
nice însă, sau la vreo nuntă ori la vreun botez, cînd ṣe- 
dea în fruntea mesei, sau în casa vreunui gospodar cu 
toți oamenii din sat, îi zicea „mazilule“, Trică Bobic fiind 
şi el dintr-un neam de mazili mărunți din partea locului. 

— Văz că ploaia ne iertă azi noapte. 

— Mi-era de fînul din Dugălie, cucoană, vorbi Trică. 
De două ori m-am pomenit azi noapte, de m-am uitat 
afară. Și azi dimineață, cînd mă sculai, văzui că se arată 
a fi frumos. Eu zic, măcar că e senin, vrea strînge fînu, 
că de o da o ploaie, îl prăpădește. Da' mi-e că-i sărbă- 
toare... 

— De, Trică, îl vrea stringe, da' o fi păcat, zise cu- 
coana Masinca, știi bine că-i rău de trăznet azi. 

Dînsa era credincioasă şi ţinea toate posturile, cum po- 
menise, dar ajunsese să cunoască, trecînd prin viaţă, că 
păcat este numai cînd faci rău aproapelui tău, cu fapta 
sau vorba, ori mînii pe Dumnezeu cu un gînd urit. 

— Acu-i cam tirziu, răspunse Trică, după ce stătu o 
clipă pe ginduri. O să toace îndată de liturghie. Ar fi să 
lăsăm să iasă popa din biserică şi pe urmă mă duc eu cu 
băieţii să-l adunăm. Ne iartă Dumnezeu, că nu l-am furat. 

— Bine Trică, dacă zici dumneata așa și dacă or vrea 
argaţii. Să-i iei numai pe ăi de vor ei. Și să fie păcatu 
meu, că-s bătrînă, glumi cucoana Masinca. Da’ să ai grije 

să cinsteşti băieţii cu ţuică şi să le dal cite un pac de 
tutun cînd or isprăvi. Mai vorbiră o vreme despre niște 
boi ce trebuiau duși la potcovit şi despre perceptor, apoi 
Trică plecă la treburile sale, după ce-şi puse căciula și-și 
potrivi fudul cîrlionţii pe la urechi. 

Soarele se ridicase sus, schimbind roua neluată în mii 
de oglinjoare. O adiere abia simțită aducea miros de ru- 
zet şi de vanilii din grădina de flori. Auzind zgomot de 
tacîmuri, cucoana Masinca întoarse ochii într-acolo. 

Anghelina aşternuse pe masa de sub umbrar o faţă 
de in încheiată cu șabac şi pusese în mijlocul ei o far- 
furie rotundă cu o moviliţă albă de unt, o strachină cu 
miere şi cana cu cicoare, iar acum așeza cu grije ceştile 
scunde împrejur. Cucoana Masinca îi făcu semn să umble 
încet. Un miros de pîine caldă se apropie cu Maria-gu- 
şata, bucătăreasa, care sărise pirleazul dinspre cuhnie 
aducînd în cap un coș acoperit cu ştergar vărgat de pînză 
de casă. 

Isprăvind treaba, slujnicele plecară vorbind în şoaptă 
amindouă, deoarece poteca din grădină trecea pe sub fe- 
restrele casei. Anghelina se plecă de rupse o cuișoară 
roşie și şi-o puse la ureche, Se ducea să mai aştepte, tăi- 
nuind pe la cuhnie, pînă a fi s-o cheme cucoana să vină 
cu castronul plin cu lapte fierbinte de bivoliţă. 

Dintr-odată se auzi toaca tocînd mărunt. Uşa de la 
sală se deschise încet și Dochiţa, părînd și mai subţirică 
între miînecile „gigot“ și foile largi ale rochiei de percal 
albastru cu dunguliţe roșii şi albe, se apropie de cucoana 
Masinca de-i sărută mîna. Părul îi era pieptănat neted, 
adunat la ceafă într-o plasă de mătase neagră cum știa 
că-i place mamei mari. Subsioară ţinea o carte. 

— Dară tu, aşa de noapte ? zise cucoana Masinca, în- 
depărtind-o puţin ca s-o poată privi mai bine, după ce 
o sărutase pe creștet. 

— Sînt pomenită de mult, mamă-mare, și venii să 
mai stau cu dumneata, numai noi amîndouă, pînă o fi să 
se scoale ceilalţi, răspunse Dochiţa cu dulceaţă, ascun- 
zînd un gînd al ei, şi se așeză pe un scăunel, aproape de 
cucoana Masinca, 

Îngustindu-şi ochii, aruncă o privire către grădină; 
pregătirea pentru cafeaua cu lapte o făcu să încreţească 
din nas. 

— Muică-mare, eu ași vrea o cafea neagră, se rugă 
Dochiţa privind cum ştia ea cînd vroia să dobîndească 
ceva. | 

— N-ar fi să te las, se împotrivi slab cucoana Masin- 
ca, zice că nu e bună pentru copii pe inima goală. Du-te 
de strigă la Anghelina să ne facă două cafele, c-ași mai 
bea şi eu una. Da’ să facă în ceştile ale mici, se mai 
tocmi dînsa, pe cînd Dochiţa şi ajunsese în tinda din dos 
şi poruncea cafelele. 

Tot codindu-se, Dochiţa n-apucă să-nceapă vorba des- 
pre pricina pentru care se sculase așa de noapte ca s-o 
prindă singură pe cucoana Masinca, înainte de a fi supă- 
rat-o vreo treabă de-ale moşiei sau de-ale casei, pînă ce 
veni Anghelina cu tăvița de argint, păşind mărunt, fără 
a slăbi cafelele din ochi. 

— Adusăi căfelele, cucoană, şi pusăi și o dulceaţă de 
cireş de ale amare coconiței, că știu că-i place, zise An- 
ghelina și așeză cafelele pe masă, mulțumită că n-a văr- 
sat nici un strop din ele pe drum. 

După ce plecă ea, singură cu cucoana Masinca, Do- 
chița îndrăzni : 

— Mamă-mare, ce-ar fi să mergem și noi la o nedeie ? 

— "Taci acu fetică ! Ce-ţi veni a vorbi, eu de nedeie 
sînt ? se miră cucoana Masinca. Nu știi că eu nu umblu 
prin nedei ? Dacă ţi-era drag să te duci, să fi spus de 
mult. De-mi spuneai la timp, punea caii şi plecai de ieri 
cu mademoisella şi cu băieţii, de durmeați la Tarniţa, la 
văru Babaneț, și azi mergeaţi cu ei la Mărăşeşti, că el se 
duce cu ai lui în tot anu, fiindcă acolo se face nedeia a 
mai mare de Sfîntu-llie. 

— Mamă-mare, eu nu ziceam ca să mergem neapă- 
rat azi şi la orice nedeie. Ași fi vrut să văd și eu nedeia 
boierească de la Moara Mandii. 

Cucoana de la Stăic înlemni. Luminile ochilor i se în- 
gălbeniseră, o trecu un fior de moarte și cu toată căldura 
zilei îşi simţi mîinile sloi de ghiaţă. Fără a pricepe ce 
face, cea mai dragă dintre nepoate îi spusese nişte vorbe 
care deschiseseră vasul de otravă, neumblat de mult, din 

sufletul dînsei. Îi trebui un răstimp ca să-și vină în fire 
şi să i se potolească bătaia sîngelui în timple. 

— Nu, asta nu se poate, acolo nu se duce nimeni din 
casa mea cît trăiesc eu, vorbi dînsa după o vreme cu un 
tremur în glas, dar stăpînindu-se totuşi cum îi era felul, 
și rămase un timp cu buzele strînse. 

— Mai tîrziu, cînd ăi fi mai coaptă, o să afli tu pen- 
tru care cuvînt, spuse cucoana Masinca după ce se mai 
linisti 


Muică-mare, nu fi supărată, te rog, spuse Dochița 
punînd capul pe genunchii cucoanei Masinchii. Știu de 
pe acum. Moara Mandii este a unor boieri cu care ești 
sfădită dumneata de mult, de mult, nici nu eram eu. Dar 
tocmai pentru că a trecut atita vreme de atunci, cre- 
deam că ţi-a trecut mînia. Mai cu seamă că boierul cel 
bătrîn, care te-a supărat cu un proces, a murit. Am auzit 
eu. De altfel de ce să-ţi faci dumneata sînge rău pentru 
un proces, mai avem noi și alte procese cu pămîntul, 
destule. Zice că cei tineri care au moștenit moşia, urmă 
Dochiţa să-şi apere cauza, nu vin niciodată pe acolo, 
nici nu se mai ştie de cînd nu s-a mai deschis casa. Și 
ce ne este nouă de ei, nici nu-i cunoaștem, sînt niște 
streini. 

— Dochie, nu mai stărui, vorbi cu asprime cucoana 
Masinca. Să știi că mă supărași rău, tăman acu, la o zi 
mare. Cît oi mai trăi eu să nu mai pomenesti de Moara 
Mandii, urmă dînsa şi se ridică dreaptă să plece. 

Cind îşi luă Dochiţa batista de pe ochi, nu mai era lîn- 
gă ea ; alergă s-o ajungă în sală ca să-i ceară iertare, dar 
o văzu intrînd în odaie şi închizind ușa după dînsa altfel 
decît îi era obiceiul. 

Fetiţa se aşeză plingind pe o treaptă a scării — locul 
unde-şi plîngea pînă nu de mult jucăriile stricate şi ge- 
nunchii zgiriați — tristă și rușşinată că a amărit-o pe 
mama-mare. Dacă ar fi știut că o supără așa de rău, nu 
ar fi deschis gura nici picată cu ceară. 

Îi venise această poftă auzind pe Anghelina vorbind cu 
Domnica într-o zi, dimineaţa, de curînd, în timp ce fă- 
cea curățenie prin casă, că le-ar fi drag să se ducă de 
sfîntu-Pintilie la nedeia boierească, dar nu cuteză să se 
ceară la cucoană ca să meargă pentru că dumneaei a avut o 

pricină cu boierii de acolo pentru niște pămînt de pe 
lîngă Motru și nu are să le lase. Urmaseră apoi să tăinu- 
iască în şoaptă între ele și nu mai pricepuse ce spun. Do- 
chiţa se giîndise că mama-mare nu-i stricase niciodată 
voia și nu avea să se împotrivească dacă o va ruga fru- 
mos şi o va lăsa să se ducă la nedeie luînd și fetele cu ea. 
Dar socoteala ei de copil nu fusese bună şi acum plingea 
cu lacrimi cît mărgelele. Tinereţea ei însă nu primi să se 
împerecheze prea multă vreme cu lacrimile și ele i se 
uscară pe obraz înainte de a se filuat toată roua de pe 
iarbă. 

Simţi deodată cartea căreia nu-i dăduse drumul din 
subsuoară și-și aduse aminte că avea o mîngiiere. O gă- 
sise în ajun, uitată de mama ei într-un sertar al scrinu- 
lui din salon — pusă desigur acolo ca să nu-i cadă ei în 
mină — și citise seara în pat pînă ce se topiseră două rîn- 
duri de lumiînări din sfeşnicul de la căpătii. Georges 
Ohnet îi dezvăluise, în „Le Maître des forges“, viaţa cu 
tainele și patimile ei și fetița era dornică să afle sfîrși- 
tul romanului. 

Ca să poată ceti în linişte şi să-și ascundă ochii plînși, 
scăpînd totodată și de cafeaua cu lapte, Dochiţa își fluie- 
ră cățelul, se strecură prin grădină, dincolo de ogaș, şi se 
culcă în iarbă sub un măr rotat, unde rămase netulbu- 
rată pînă la ceasul mesei, păzită de departe de Braica şi 
de Diana, cele două copoaice, care nu îndrăzneau să se 
apropie de frica lui Gyp. 


Nimeni din ai casei, nici fraţii Dochiţei, nici Mihu, 
nici Mademoiselle nu luase seama că se petrecuse ceva. 
Pe obrazul înflorit al Dochiţei nu mai stăruiau urmele la- 
crimilor vărsate, dar i se rupse inima cînd întîlni bieţii 
ochi ai mamei-mari încă tulburi de plins. Nu o văzuse 
niciodată plingiînd și se simţi nenorocită şi ruşinată știind 
că ea era vina. 

La amiazi, cucoana Masinca, așezată la masa rotată 
de sub umbrarul din grădină, între Tudor și Mihu, avîn- 
du-l în față la locul ce i s-ar fi cuvenit stăpînului casei, 
pe Statie, vorbea liniștită, supraveghiind serviciul, şi se 
arăta mulțumită că le plac copiilor mîncărurile, După 

ciorba de pui cu agrișe, urmase o ciulama de ciuperci, în- 
soțită de mămăliguță aurie. Anghelina schimbă grăbită 
farfuriile, căci o văzuse pe Domnica venind dinspre cuh- 
nie cu o tavă lungă, încărcată cu plăcinte de mere, pe 
care abia o ducea. 

— Am şi nişte halva turcească, îl vesti cucoana Ma- 
sinca pe Statie, cunoscînd slăbiciunea celui mai mare 
dintre nepoţii diînsei. De altfel, tot alaiul bucatelor era 
întocmit de stăpîna casei — ca de obicei — pentru a 
mulțumi pe toți și a răsfăța pe fiecare în parte. Ciorba 
de agrişe îi plăcea Dochiţei, ciulamaua de ciuperci lui 
Tudor, halvaua turcească o făcuse cu mina  dumneaei 
pentru Statie, iar plăcinta cu mere era prăjitura de care 
nu se sătura niciodată Mihu. 

— Ai grije, Anghelină, să-i dai Mademoisellei brînză 
după ce o isprăvi cu prăjitura, îi șopti cucoana Masinca, 
aruncîndu-i o căutătură cam aspră. Ştia bine că pe An- 
ghelina nu o prea trăgea inima să-i facă pe plac lui Ma- 
demoiselle, pe care o pizmuia — ca și celelalte slugi — 
pentru că şedea la masă cu boierii. 

Frumusețea zilei însorite de vară, bunătățile de la 
masă și învoirea dintre cei din jurul ei, în care se co- 
prindea şi Mademoiselle, o străină de ţară, privită toc- 
mai pentru aceasta ca un musafir, nu ca o simbriaşe, 
alcătuiau o bună stare în care se topea amărăciunea Do- 
chiţei. Se simțea bine şezînd la masă printre ai săi şi îi 
plăceau toate. O încînta grădina în care se ridica mirosul 
de pe florile dogorite de soare, farfuriile vechi cu chi- 
puri, tacîmurile grele de argint aduse de bunicul de la 
Viena, care o chinuiseră altădată fiind prea mari pentru 
mîinile ei de copil, paharele groase de cleştar în dungi, 
aduse și ele dintr-o călătorie la Karlsbad, şi privirile 
muichii-mari, care o căutau cu duioşie peste masă, ară- 
tîndu-i că este iertată. 

Cucoana Masinca îşi făcu cruce şi se ridică de pe locul 
ei. Pe cînd ieşeau cu toți de sub umbrar în urma dînsei, 
se auzi tunind în depărtare şi dincolo de dealuri un ful- 
ger tăie văzduhul. 

— Îmi pare că se apropie sfeti Ilie, îi aud cocia de foc 
duruind, zise cucoana de la Stăic, ridicînd capul și uitîn- 
du-se pe cer, îngrijorată, aşa cum se uitau de veacuri cei 

din neamul său. Să aduci cafelele in salon, Anghelină, şi 
să dai tircol pe la ferestre, că parcă s-ar ridica un vint 
de la deal, urmă dumneaei îndreptîindu-se către scara 
cerdacului. 

Împreună cu cafeaua, Anghelina aduse vestea că o 
aşteaptă cineva pe cucoana Masinca. 

— Cucoană, veni doda Anica-lu-Benone dascălu cu o 
azmă de piine şi cu nişte colivă, că știe că-i place lu co- 
conita Dochiţa. 

— Spune-i să îngăduie o ţîră şi dă-i drumu la mine în 
odaie, să vin acu să mai tăinuiesc cu ea. 

Scurtînd tabietul, cucoana Masinca puse ceaşca de 
cafea băută pe tavă şi plecă. În iatac o găsi pe Anica 
stînd în picioare, lîngă uşe, cu o strachină nouă plină 
cu colivă într-o mînă şi cu o azmă de pîine învelită în- 
tr-un ştergar alb ca floarea în cealaltă. 

— Mulţumesc, fină Anică, are să se bucure fata, n-ai 
uitat că-i place coliva, spuse şi îi zîmbi de rîs cucoana 
Masinca, luînd plocoanele în primire. 

După ce-i sărută mîna, Anica se trase cîţiva paşi îna- 
poi și aşteptă tăcînd, cu mîna la gură. 

— Mai hodineşte și tu colea, fină Anică, o pofti cu- 
coana Masinca, arătîndu-i un scăunel, şi se aşeză pe pat, 
răzimată pe perinile de la perete. 

— Lasă, nașe, că nu-s obosită, răspunse Anica, tră- 
gînd scaunul mai către uşe, pe care se aşeza abia la al 
doilea semn de îmbiere. 

Urmă o tăcere. Cucoana de la Stăic, cu gîndul la ale 
ei, uitase de Anica ; oftă prelung și ridică ochii spre 
icoană. 

— Nașe, venii să te întreb ce facem cu borangicu, că 
l-am răsucit, îndrăzni Anica. Năvădim tot borangic ori îl 
batem în inişor ? 

— De, fină, eu zic să-l batem în inisor, că nu se că- 
răreşte ca atunci cînd e borangic în borangic. Să-ţi caut 
o spată mai deasă ca să fie mai bătut. De o ieși frumoasă 
pînza, m-am gîndit să i-o dau fetei pentru faţă de rochie. 
Am înduplecat-o pe fii-mea Vena să lapede doliu la toam- 
nă şi am vorbit amîndouă că de-o avea musafiri la masă 
ori vreo sindrofie să nu mai ţină fata în odaie cu fran- 
tuzoaica. Vezi tu, e şi ea mare acu. Mi-ar fi drag să fie 


119 


de la mine materia pentru a dintii rochie de lume ce-și 
face. Numai de i-ar coase-o frumos. Ar fi s-o dea la Cra- 
iova la cusut. Tot mă duc eu la toamnă pe acolo că am 
un proces la Curte, am să iau şi pe Dochiţța cu mine. 
I-aşi cumpăra si o pălărie frumoasă, că e o marşandă 
acolo care aduce numai lucruri din Sus. De nu mi-ași 
uita să-i duc să-mi schimbe şi mie bridurile de la pălă- 
ria bună, că s-a tăiat mătasea șezînd în cutie. 

Cucoana de la Stăic îi vorbea Anichii înadins de găteli 
și de lucruri care să îndepărteze de la dînsa gîndurile ce 
o munceau. 

Cerul se întunecase de tot, undeva în casă se auzi o 
uşe trîntindu-se de vint, tuneiele se apropiaseră, cîțiva 
stropi mari bătură în sindrila acoperisului. 

— N-auzi-mneata naşe, zise Anica, eu bag seama că 
ai ceva. Geaba îmi tot spui-mneata de fețe de rochii şi de 
marşantra de la Craiova, că eu te cunosc că ai o supăra- 
re. Nu te auzii eu oftînd adineaori ? 

— Văd că nu-i chip să mă ascund de tine, răspunse 
cucoana Masinca, mulţumită oarecum că poate să vor- 
bească cu cineva de amărăciunea dînsei. 

Dar mai întîi se săltă puţin de-și aruncă ochii pe fe- 
reastră, în curtea din dos, unde se auzea Idita-lu-Covrig 
silindu-se să închidă puii de curcă înainte de ploaie. 

— N-o să mă crezi, fină, cînd ţi-oi spune că tăman 
Dochiţa mă supără azi dimineaţă. Fără să vrea si fără să 
ştic, că n-are de unde să cunoască mititica toate păcatele 
noastre. 

Cucoana de la Stăic tăcu o clipă, își trosni degetele 
de mai multe ori și urmă. 

— Auzi tu ce a fost zicînd, că i-ar fi drag s-o duc de 
Sfîntu-Pantelimon la nedeia boierească, la Moara Mandii. 

— îu, Doamne ia-mă ! se lovi cu palma peste obraz 
Anica. Și 'mneata ce știuși răspunde ? 

Un fulger despică cerul, luminînd încăperea. Trăzne- 
tul se auzi căzînd aproape. Cucoana Masinca și Anica își 
făcură cruce, zicînd încet, în același timp amîndouă: 
Iartă-ne Doamne păcatele! Ploaia începu să cadă cu 
zgomot. Anica se trase cu scăunelul aproape de patul 
cucoanei. 

Și cum îţi spuneam, fină, mă pomenii cu fata că 
îmi zice să ne ducem la nedeie la Moara Mandii. Se vede 
că nu ştie nimic, sărăcuţa. De unde să fi ştiind bietul 
copil de grozăvia făptuită de bărbatu lu nesoru-mea Lena. 
De unde să ştie că m-am jurat la icoană să nu iert și să 
nu mai îmi calce picioru pe pămîntu blestemat de la 
Moara Mandii cît oi fi. Se uita la mine cu ochii ei ca de 
heruvim. Și eu, muiere bătrînă cum mă găsesc, nu fusei 
în stare să-mi ţin firea. O înfruntai și o certai de parcă 
ar fi fost vinovată cu ceva și acu mi-se rupe inima de ea. 

Of! fină Anică, oftă cucoana Masinca. Mi-a mai fost 
zis fata şi o vorbă ca să încerce să mă întoarcă, s-o las 
la nedeie, şi vorba asta n-o pot uita. A fost zicînd că ce 
ne e nouă, nu cunoaștem boierii de la Moara Mandii, 
sînt niște streini. Auzi tu, streini? Sora mea dintr-o 
mumă și dintr-un tată şi cu copiii ei, streini! Ce bles- 
tem o fi fost asta pe neamu meu, fină Anică ? 

Amîndouă rămaseră pe gînduri şi tăcură o vreme mai 
lungă. Fulgeră iar şi tresăriră cînd un trăznet căzu cu 
zgomot mare ca şi cînd ar fi trăznit între ele în odaie. 

— S-aprindem lumînarea de la Paşti, zise Anica spe- 
riată, închinîndu-se și se repezi s-o caute în chichiţa 
mesei unde ştia ea că şade. Nu trecu mult pînă ce ploa- 
ia se opri și începu să se lumineze deodată. Cucoana Ma- 
sinca se uită pe fereastră. 

— Văd că stătu ploaia şi se sprînjesc nourii, se bucu- 
ră dinsa, netezindu-și părul cu palmele. Haideţi să ve- 
dem ce-o fi pe afară, și păşi pe uşa deschisă în lături de 
Anica. 

Din pămîntul îndestulat de apă se ridica o fumegare 
străvezie. Ai casei veniseră şi ei în cerdac să se învio- 
reze de răcoarea de după ploaie. Se auzeau streșinile pi- 
curînd şi stropii alunecînd pe frunzele lucioase ale po- 
milor dimprejur. Păsările ciripeau din nou. Florile erau 
mai vioaie şi iarba mai verde. Apa Domnului scăldase 
totul şi firea strălucea de prospețime sub cerul albastru 
pe care nu se mai vedea nici o urmă de nour. Stăpîna 
Stăicului își roti ochii în toate părțile peste moșie. 

— Ce o fi arzind în Dugălie, mi se vede o pălălaie 
mare de foc, vorbi dînsa cu o temere în glas, întinzind 
mîna după binoclu. 

Chiar atunci trecu, ca azvirlit de praştie, călare, cu 
capul gol, Trică logofătul. 

— Trăzni fînu de l-am strîns dimineaţa, strigă el tre- 
«cînd, și o luă în goana calului peste mirişte, spre Motru. 

Cucoana Masinca privea tăcută cu miinile împreu- 
nate, stăpînă pe diînsa, către focul din luncă, cugetînd : 
„Doamne, îmi arătaşi astăzi două semne ale puterii Tale. 
Trimiseşi mustrare asupra mea pentru păcatu  ţinerii 
miîniei prin gura unui copil şi mă încercași lăsîndu-mă 
să mă iau după zisa altuia și să nu păzesc datina hodi- 
nei la o zi mare...“ 

Pe neașteptate se simți trasă uşor de mîneca rochiei : 
era Anica de care-și uitase. Cele două femei se priviră 
adînc în luminile ochilor. 

— Naşe, șopti Anica galbenă la faţă şi cu un tremur 
pe buze, eu zic așa, că vrea lăsa fata la nedeie la Moara 
Mandii. 

s — O vrea lăsa, răspunse, tot în şoaptă, cucoana de la 
Stăic. 


— Întoarce-te, mai odată, încă odată şi gata, c-ai fi 
ametit, puica muichii-mari. 

Cucoana Masinca o încingea pe Dochiţa, care stătea 
în picioare, cu braţele ridicate, în mijlocul iatacului, şi 
se învîrtea la porunca dînsei. 

“Mai întîi o pieptenase, împletindu-o cu împletitură în 
patru, cum numai bunica ei știa împleti, lăsîndu-i cozile, 
care-i ajungeau pînă la brîu, slobode și-i potrivise pe 
cap o cununiță de mahmudele de aur. 

O îmbrăcase apoi cu iia dumneaei, din vremea cînd 
era fată, cusută cu altiță pe mînecă şi cu încreţ la umăr, 
şi peste poalele tivite cu şabac îi pusese opregul vişiniu 
cutat al dînsei, numai alesături în fir şi beteală, și acum 
'sfîrşea încingînd-o cu brăcirile, care i le ocolise de ne- 
numărate ori în jurul mijlocului. 

Anghelina şi Domnica, cealaltă fată în casă, ajutoarea 
.ei, primenite și gătite paic, căci aveau s-o însoţească pe 
coconiţa, umpluseră încăperea cu mirosul busuiocului ce 
li se încălzea în sîn și stătea pe lîngă cucoană ca să-i dea 
în mînă ce-i trebuia, fără a îndrăzni o vorbă. 

Mademoiselle nu era de față, nici nu ar fi avut ce 
căuta acolo, cînd cucoana Masineca umbla la lăzile ei cele 
mai de taină, şi nici n-ar fi priceput nimic din toată rîn- 
duiala acestui îmbrăcat, pe care cucoana Stăicului Îl 
săvirșea ca pe o slujbă, după anumite reguli și canoane. 
Desigur că dormea cu perdelele împreunate pînă a fi să 
se însereze, ca să poată face o plimbare pe răcoare. 

Pe lada de lingă ușe şedea, așteptînd răbdătoare, cu 
mîna la gură si cotul sprijinit în palme, fina Anica a lui 
Benone dascălul. Fina Anica pusese pe ea ţoalele cele 
mai bune, era îmbrobodită cu peșchir de borangic ales în 
mătăsuri şi avea salbă cu două rînduri de galbeni din cei 
mari la gît, ca să nu-i fie ruşine coconiței de ea. 

Finul Benone aștepta în curte, pe lîngă cai, îmbră- 
cat şi el şi primenit ca pentru o zi mare și pentru cinstea 
ce le-o făcea cucoana Masinca, nasa lor, încredintindu-le 
nepoata. 

De pe marginea lăzii pe care şedea, fina Anica nu 
mai tăcea. 

— Doamne ţine-o de coconită, că mult e mîndră ! Ia 
te uită cît e de năltuţă şi de subţirică în mijloc, nu se 
mai isprăvesc brăcirile ! Și ce cozi, mumă ! Ce sodom de 
păr ! 

Vezi, naşe, că e bine că te-ai ţinut de obiceiu nostru 
ăl vechi și ai pus pe fraila a bătrînă, care a plecat, de 
a spălat fata în fiecare an cu homan pe cap de Siîntoa- 
der. Să vedem acu cu asta nouă ce-oi face 'mneata, zise 
Anica cu înțeles. 

Dochiţa, istovită, se lăsase pe marginea patului, puţin 
cam albă în obraji. 

— Ar fi să plecaţi, fină Anică, zise cucoana Masinca, 
punînd Dochiţei în mînă o batistă cusută cu fluturi. Nu 
mai şedeţi, că acu-i noapte. Să fii cu grije, fină, şi să nu 
zăboviţi după scăpătatul soarelui, îi mai dădu dînsa în 
grije femeii sale de credinţă, şi se așeză să se odihnească. 

Alaiul Dochiţei ieşi pe ușe, urmărit de privirile cu- 
coanei Masinchii, în sufletul căreia se împerechea bucu- 
ria de a-și vedea nepoata ca o floare împupită cu niște 
supărări vechi ce-i întirziau încă în minte. 

Dochiţa se sui în trăsură și luă pe fina Anica ală- 
turi. Fetele se aşezară pe scăunel, finul Benone se săltă 

pe capră, lingă vizitiu, și trăsura ieși pe poartă însoţită 
de sunetul clopoțeilor pe care poruncise cucoana Masinca 
să fie puși la gitul cailor, toți câți se găseau la magazie. 
Costăin ceruse fetelor să-i dea panglici de mătase si ie 
mai pusese și funde la căpestre. 

Bătriîna trăsură a curții, întinerită de îngrijirile iui, 
umbla lin în lumina amiezii de vară şi, peste scurtă vre- 
me, coti pe un drum ce nu-l mai călcase de peste două- 
zeci de ani. 

Singură în iatacul dumneaei, cucoana Masinca şezu 
multă vreme să-și cumpănească gindurile și să lase droj- 
dia amintirilor urîte să se așeze. 


Bătătura morii era toată numai sclipiri de fluturi și 
de galbenii din sălbi. Pulberea ce se ridica în văzduh pă- 
rea şi ea de aur în soarele amiezii. O horă ocolea domol 
taraful de lăutari din mijlocul ei. Pe lături mai ciîntau 
încet și alte tarafuri. Mai la o parte, pe margine, la umbră, 
sub copaci, iarba neumblată era așternută cu mese de 
pînză în jurul cărora şedeau oamenii însuraţi cu ai lor 
și se cinsteau din ulcioarele și ploştile de pe lîngă ei, 
luînd din mîna nevestelor aripa sau cotoiul de pui cu care 
îi îmbiau. Închinau ulcelele de băutură de la o masă că- 
tre alta, făcîndu-și urări de sănătate pentru vite și pen- 
tru copii și de mersoare bună pentru bucate. 

'Trăsurile și cociile ședeau îmbulzite în drum pe sub 
plute. Caii împiedicaţi pășteau fără pază, peste tot locul. 
Moara nu umbla, apa Motrului curgea cuminte și tihnită 
pe erugă. 

Cînd se opri trăsura curţii de la Stăic, de se cobori 
Dochiţa cu însoțitoarele ei, se întoarseră multe capete din 
mulţime să privească. Nepoate ale cucoanei Masinchii nu 
se mai arătase pînă atunci prin nedei şi le plăcu la oameni 
s-o vadă îmbrăcată cu vilnic şi cu cămașă cu altiță cu în- 
creţ ca pe fetele lor. Ciţiva oameni bătrîni, din cei ce 
cunoşteau întîmplarea, se uitară cu înţeles unii la alţii 
clătinînd din capete. Erau mai bine de douăzeci de ani 
de cînd cucoana Masinca îl rămăsese pe stăpinul de aic: 


la o judecată pentru un codru de pămînt şi el, socotind. 

că tribunalul şi Curtea de apelație îi făcuseră strimbia 
tate, vroise să-și facă singur dreptate cu pușca. 

— Trec toate, ca apa pe Motru, şi surcelele ale tinere 
nu ştiu de ce s-a fost uscat trunchiu ăl bătrîn, zise un 
unchiaş împingindu-si căciula pe frunte. 

Muierile lor încremeniseră cu mîna la gură, se uiluu 
și nu le venea a crede. 

— N-auzi 'mneata, cumnată, văzuși fata năltuță de 
intră acu-n nedeie ? E nepoata cucoanei de la Stăic, zise 
o nevastă către Cătălina, bucătăreasa curții, soția lui 
Dragotă chelarul. 

— "taţi acu, cumnată, cum i-o fi dat drumu cucoana 
Hârgotoană să vină, că doar 'mneaei e sfădită de ani 
putrezi cu cucoana noastră și nu s-au iertat nici după ce 
s-a prăpădit cuconu Trașcă. Mă tot mir! 

— Îu Doamne ia-măăă ! Ce trăi să văd ! zise nevasta 
morarului, punînd mîna streașină la ochi. S-o fi ostoit 
veninu din inima cucoanei  Masinchii, de lăsă fata să 
intre în bătătura noastră. 

Așa vorbeau între ei cei ce știau, dar Dochiţa nu-i au- 
zea şi înainta mulțumită printre lume, bucurîndu-se de 
priveliștea ce i se înfățisa. O cunoșteau mulţi și îi zîm- 
beau, ferindu-se în lături ca s-o lase să treacă. Nu știa 
la care tacîm de lăutari să asculte și încotro să se uite 
mai întîi. Ciîţiva oameni de la Stăic se sculară de o pof- 
tiră să şadă la masa lor ca să guste ceva, dar ea le răs- 
punse că ar vrea dintii să dea tircol nedeii, ca să vadă tot 
ce-i de văzut, şi se întoarce. Pînă atunci le lăsă zălog pe 
fina Anica și pe finul Benone, căci pe fete le pierduse 
de mult. 

Tot vorbind cu unii și alţii și privind la frumuseţea 
toalelor de sărbătoare, Dochița trecu de lume și de ne- 
deie şi ajunse lîngă un gard scund, în fața unei grădini 
de flori în care nu era nimeni, şi dincolo de ea văzu 
printre copacii bătrîni o casă joasă, cu tinda numai lubi- 
dragi și răcorele albastre, a cărei ușă era dată în lături. 

Chemată de liniştea şi de umbra de acolo, intră în 
grădină, fără a şti bine ce face, dar cînd văzu uşa deschi- 
să o cuprinse un fel de teamă şi de sfială. Îi păru însă 
că această grădină necunoscută era ca o soră a grădinii 
de la Stăic, pentru că înfloreau în răzoarele ei aceleași 

soiuri de flori; nu se mai simți străină şi se plecă să 
rupă un fir de ruzet. Cind se ridică văzu deodată, ve- 
nind cu pași mari dinspre moară, un tînăr înalt îmbră- 
cat în haine de călărie, care se apropie de ea cu pălăria 
în mînă și, zîimbindu-i, îi vorbi ca şi cînd ar îi cunoscut-o 
de cînd lumea. 

— Sărut mîna, văruică, şi bine ai venit! Eram pe la 
moară cînd ajunseși, îmi spuse moraru a cui e cuconiţa 
frumoasă din trăsură și alergai într-un suflet să te pri- 
mesc. Eu sînt Pîrvu Cartianu, fecioru Venei. 

Nimic din toată știința felului cum trebuie să te porţi 
în lume, cu care fusese pedepsită de mică Dochiţa, nu-i 
veni în ajutor și nu putu răspunde o vorbă tînărului stă- 
pîn al grădinii în care intrase fără a fi poitită. I se păru 
că trecuse multă vreme pînă ce se auzi vorbind. 

— Cum poţi fi fiul Venei, eu sînt fata Venei. Și cum 
ești dumneata văr cu mine, căci eu îmi cunosc toţi verii. 

— Am să-ţi spun îndată. Pe mamele noastre le chea- 
mă pe amindouă Vena şi sînt vere drepte, numai că pe 
a mea am pierdut-o de mult, eram aproape un copil 
atunci, şi glasul tînărului se îrînse puţin. Oriunde te-aşi 
fi întîlnit însă, aşi fi ştiut că sintem rudă, căci îi se- 
meni mult bietei mamei, ai aceiași ochi albaștri. 

Dochiţa lăsă ochii în jos și tăcu. Îndrăzni apoi să se 
uite la noul văr ce i se înfățișa atît de neașteptat și i se 
păru că seamănă cu cineva, dar nu ar fi putut spune 
anume cu cine. 

Era înalt şi subţire, cum erau toţi ai ei, şi purta pă- 
rul castaniu închis cu unde mari dat pe după urechi, mai 
lung decît era obiceiul, ceea ce îi dădea o asemănare cu 
portretele vechi şi cu flăcăii din hora de la nedeia cei 
se părea acum așa de departe. Îmbrăcămintea tînărului 
era şi ea alta decît tot ce văzuse Dochiţa pe la oraș şi pe 
la Motru. Purta cizme înalte de piele galbenă, pantaloni 
de postăvior în culoarea oului de rață și din haina cafe- 
nie încheiată foarte sus i se vedea o cravată albă de 
pichet care-i ocolea de mai multe ori gîtul şi se înnoda 
sub bărbie. Părea foarte tînăr, poate pentru că nu avea 
mustață, ceea ce era iarăși un lucru neobișnuit. Pălăria 
de panama și-o azvirlise într-un stobor din gard și stă- 

tea in faţa Dochiţei aşteptind parcă ceva, fără a-şi putem 
lua ochii de pe ea. 

— Ce mult seamănă grădina cu grădina noastră de 
la Stăic, zise Dochița ; parcă ar fi rude și ele. Și ridicînd 
ochii din nou, îi zîmbi, uitîndu-și sfiala. 

— N-am mai fost nici eu pe aici de cînd eram copil, 
dar văd că totu a rămas ca altădată. Să ştii însă că și la 
Pîrvulești înfloresc aceleași flori, alt semn de rudenie, rise 
Pîrvu Cartianu. Am venit alaltăseară cu bunica mea ca 
să-i ajut la socoteli și avem de gînd să plecăm zilele 
astea la Pîrvuleşti înapoi, urmă el cu vocea sa puţin tă- 
răgănată. 

Văruică, nu vrei să poftești în casă? Ilartă-mă că te 
ținui atîta vreme în picioare aici. Ne întoarcem pe urmă 
să-ți arăt moara si feredeul turcesc făcut de bunicu meu 
Traşcă. Intră te rog, să te vadă şi mama-mare, zise Pir- 
vu, şi o apucă uşor de braţ călăuzind-o spre casă. 

Dochiţa se lăsă dusă, știind însă în sufletul ei că nu 
e bine ce face, dar nu se putea împotrivi, i se părea că 
aşa trebuia să fie. Intrară pe uşa deschisă şi în primele 
clipe, venită din soarele de afară, nu putu deosebi nimic 
în umbra răcoroasă a încăperii. Înainta, călcînd pe aster- 
nuturi de scoarte, în acelaşi miros de sulfină ca la Stăic. 
Ochii i se deprinseră si totul în jurul ei i se păru cunos= 
cut de mult. Pîrvu o îndreptă către o canapea de lîngă 
fereastră. 

— Mumă-mare, ţi-am adus o fată frumoasă pe care 
nu o cunoşti deși îți este nepoată. 

Dochiţa ştia că e ziuă şi că e trează, dar trăia ca în- 
tr-un vis. Pe canapea şedea o cucoană bătrină, care era 
ca răsfringerea într-o oglindă a mamei-mari a ei. Ştia 
că nu e cucoana Masinca, pe care o lăsase acasă la Stăic, 
dar nu putea crede că nu era dînsa. Același zîmbet bun, 
acelaşi fel de a se îmbrăca, același fel de a şedea dreaptă. 
Urmâîndu-și visul, Dochiţa se aplecă de-i sărută mîna. 
Cînd se ridică, văzu două lacrimi alunecînd pe obrazul 
ofilit. 

— Ce face soru-mea Masinca, e sănătoasă? o auzi 
vorbindu-i ca dintr-o mare depărtare cu glasul mamei- 
mari. Şezi colea lîngă mine. 

Din mijlocul visului În care trăia de cind intrase în 
grădină, Dochiţa pricepu. Cucoana era sora bunicii ei. Își 
aminti că a auzit fără să fi luat bine seama că mama-ma- 
re ar fi avut o soră de care o despărţise ceva grozav, bine 
nu ştia ce. Frînturi de lucruri auzite pe cînd era în fusti- 
tă scurtă i se întorceau în minte. 

— Îţi mulțumesc, mătuşe, mama-mare e sănătoasă. 
Am rugat-o frumos şi mi-a dat voie să vin la nedeie cu 
fina Anica și cu finu Benone dascălu, răspunse Dochiţa 
Începînd să-și vină în fire. 

— Pîrvule muică, o fi văzînd cineva de creştinii ăia 
de veniră cu fata ? se îngrijoră cucoana Lena. Strigă tu 
la morar să-i omenească cu ceva. Să mine pe Cătălina 
să ne facă niște cafele şi să aducă dulcețuri. 

— Cum te cheamă fetică, întrebă după o vreme de 
tăcere și de ginduri cucoana Lena, luînd-o de mînă. 

— Eu nu îndrăznii s-o întreb, zise Pîrvu care tăcuse 
pînă atunci, respectind tulburarea bunicii sale. Să ve- 
dem dacă numele i se potrivește. 

— Mă cheamă ca pe o babă urită și rea dintr-un 
basm, rise Dochiţa, care nu se mai simțea străină. Mă 
cheamă Dochia. Cînd sînt cuminte ai mei îmi spun Do- 
chița, dar numele creştinesc îmi este Evdochia, nume 
de călugăriţă, 

— Dar şi de împărătiţă de la Țarigrad. Şi ţi se po- 
trivezte, vorbi Pîrvu. 

Cucoana Lena zimbi și clăti din cap a încuviinţare. 
Nu știa dinsa bine cum o fi arătînd împărătițele de la 
Țarigrad, i se păru însă că nepoata seamănă cu o icoană 
sprincenată, cu ochi prelungi, dar en obraz înflorit şi 
trup de căprioară. Poate că aşa o fi fost fiind împărăti- 
tele 'Tarigradului. 

Vorbirea urmă multă vreme, ca între neamuri, în 
salonul de la Moara Mandii. Cucoana Lena îi punea Do- 
chiţei, după cîte un răstimp de tăcere îngîndurată, în- 
trebări, cu un tremur de dor în glasul veștejit. 

Pirvu pomeni despre plecarea lui în toamnă la Paris 
pentru a-și sfirși doctoratul în drept, amintind bunicii 
sale că mai rămîne o lună la dînsa, la Pîrvuleşti, ca să-i 
ajute la treburile moşiei. Spunea aceasta ca să afle Do- 

chiţa că mai întirzie prin partea locului, dar ştiu bine 
că era degeaba, că nu o va mai vedea. 

Nepotul cucoanei Lena nu mai era copil şi cunoştea 
grozăvia care-i despărțea. Ştia că bunicul său Traşcă 
Pirvulescu trăsese cu pusca în tatăl Dochiţei chiar de 
pe locul unde se aflau acum. De la acea zi de Vineri a 
Patimilor în care se petrecuse fapta trecuseră douăzeci 
de ani, dar nu aduseseră nici iertare nici uitare. Bleste- 
mele înfricoșate și jurămintele cumplite rostite în faţa 
icoanelor de amîndouă fiicele postelnicesei Bălaşii stă- 
ruiau neclintite, cu aceeași tărie, după trecere de atita 
vreme. Numai o nebăgare de seamă, sau o minune ne- 
înţeleasă o putuse aduce — ca într-un vis — pe fata cu 
ochi albaştri a Stăicului în pragul conacului de la Moara 
Mandii. Şi ochii albaștri ai postelnicesei Bălașa muiase- 
ră inima cucoanei Lenii. 

Pirvu avea trei ani cînd se săvirșise încercarea de 
omor, iar Dochiţa nici nu era născută, totuși între ei 
se ridica un zid ca de piatră. 

— 'Tușe-mare, văd că se înserează. Trebuie să plec. 
Bunica mea a dat în criceală finei Anichii şi finului Be- 
none să ne întoarcem pe lumină. Mă duc să-i caut pînă 
a fi să mă caute ei pe mine, zise Dochiţa, și se ridică 
de pe canapea. 

Un val trandafiriu i se ridică în obraji cînd îşi dădu 
seama că prin aceste vorbe pășise pe calea ascunzișurilor. 

Pirvu simţi că ar fi vrut să nu mai plece niciodată 
înapoi, dar nu îndrăzni măcar să o roage să mai rămiie 
şi tăcu strîngînd sprincenele. 

Cucoana Lena o închină oftînd şi o sărută cu ochi 
umezi, dar nici dinsei nu-i veni să-i spună că i-ar fi drag 
s-o mai vadă, nici să-i trimită vre-o vorbă cucoanei 
Masinchii, ca unei surori. Dochiţa şi Pîrvu ieșşiră amîn- 
doi alături pe prundișul potecuţei dintre flori. „Pleacă 
mai departe decît dacă ar pleca pe alt tărîm“, se gîndea 
Pîrvu, privind-o cum pășea ușor în opincuţele cu nojițe 
încrucişate pe gleznele subțiri. 

Ajunsă la marginea grădinii, Dochiţa se întoarse spre 
el, îl atinse uşor cu mîna pe umăr și îi zimbi sfiită. 

— Ar fi mai bine să ne despărţim aici, inainte de a 
intra în nedeie, ştii dumneata pentru care pricină. Și 
zbură de lîngă el. 

În aceeaşi seară, la conacul cucoanei Masinchii, de 
unde plecase în ceasurile amiezii o fetiţă fără griji, se 
întoarse o fată mare cu o taină în suflet. Copilăria Do- 
chiţei se încheiase. 

Bunica înţeleaptă şi duioasă, care le simţea şi le pri- 
cepea atit de lesne pe toate, de rîndul acesta nu pricepu 
nimic. 

Biata fina Anica o urmărise din ochi pe cuconiţă la 
nedeie și se luase îndată după ea, văzînd încotro o apucă, 
ca dusă de mină, dar cînd o ajunse de pe urmă cuconita 
și intrase în grădina boierească și, în clipa ce urmă, o 
văzu vorbind cu un domnisor străin, care aducea cu 
domnișorii de la curte. Bănui îndată că o fi vre-un ne- 
pot de ai lui cuconu Traşcă Pîrvulescu și se cutremură. 
Îi văzu alături zîmbindu-și. Un gînd îi fulgeră mintea 
și o făcu să se tragă înapoi. Cugetă că poate va fi venit 
ceasul să se curme blestemele și hîrele din neamul nașei 
ei. Poate că Dumnezeu vroia să-şi arate voia Lui prin 
ivirea domnişorului nalt şi sprincenat care privea cu 
ochi de dragoste la coconiță. 

Anica se depărtă puţin și se pitulă după nişte tufe, 
ca să poată minţi că au stat amîndouă să hodinească la 
umbră. Destul de rușine îi era să ascundă adevărul faţă 
de cucoana Masinca, dar se temea să nu spună dînsa 
multe pe față și de aceea hotărî să tacă. De altfel, se 
gindea Anica, de ce nu ştie omul nu-i pasă, ca și cînd 
nu ar fi. Şi dacă o fi voia Celui de sus să le fie drag 
copiilor unul de altul, geaba s-ar împotrivi nasa Ma- 
sinca şi cucoana Lena. 

— Mi-era că te-o fi apucat durerea capului, de atiţia 
ochi cîţi s-or fi mirat de tine, îi zise cucoana Masinca 
Dochiţei din capul scării, ori n-ai mai fi deschis umbre- 
luţa şi te-o fi dogorit soarele pe drum. Da’ văd că n-ai 
nimic şi-ţi înfloriră niște bujori în obraji, urmă dînsa, 
şi o sărută bucuroasă. De nu te-aşi deochia, tăman eu. 
Şi cucoana Masinca, rîzînd, se făcu a scuipa uşor dea- 
supra ei, cum făcea cucoana Joița Minăstireanca de o 
infiora pe Dochiţa. 

— Mulţumesc, mamă-mare, că mă lăsaşi la nedeie, 
era așa frumos, zise Dochiţa cu o sfială în vorbă. 

— Ia istoriseşte ce văzuși pe acolo și cu cine vă mai 
întîlnirăţi ? 

— Lume multă, mamă-mare, se grăbi cu vorba Do- 
chița, mese întinse, lăutari, oameni cu nevestele lor îm- 
brăcați de nu-i mai cunoșteai. Fluturi şi mărgele și 
sălbi de galbeni și peșchire de borangic alese, de-ţi luau 
ochii. Dintre ai noștri, zării numai pe cucoana Nişu- 
leasca și pe cucoana de la Păpeşti, cu boierul dinsei. La 
plecare, mi se păru că văd trăsura uichii Macu Săvoiu, 
dar dumnealui nu era pe acolo. Văzui la gitu unei ne- 
veste tinere şi frumoase cinci rinduri de galbeni austri- 
eci, din cei mari. Îi ajungeau pînă la brîu. Fina Anica 
o cunoștea. Îi zice Marinoaica şi este din Lupoaia. 

Cucoana Masinca își drese glasul, nemulțumită, și 
privi în altă parte. Marinoaica cea frumoasă era ibovnica 
lui Macu Săvoiu de la Lupoaia, vărul dinsei, iar gal- 
benii din salbă erau bucăţi din moșia părintească, pe 
care o fărămiţa cu mîndrele. 

__— Jucași şi tu în horă cu fetele ? întrebă cu interes 
cucoana Masinca, schimbînd vorba. 

— Nici nu apucai, mamă-mare, că trecu timpul în 
fugă, se încurcă Dochita în răspuns, căci așa i se păruse, 
dar cucoana de la Stăic nu luă seama. 

— Tii! Păcat! Să te vrea fi prins şi tu, măcar o 
dată, să nu zică oamenii că ne ţinem mari de ei. De alt 
rînd, așa să faci, Dochie. 

Se auzeau zgomotele de seară ale satului şi pe la 
curţile oamenilor se ridica fumul gătitului de cină. Se 
întuneca încet, treptat, înspre apus mai întîrzia o geană 
roşie de lumină. Din luncă venea o adiere cu miros de 
izmă. 

— Dar băieţii, pe unde o fi fiind? Plecară cu soa- 
rele sus, zicînd că se duc să se scalde la Motru și nu 
mai veniră. 

Cucoana de la Stăic se ridică să plece. 

— Mă duc să văd de masă, că închinatele de fete 
au să ne ţină pînă la cîntatul cocoșilor, cu povestitul lor 
de la nedeie. Să știi că ne făcu Maria-gușata o chisăliță 
de prune dulci, cum îţi place ţie. Dă fuga de o împacă 

pe Mademoiselle, că o văzui cam tristă prin grâdină, 
i-o fi fiind dor de acasă, sărăcuţa, îi dădu în grijă ne- 
poatei sale cucoana Masinca, plecînd spre cuhnie. 

Curînd după cina amînată din seara sfintului Pante- 
limon toţi ai casei se traseră pe la odăile lor. 

Statie și Tudor aveau încă de învăţat pentru exa- 
menele din toamnă, Mademoiselle era mulțumită, ca în- 
totdeauna, să se culce de vreme, ca să-şi prelungească 
tinereţea. Dochiţa spusese că vrea să sfirșească de citit 
romanul început, iar cucoanei Masinchii îi era degrab 
să rămînă singură, cu gîndurile dumneaei cele multe. 

Se apropia de miezul noptii. Statie si Tudor, osteniți 
de scalda de la Motru, amînaseră învățatul și dormeau, 
Mademoiselle, care nu avea griji, tot la fel. Dochiţa. însă 
privea peste filele cărţii, departe, lăsînd să se topească 
lumînarea din sfeşnic și asculta linistea nopţii prin fe- 
reastra deschisă asupra vaniliilor și verbinelor din gră- 
dină. 

Auzea cîrsteii și greieri, cînd și cînd cîntat de pitpa- 
lac, încolo dormeau toate sub luna în plinul ei, înălțată 
în slava cerului. 

Un car trecu încet și un timp stărniră încă vorbele 
de dor din cîntecul ce cînta voinicul mînînd boii. 

Dochiţei i se părea că trecuse mult de cînd se suise 
în trăsură ca să plece la nedeie. I se părea că alta, nu 
ea petrecuse ceasurile de acolo. Se gîndea la întîlnirea 
din grădina de la Moara Mandii și se întreba pentru ce 
soarta adîncise o prăpastie între ea și vărul ei. Își jură 
însă în minte că numai Pîrvu îi va pune în deget ine- 
lul de logodnă. Nu vorbiseră nici o vorbă în, ascuns şi 
nu luaseră nici o înțelegere asupra acestui lucru; cu- 
noștea însă, fără să știe cum, că și el hotărîse tot aşa. 

Cucoana de la Stăic nu dormea nici dînsa. Își asculta 
gîndurile și liniștea nopţii : cîrsteii, greierii, pitpalacul ; 
auzise cîntecul flăcăului din car, cînd trecuse prin drep- 
tul curţii ; prin fereastra deschisă veneau aceleași adieri 
de pe flori ca şi prin fereastra alăturată a odăii Dochiţei. 

Departe, către Motru, se auzi un treapăd înfundat 
pe drumul moale al țarinii. Zgomotul se apropie, călă- 
reţul duse calul la pas cînd ajunse în dreptul curţii, apoi 
iar la trap cînd trecu de curte. 

Dochiţei îi bătea inima tare, asculta. Nu trecu mult 
şi călăreţul se întoarse ; pas, treapăd, pînă se pierdu în 
liniştea nopţii. „Pirvu este, îi spuse inima Dochitei. A 
trecut Motru prin apă, a tăiat peste luncă și a venit să 
vadă dacă dorm“. 

Cucoana Masinca simţise și dinsa călăreţul apropiin- 
du-se. Îl auzise venind în treapădul mare, schimbînd 
pasul, iar treapăd, întorcîndu-se, trecînd iar la pas în 
dreptul curţii, apoi iar în treapăd, pînă cînd se topise 
în noapte. 

„Cine să fie la vremea asta ?, se-ntrebă, are cal 
strunit bine“. De foarte departe, o amintire prinse chip. 
„Aşa trecea altădată, cînd eram de seama Dochiţei, Io- 
niță al meu, să vadă dacă dorm“, oftă dînsa și adormi. 


— Bine că te nimerişi să vii, fină, că nu mai poate 
de durerea capului a mică. De știam, n-o mai lăsam la 
nedeie. Mi-e că o fi prinzînd-o frigurile, o întîmpină cu- 
coana Masinca pe Anica lu’ Benone cu vorba, deschi- 
zînd ușa, căci o auzi tușind pe sală. 

Anica intră în salon pe urma cucoanei. 

— Ba nașe, îi deochiată fata, o văd eu. Îi vrea des- 
cînta o țiră. Las-că o fac eu bine acuşi, şi se repezi pe 
ușe să aducă ce-i trebuia pentru descîntat, 

Cucoana Masinca privi spre Dochiţa şi-şi întoarse 
ochii în altă parte, văzînd-o că-și lăsase capul pe răzi- 
mătoarea canapelei și părea a dormi. Dochiţa nu dor- 
mea, nici nu o durea capul, spusese numai așa, ca să 
nu o supere nimeni și să-şi poată descurca gîndurile 
în tihnă. 

Trei nopţi de-a rîndul, după cîntatul de-al doilea al 
cocoşilor, auzise pe drum treapăd de cal. În noaptea din 
urmă, îndrăznise să se apropie de fereastră și cunoscuse, 
peste întinderea curții, în lumina albă a lunii, călăreţul. 
Ştia de altfel cine era, chiar dacă nu l-ar fi văzut. Nu 
știa însă că numai o dată călărețul venise de la Moara 
Mandii, în cele două nopţi ce urmaseră Pîrvu venise 
de la Piîrvulești, cale de trei ceasuri, numai ca să treacă 
prin faţa curții de la Stăic si să vadă dacă în odaie la 
Dochita ardea luminarea. Văzuse lumină prin perdelele 

de pinză şi din faptul acesta pricepuse că și dinsa ve- 
ghează fără somn la miez de noapte, poate cu gindul 
la el. 

— Ia te uită 'mneata, nașe, cum căzură cărbunii la 
fund, vorbi Anica intrînd cu ulcica cu apă neîncepută 
în care stinsese trei cărbuni. 

— Îi deochiată, ce mai e vorba. Şi după ce-și su- 
mese miînecile cămeşii și-și muie degetele în apa cu 
cărbunii stinși, începu să descînte în şoaptă, trăgînd-o 
încet pe Dochiţa pe la timpe. „...voi deocheturilor şi rîm- 
niturilor, chemaţi-vă, strigaţi-vă şi duceţi-vă unde secu- 
rea nu taie și glas de fată mare nu se aude. Acolo să 
trăiţi, să locuiţi, acolo să devchiaţi. Dochia să rămînă 
curată, luminată, ca steaua în cer, ca roua în cîmp...“ 

Anica suflă asupra Dochiţei şi căscă cu zgomot de 
mai multe ori, semn sigur că era deochiată. 

— Îi deochiată nașă, deochiată de muiere, şi urmă 
să şoptească : 

„Nu vă miraţi de Dochia că-i frumoasă, că nu-i 
frumoasă, că-i vorbitoare, că nu-i vorbitoare, că-i riză- 
toare, că nu-i rizătoare. Miraţi-vă de o fată bătrînă, cu 
haina săină, ce apucă prin sat şi cîinii n-o bat, cu pi- 
cioarele ca răşchitoarele, cu mîinile cît prăjinile, cu trupu 
cît ghinda, cu capu cît stanga. De ea miraţi-vă, dezmi- 
rați-vě...“ 

Cucoana Masinca își aduse aminte că descîntecul este 

mai cu leac cînd se săvirşește fără martori, oftă şi plecă 
binişor din salon, închizînd uşa cu grijă. 
„m.Păsărică codilbică, pică piatra blestemată, piatra 
se sparse în patru, se sparseră deocheturile, rimniturile, 
strigoaicele, moroaicele, păduroaicele. Dochia să ră- 
mînă cu somnu, cu Domnu“. 

Și Anica suflă încă o dată asupra Dochiţei. Cînd să 
înceapă din nou, întoarse capul după cucoana Masinca, 
dar văzu că dînsa nu mai era în odaie și atunci schimbă 
descîntecul. 

„din pat de aur mă sculai, pe ușe de argint plecai, 
pe cale de cărare, pe drumu ăl mare, către soare răsare, 
la luna fîntînă, cu vadra în mină, cu calea necălcată, cu 
roua nescuturată, cu dragostea neadunată. Eu calea am 
călcat-o, roua am scuturat-o, dragostea am adunat-o...%, 

şoptea Anica cu glas dulce, netezind-o uşor pe Dochiţa 
pe sprincenele îmbinate. 

Dochiţa zîmbea, numai puţin, ca în vis, fără a ridica 
pleoapele. 

— Vine, mumă, vine, îi călător voinicu, pe drum de 
dragoste, vorbi Anica încet, tot ca din descîntec. 

„Maica sfîntă Măria nu mă lăsă, de mîna dreaptă 
mă luă, mă duse în dealu cu doru, în piscu cu bujoru. 
Cu bucium buciumă, dragostea o adună de la nouăzeci 
şi nouă de muieri cu copii mici, de la nouăzeci și nouă 
de iepe cu miînzi mici, de la nouăzeci şi nouă de vaci 
cu viței mici, de la nouăzeci şi nouă de oi cu miei mici, 
de la nouăzeci și nouă de capre cu iezi mici... nouă cup- 
toare încinse, nouă vetre -aprinse, cum arde vatra de 
foc, aşa să ardă inima domnişorului...% 

Anica descîntă cu glas scăzut încă multă vreme. Do- 
chita adormise cu adevărat, legănată de vorbele ei. 

Păşind în vîrful picioarelor, fina Anica ieși încet, 
închise uşurel ușa după ea și se duse să dea seama cu- 
coanei Masinchii că a sfîrşit cu descîntatul si că pe la 
o vreme cuconiţa se va trezi curată, luminată, ca steaua 
în cer, ca roua în cîmp. 


Nu se mai auzise de mult treapăd de cal la miez de 
noapte pe drumul Stăicului. 

Dochiţa văzuse în romanele citite în ascuns că dra- 
gostea bărbaţilor e trecătoare, dar se împotrivea acestui 
gînd, îndepărtind cu îndiîrjire îndoiala. Pîrvu nu putea 
fi la fel cu altii. 

Noapte de noapte pîndise pînă tîrziu. Numărînd zi- 
lele, pricepea că timpul ce-l mai avea de stat la Pîrvu- 
lești se scurta şi aștepta un semn de la el. Şi ea trebuia 
să plece curînd. Mama ei, întoarsă de la băi, tot tristă 
și suferindă, o cerea cucoanei Masinchii, care și dînsa 
avea de gînd să se ducă să-și facă băile la Mehadia 
îndată ce se isprăvea făcutul cu cazanul. 

Vara Stăicului se încheia în mirosul cazanelor de 
ţuică, cu rînduiala obişnuită a bulionului, a magiunului 
şi a murăturilor. Podul casei primise, în așternutul de 
paie, darurile bogate ale merilor și perilor din livedii, 


bi 135 


iar şoarecii duruiau cu larmă mare, toata noaptea, nu- 
cije răspîndite pe blănile lui, fără a o mai speria pe 
Dochiţa ca altădată. Începuse să se însereze de timpu- 
riu, dar zilele erau tot calde și luminate de soare. Din 
toate părţile, se îndreptau spre curţile oamenilor, în 
pulberea de aur a scăpătatului, carele încărcate cu bel- 
şugul pămîntului. Femeile ședeau pe cergi în marginea 
drumului, bătînd şi vînturînd fasolea. Grămezile de do- 
vleci arămii ori albi turceşti se ridicau în bătătura gos- 
podarilor. Orăteniile umblau peste tot, cîrîind mulţumite, 
toate cu glas puţin faţă de ţipătul ascuţit al puilor de 
curcă şi al cîţelor ciugulind de pe jos prisosul bogățiilor. 

Mai înserat, cînd se lăsau din lucru, treceau prin 
dreptul conacului oameni clătinîndu-se uşor ori cîntînd 
cu veselie în calea lor de la un cazan la altul. 

În strinsul mesei de cină, Dochiţa își lua pe Gyp și 
pleca în odaia ei, numai ca să nu mai aibă de răspuns 
la întrebări și să aştepte în linişte, cetind sau gîndin- 
du-se, anume pas de cal pe drum. 

Nu mai rămăsese decît puţin pînă la întîi de septem- 
brie, cînd ştia că Pîrvu va pleca la Paris, „Acolo negreşit 
că va uita de ceasurile din conacul de la Moara Mandii“, 
făcu Dochiţa loc îndoielii. Ea se va duce acasă, la Se- 
verin, și va începe iarăşi viața ei de fetiţă, între lecții, 
plimbări cu Mademoiselle Antoinette, lucrul de mînă și 
pian. Stavila dintre ei, înlăturată pentru atît de scurtă 
vreme în ziua de sfintul Pantelimon, se va lăsa iarăşi. 

Să mai fi fost puţin pînă la ziuă, Dochiţa adormise 
de mult, cînd auzi, ca prin vis, pe Gyp miîrtîind înfundat 
de pe perina lui de lîngă ușe. Tot ca prin vis, i se păru 
că aude treapăd de cal foarte apropiat, dar fără sunet, 
ca şi cînd ar fi alergat pe un covor ori ar fi fost potco- 
vit cu piîslă. Aprinse lumînarea numai o clipă. Simţină 
că e aproape de tot, alergă la fereastră, o deschise puțin 
şi auzi deslusit un cal scuturîndu-și frîul, lîngă gard ; 
în acelaşi timp ceva căzu cu zgomot moale pe iarba din 
curte. Călărețul porni îndată şi peste puţin tăcerea se 


încheie din nou. 

Tot sîngele îi năvălise la inimă ; cînd se ostoiră bă- 
tăile ciocanelor din timple şi clopotele din urechi, îşi 
puse halatul și, urmată de Gyp, ieși binişor în cerdar 

Nu se vedea nimic. Noaptea era numai stele și greieri. 
Dochiţa mai crezu odată — ca în anii copilăriei — că 
miile de stele cîntau cu mii de glasuri. Cobori încet 
treptele cerdacului şi roua din iarbă îi pătrunse panto- 
fiorii subțiri de casă. 

— „Cherche Gyp, cherche !“, își îndemnă Dochiţa 
cățelul, pînă ce-l auzi scîncind la cîțiva paşi de ea şi-l 
zări, prin întuneric, cu labele amîndouă pe un snop 
mare de flori. Se aplecă repede de-l ridică şi cu el în 
braţe se întoarse alergînd, tiptil, în iatac şi închise uşa 
fără zgomot după ea. 

Abia acolo, pe canapeaua de lîngă fereastră, îsi veni 
în fire şi îndrăzni să aprindă luminarea de pe măsuţa 
alăturată. Privind florile, luă seama că nu avea de ce 
le ascunde, ar fi putut fi culese din grădina cucoanei 
Masinchii. Zimbi amintindu-și că şi la Moara Mandii 
văzuse în vară aceleaşi flori ca la Stăic si acum se în- 
credinţă că și la Pîrvuleşti înfloreau aceleaşi soiuri. 

Tufănele albe și galbene, dahlii catifelate, muscate 
roşii învoa!te, gherghine și trandafiri întîrziați — toată 
slava toamnei — se revărsa în poala Dochiţei, pe cana- 
peaua de macat civit și pe scoarța de sub picioare, cînd 
le desfăcu legătura ca să vadă de ele. Din inima buche- 
tului răsări un plic, închis cu pecete de ceară verde. 
Nu-l căutase, dar știa bine că trebuie să fie acolo. 


„Din Pirvuleşti, august 29 

„Caut să-mi dau seama dacă e adevărat că ai intrat 
în grădină, la Moara Mandii, în ziua nedeii, și m-ai pri- 
vit cu ochi albaştri de sub sprîncene multe. N-am visat 
oare că ai două cozi lungi împletite din mătase casta- 
nie, în care soarele trezea luciri de aur, că ţi-e mijlocul 
subțire ca un pomişor tînăr şi că picioruşele îţi sînt fă- 
cute ca să încerce condurii roșii cusuţi cu pajuri de fir 
cu care aşteaptă afară trimișii împăratului de la Tari- 
grad ca să te ducă mireasă fiului său ? 

Abia acum îndrăznesc să-ţi seriu, pentru că mai sînt 
cîteva ceasuri pînă cînd mă voi sui în trăsură ca să 
plec la Turn, de unde iau batelu către Viena. Mă voi 
întoarce la anul, doctor în drept de la Paris. 

Să nu pleci cu solii de la Țarigrad! Aici la Pîrvu- 
lesti, în faţa ferestrei mele, se află un măr rotat, pome- 
nit de mine din copilărie, şi a dat roadă bogată cu mere 
roşii, fără cusur, ca în toţi anii. Acest vechi prieten al 
meu mi-a îmbunat aseară — cînd mi-am luat rămas bun 
de la toate de pe aici — că-mi va păstra, pe cea mai 
înaltă ramură a sa, un măr care se va preface în măr 
de aur pînă la întoarcerea mea. Ai să vrei atunci oare 
să întinzi mîinile ca să-l primeşti ? 

M-am chinuit mult ca să găsesc felul în care să-ţi 
trimit aceste rînduri. Mi-a venit în minte să-l întreb şi 
pe mos Răducanu, logofătul de aici, care mi-a răspuns 
că eu să scriu sorisoarea, altă grijă să nu am, că ştie 
el cum să ţi-o aducă. Are el meșteșug, învăţat din tine- 
reţe, ca să se apropie de curtea cucoanei de la Stăic fără 
să-l simtă nici pămîntul: a mai învelit el și altă dată 
<opitele calului cu cîrpe ca să ajungă la dragostea stă- 
pînilor săi. N-a vroit însă să-mi spună de care dintre 
ei e vorba, aşa că nădăjduiesc să nu mă trădeze nici 
pe mine. 

Știu că voi întîmpina piedici multe — cunoaștem 
amîndoi fapta ce ne desparte —, voi şti însă să le înlătur 
pe toate, dacă mă vrei. lar dacă bunicile noastre vor 
rămîne împietrite într-ale lor și nu se vor lăsa înduple- 
cate, atunci va mai fi în neamul nostru încă o poveste 
cu o fată furată. 

Îl aud pe moș Răducanu tuşind la uşă, a venit să ia 
scrisoarea. 

Acolo, printre streini, voi tînji de dor şi mă voi gîndi 
fără încetare la văruica mea de la Stăic. Voi îndrăzni, 
la întoarcere, să aduc un inel pe care-l voi alătura mă- 
rului de aur. 

Mă închin, 'sărutîndu-ţi mîinile amîndouă, 


Pîrvu“. 


ÎN GRĂDINA STAĂICULUI SE SCU- 
turase cel dintii rînd de flori ale primăverii. Mulțimea 
de bujori, acum în plinul lor, urmase tămiioarelor, zam- 
bilelor albastre şi caprinelor, dăruindu-și, împreună cu 
trandafirul agăţător cu flori roşii din fața cerdacului, 
mirosul şi frumuseţea. Valurile griului înalt din țarină 
prinseseră aur pe creste. Cireşii de pe dealuri erau în- 
cărcați cu mii de boabe în toate fețele mărgeanului, dar 
cucul se îngîna cu glas încă limpede, căci cele negre 
mai întiîrziau să se coacă şi, neapucînd să se înfrupte 
din ele, nu răguşise. Prunii, nădejdea acestui pămînt 
sărac, legaseră şi făgăduiau belșug. Mai era o săptămînă 
pînă în Rusalii. 

Văruit în Săptămîna Mare, conacul, mîndru de per- 
delele albe, scrobite şi călcate coală de hirtie din dosul 
geamurilor sclipitoare şi de blănile galbene ca lămiia 
care se arătau printre așternuturile de scoarţe ale dușu- 
melei din odăi, își aştepta musafirii. 

Dintre toţi nepoţii şi nepoatele cucoanei Masinchii, 
Dochita se arătase cea dinţii, fără Mademoiselle Antoi- 
nette, plecată pentru totdeauna înapoi în Franţa. Venise 
însoţită numai de o fată în casă, care se întorsese cu 
trăsura de la oraş şi. firește, şi de Gyp, foxterierul. 

Mama Dochiţei, Vena, nu avea de gînd să vină; se 
pregătea de călătoria ce avea să facă în toamnă, deoare- 
ce hotărise să petreacă iarna la Paris, unde băieţii mer-: 
geau pentru a studia la Şcoala de drept și nu vroia să-i 

lase singuri chiar de la început. Pe Dochița avea de gind 
s-o dea la pensionul de maici „Couvent des Oiseaux“, 
deşi i se stringea sufletul de înduioşare şi grije ştiind 
cît va fi de greu printre streini unui copil care nu fusese 
niciodată la vreo şcoală sau departe 'de casa părintească 
și Ge Siăic, dar fiind la Paris putea s-o aibă lingă ea 
duminica. Eugenia îi scrisese cucoanei Masinchii că a- 
vind multe treburi de descurcat înainte de a pleca pen- 
tru o vreme atît de îndelungată, nu va putea veni ia 
Stăic. Dar mai avea și alt temei pentru aceasta: nu mai 
vroia să-și amestece lacrimile cu lacrimile mamei sale, 
ca să nu i se moaie inima şi să schimbe ceva din cele 
hotărîte. 

Cucoana de la Stăic chivernisea trebiie gospodăriei, 
cu neodihna obișnuită a începutului de vară. Mulțumită 
că anul se arăta bun, era totuși îngrijorată de vistieria 
goală, cum se afla de obicei pe la toţi stăpînii de pă- 
minturi în toate primăverile și chiar în alte vremi ale 
anului. Se sfătuise în această privinţă cu Trică Bobic 
mazilul, logofătul dumneaei, și chibzuiseră amîndoi că 
ar fi bine să mai vîndă ceva ca să facă de cheltuială. 
Cucoana Masinca hotărfse să trimită un juncan și o bi- 
voliţă stearpă la tîrg la Strehaia, unde se făcea bilci în 
toţi anii de Sfînta Treime, a doua zi de Rusalii. 

Deşi nu era îndoită de cinstea argatului, om care o 
slujea de atiţia ani cu credinţă, cum o siujise şi tatăl 
lui, pe care-l apucase la curtea părinţilor ei, știind bine 
că nu va lua două prețuri pentru marfă și nu avea să 
se îmbete la aldămaș, se sîndise că ar fi bine să se ducă 
şi dînsa la Strehaia, să vadă cum umblă tirgui și să ia 
de ale băcăniei pentru casă. Dochiţa nu fusese niciodată 
pe acolo şi se gîncea că poate i-ar fi şi ei drag să meargă. 
„Drumul și forfoteala bilciului au să-i mai schimbe gin- 
durile şi s-o mai înveselească, își zicea cucoana Masinca 
în mintea sa, că prea şade tristă şi fără fire cînd crede 
că nu mă uit la ea, Doamne tine-o“. 

Și pentru cucoana de la Stăic era o mîngiiere — căci 
de plăceri nu mai putea fi vorba pentru dînsa — dusul 
la hramul de la Strehaia. Se strînseseră prea multe ne- 
„cazuri grămadă și nu mai era loc pentru plăceri. Ră- 
masă de tînără fără bărbat, numai dînsa ştia cu cîtă 

greutate îşi crescuse fetele şi copilul de care nu avusese 
parte. Procese purtase destule, supărarea cu sora sa Lenin 
n-o lăsase odihnită douăzeci de ani, iar acum, la bătri- 
nete, trebuia să privească și la văduvia fiicei dinsei 
celei mari, căci Dumnezeu îi luase pe ăl mai bun dintre 
ginerii săi. Ştia dealtminteri de cînd era Dochiţa mică, 
văzînd-o că are un virtei în creştet, că va rămîne săracă 
de un părinte. Slujba hramului de la mănăstirea Strehăii, 
la care hotăriîse să fie faţă, era singurul fel de petrecere 
ce şi-l îngăduia mult încercaia cucoană Masinca. 

Duminică decuseară stăpîna Stăicului dădu drumul 
lui Ilie arpatul, om vechi la dînsa în curte, despre care 
nu se temea că va face vreo cîrcotă, să plece către Stre- 
haia, cu carul cu boi şi cu vitele de vînzare priponite 
de loitre. În car, pitulat pe sub fin ca să-l scape de plata 
acsizului, se mai afla un acov de ţuică veche, din vîn- 
zarea căreia nădăjduia să se mai înlesnească și să facă 
faţă cheltuielilor pînă după treerat. 

Luni dimineaţa, pînă în ziuă, Costăin Hatirmeag vi- 
zitiul veni de bătu binișor în geam ca să-şi pomenească 
stăpîna. 

— Cucoană, sculaţi-vă de vă înciocălaţi, să plecăm, 
că se lumină demult ! 

— Bine Costăine, vezi de cai, că acusi sîntem gata 
şi noi, răspunse cucoana Masinca, trează de la cîntatul 
a! doilea a! cocoșilor. 

Scoală, Anghelină, de fă cafelele ! porunci dînsa fetei 
în casă, care dormea dusă cu pătura peste ureche, și 
plecă s-o trezească pe Dochiţa. 


Cînd răsări soarele și trase trăsura la scară, cucoa- 
neie erau gata. Dochiţa se îmbrăcase cu o rochie de că- 
lătorie drap, cu paltonaș pe talie şi o şemizetă de linon 
cu yentredeux-uri“ de dantelă și guleraş înalt pe ba- 
lene. Între pantofii galbeni cu tocuri înalte şi fusta lun- 
să, cum purta din anul acesta, se zăriră cînd se sui în 
trăsură, ca de un lat de palmă, ciorapii de fil d'Ecosse 
pă jour“. Peste pălăria mare, dar simplă, de pai gălbui 
de Italia, împodobită numai cu o panglică de catifea 
neagră şi cu un singur trandafir, se legase, pentru drum, 
cu un voal albastru strîns sub bărbie într-o fundă mare. 

Ca întotdeauna, bunica ei era îmbrăcată în negru, cum 
îi era portul de văduvă, dar pentru că era vară, gulera- 
şul și plastronul rochiei erau de dantelă albă, iar pălă- 
ria cu briduri avea şi ea puţin alb pe margine. În mînă 
purta, tot ca şi Dochiţa, mitene, dar ale dînsei erau ne- 
gre, nu crem ca ale fetei. Fireşte că amindouă cucoa- 
nele puseseră pe dînsele, înainte de a se sui în trăsură, 
nişte haine lungi de pînză de in, ca să le apere de praf, 
şi cum se aşezară pe perini Anghelina se apropie cu o 
cergă tot la fel, pe care le-o așeză peste picioare. 

— Închideţi smintitu de căţel al fetei, să nu se ia 
după noi, că mi-e că mă face iară de rîs si de pagubă, 
cum m-a făcut an în biîlci la Broșteni, porunci în clipa 
de urmă cucoana Masinca, păţită cu nebuniile lui Gyp. 
În vara trecută, foxterierul se luase după trăsură și, 
ajuns în biîlci la Broşteni, se încăerase cu nişte cîini cio- 
bănești ; Gyp ieşise biruitor din luptă, numai cu o ure- 
che spintecată, dar cucoana de la Stăic trebuise să plă- 
tească toată marfa negustorului cu farfurii și castroane, 
din taraba căruia nu mai rămăseseră decît cioburi. 

Costăin îşi făcu cruce, şuieră odată, pocni din bici 
și trăsura trecu pe poartă, tocmai cînd se ridica soarele 
și sticliră în mii de feţe boabele de rouă. Cum ieșiră la 
drum, dădură cu ochii de fetele și nevestele, sculate de 
dimineaţă, care veneau de la apă cu urcioarele pline în 
cap și cu cîte o căldare în fiecare mînă. Altele plecau 
către bunar cu ochii cîrpiţi de somn şi cu vasele goale, 
pe care se grăbeau să le dea la spate sau să le ascundă 
sub opreg, ca să nu iasă cucoanei cu gol înainte. Toate 
ziceau : „Săru' mîna“ si se ferea puțin din drum, zîm- 
bind fără sfială cucoanelor din trăsură şi întrebînd în 
fugă : „Da ’ncotro aşa de noapte ?% Copiii cu traista cu 
demîncare de gît treceau cu vitele, muscînd din cîte un 
codru de turtă de mălai. 

Soarele, sus de tot acum, topise aburii de pe Motru 
şi împodobea cu tinereţe și frumuseţe o lume veche. 
Caii, odihniţi, nesupăraţi încă de muscă, alergau repede 
în treapăd mărunt prin răcoarea dimineţii, iar trăsura 
cu arcuri moi legăna domol socotelile bunicii și visurile 
nepoatei. Pînă la Broșteni drumul îi era cunoscut Do- 
chiței, îl ştia de mică. Trecuseră de hotarul Stăicului şi 

de Valea Mănăstirii ; la Lupoaia satul fiind ascuns prin- 
tre dealuri în jurul așezării boierilor Săvoi, nu se vedea. 
La Gura Ploştinii o luară la dreapta şi trecură Motrul 
prin vad la Meriş — podul fiind luat, ea în fiecare pri- 
măvară, de apă — și ajunseră la Broșteni. 

La hanul lui Cioată, Costăin trase sub polată, ca să 
lase caii să răsuile. Hangiţa aduse cucoanelor la trăsură, 
pe tavă, dulceaţă cu apă scoasă atunci din bunarul cu 
cumpănă de lîngă han, îi sărută mîna cucoanei de la 
Stăic, se miră de frumuseţea împupită ce sedea lingă 
dînsa în trăsură, întrebă firește de toate: unde porni- 
seră așa de noapte și cu ce treabă, cît gîindea dumneaei 
să ia pe bivoliță și pe juncan — omul curţii odihnise 
boii chiar aici, la han — cum se arată cîmpul pe la Stăic, 
a căreia din cucoane era bujorul de fată. Se văită că 
s-au rărit călătorii și s-au făcut chișavi, de abia le scoţi 
un crăițar din chimir, că are dor de picioare și de şale, 
și cîte toate. Degeaba își dregea cucoana Masinca glasul 
cu nerăbdare, cum făcea dumneaei cînd nu-i plăcea un 
lucru, căci gura hangitei tot nu tăcea. Fără să-i mai 
răspundă, îi puse în palmă preţul dulceţilor şi al pacu- 
lui de tutun cu cărticică de foiţă luat de vizitiu și în- 
toarse capul. 

— Mină, Costăine, că acu-i noaptea! porunci dinsa 
scurt. 

Porniră iar, prin limpezimea dimineţii, de-a lungul 
Motrului ce se lăsa pe stinga șoselei, încă fără praf la 
ceasul acesta, Pe luncă în faţa zăvoiului se arătă o clă- 
dire înaltă și albă, cu acoperiş de şindrilă fumurie; un 
cerdac lung la catul de sus privea către drum, ferestre 
avea puţine şi mici, dar zidurile groase erau străpunse 
de metereze pentru pusti. 

— Cula Cuţuieștilor, răspunse cucoana Masinca mi- 
rării Dochiţei. V-am îistorisit eu de Ghiţă Cuţui de la 
Broșteni, comandiru de panduri al Vladimirescului, pe 
care l-au spînzurat în tîrg la Bucureşti, după răzmeriţă, 
ca apostat. 

Cucoana de la Stăic își întoarse fața, de se închină 
către biserica ce se vedea peste drum. 

— Biserica asta este ctitoria lor, își urmă dînsa vor- 
ba. Sînt toți zugrăviți în biserică, ăi tineri îmbrăcaţi 

nemţește şi ăi bătrîni pe vechime, cum se purta odată, 
da’ cucoanele lor sînt îmbrăcate în rochi de Paris. De 
o fi bine, de Sfinţii Împărați, ne vrea duce la hram, că 
n-am mai fost de ani putrezi pe la cucoana Ilinca. Co- 
pilu căpitanului Ghiţă Cuţui, Dinu Cuţui, a fost înălțat 
biserica după ce s-a întîmplat moartea tătini-său, urmă 
cucoana Masinca. Zice că atunci cînd a fost de l-a spîn- 
zurat pe căpitan au pus pe el suman şi l-au încălţat cu 
opinci, ca pe un om din prostime, că așa e obiceiu pă- 
miîntului : să nu se ridice în furci obraz boieresc. Fiind 
lume multă sirînsă atunci în privelişte, în tîrgu din afară 
al Bucureştiului, cînd l-au adus să-l dea călăului n-au 
cutezat să calce datina. De o fi să ne întoarcem mai de- 
vreme, ne oprim să vezi şi tu cula. Te pomenești că o 
fi luat seama dînșii că trecurăm, o fi cunoscut trăsura 
şi ne așteaptă. Cula de aici e mai mare decit a uichii 
Costache Săvoiu de la Lupoaica, unde te-am adus an, 
dar nu are decît un cat peste pimniţă, nu două ca a 
Săvoilor. Să te rogi de cucoana Ilinca să-ţi istorisească 
de-ale lor din vechime, să-ţi spună dumneaei cum a 
furat turcii pe mumă-sa a bătrînă, cum i-au călcat hai- 
ducii și cum a fost cînd a plecat moșu lor și cu moșu 
nostru cu cetele lor de panduri, de s-au alăturat lui slu- 
ger Tudor, că ştiu că atît îți e să stai să asculti la felu 
ăsta de întîmplări din bătrîni. 

Tot vorbind așa, trecură de hotarul Broștenilor şi 
ajunseră în dreptul altei așezări ce se zărea printre 
copaci bătrîni, mai sus pe deal. 

— Aici e la Saidaci, zise cucoana Masinca, nişte bo- 
ieri de treabă cum nu se mai poate; și de neam bun, 
sînt rudă după mumă cu Scafeșii. Mi-ar fi drag să mă 
opresc pe la ei la întoarcere, da' mi-e că n-avem timp. 

Apoi tăcu, gîndindu-se la de-ale dînsei. Se bucura, 
ca şi Dochiţa, de vreme bună, de frumuseţea drumului, 
de cîntecul mierlei și de mirosul socului și al florilor 
din fin. Fel de fel de păsări îsi răspundeau în verdeața 
tînără a pădurii. Mai departe, pe malul Motrului, care 
curgea pereche cu drumul, lucind în soare, broaşte ne- 
numărate slăveau şi ele, pe limba lor de broaște, frumu- 


seţea dumnezeiască a zilei. 

— Drumurile astea de se băşcășesc de șoseaua mare 
duc toate pe la de-ai noștri, luă iarăşi vorba cucoana 
Masinca. Pe acolo, la stînga, peste apă, mergi către Sa- 
marineşti ; la dreapta, prin pădurea asta, e drumul spre 
Căzăneşti, la fraie-meu Dumitru ; pe văi, încolo, te duci 
către Şijacu, la cula Grecescului. Da’ cine i-a mai văzut 
de atiţia ani? Vara cu munca, iarna cu drumu stricat, 
lipsuri şi necazuri tot anu, procese. Cucoana Masinca 
îşi duse mîna la gură ca să n-o vadă Dochiţa oftînd, 
După ce trecem de pădure, ajungem în dreptul moşiei 
domneşti a Corcovei, cu viile ei lăudate. De locurile 
astea nu știu să-ţi spun mare lucru. Stăpînii moşiei n-au 
prea fost trăitori pe aici, au stat mai mult prin streină- 
tăţi, conacu cel vechi a ars și ăl nou nu le e de fală. De 
bunu pămîntului s-au bucurat mai mult vechilii. Ara- 
reori cînd venea pe la Corcova domnitoru Bibescu. 

Valea începea să se deschidă către Strehaia. Cind lă- 
sară în urmă Corcova, cucoana Masinca se înălță puţin 
din şale şi ridică ochii peste dealuri, cercetînd depăr- 
tarea. 

— Și pe aici avem niște neamuri, urmă cucoana Ma- 
sinca cu glas mai încet, căutînd să ascundă nepoatei 
sale o tulburare. 

Dochiţa privi îndelung într-acolo. Ştia că moşia Pîr- 
vuleștilor se află pe lîngă Corcova. Se întreba cu neli- 
niște cînd se va întoarce Pîrvu de la Paris și cum vor 
mai putea ajunge să se vadă. 

— Aici e Jirovu, sat de moșneni bogaţi, arătă cu- 
coana Masinca cu mîna spre un drum care o lua la dreapta. 
Izvoarele din malu ăsta sînt de pomină. Au apă limpede 
și rece care ţine şi de sete și de foame. Trage, Costăine, 
la fîntîna lu Broască, de adapă bieţii cai! Vrea bea și 
noi, Dochită, o gură din sfinta asta de apă de aici. 

Vizitiul coti puţin la dreapta pe un drumuleț şi opri 
la fîntîna cu acoperiş de şindrilă sprijinit pe patru stîlpi 
de lemn. Cînd sări el de pe capră să scoată căpicele ca- 
ilor din cap, ca să-i frece la ochi și să-i tragă de urechi 
înainte de a-i lăsa să se adape, scoboriră și cucoanele 
din trăsură ca să se mai dezmorțească. 

— Cît să fie ceasurile, întrebă cucoana Masinca, sco- 
țînd ceasornicul de aur din cinsătoare. A trecut de șapte. 

Nu ţi-e foame, fetică ? Nu vrei un cotoi de pui și o ţiră 
de azmiţă ? 

— Nu, mamă-mare, mulţumesc, nu mi-e foame. Dacă 
mi-ai da o cafea, n-ași zice nu, rise Dochiţa cu răsfăţ 
către bunica ei. 

— Lasă că pusei eu şi cafea măcinată în coşu de 
drum şi ne face hangiţa de la Strehaia cîte una după 
ce om mînca. 

Caii sorbeau cu sete din vălăul de piatră în care 
curgea apa de la cele șase ţurțuri bogate ale fîntinii şi 
nu se mai săturau. Cucoana Masinca îi privea răb- 
dătoare. 

— Mare pomană și-a făcut creştinu ăsta cu fîntîna 
lui la drum, că nu-i călător să nu zică „bogdaproste“ 
cînd hodineşte %ici sub polată şi-şi udă şi el gura cu 
apa asta rece. Să mergem, Costăine, c-o fi trecut tirgu 
şi slujba la mănăstire o fi început de mult. 

— De ce e slujbă așa de mare azi la mănăstirea 
Strehăii, mamă-mare ? întrebă Dochiţa. 

— Pentru că e Sfinta Treime, hramu ei, adică săr- 
bătoarea căreia îi e închinată. Se pomenesc ctitorii care 
au ridicat-o şi au înzestrat-o cu podoabe şi averi, pînă 
la urmaşii lor cei mai de pe urmă. Acu fă bine şi des- 
chide umbreluţa, că se încălzi soarele și mi-e că iar te 
apucă doru de cap, migrena cum îi ziceţi voi, îi porunci 
cucoana Masinca nepoatei sale cu vorbă blîndă. 

Motru se drjărtase de şosea, dar în toată lunca sa 
griul era înalt şi des ca peria. „De l-o ține Dumnezeu 
aşa, se fac două chile la pogon“, se gîndea cucoana de 
la Stăic. 

Pe mîna dreaptă, sus în cioacă, se arăta o clădire 
albă, înconjurată cu acareturi bune. Cula de aici avea 
două caturi peste pivniţa înaltă şi cerdac cu stilpi groși 
de piatră la rîndul de sus din care vederea putea cu- 
prinde pînă departe. 

— Aici e la Alecu Bengulescu, tot rudă de-a noastră 
și el, chiar de două ori, după amîndoi părinții. Tatîne-său 
era nepot de-al moșului meu Benga, dar şi-au schimbat 
clitada, cum se face acuma, iară muma lui era fata uichii 
Costache Săvoiu de la Lupoaia, soră cu Macu și cu Mar- 

ghioala Severineanca. Nepotu Alecu Bengulescu e mare 
iubitor de cai de soi şi se pricepe la ei ca un geambay. 
Are mînă uşoară şi-i învaţă fel de fel de iscusințe. Zice 
că ar fi avînd un cal de călărie învăţat să îngenunche 
la un semn al său cînd se opreşte să salute o damă. A 
moştenit pasmosul ăsta din partea Săvoilor, ca şi ave- 
rea mare care-i îngăduie s-o urmeze. „lot de la ei a 
moştenit patima mîndrelor“, cugetă cucoana Masinca, 
fără a-i spune Dochiţei ce gîndea, căci nu erau lucruri 
de vorbit cu o fată. 

— Acolo e la Bălteanu, arătă dinsa către alte curți. 
Mai la vale e la Butoi, boier cu pecete, adică stringător 
de dăjdii. Cordunu îl lăsarăm mai în urmă, nu se vede 
din drum. Acolo era așezarea lu mosu-meu logofătu 
Benga, tatăl muichii. Nu mai e de mult în stăpînirea 
noastră, zice că nu se mai cunoaște nici locu unde se 
ridicau altă dată casele. Eu însă l-ași cunoaște și noap- 
tea pe negură. 

Cucoana de la Stăic, cu ochii umezi, tăcu şi se făcu 
a-şi şterge cu batista fruntea încălzită. Șezu apoi înde- 
lung cu mîna la gură, ca plecată de lingă Dochiţa. 

— Să ştii, fetică, şi să ţii minte că pe unde ţi se 
vede albind o casă mai mare e tot pe la de-ai noștri, că 
toți câţi sîntem ai pămîntului ăstuia, ne rudim între noi 
şi sîntem un neam. Ai duși de pe lume, care dorm sub 
brazdă verde în ogrăzile bisericilor făcute de ei cu gre- 
utate, punînd galben pe galben și lipsindu-se de multe 
în zilele lor, să le iei tu seamă, Dochie, cum ne privesc 
din zugrăveala lor din perete, parcă vor să ne arate că 
nu ne-au lăsat singuri. 

Dochiţa o luă de mînă pe bunica ei și rămaseră o vre- 
me așa, tăcînd amîndouă. 

— lacă-tă că ajunserăm şi la Cernaia, vorbi cucoa- 
na Masinca ieşind din gînduri. Întunecat nume mai are 
si satul ăsta ! Dacă o fi adevărată întîmplarea de la care 
i se trage, cu drept îl poartă. 

— Care întîmplare ? întrebă fără prea mult interes 
Dochiţa, privind în partea în care bănuia că s-a: afla 
Piîrvuleştii. 

— Muica, Dumnezeu s-o hodinească, ne istorisea că 
aici s-a cernit doamna Piîrvului voievod cînd a ajuns-o 
vestea morţii bărbatului. 

— Cum, mamă-mare, a cui doamnă ? întrebă tresă- 
rind Dochiţa. şi se dădu mai aproape. 

— Este o poveste lungă. Ţi-oi spune-o eu altădată. 

— Spune-mi-o acum, muică-mare, că dacă mai e pînă 
la Strehaia mai scurtăm din drum cu povestea doamnei 
voievodului... cum îi ziseşi dumneata, căută Dochiţa s-o 
înduplece cu dibăcie, 

— Lasă, Dochiţă, că acu sînt cam obosită de drum şi 
mi-e că nu sfirşesc povestea pînă ce ajungem la Strehaia. 
Îţi istorisesc eu acasă pe îndelete, dar pînă atunci află că 
din neamul lui și de aici este Radu Pirvulescu, ăl care a 
zis că fură fata cuconului din Drugăneşti, fără a şti că 
părinţii nu se împotriveau și că toate erau gata pentru 
nuntă. Flăcăul de atunci este moșu nostru, cum ţi-am 
istorisit eu an, pe vară. 

Potriveşte-te şi tu o ţiră, că ajunserăm, spuse cucoana 
Masinca peste o vreme Dochiţei, întorcînd-o din lumea 
visurilor. 

Priveliştea se schimbase în apropierea Strehăii. Dru- 
mul era plin de oamenii care mergeau la bilci şi de cei 
care se întorceau către casă cu ce tirguiseră, îmbrăcaţi ca 
de zi mare, cu nevestele primenite după ei, purtînd cîte 
o povară în cap. Cei veniţi mai de departe treceau în 
cociile lor, dînd bice cailor şi cîntînd, ca la întorsul de la 
bilci, iar cei cu carele mergeau pe lîngă boi, parte din ei 
— cei care se cinstiseră mai mult pe la tarabele răchieri- 
lor — cu căciula aplecată pe o ureche si îmbujoraţi la 
faţă. Fetele şi nevestele își arătau una alteia mărunțișurile 
— mărgelele, panglicile și spilcele — cumpărate la tara- 
bele din tirg. 

Toate clopotele sunau la mănăstire, vestind începutul 
slujbei, cînd intră trăsura cucounei de la Stăic pe bariera 

trehăii. 

— Începu slujba, dar nci o să mai întîrziem. Aşi vrea 
să văd cum umblă tirgu şi ce făcu Ilie cu vitele, zise 
cucoana Masinca. Costăine, dăm dintii un tircol prin 
bilci şi pe urmă ne întoarcem şi ne lași Ja mănăstire. Cît 
om fi noi acolo, repezi-te tu la han la nemţoaica, de-i 

spune să ne gătească o odaie ca să mincăm și să ne hodi- 
nim o ţiră după slujbă, pînă a fi să luăm drumu înapoi, 
porunci dînsa vizitiului. 

Slujba era pe la mijloc cînd ajunseră cucoanele la 
mănăstire, dar oamenii le făcură loc să treacă şi Dochita 
intră pe urma bunicii sale. 

După săvîrşirea sfintei liturghii, începu o a doua sluj- 
bă, parastasul ctitorilor. Numele lui Matei Voievod, al 
celorlalţi voievozi, al doamnelor, al domniţelor și al co- 
conilor domneşti fură pomenite în şirul lor lung, precum 
fu pomenit și întreg neamul boierilor Craiovești, fără po- 
melnic scris, în faţa mesei cu colivă. Clopotele sunară în 
clopotnița porţii pentru vecinica pomenire şi preoţii ri- 
dicară coliva. 

Dintre sprincenele stufoase, barba albă pînă la briu 
și pletele lungi ale egumenului, licări o privire, ca o che- 
mare, către stranele din dreapta. În tăcerea din biserică 
Dochiţa, care se ruga în genunchi, cu ochii la icoana aşe- 
zată pe îmbrăcămintea de catifea albastră cusută cu măr- 
găritare a tetrapodului, simţi pas apăsat de voinic. Ochii 
albaştri se ridicară de pe catifeaua albastră și văzură pe 
cel la care se gîndea. Pîrvu trecu fără a privi în lături 
prin faţa cucoanelor de la Stăic, se apropie de masa po- 
menirii şi, sigur de sine, puse mîna pe marginea tăvii cu 
colivă. 

Cucoana Masinca avusese timp să-l cerceteze pe tînăr 
în drumul lui ce la strană pînă aproape de altar. I se 
păru cunoscut. „Cine să fie junele ăsta strein“, se între- 
ba dînsa. Îi era cunoscut şi mersul şi felul de a-și purta 
capul. „Parcă îl ştia. Da' cu cine seamănă ? Seamănă leii 
cu nenea Mihalache frăține-meu, cum era în tinerețea lui, 
și calcă tăman ca el... Îu, Doamne ia-mă !“ făcu încet cu- 
coana Masinca şi-şi duse batista la gură ca şi cînd s-ar 
fi înecat. 

Pricepuse cine era tinărul înalt, cu greu însă se putu 
ține să nu-și dreagă glasul şi să nu zică o vorbă de mus- 
trare despre trufia unui neam de la Pîrvuleşti. „Da fru- 
mos voinic! Doamne ţine-l! E copilul bietei nepoată-mi 
Venii, dragostea Dochiţei. De-ţi este cu voie, Doamne, se 
rugă ea, împlineşte-le darul copiilor, iar nouă, ălor bă- 

trini, iartâ-ne păcatele şi îndepărtează de la noi sfăzile, 
și miîniile, care de la diavol sînt toate“. 


Dochiţa cunoscuse pasul înainte de a-l fi văzut pe 
Pîrvu şi se silea să stea cu fruntea în jos, strîngind cu 
putere umbreluța ca să nu i se ghicească tremurul mili- 
nilor. Apucase după liturghie să-și așeze pălăria pe cap 
şi credea că aripile ei o feresc întrucîtva de privirile cu- 
coanei Masinchii. Dumneaei însă era prea tulburată ca 
să mai întoarcă ochii în altă parte, așa că Dochița putea 
crede că bunica sa, cufundată în gînduri cucernice, nu 
văzuse nimic. 

Un călugăraș bălan şi sfios — mai mult un copil de 
casă — o opri pe cucoana de la Stăic pe cînd era în drum 
către altar, la miruit. 

— Cucoană, îi şopti copilandrul încet, mă mînă sfinția 
sa, părintele stareţ, să-ți cricesc să nu pleci, că ar vrea 
să mai tăinuiască cu dumneata şi te roagă să pofteşti la 
o dulceaţă la stăreţie. 

— Bine, frate, spune sfinţiei sale că îi mulțumesc și 
vin bucuroasă. „Ce o fi vrind să-mi spună părintele Se- 
rafim ? Ziceam că nu mă mai ştie, de cînd n-am mai dat 
pe la mănăstire. De o fi să-mi ceară niscaiva bani pentru 
vreo meremetiseală, mare lucru nu pot să-i dau pînă la 
treerat“, se gîndi cucoana de la Stăic nemulțumită de 
neputinţa bănească de care nu ajungea să se zviduiască. 

După ce se socoti o clipă, se întoarse către Dochiţa, 
care în spatele dînsei își aştepta rîndul la miruit, scoase 
o hîrtie scrisă din punga de mătase cu ciucuri ce o purta 
pe mînă și niste bani și-i spuse încet : 

— Te vrea duce tu singură cu trăsura, cît stau eu la 
părintele stareţ, să tîrgui băcăniile, că mi-e că înnoptăm 
prea rău. Acu eşti mare și știi seama. Uite lista și banii 
Pune-l pe Costăin să te ducă la hanu lu' Vulpescu, că are 
marfă bună. Cînd ești gata, vii să mă iei de aici. Spune 
lui Costăin să fie cu grije, să nu se sperie caii de ceva 
prin tîrg, Doamne ferește !, îi mai aminti cucoana Masinca. 

— Am înțeles, mamă-mare, îi răspunse Dochiţa, în- 
cet cum vorbise şi dînsa. Cred că am să te mulțumesc. De 
Paști, tot eu am tîrguit mamei, că dumneata stii ce inimă 
rea are la sărbători, săraca. 

Dochiţa se strecură binişor prin mulţime și icşi din 
biserică, avea însă de umblat pînă la poarta mănăstirii, 
unde aștepta trăsura, printr-o năloagă de oameni aproa- 
pe de nepătruns. Clopotnița porții, pe sub care trebuia 
să treacă, i se păru departe, dar întinse umbreluţa de 
mătase și încercă, bărbată, să înfrunte frămîntarea de 
oameni din curtea mănăstirii. 

— Văruică, rogu-te, ia braţul meu ca să te sprijin în 
această încercare, şopti un glas vesel, dar puţin tărăgă- 
nat lîngă ea. 

Mai trandafirie în obraji decît ar fi fost firesc să 
fie, chiar sub umbreluţa roşie, Dochiţa așeză supusă o 
mînă sfioasă pe braţul lui Pîrvu şi păşi alături de el că- 
tre poartă. 

— Fă bine, moșule, de mă lasă să trec, fă-mi o ţiră 
de loc, să scot coconița pînă la poartă, glumi Pîrvu cu 
un unchiaș de la munte care-i sta în drum, munte şiel, 
cu desagii plini şi cu cojocul de berbece pe umeri. 

— Pofteşte, boierule, Doamne tine-o, că mîndră cu- 
coană ai! Dă-te la o parte, mă nepoate! se răsti moșul 
către un băietan care rămăsese cu ochii la Dochiţa. 

—  Auzişi ce zise unchiașu, Dochiţă ? 

Dochiţa încuviinţă din cap, tot fără cuvînt. 

— Ştii că mai sînt numai cîţiva pași pînă la poartă 
si acolo trebuie să te las, ca să nu mă vadă vizitiu mă- 
tuşii Masinchii, că mi-e că mă cunoaște. Aşi mai avea 
atîtea lucruri să-ţi spun, adunate de an pînă acuma, dar 
te întreb unu singur: pot să trag nădejde că vorba mo- 
șului fu vorbă de prooroc ? 

— Cît priveşte voinţa mea, da, răspunse Dochita 
foarte hotărît, şi îndrăzni să-i privească în ochi. 

Pîrvu se opri în loc tulburat. Aplecă după o clipă 
capul pînă la mina care şedea cuminte pe braţul lui și 
o sărută. Amîndoi luară seama în acelaşi timp că ajun- 
seră sub boltă, nu știau nici ei cum. 

— Am priceput că ești la Stăic cînd am sosit marți 
către prînz, cu batelu pe care l-am luat de la Viena, la 
Turn. Am trecut chiar în aceeași zi, cum s-a înnoptat, 
prin faţa caselor dumneavoastră și n-am văzut lumină la 
fereastra care bănuiam că e a iatacului dumitale. A doua 
zi am trecut iară de dimineaţă si am văzut că era în- 

chisă. Noroc că-mi trimisese trăsura de la Pirvuleşti 
de-am plecat îndată, că nu mai puteam să aştept. Pier- 
dusem răbdarea. Ai văzut țiganu potcovar care a fost 
simbătă la Stăic, de a întrebat dacă nu este un cal de 
potcovit ? Eu l-am mînat, e fieraru nostru din curte. 
Atît de bine l-a iscodit pe vizitiu mătușii Masinchii în- 
cît mi s-a întors cu vestea „că vin cucoanele la hram la 
mănăstirea Strehăii“, așa că mi-a stat inima la loc. 

Riseră amîndoi cu voie bună, uitînd pentru scurtă 
vreme cît de grea are să le fie calea pe care apucaseră. 

— Spune-mi, Dochiţă, repede, cînd te mai văd? o 
grăbi Pîrvu, ţinîndu-i mîinile strînse în ale lui. 

Dochiţa lăsă ochii în jos, mustrată de conștiință. Ştia 
că muica-mare ar fi fost foarte supărată dacă ar fi aflat 
ce avea de gînd. Dar vorbi totuși : l 

— De cînd am venit la Stăic de rîndul acesta, am 
rugat-o pe mama mare să mă lase să mă duc la plim- 
bare peste luncă, către Motru, ca să mai pictez cîte 
ceva, ori să citesc acolo liniştită la umbră, și s-a învoit, 
așa că mă duc aproape în fiecare zi pe jos acolo. Mă 
păzeşte numai Gyp, foxterierul meu. 

— Cînd să vin şi unde să te aștept? întrebă Pîrvu, 
pricepînd pentru ce rostise Dochiţa aceste plimbări. 

— Sub nici un cuvînt să nu vii decît în zi de săr- 
bătoare, cînd nu sînt oamenii la muncă, la grădini, şi 
nici copiii cu vitele. Aşi muri dacă ne-ar vedea cineva 
vorbind şi ar spune bunicii mele. 

— Atunci am să te aştept în toate zilele de praznic, 
la Motru în zăvoi, înainte de asfinţitul soarelui. 

— Nu așa curînd, se apără Dochita, speriată de în- 
drăzneala vorbelor pe care-l lăsase să înţeleagă că nu 
s-ar sfii să-l întîlnească. În ziua de Drăgaica e hram la 
biserica de lemn din Conduleşti şi se duce tot satu și 
toată curtea noastră la nedeie acolo. Oamenii închid vi- 
tele și pleacă tineri şi bătrîni, cu copii cu tot, și se în- 
torc după ce se sparge nedeia, cînd înserează. Ai putea 
veni mai devreme. 

— Pînă în ziua de 24 e o veșnicie. Adăst de un an 
ca să te văz singură şi să-ţi vorbesc, izbucni Pîrvu cu 
patimă abia stăpînită. 

— Mă duc, e tirziu, şi nu mai găsesc nimic pe la 
han. 

Dochiţa plecă, smulgîndu-şi cu greu mîinile, uitate 
în mîinile lui Pîrvu. 

În timp ce se îndepărta, Dochița întoarse capul și-i 
zîmbi cînd să iasă pe poartă. 

— Vous saurez que j'ai pris mon doctorat, îl mai 
auzi zicînd. A dimanche quand même... Dar nu-l mai 
auzi șoptind : ...mon amour. 


Săltind iepureşte prin iarba înaltă, Gyp se apropie de 
Pîrvu și se opri scurt în fața lui. Se bucura bătînd pri- 
pit din puţina lui codiţă, întorcea mereu capul înapoi 
şi se ridica în două labe, lătrînd vesel ca să vestească 
sosirea stăpinei sale. 

Pîrvu sări drept în picioare de pe pluta răsturnată 
pe care ședea de un timp cei se păruse nesfîrşit de lung. 
Cercetind printre desisul de sălcii și anini din zăvoi, o 
zări pe Dochiţa venind domol pe potecă — ca şi cînd nu 
s-ar fi grăbit — cu umbreluța deschisă, ca o floare ro- 
șie de mac prin care trecea lumina piezișe a soarelui, 
răzimată pe umăr și cu pălărie mare florentină, cu pan- 
glici lungi de catifea atirnată pe mîna care ţinea o carte. 
Călca cu luare aminte, căutînd să ferească volanul ro- 
chiei de percal alb cu floricele de costreiele de pe mar- 
ginea cărării înguste. 

Înțelegerea le fusese să se găsească către sfîrsitul 
amiezii, la timpul la care încuviințase cucoana de la 
Stăic plimbările nepoatei sale, după ce intra soarele în 
scăpătat, cînd nu joacă încă ţînțarii, dar Pîrvu o aștepta 
de mult. De cum se trăsese cucoana Lena în iatac după 
sfîrşitul mesei de prînz, nerăbdarea îl silise să ia drumul 
Motrului fără vreme. Trecuse puntea îngustă de picior 
şi, ajuns pe malul celălalt — pe pămîntul cucoanei Ma- 
sinchii — căutase locurile mai adînci, cu gîldaie, cunos- 
cute altădată de el, cînd se scălda pe acolo cu alţi copii 
din sat, de cîte ori venea vara la conacul de la Moara 
Mandii. Mai tîrziu, tot cu aceiași copii, ajunşi flăcăi ca 
si el, venise pe acolo la scaldă și la vinătoare de mindre, 
prin zăvoiul cu desișuri neumblate şi iarbă prielnică. De 

acele ceasuri ale uceniciei de bărbat se ruşina acum îa- 
ţă de el însuși, îi păreau trăite de altul. 

Lepădind hainele după el, înotase de-a lungul Mo- 
trului multă vreme. Răcoarea apei de sub radină si miş- 
carea îi astîmpăraseră sîngele tînăr şi-i mai cumpănise 
gîndurile. Aplecat pe oglinda apei, își legase cravata 
din pichet alb, trecînd-o de mai multe ori în jurul gîtu- 
lui, și-și netezise pletele ude care i se răsuceau pe gru- 
maz și pe după urechi. Aștepta, şezînd pe pluta tăiată de 
rudari pentru postăvi și pentru linguri. Cartea pe care o 
luase cu el ca să-și mai înșele așteptarea, ultima lucrare 
a lui Pierre Loti, despre care vorbea tot Parisul, un ro- 
man de dragoste, zăcea deschisă în iarbă, o zvîrlise de- 
oarece i se părea că nici un roman de dragoste nu putea 
fi aşa de frumos ca al lui. 

Alergă, tăind prin iarba neumblată, pînă la cărarea 
pe care se apropia Dochiţa, şi cînd se opriră unul în 
faţa altuia urmă, ca de fiecare dată cînd se întilniseră, o 
clipă de sfială între ei. Ca să curme tăcerea, Dochiţa 
prinse glas și-l întrebă : 

— Mă adăşti de mult ? 

— Venii mai adineaori și mai citii, se grăbi să răs- 
pundă Pîrvu cu două neadevăruri, 

— Iar te încumetaşi, vere, să pui piciorul dincolo de 
Motru, pe pămiîntu bunicii mele, pe care ești jurat de bu- 
nica dumitale să nu calci, glumi Dochiţa, care chiar de 
la cea dintîi întîlnire învățase să nu mai ia în seamă 
jurămintele celor două nesurori. 

— Mult timp n-am s-o mai supăr cu încălcările mele 
pe mătușa Masinca. După cum știi, azi e Sfintu Ilie și 
de acum într-o săptămînă, în seara zilei de Sfîntu Pan- 
telimon, sîntem înţeleși să sfărîimăm blestemul. 

Dochia îşi aduse aminte că se împlinea un an de 
cînd se cunoşteau. Privirile ce li se întîlniseră în gră- 
dina din flori de la Moara Mandii le fuseseră alegere 
pentru viaţă. În timpul acestui an nu îndrăznise nici 
unul nici altul cu o vorbă către bunicile lor. Nici ma- 
mei ei nu cutezase Dochiţa să-i spună că l-a cunoscut 
pe Pîrvu şi să se mărturisească de hotărîrea ce luase în 
sufletul ei, chiar înainte de a-i fi spus el că vrea s-o 
ceară. Aflase de la Pîrvu că în vremea atît de îndepăr- 

tată în care moșul lui trăsese cu pușca, în ziua de Vi- 
nerea Patimilor, glonţul trecuse între cucoana Masinca 
şi tatăl ei. Scăpaseră amîndoi neatinși printr-o minune, 
dar nu s-a știut niciodată cui anume îi era sortit glon- 
tul. Poate amîndorura. Erau lucruri de care se vorbea 
numai în şoaptă. Nu odată, intrînd în încăperea în care 
se aflau ai ei, aceștia tăcuseră privindu-se cu înţeles. 
Nici Pîrvu nu îndrăznise să-i vorbească cucoanei Lenii, 
despre care ştia că nu putea ierta, nici uita arestarea 
bărbatului ei în ajun de Paști. Orfan foarte de mic de 
amîrdoi părinţii, Pîrvu crescuse sub epitropia bunicii 
lui, văduvă și ea. Îl crescuse cu blîndeţe, revărsînd asu- 
pra lui toată dragostea pentru fata ei Vena, pe care i-o 
luase Dumnezeu atît de curînd. Îi făcuse toate voile, dar 
nici el nu o supărase, învățase fără a-l fi silit nimeni 
(nici nu ar fi avut cine); în afară de asta deprinsese toa- 
te cîte trebuie să le cunoască un stăpîn de pămînt, lucru 
care o mulțumea mai mult chiar decât ştiinţa lui la în- 
văţătură, pe care, slava Domnului, o încheiase strălu- 
cit cu doctoratul luat la Paris. Se grăbise cu examenele 
înainte de vreme ca să se întoarcă mai curînd, dar pu 
grija treburilor moşiei îl mînase înapoi în ţară, cum își 
inchipuia el că crede cucoana Lena. Diînsa știa însă prea 
bine ce dor îl adusese. 

O umbră de tristeţe trecu peste obrazul îngust al Do- 
chiţei cînd se gîndi la amărăciunea ce-i pregătea cucoa- 
nci Masinchii. Cit ar fi dorit să nu o supere știa numai 
inima ei. De ce vroise soarta să pună între ea şi Pîrvu 
această grea piatră de hotar a urii! Dar înflorirea unui 
zîmbet luminos goni îndată nourul cînd ridică genele 
şi-l privi în ochi pe Pîrvu, care îndrăzni s-o cuprindă si 
s-o sărute, lucru pe care nu-l făcuse niciodată pînă 
atunci. Desfăcu însă îndată strînsoarea braţelor şi, înde- 
părtînd-o de el, o aşeză pe o buturugă, văzînd că se 
clatină. Îi păstrase însă mîinile strînse într-ale lui. 

Dochiţa se linişti, ridică din nou pleoapele și-l privi 
sfiită, dar încrezătoare, şi vorbi : 

— Spune-mi încă o dată, ca să iau bine seama, ce 
trebuie să fac duminică seara ? 

— Un singur lucru, răspunse Pîrvu, puţin cam răgu- 
sit din pricina tulburării prin care trecuse. După ce te 

încredinţezi că dorm toţi ai casei, te strecori ușşure: afa- 
ră — voi avea eu grije ca portița pe care umblă paznicu 
să nu fie încuiată şi el să se afle adormit prin vreo 
claie de fin — și te îndrepți către poarta ţarinii, unde 
începe drumu care ne-a despărţit atîția ani conacele în 
loc să le unească. De urît ştiu bine că nu-ţi este urit, 
de altfel nu e decît o palmă de loc din faţa curții mătu- 
sii Masinchii pînă la salcia bătrină sub care te voi aṣ- 
tepta, la întuneric, cu trăsura ușoară cu roți de gumă 
pe tare o aduce Răducanu, logofătul de la Pîrvulesti, 
pentru cuvîntul că vine la nedeia noastră de aici. În 
două ceasuri de drum întins, înainte de a se lumina de 
ziuă, vom fi la Pîrvulești ; ăi doi cîrlani roibi sînt iuți, 
dar cuminţi, mă cunosc, să nu-ţi fie frică. 

— Mai spune-mi, dar cu deamănuntul, cum e aco- 
lo? întrebă Dochiţa, spune-mi cum e casa, cum e gră- 
dina ? 

— Casa e înalţă, mai înaltă decît a mătușii Masinchii, 
arătă Pîrvu cu mîna spre casa care se vedea  albind 
printre teii bătrîni din curtea așezării. Are un cat pe 
pănniță mare boltită, ca o biserică, în care i se găsesc 
mamei-mari toate bunătăţile de pe lume, așezate pe raf- 
turi ca la spiţerie ; în fund stau rînd butoaiele și acoa_ 
vele cu vinuri şi ţuică, O ușe zăbrelită, cu două canaturi, 
dă în sufragerie, care este tot sub casă, cum intri pe 
mîna dreaptă. Scara care suie sus în cerdac se află și ea pe 
dinăuntru ca la toate culele, deşi clădirea nu mai arată 
întocmai ca o culă, cum arăta cînd a fost ridicată, pen- 
tru că moșu-meu Traşșcă — Dochiţa tresări uşor la au- 
zul acestui nume, făcîndu-l pe Pîrvu să piardă pentru 
o clipă şirul — a pus de s-au tăiat ferestre pe unde erau 
altădată metereze, ca să intre mai multă lumină în casă, 
şi a mai adăogat în dos o cuhnie pentru făcutul dulce- 
turilor, o cămară şi o sobă pentru doda Ioana, femeia de 
credinţă a bunicii mele, ca să n-o mai strige la orice 
vreme, tocmai de la odăile slugilor care se află în fundu 
curţii. Odăi sînt numai patru, care dau în sală, și un 
salonaş mare zugrăvit cu chipurile domnilor tării, iar 
pe peretele orb, în mai mare, cu al împăratului Traian 
încununat cu lauri. 

— Da, da, mi-a vorbit mama-mare de zugrăveala 
asta, fără să-mi spună prea deslușit la cine era. 

— Adevăratul salon însă, în care-şi petrece cele mai 
multe ceasuri muica-mare cît ţine vremea bună, este 
cerdacul. Acolo şade pe scaunul îmbrăcat cu macat de 
casă, în fața mesei pe care-și are rostul de cusut, oche- 
larii, cheile cămărilor și dulapurilor, metaniile și toate 
cîte-i sint de trebuinţă. De acolo își rotește privirile pes- 
te parmalic asupra curţii, supraveghind slugile. Mai 
are un obicei dumneaei, zise Pîrvu. Cum intră un om sau 
o femeie pe poartă, îi pune la cîte o treabă măruntă: 
să plivească buruienile printre răzoare, să aducă un ur- 
cior de apă de la bunar; ori să dea cu mătura pe unde 
nici nu ar fi nevoie de dat. 

— Întocmai ca mama-mare a mea, la fel face și dînsa, 
rise Dochiţa. Poate avem să facem și noi tot aşa cînd 
om ajunge la anii lor, doar sîntem din acelaşi sînge. Dar 
grădina cum este ? 

— Despre grădină pot să-ţi spun că seamănă aido- 
ma cu cea de aici de la Moara Mandii pe care ai văzut-o 
an ; înfloresc aceleași sorturi de flori. Știu că și grădina 
dumneavoastră de la Stăic tot la fel este, E totuşi ceva 
deosebit în grădina noastră. Mi-ai spus că ţi-a istorisit 
tuşa Masinca cum a furat moşu-meu și al dumitale jup- 
niţa de la Drugănești. 

— Da, îi luă Dochiţa vorba, mă gîndesc mereu, de 
cînd ne-am cunoscut, la basmul ăsta adevăiat, cum spu- 
neam eu cînd eram mică şi-i ceream muichii-mari să-mi 
spună basme. Dar să fie adevărat? Acum mi se pare că 
este o potrivire între destinul lor şi al nostru, 

— Da, gindesc la fel și eu. Pirvu tăcu o clipă. Să-ţi 
spun acel lucru deosebit pe care nu-l ştii, o fi uitat tuşa 
Masinca să-ți povestească de el, ori n-o fi știind nici 
dumneaei. Zice că moşu nostru Radu Pirvulescu a pus 
de a adus un car de nisip și unu de pămînt din grădina 
Drugăneştilor, după ce şi-a adus mireasa la Pirvuleşti. 
A presărat nisip pe potecuţele grădinii ca să calce pi- 
cioruşele nevestei pe el, cînd se plimbă printre florile 
crescute şi ele din pămîntu adus de acolo și aruncat pe 
răzoare, să-şi mai uite doru de casă. Așa am să fac şi 

eu, urmă Pirvu, după ce m-o ierta mătușa Masinca, 
fiindcă eu tot trag nădejde că mă va ierta pînă la urmă. 
Trimit două care să aducă pămînt și nisip din grădina 
dumneaei, atîta zestre cer din pămîntu Stăicului. Şi cum 
şedea în iarbă, la picioarele Dochiţei, se aplecă și îi să- 
rută, pînă să prindă ea de veste, virful pantofilor unul 
după altul. Dochiţa îl privi mustrător și-și trase repede 
picioarele sub volanul rochiei largi. 

— Cum îţi spusei adineaori, pînă a fi să se lumineze 
de ziuă sîntem la Pirvulești. Acolo, îndată ce-o auzi 
doda Ioana a logofătului că deschid argaţii porţile, se 
repede la poalele scării de te primește. Ştie că vii. I-am 
cricit să nu-ți dea cafea, să-ți dea să bei apă de flori cu 
zahăr și să-ți descînte de somn. Eu rămîn numai cit. 
să-mi înhame altă pereche de cai la trăsură și plec îna- 
poi s-o aduc pe mama-mare. 

— Ce are să zică mătușa Lena! spuse Dochiţa, aco- 
perindu-și ochii cu mîna, îngrozită. 

— Știu că va trebui să dau o bătălie grea, are să 
spună multe pe mine, ca în copilărie, cînd eram nestaj- 
nic şi n-o ascultam. Cred însă că pînă a fi să mă întorc 
eu de la Pîrvulești, dumneaei va fi luat seama de lipsa 
mea şi dacă l-a întrebat pe moș Răducanu, negreşit că 
el nu va fi cutezat să-i ascundă adevărul. Aşa cum o 
ştiu eu, găsindu-se în fața unui fapt împlinit, are să facă 
în aşa fel încît să acopere totul, ca să nu se știrbească 
întru nimic cinstea neamului. De mătușa Masinca mi-e 
mai frică. 

— Mie nu mi-e frică de muica-mare, spuse ea. Îmi 
pare rău c-o supăr. Ştiu c-au să-i îngălbenească lumini- 
le ochilor, are să-şi fringă degetele, dar n-are să spună 
o vorbă și are să caute și dumneaei să acopere totul. Zic 
eu că nu mi-e frică, dar nu știu cum am să mă încumet 
vreodată să dau ochii cu dumneaei, dacă s-ar îndura să 
mă mai primească. 

Ședeau ţinîndu-se de mînă, fericiţi și trişti totodată, 
unul lîngă altul, cînd Dochiţa tresări speriată, văzînd că 
începuseră să se ridice aburii pe Motru şi că se lasă sea- 
ra. Uitaseră amîndoi de trecerea vremii. 

— Trebuie să plec îndată, altfel trimite muica-mare 
pe Anghelina după mine. Uitai să-ţi spun că duminică 

sînt nună. Cunun o fată de la noi de pe deal. Zice că 
mirele e de aici, de lingă curtea dumneavoastră. Ini- 
ma-mi zice că este semn bun. Nu știi cum mă bucur, 
N-am mai fost naşe pînă acum. O întreb mereu pe buni- 
ca mea cum trebuie să fac şi să mă port, că nu știu. 
Cununia are să fie la ceasurile douăsprezece, dar mi-a 
spus muica-mare că toate ale nunții încep de diminea- 
tă. Îmi cîntă lăutarii cît mă pieptăn, cum îi cîntă și mi- 
resei ; apoi vine cumnatu de mînă cu alți șase flăcăi că- 
lări să zică oraţiile la scara noastră şi să mă ia la bise- 
rică. Cumnatu de mînă merge călare înaintea trăsurii 
cu pomu împodobit și cu plosca cu rachiu și ceilalţi fe- 
ciori în jurul trăsurii chiuind. Mama-mare mi-a spus că 
mă duce dumneaei, ca să mă înveţe ce am de făcut. 

— Şi eu am cununat mai demult cu mama-mare, dar 
nu mai ţin bine minte cum se petrec lucrurile. Ştiu că 
este masă de nuntă după cununie și ţine pînă seara tîr- 
ziu, se îngrijoră Pîrvu. 

— Da, aşa este, dar noi nu ne ducem la masă, spuse 
Dochiţa cam încurcată, masa va fi ca de obicei la mire, 
în casa socrilor mari, aici lîngă conacul mătușii Lenii, 
şi noi nu putem veni. 

— E mai bine așa, vei avea timp să te odihnești pînă 
seara. 

— Acum trebuie să plec îndată, că mă prinde noap- 
tea pe luncă, se smulse Dochița din brațele lui Pîrvu, 
care îndrăznise s-o sărute, fără ca ea să se fi ferit de 
rîndul acesta. 

Pîrvu, care n-o putea însoți dincolo de zăvoi, se uita 
în urma ei. Plecase mergînd liniștit, ca o domnişoară 
bine crescută, dar nu trecu mult şi se luă la întrecere 
cu Gyp pe marginea unei tarlale. Pălăria agăţată de gît 
cu panglicile de catifea îi atîrna pe spate, umbreluţa 
şi cartea le strîngea subsioară si cu mîinile amîndouă își 
ridica rochia ca să poată alerga. 

„Virsta Julietei, încă virsta copilăriei“, zise Pîrvu 
zîmbind, pe cînd o zărea prin aburii serii, 


Petrecute de cîntecul într-o singură strună al greie- 
rilor, ceasurile nopţii treceau încet, cînd niște lătrături 
ascuţite şi dese sfredeliră liniștea. 

— Da acu, ietica! Ce-oi îl iăcind noaptea prin grå- 
dină ? O fi aproape de douăsprezece ? Ziceam că dormi 
de mult, vorbi peste fereastră cucoana Masinca, cu mi- 
rare prefăcută, umbrei pe care o bănuise de mult prin 
întuneric. Eu apucai de dormii un somn, da’ mă trezii 
în lătratu smintitului de căţel, bag seama că dădu de 
vreo urmă de arici (în adevăr nu pusese capul pe perină 
şi şedea pe marginea patului cu picioarele sprijinite pe 
un scăunel de cînd suflase lumînarea). Nu ţi-e urit, Do- 
chiţă, pe negură ? 

Dochiţa se apropie, trecînd prin iarbă fără a-și alege 
drumul. 

— Cum să-mi fie urit, maică-mare ? Nu m-ai învăţat 
dumneata de cînd eram mică să nu-mi fie urit, că e ru- 
şine ? Nu putui să dorm de căldură, dar nu îndrăznii 
să aprind luminarea să citesc, ca să nu intre ţînţarii pe 
fereastră. Ştii bine cum mă îmblîndez eu dacă mă pișcă, 
nici nu m-ai fi cunoscut mîine dimineaţă. 

Dochiţa nu spunea nici ea adevărul. Nu căldura din 
iatac o miînase la miez de noapte să-şi răcorească obrajii 
în grădină. Așteptarea pînă în seara zilei de Sfîntul 
Pantelimon, cînd avea să i se împlinească scrisa, i se 
părea fără sfîrşit, deși bucuria îi era împărțită ştiind bine 
că-i va rupe inima cucoanei Masinchii. Ar fi vrut să în- 
cerce să i se mărturisească, să-i ceară iertare și ajutor, 
dar nu se încumeta. 

— Nu fii supărată pe Gyp, găsi un arici în nişte tufe 
şi uită de buna creştere, te rog să-l ierţi. 

— Doamne ia-mă pe mine! Ia te uită la ea, numai 
în cămășuica de noapte! Apucîndu-se cu amindouă mii- 
nile de drevele de fier ale ferestrei, cucoana de la Stăic 
își răzimă fruntea de ele, încercînd să pătrundă întune- 
ricul de afară. Dă fuga în casă să nu te ia răceala, vin 
și eu acu la tine să mai tănuim amindouă, pînă a fi 
să ne vină somnu. 

Trecînd sala, cucoana Masinca intră în odaia Dochi- 
tei, închise cu grabă fereastra înainte de a aprinde lumi- 
narea din sfeșnicul de pe măsuța de căpătii şi tocmai 
sfirşise de închinat perina cînd se ivi şi ea în ușe. 

— Lapădă îndată pantofiorii de casă, că i-o fi pă- 
truns roua din iarbă şi intră în așternut, muiculiță. Îs 

frumoase şabacele late de le-a cusut Răiroanea pe că- 
măşile de ţi le-a făcut acu, da’ parcă le-a greşit prea 
lungi, spuse cucoana Masinca privind cum sumetea Do- 
chiţa, ușor, numai cu virfurile degetelor, pinza de casă 
cam groasă, ca și cînd ar fi purtat o rochie de bal. Nu-i 
nimic, mai crești tu, da’ să nu creşti prea mult că m-ai 
şi întrecut. 

Du-te şi tu pe perina ta, prăpăditule, că ești ud, avu 
cucoana Masinca o vorbă şi pentru foxterierul, care tre- 
mura mai mult de furie că nu putuse dovedi ariciul de- 
cît din pricina umezelii adunată din iarbă în perişorul 
său scurt. 

Dochiţa intrase în aşternut, cum o silise cu blîndețe 
bunica ei care îi potrivi plapuma de vară, făcută cu igli- 
ta, şi-i răsfiră pe perină palele lungi de păr cu luciu de 
mătase. 

— Vezi, dacă te-ai spălat toată vara cu floare de ro- 
maniţă pe cap și ai stat la soare pînă ce ţi s-a uscat păru, 
s-a deschis de parcă ar fi al muichii Bălașii, cum îl avea 
dumneaei cînd eram eu în anii tăi, oftă cucoana Masinca. 

— Şezi, muică-mare, colea lîngă mine, se alintă Do- 
chița şi spune-mi un basm, un basm adevărat, cum ştii 
tălică să istorisesti. Mi-ai rămas datoare unul de cînd 
am fost noi la Strehaia la hram. Un basm adevărat cu 
un voievod și cu o doamnă: m-ai îmbunat atunci că mi-l 
spui altădată, spune-mi-l acum, că tot ne fugi somnul. 

— Ţi-l-oi istorisi, puica muichii-mari, că avem timp 
şi de dormit pin” la ziuă. 

Cît o fi de adevărat basmu de vrei să-l afli tu, nu 
stiu, da aşa l-am auzit și eu. A fost unu din neamu nos- 
tru — Dumnezeu să-l ierte — care, de trufaş și de fudul 
ce era, istorisea la toţi că se trage din neamu lui Pîrvu 
Voievod ; ştia şi el, ca şi mine, din părinţi și din mosi, 
că aşa ar fi. Ruda fudulă și trufașă a cucoanei Masinchii 
părăsise de mult această lume plină de răutăţi, de pri- 
goniri şi de judecăţi pentru pămiînturi și ea tăcu ca să nu-i 
pomenească numele. Se mai gîndi un pic, se aşeză mai 
bine lîngă Dochiţa, îi netezi trimbele de păr de pe peri- 
nă, în care jucau licăriri de aur vechi, își drese uşor gla- 
sul, îşi trosni încheieturile degetelor, cum îi era obiceiul, 

și urmă să istorisească cu glasul ei dulce care înirumuse- 
ţa vorbele cele mai obişnuite. 

Zice că odată, cine știe cît o fi fiind de atunci, în 
vremea veche, se ridicase domn după moartea tătini-su 
un voievod tinerel din neamu Basarabilor, cu numele de 
Pîrvu, şi domnu ăla era plăcut ţării fiind crescut în fri- 
ca lui Dumnezeu, cu milă de popor și iscusit în toate 
cite trebuie să le știe unu care stă în scaunu domnesc. 
Da' nu apucă să cîrmuiască în pace nici o lună cînd veni 
asupra lui un frate vitreg — frate din păcate domneşti, 
al unei roabe, greşi cu vorba povestitoarea — şi cu putere 
cumpărată îl zgorni din moștenire, fugărindu-l ca să-l 
omoare. Un dregător de credinţă al lui Pirvu Voievod, pe 
nume i-ar fi fost zicînd Semen, care era de pămint din 
partea locului, îl călăuzi încoace împreună cu doamna şi 
cu coconu crud, abia înțărcat, de li-l dăduse Dumnezeu. 
Anevoie, cu mare fereală, în haine schimbate, izbutiră, 
trecînd numa prin păduri, pe poteci tircolite, să se stre- 
coare călări înspre părțile noastre, cercînd să ajungă la 
Glogova, unde avea neamuri boieru Semen. 

Ajuns de pe urmă, Pîrvu Voievod, pe vorba frăţini-su 
că o să-i cruțe viaţa, se dădu prins. Ocrotită de boieru 
credincios, doamna, cu coconu în brațe, scăpă umblînd 
călare toată noaptea pe un drum ferit, ca să înșele pe 
urmăritori. La ziuă ajunseră într-o vale frumoasă, din- 
colo de Jirov, unde izvora un piîrîiaş limpede dintre niște 
camene mari de piatră și poposiră acolo. Doamna își spă- 
lase slăvita faţă în izvor, beuse apă din pumni și cu co- 
conu în poală sta aşezată în niște pietre la umbră, să 
hodinească, poftind să guste ceva. Da’ în disagi nu află 
merinde, găsi numai auricale, podoabe şi galbeni, că, 
vezi bine, grija de-ale mîncării nu o cunoscuse doamna 
pînă atunci. 

Prunii abia se scuturaseră de floare prin livedii, iar- 
ba era covor, caii împiedicaţi pășteau mulţumiţi, rinche- 
zînd încetinel, da' hrană pentru oameni unde să găsești 
în luna lu’ april? Coconu domnesc scîncea de foame, ca 
orice copil, în braţele muichii-si și-și ridica mereu mînu- 
tele privind în sus. Nici doamna, nici boieru nu pricepu- 
seră după ce se întindea copilu, cînd, ridicînd ochii, vă- 
zură minunea : asupra lor se aplecau crengile rapene de 

poame coapte ale prunului sub care hodineau. Boieru 
Semen îngenunchie şi căzu cu fața la pămînt, multumind 
Celui de Sus pentru ce-i îngăduise să vadă ochii. Prunu 
de lîngă izvor dăduse roadă şi el tot făr-de vreme ca să 
stimpere foamea unui prunc fugar. 

Cînd fu să plece ca să-şi urmeze calea pribegiei, doam- 
na zîmbi locului şi spuse: „Binecuviîntată să fii tu, vale 
care ne-ai ocrotit şi ai alinat foamea şi setea coconului 
meu, în veac să te numească oamenii Valea Bună“. 

Puţinu şi necăjitul alai porni iară, da? boieru, care 
nu mai fusese din tinerețe prin părţile astea, pierdu dru- 
mu, aşa că rătăciră pînă în seară ocolind. Abia în scă- 
pătatu soarelui ajunseră în altă vale, mai puţin sălbati- 
că, unde zăriră din departe nişte bordeie umilite, şi 
doamna spuse că vrea, cu prețul primejdiei, să încerce 
să se apropie ca să întrebe dacă creştinii care locuiau 
acolo nu vor să-şi facă pomană cu o ulcică de lapte pen- 
tru cocon. O biată muiere văduvă, la ușa căreia bătură, 
mulse capra de-i dădu copilului lapte şi din puţinu ei 
îi îndestulă şi pe ceilalţi călători. Asternu Doamnei o 
ţoală curată pe o laviţă ca să se hodinească şi plecă să-i 
arate boierului unde să priponească, la un loc ferit şi la 
iarbă mai bună, caii pentru noapte. 

Doamna şedea singură cu coconu în poală și-l legăna 
ca să-l adoarmă — ca orice mamă — cînd i se auzi un 
treapăt de cal şi i se făcu spăimîntă, da’ cunoscu îndată 
lătratu cîinilor care alergau în goană înaintea călărețului. 
Erau ăi doi copoi de vinătoare ai voievodului, care-l ur- 
maseră ca nişte slugi credincioase ce se găseau şi tot ei 
dovediseră adulmecind și urma fugarilor. Doamna îşi 
culcă binișor coconu pe laviţă, ca să nu-l trezească, şi se 
repezi să iasă înaintea soţului și stăpînului iubit. Văzu 
însă din depărtare că bărbatu de se apropia pe urma ciîi- 
nilor nu era voievodu, da’ cunoscînd sluga domnească, 
se bucură totuşi de ștafetă. Cînd omu sări de pe cal ca 
să i se închine, îl văzu că era în capul gol şi că sineaţa 
de pe umăr avea țeava îndreptată către pămînt şi pricepu 
vestea de moarte. Ridică mîinile cuprinzindu-și tîmplele, 
scoase un țipăt ca de rană și căzu la pămînt. 

Oşteanu povesti cum îl uciseseră pe domn oamenii 
frăţini-su, în valea în care li se dăduse prins, și plecase- 

ră cu căpăţina s-o închine stăpînului lor, lăsîndu-i trupu 
părăsit într-o băltoacă de sînge. El se uitase cu ochii, ne- 
putincios, din nişte tufe în care sta pitulat, la grozăvia 
faptei. După plecarea călăilor, săpase toată noaptea, nu- 
mai cu toporașu de la briu și cu degetele o groapă la 
poalele ălui mai bătrîn stejar de pe vale, ca să cunoască 
locu, şi culcase trupu voievodului în fundu ei pe pămînt, 
înfăşurat în dulama de călătorie. li aşezase pe piept 
spada cu mîner de aur în chip de cruce şi zisese Tatăl 
Nostru, pe cînd trăgea pămintu peste el, că altă rugă- 
ciune nu ştia. 

Vorbeau în șoaptă, mai la o parte, ca să nu se tre- 
zească coconu, şi cu vorbe ocolite, ca să nu rupă inima 
doamnei. Doamna nu auzea însă nimic, pentru că nu 
mai ştia de ea. Femeia la care erau trași o păzi pe doam- 
nă, schimbindu-i basmalele ude pe frunte și descîntîn- 
du-i. În timpu ăsta sluga voievodului îi povestea pe afa- 
ră boierului Semen cum îl munciseră oamenii domnului 
cel nou pe Pîrvu Voievod, retezindu-i la urmă capul. 
Zisa lor că-i vor cruța viața fusese numai o minciună 
ca să-l prindă mai lesne. 

Cînd ieși doamna din bordei, galbenă la faţă, cu bu- 
zele vinete şi cu ochii secaţi de plins, de văzu soarele 
luminînd, ridică peste obraz capetele peşchirului ca să 
nu-l mai vadă. Își aduse însă aminte că peşchiru era de 
nemetet alb, ales cu flori de fir, şi-l trase de pe cap, 
aruncîndu-l la pămînt unde-l călcă în picioare strigînd 
cu glas tare să i se dea o cîrpă neagră. Biata gazdă îi 
aduse, din lada ei de muiere săracă, o basma neagră și 
doamna îşi astrucă mîndreţea de cozi bălane, plingînd și 
cînțindu-se : „Blestemată să fii tu, vale, În care mi-au 
ucis vinzătorii pe soţu și domnu meu şi Valea Rea să-ți 
zică oamenii în veac, iară ţie, loc unde m-am cernit cu 
năframă de văduvă, Cernaia să-ţi fie numele de azi îna- 
inte“. 

Plecind de aici şi mergînd ei pînă către seară, ajun- 
seră la un loc blind, sub un deal, într-o margine de pă- 
dure, unde tăbăriră peste noapte. Doamna istovită de obo- 
seală şi de inimă rea dormi sub coverca de crengi făcută 
de omu domnesc şi cînd se pomeni a doua zi de dimi- 
neaţă, îi zîmbi în faţă o poiană cu un covor verde nu- 

mai flori, care cobora pină în malu Coşuştei; mai la o 
parte lucea un heleșteu ca o oglindă rotundă. Era o vre- 
me bună și cîntau păsările de te slăveau, ai fi zis că nu 
mai sînt răutăţi pe lume. Doamna pofti să mai rămînă 
în poiana în care stătuseră noaptea, simțind că o coprin- 
de un fel de liniște, ca o uitare. Liniştea şi uitarea erau 
frigurile care o prinseseră și o ţinură șase săptămîni fără 
să cunoască pe nimeni şi fără să ştie de ea. Din fierbin- 
teala mare ce avea, lozea zi și noapte, fără sir vorbind 
cu duşii de pe lume. Cînd deschise ochii şi săltă cavu, 
după ce o lăsară frigurile, se văzu culcată într-un pat de 
nuiele împletite şi încăperea în care se găsea îi păru a 
fi într-o casă. Chiar așa era: bieţii oameni ai doamnei, 
adică boieru şi sluga voievodului, văzînd-o așa bolnavă, 
se osteniră de-i ridicaseră o colibă de lemne numai în 
cîteva zile. La picioarele patului, pe un covor scump — 
cioltaru de sub şeaua doamnei — şedea ciucită baba ca- 
re-i găzduise şi-i făcea jucării coconului, care ridea fără 
grije. 

Doamna se întremă foarte anevoie şi, sleită de puteri 
cum era, nu mai vru să plece, zicînd că e mai bine să 
rămînă acolo unde nu-i știa nima pînă în toamnă. Poate 
că pînă atunci s-o linişti țara și s-o putea duce cu co- 
conu să-și caute dreptăţile. Țara însă nu se linişti și 
timpu căutării dreptăţilor nu mai veni. Trecură toamne, 
ierni, primăveri şi pribegii tot în poiana din latura pă- 
durii sălășluiau. Doamna împleti de timpuriu cosiță albă, 
boieru vechi de zile şi ostenit de necazuri închise ochii, 
apucase însă să le facă rosturi bune și să le înjghebeze 
o curte înainte de a-i lăsa. Coconu domnesc — Pîrvu îl 
chema, după numele tătîni-su — crescu și cînd îi veni 
vremea însurătorii își luă nevastă din casa unor boieri 
tot din neamu lui, care-şi aveau pămînturile mai către 
partea cîmpului, la Vlădaia. Urmașii lor s-au încuscrit cu 
neamurile de pe aici, mai tirziu unu de-al lor și-a luat 
jupîneasă nepoata de fiu a vornicului Drugănescu — 
cum ţi-am istorisit eu an — da’ de pe locurile astea n-au 
mai plecat, rămînînd ohabnici, iară satul care s-a ridi- 
cat în jurul curţii lor îi zice și în ziua de azi Pîrvulești. 

De la un timp Dochiţa nu mai asculta, adormise legă- 
nată de vorbele basmului adevărat. Biata cucoana Masin- 

ca tăcu ostenită. Vorbise ca sub o poruncă. Povestea ce 
sfîrşise de istorisit o credea uitată de mult, dar o spu- 
sese fără să greșească o vorbă, ca și cînd ar fi trăit-o 
dînsa. O cunoștea din gura postelnicesei Bălașa, Pîrvu- 
lească și ea după mumă; însoţirea cucoanei Lenii, sora 
cucoanei Masinchii, cu Traşcă Pirvulescu fusese a doua 
încuscrire între casele lor, iar acum venise timpu să se 
unească pentru a treia oară alte două lăstare tinere ale 
acestui trunchi bătrîn. Dacă voia Celui de Sus era ca 
să se ia copiii, degeaba le-ar sta împotrivă. De altfel, 
ura și mînia ce o ţinuse de o viață de om cu sora dîn- 
sei se topiseră în toamnă, cînd tot voia Lui potrivise să 
se întîlnească amîndouă în băi la Mehadia. Șezîind de 
vorbă ca două surori pe bancă la muzică, în soarele căl- 
duţ de toamnă, uitaseră de toate blestemele și de toate 
legămintele ce le despărţeau. Cucoana Masinca își ier- 
tase cumnatul creştinește, cum se iartă morţii, ginerele 
dînsei nu mai era nici el printre vii, se cuvenea să fie 
lăsaţi în tihnă, ca viața să-şi urmeze cursul. Cum sîn- 
gele apă nu se face, trecuseră peste toate și se îmbrăţi- 
şaseră plîngînd. Cele două surori se înţeleseseră nici să-i 
îndemne, nici să le pună piedici copiilor, să lase să se 
împlinească lucrurile așa cum era scris. Un singur lu- 
cru ar fi vrut: să se facă toate fără să afle streinii, că 
prea fusese cunoscut de lumea albă că dînsele sînt sfă- 
dite pe cîteva palme de pămînt. Le era rușine de lume şi 
ar fi vrut să scape de toate cele de dinaintea nunții : pe- 
titori, căutători de casă, masă de logodnă şi cîte toate, ca 
să nu umble gura lumii și să mai iasă cine știe ce vorbe. 

Femeie fiind, cucoana Masinca își aducea aminte că 
şi dinsii i-a fost drag de cuconul Ioniţă de cum îl văzuse, 
i-ar fi plăcut să i se mărturisească Dochiţa de dragostea 
ei ca s-o poată povăţui. Dochiţa însă nu cunoștea schim- 
barea din inima cucoanei Masinchii, nici împăcarea cu 
sora ei, îşi aducea aminte numai cît o supărase de rău 
an cînd poftise să se ducă la nedeia boierească de la 
Moara Mandii fără să ştie ce grozăvie despărțea pămîn- 
tul Stăicului. 

Cînd cucoana Masinca se ridică să plece, se lumina 
de ziuă, lumînarea din sfeşnic se topise de mult înainte 
de sfîrşitul poveștii. Binişor, se mai aplecă odată să po- 

tmivească perna Dochiţei și zări lucind printre firele şa- 
bacelor un lănţişor de aur pe care atîrna, între sinij 
abia iviţi, un inel de logodnă. „Sufletu  muichii-mari, 
șopti încet pentru sine cucoana Masinca, bietu copil, nu 
cutează să-l poarte în deget“, întrebîndu-se cum ar pu- 
tea face ca s-o aline să nu se mai zbată atît. Inima o 
îndemna să-i spună că dorul îi va fi împlinit, fără a 
supăra pe nimeni, în ziua hotăriîtă de ea şi de Pîrvu, dar 
fiind legată de jurămîntul făcut cu cucoana Lena, sora 
ei, nu avea dreptul să vorbească. 


Nu se luminase bine de ziuă cînd cucoana Masinca, 
îmbrăcată încă în halat de casă ṣi legată la cap cu tulpan 
cu spițuri mărunte, deschise binișor ușa şi ieși în cer- 
dac să cerceteze cum se arată vremea. Cerul era fără 
urmă de nour, nu sufla nici o adiere de vînt, mirosea a ver- 
deaţă reavănă, roua lucea pe iarba neumblată din curte 
şi păsările chemau, cu glasuri felurite şi voioase, ieșirea 
soarelui. Totul era făgada unei zile slăvite de sfîrşit de 
vară. Asupra porților un brăduţ împodobit cu panglici 
şi flori în toate culorile vestea satului și drumeților săr- 
bătoarea ce se pregătea la aşezarea cucoanei de la Stăic. 

Fereastra Dochiţei era deschisă și perdelele de pinză 
albă erau împreunate așa cum le potrivise dînsa cînd 
intrase să-i închine perina înainte de culcare. 

„Doarme ostenită de ginduri și de temeri, mititica“, 

Dinspre curtea orăteniilor răsună răgușit trimbiţa 
unui cocoş bătrin, căreia îi răspunseră îndată altele, după 
care urmară cele ale tuturor cocoșilor din sat. 

„Ar fi să mă îmbrac, că se făcu ziuă, să nu mai ză- 
bovesc cînd o fi să gătesc mireasa și să-i pun sovonu 
pe cap“. 

Anghelina își strînsese în lipsa stăpînei sale așter- 
nutul, îi făcuse patul, adusese de spălat și o aştepta tă- 
cută ca să-i ajute la îmbrăcat. 

Rochia de mătase neagră și toate ale iîmbrăcatului 
erau rînduite decuseară pe patul cel neumblat. Pălăria 
nouă, tot neagră, dar prin țesătura căreia se arătau fire 
de aur ca și la plastronul rochiei, aştepta în cutia ei, 

pe un scâun alături. Anghelina nu ar fi pus pălăria pe 
pat, ştiind că e rău de sănătate. 

În scurtă vreme cucoana Masinca fu gata şi începu 
să umble prin iatac, trosnindu-şi degetele. 

O bătaie uşoară se auzi în geam. 

—  Săru-miîna cucoană și bună dimineaţa, să-ți tră- 
iască copiii și să fie într-un ceas bun, spuse Trică lo- 
gofătul, care de cîtăva vreme știa ce hotărise şi-şi aju- 
tase stăpiîna să le potrivească pe toate. Veni taica, gătit 
şi primenit parcă el e ginerile, îndrăzni o glumă logo- 
fătul, ca să mai alunge gîndurile cucoanei Masinchii. Îl 
încinsăi cu marama de borangic şi-i dădui drumu să se 
ducă la biserică, să aștepte acolo și să le spună oa- 
menilor. 

— Am cununat de atîtea ori cu tătîne-tu, Trică, şi 
iată că ne fu dat să trăim și bucuria asta. 

— Ia te uită dumneata, cucoană, se Strinseră oame- 
nii năloagă. 

Într-adevăr, curtea din dos a conacului era plină nu 
numai cu cei ce ţineau de casa cucoanei Masinchii. Sco- 
boriseră oamenii de pe deal cu femeile și cu copiii după 
ei și toţi vorbeau veseli între ei, dar cu glasuri scăzute. 

— Ce ziseră cînd le spuseşi că mărit fata şi după 
cine o dau ? Fu mirare lumii ? 

— Prea puţini se mirară, cucoană ; simţiseră ei ceva 
mai demult. Baremi din juratele de muieri nu se miră 
uniţa. 

— Bine că ne grăbirăm, mazilule, miine era prea 
tîrziu. Vorba aceea : dragostea şi capu de om nu se 
poate ascunde multă vreme. Care va să zică ştie lumea 
albă, numai mireasa și mirele nu. 

— Cum facem cu iertăciunile, cucoană, cînd o fi să 
pleci cu mireasa, că dacă trebuie să se îngenunche pe 
perină înaintea dumitale, cum este datina, mi-e că o 
să-i dea în gînd. 

— Mazilule, fata nici nu trebuie să se pună în ge- 
nunchi în faţa-mi. Nu m-a supărat cu nimic. Noi, ale 
bătrîne, eu și soru-mea, sîntem cu păcat că am ţinut 
minie peste douăzeci de ani. Să ne ierte mai întîi Dum- 
nezeu pe noi. 

Neastimpărul duse din nou pe cucoana Masinca 
prin faţa ușii Dochiţei, care o simţi deși dînsa umbla cît 
putea de încet. 

— Muică-mare, strigă Dochiţa alintat. Cît sînt cea- 
surile ? 

— Abia trecu de opt, ce te-ai fi pomenit aşa de 
noapte ? 

— Ca să apuc să bem amîndouă cafeaua în tihnă și 
să am răgaz să mă gătesc cu rochia nouă de mi-ai po- 
runcit-o tălică la Viena şi nu m-ai lăsat s-o pun pînă 
azi, încercă Dochia să arate că nu avea decit grija gă- 
telii. Dar obrazul îi era tot atît de alb ca perina de sub 
cap și atît de îngust că se pierdea în părul lung despletit. 

Cucoana Masinca bătu din palme ca să cheme pe 
Anghelina, care de altfel aştepta şi ea în dosul ușii. 

— Anghelină, adu cafelele și pune-i coconiței dul- 
ceaţă de cireşe amare. Glasul bunicii tresări ușor la gîn- 
dul că era cea din urmă oară că mai ședeau amîndouă 
la acest tabiet al dimineţii. 

— Muică-mare, de ce ai vrut să fie rochia albastră ? 
Ai ţinut ascuns de mine, dar ai nimerit tocmai culoarea 
care-mi place cel mai mult. 

Cucoana Masinca tăcu, nevroind să răspundă că toate 
fetele din neam, din mamă în fiică, se cununaseră îm- 
brăcate în rochie albastră. 

Anghelina, care aștepta în sală, luă de pe credenţță 
tava, împinse cu piciorul ușa rămasă numai alăturată și 
intră, aducînd împreună cu rostul cafelei și dulceţii mi- 
ros proaspăt de busuioc şi de săpun de pelin. Dădu vo- 
ioasă bună-dimineața Dochiţei, puse cu băgare de seamă 
tava pe măsuţa de lîngă căpătiiul patului şi păşi puţin 
înapoi. 

— Ia apropie-te, Anghelină, să văd mai bine frumu- 
seţea de ciupac cu care te îmbrăcaşi. Tu l-ai cusut ? zise 
Dochia împreunînd uşor genele lungi ca să vadă mai 
bine. Da' mărgelele multe de la gît cine ţi le-a dat, că 
bine îţi şade cu ele ? 

Anghelina zimbi măgulită şi puse mîna la gură, dar 
nu răspunse ca să nu spună vreo vorbă nepotrivită şi 
s-o înfrunte cucoana. 

— Cum sfirşim, Anghelină, vino cu toate ale scal- 
datului. Aduci postava nouă, căldarea cu apă fiarlă cu 
tăriţe, căniţele cu apă neîncepută şi ştergarele noi de 
le-am tăiat aseară din vig. Ia şi pe Domnica şi strigă şi 
la niște fete mari din curte, că văzui că se strinseră su- 
medenie, să-ţi ajute la cărat, că aşa-i obiceiu la o zi 
ca asta. 

— Dochiţă puică, îndată ce ai isprăvit cu feredeu şi 
ai pus rochia pe tine, chiamă-mă să te pieptăn şi să te 
potrivesc la cap. Acu’ mă duc să mai văd de ale casei. 

Rochia de etamină albastră cerulie, cu foi largi pînă 
în pămînt, strînsă la mijloc de cingătoarea lată cu căpă- 
ttie lungi ce-i ajungeau aproape de tivul cu volan în- 
crețit, făcea și mai albaștrii ochii Dochiţei care, așezată 
pe un scaun rotund, fără spetează, își zimbea în oglindă. 

Cucoana Masinca puse pieptenul pe măsuţă, alături 
de oglindă, îi luă batista de nansuc de pe umeri, se dădu 
un pas înapoi, o privi lăsînd capul puţin într-o parte şi 
păru mulțumită. 

Zumzetul de bondari al tacimului de lăutari, cîntînd 
de „pieptănatul miresei“, se auzea slab din depărtarea 
porților. Deşi ferestrele erau deschise amîndouă, cuvin- 
tele nu ajungeau pînă la Dochiţa, care auzea numai 
oftaturile cu foc scoase de starostele ţiganilor. 

— Nu sînt gata, muică-mare ? întrebă nerăbdătoare 
Dochiţa. Mă împletiși în patru, ca an de nedeie. Numai 
tălică ştii iscusința asta. Şi cum îmi așezaşi de bine co- 
zile peste cap, departe de frunte, cum îmi place mie. Şi 
dădu să se ridice, 

— Așteaptă o ţiră, muiculiţă, porunci cu glas dulce 
cucoana Masinca, şi luă dintr-o cutie de mucava înflo- 
rată o maramă lungă de borangic alb, subţire ca un 
abur, o viîntură de cîteva ori și i-o potrivi pe cap, îna- 
poia cununii de cozi de care o prinse cu două spilci. Apoi 
deschise bisacteaua adusă, ca și cutia cu marama, din 
sertarul cel mai de taină al scrinului dumneaei, luă de 
pe o perinioară de catifea o cununiţă mică de aur bă- 
tută în turcheze şi mărgăritare mărunte şi, turburată, cu 
mîinile amîndouă puţin tremurătoare, o așeză binişor pe 
creștetul Dochiţei. 

— Acu ridică-te să te văz, sufletu muichii-mari. 

Dochiţa se sculă în picioare, mai aruncă o privire în 
oglindă şi se întoarse către cucoana Masinca. 

— Mă gătişi ca pe o împărătiţă de la Țarigrad, mui- 
că-mare, zise Dochiţa, amintindu-și de cuvintele spuse 
de Pîrvu în salonul de la Moara Mandii acum un an, 
în aceeași zi. Mi-e că o să fiu mai frumoasă decît mi- 
reasa cînd om intra în biserică. 

— La cununie mireasa îi totdeauna mai mîndră, zise 
cucoana Masinca apăsat. 

Dochiţa roşi crezînd că s-a semeţit prea mult şi a 
spus un lucru ce nu s-ar fi cuvenit să-l spună. 

Cucoana de la Stăic se apropie şi dînsa de oglindă — 
oglinda cu pervaz de argint, prinsă între doi stilpișori 
pe cutia cu sertăraşe pentru ace și pieptănușe, primită 
de la răposatul împreună cu veriga de aur, după cum 
este obiceiul să dea ginerele de logodnă — își mai po- 
trivi odată pălăria nouă, îi legă bridurile sub bărbie şi 
scoase ceasul pus pe lanţ lung de aur din cingătoare. 

— Sînt ceasurile unsprezece și cîteva minuturi. 

În aceeași clipă răsunară în poartă, covîrșind cîntecul 
lăutarilor, chiote puternice, ropot de potcoave, nechezat 
de cai și Împuşcături de pistoale. 

— Viu eu să te iau cînd o fi să plecăm. Pînă atunci 
mai răsuflă şi tu cîta. Acu mă duc să primesc voinicii 
de veniră, că au să-mi ceară ceva, spuse cucoana Ma- 
sinca trăgîndu-și mitenele pe miîini și ieși din încăpere. 

Cu inima îndoită, Dochiţa privea pe fereastră la in- 
trarea vorniceilor călări în curte. Se gîndea cît i-ar fi 
fost de drag să fie ea mireasa fericită care avea să fie 
dusă cu alai la biserică. Alesese însă să se lase răpită 
decit să cuteze o vorbă faţă de bunica ei, în sufletul că- 
reia credea că mai stăruie încă vechea mînie, la fel cum 
crezuse şi Pîrvu despre bunica sa. Dochia se luptase cu 
gindurile toată noaptea, zicîndu-și că avea să plece pen- 
tru totdeauna din casa bătriînească în care trăise verile 
copilăriei fericite și alintate și adormise plingînd, știind 
ce amărăciune îi pregătea cucoanei Masinchii. Nimeni 
însă nu ar fi putut lua seama prin ce frămîntări trecuse. 
Obrazul îi era tot atît de proaspăt şi ochii nu-i erau mai 
puţin albaștri decît turchezele cununiţei de pe creştet. 

Cucoana Masinca, ajunsă în cerdac, sta în picioare 
dreaptă, cu mîinile rezemate pe parmalic, cînd năvăli 
în curte iureşul vorniceilor călări, încinși cu peșchire de 
borangic și chite de flori la pălării, oprindu-şi scurt caii 
în fața treptelor. Cumnatul de mînă se săltă în scările 
seii, înălță plosca de rachiu, o întinse peste prispă stă- 
pinei Stăicului, care se prefăcu a gusta din ea și i-o dădu 
înapoi, în timp ce flăcăii călări își jucau caii, chiuind 
asurzitor. Cu plosca — numai crestături şi înflorituri 
vîrstate — ridicată, cumnatul de mînă începu a zice, 
după cum îi era îndatorirea : 


Tînărul nostru împărat 
De dimineaţă s-a sculat 
Fata albă și-a spălat 
Chica mîndră a pieptănat 
Cu straie noi s-a îmbrăcat 
Roibul şi l-a înșeuat 

Cu trimbiţa a sunat 
Mare oaste a adunat. 


Si deterăm de urmă de fiară 
Unii ziseră că-i urmă de zînă 
Să-i fie împăratului cunună 


Da "'ncoace privind 

Văzurăm o floricică frumoasă 
Și cu toții pornind 

Venirăm la curţile dumneavoastră 
Pe faţa pămîntului 

Pe aburii vintului 

Cu tirnăcoape de argint 

Să scoatem floricica din pămînt 
S-o ducem la împăratu 

În grădină acolo să-nflorească 
Să rodească ! 

Cînd sfirşi, cucoana Masinca întoarse capul, căutind 
pe cineva ca să trimită poruncă la grajduri să tragă 
Costăin trăsura la scară. Nu era greu de găsit, în cerdac 
se înghesuiseră toate femeile curții, cele mai bătrine 
priveau ştergîndu-și ochii cu mineca ciupacului ori cu 
căpătiiul ștergarului de pe cap. Toţi cei ce ţineau de 
curtea și de casa Stăicului pricepuseră de ce la ziua asta 
mare, în care de atiîţia ani ședea ascunsă în odaia cea 
mai dosnică a conacului, ca să nu vadă lumea trecînd la 
nedeia de la Moara Mandii, cucoana lor primea acum în 
lumina dimineţii Sfîntului Pantelimon vorniceii de nuntă. 

Cucoana Masinca intră s-o aducă pe Dochiţa, pe care 
o găsi tot în picioare, privind mirată pe fereastră la cele 
ce se petreceau în curte. Cuprinsă de o încintare copi- 
lărească, uitase de temerile și de împlinirea de care o 
mai despărțeau doar puţine ceasuri. 

— Ne ducem să luăm mireasa ? întrebă Dochiţa, care 
aflase despre îndatoririle ce le are nașa. 

— Nu, răspunse cucoana Masinca, pe mireasa de azi 
o duce muma-bătrînă a ei la cununie. 

Cînd se arătă Dochiţa în ușa casei, trăsura era la 
scară. Costăin şedea pe capră, țeapăn, cu hățurile ţinute 
sus şi biciușca cruciş peste ele, cum învățase în tinerețe 
la armată. Argaţii care ţineau caii înaintași de căpice 
abia-i putură stăpîni ca să se suie cucoanele în trăsură, 
cînd izbucniră iarăşi chiotele vorniceilor, cărora se uneau 
acum şi ale oamenilor strînşi în drum. 

Înainte de a porni, cumnatul de mină, care ducea 
pomul miresei numai panglici și flori și avea cal stru- 
nit cu meșteșug, îl ridică de cîteva ori în două picioare, 
ceilalți şase flăcăi călări pe buiestrași — toţi, ca şi el, 
tovarăși de joacă de altă dată ai lui Pîrvu — se înşi- 
ruiră pe laturile trăsurii, sloboziră pistoalele şi alaiul 
ieși pe poartă. 

Şezind dreaptă pe perinile de postav civit ale trăsu- 
rii de Viena cu două coviltire, la dreapta Dochiţei, cu- 
coana de la Stăic trecea prin mulţimea care aștepta pe 
marginea drumului, strigînd „bună dimineaţa“, cum se 
zice la nuntă pînă la miezul nopţii ca să le fie viaţa toată 
răsărit de soare însurățeilor, zîimbea, mulțumind din cap 
şi răspundea tot cu „bună dimineaţa“ urării. 

Zvonul despre nuntă zburase din om în om, de cum 
se luminase de ziuă, cînd văzuseră bradul împodobit în 
poartă la curte și auziseră lăutarii cîntînd de îmbrăcatul 
miresei. Înţeleseseră îndată că mireasa se află în conac, 
înapoia perdelelor încă împreunate de la iatacul coconi- 
tei. Unii din ei se întrebau însă cine să fie ginerele şi 
se mirau că nu au fost vestiți din timp să vină la cu- 
nunie. 

Bucuroasă că avea să fie nună şi că era atît de fru- 
mos gătită pentru acest prilej, Dochiţa zîmbea şi ea în 
toate părțile şi cu greu se înfrîna ca să nu bată din 
palme de mulţumire, ca un copil ee era. 

Foarte devreme, în dimineața zilei de Sfîntul Pan- 
telimon, gătită în rochie de mătase neagră și cu broșa 
de diamanturi cu camee la mijloc prinsă în gulerașul 
înalt de guipură îngălbenită de timp, cucoana Lena Pîr- 
vulescu şedea dreaptă pe scaun, cu mîinile împreu- 
nate, la masa din tinda conacului de la Moara Mandii. 

De acolo privea în depărtare: privea peste grădina 
de flori, peste bătătura morii, dincolo de  zăvoi şi de 
apa Motrului, căutînd la poalele dealurilor o casă albă 
cu cerdac ridicat, al cărei prag nu-l mai trecuse de 
douăzeci și unu de ani. Cînd și cînd își mai întorcea 
ochii către odaia nepotului dumneaei. 

Din fundul grădinii, abia simţit, venea un biziit de 
dible. Glasul unui ţigan zicea încet, în șoaptă. Aduse de 
adierea dinspre erugă, se auzeau cuvinte răzlețe: 


„a dimineată 
Nu ştiu soare-a răsărit 
Ori mirele a înflorit 
, ©... frumos, 
` Cu mireasma cîmpului 


L-au gătit de cununie. . . . . 
Cu cunună aurie. . . . 


Oof ! Pusei briciu pe obraz 
Că-i mireasa mititică 

Mi-e să n-o. . . . cu frică 


Pe obrazul ofilit al cucoanei Lenii alunecă o înduio- 
şare care îl întineri pentru cîteva clipe. „Zic 
lăutarii de bărbieritu ginerelui, după obicei, cum le 
cîntă la toţi flăcăii, în zori, de ziua cununiei, de cînd 
e lumea“... Dînsa cunoştea cuvintele cîntecului şi le 
urma şirul în minte, cu gîndul la timpuri duse demult. 

Soarele se ridicase sus, copiii trecuseră de mult îna- 
poi cu vitele, moara era oprită, peste aşezare domnea 
liniştea tihnită a zilei de sărbătoare. Printre răcorelele 
ce năzuiau către streaşina lungă, cucoana Lena vedea 
cerul albastru ca şi ele, vestind vreme senină de vară. 
Undeva, peste apă, se auzi un clopot dogit apoi urmară 
toate să sune de-a lungul văii Motrului. Cucoana Pîrvu- 
leasca se ridică de pe scaun, se închină cu fața spre 
răsărit și intră în casă să aprindă candela de la icoane. 
Cînd se întoarse de-și luă iarăși locul, se deschise usa 
şi se arătă Pîrvu cu obrajii supți și cu ochii adînciţi de 
nesomn. 

— N-ai avut somn, voinicule, te-am tot auzit um- 
blind prin grădină toată noaptea. Mi se păru că intraşi 
să te culci tăman la ziuă, îi zice bunica sa, netezindu-i 
pletele de după urechi, cînd se aplecă de-i sărută mîna. 

— Am apucat să încep o carte aseară și nu m-am 
lăsat pînă ce am isprăvit-o, și pe urmă mi-a pierit 
somnu, răspunse Pîrvu cu ochii în altă parte. 

— Of, şi tu cu cărţile tale, ai să-ţi strici vederea ce- 
tind la lumînare. Ia şezi colea lingă mine. Cucoana Lena 
tăcu o vreme şi oftă. 

— Pîrvule, muică, ştii ce zisăi eu, pentru că tot 
sîntem aici și aveam de mult de gind să-i pomenesc pe 
ai noștri, zic că ne vrea duce azi la liturghie peste Mo- 
tru, la Stăic. Ştii bine că biserica de acolo e făcută de 
iznoavă de moşu-miu Ioniţă, comandiru de panduri, în- 
cepu să vorbească mai repede cucoana Lena, văzînd ui- 
mirea ce se arăta pe fața nepotului său, și toţi ăi din 
neamul nostru sînt astrucaţi acolo. Ar fi să dau și eu 
de pomană peste morminţii lor, după atiţia ani, la ziua: 
asta mare, că prea mi se arată taica în vis supărat şi 
muica Bălașa lăcrimînd. 

Mirarea lui Pîrvu fu aşa de mare la auzul acestor 
vorbe neaşteptate, că rămase fără răspuns o vreme. Se 
uită îngrijorat spre bunica sa, crezind că poate va fi 
aflat ceva şi vrea să-l încerce, dar i se păru că o vede 
liniştită şi fără bănuială. îi veni în minte nădejdea că 
poate soarta vrea să-l ajute, așternind un dram de ui- 
tare asupra vechii dusmănii și glumi : 

— Să mergem, mamă-mare, dacă așa ai hotărît dum- 
neata, dar ce facem cu tărășenia a veche și cu „neso- 
ru-mea Masinca“, îndrăzni a-i zice Pîrvu, pentru că se 
aflau numai ei doi singuri şi nu auzea nimeni. 

Cucoana Pîrvuleasca se sili să nu zimbească și răs- 
punse ca şi cînd nu ar fi priceput, potrivindu-si cutele 
rochiei largi, fără a-și ridica ochii de la această însem- 
nată treabă. 

— Noi ne ducem acolo, aşa cum merge orice crestin. 
Drumu peste podu nostru duce drept la Stăic, de la 
poarta ţarinii nu mai avem decit priporu de urcat. Ai 
curții, de acolo, n-o să fie la slujbă acu de dimineaţă, 
că au treabă; aflai eu din oameni că azi cunună un 
băiat de la noi, din finii lor de moştenie, cu o fată de 
acolo. Ai fi auzit și tu în curtea de orătenii a noastră 
cîrîind bietele găini și bieţii pui de două zile, îmi păru 
că văzui pe acolo si casapu de l-au adus ieri de la Baia, 
să taie ăi doi viței de i-au cumpărat de la noi. Toate 
muierile mai meștere din sat sînt grămadă pe lîngă so- 
căcița, venită de la Severin ca să gătească masa de nun- 
tă, s-a rugat de mine vecina, soacra-mare, s-o îngădui 
să gătească la cuhnia noastră de oameni, că-i loc mai 
mult. 


— Înţeleg, asta fu pricina pentru care auzii lăutarii 
Pînă în ziuă, cînd mă bărbieream, spuse Pîrvu încrun- 
tîndu-se puţin, și tăcu strîngînd buzele, cum îi era obi- 
ceiul cînd îl nemulțţumea ceva. Peste puţin, gîndul că 
numai ceasurile zilei îl mai despărțeau de împlinirea 
planului făurit împreună cu Dochiţa îi descreţi fruntea 
şi-i lumină faţa. I se păru că potrivirea era semn bun: 
lăutarii, cîntînd pentru un mire din sat, îi cîntaseră fără 
să ştie şi lui, în dimineaţa asta, întocmai cum cere rîn- 
duiala datinilor cununiei. 

— Pînă a fi să se stringă oamenii la nedeia noastră 
de aici, avem timp să ne tot întoarcem, urmă cucoana 
Lena. Aşi vrea să fim înapoi la vreme ca să mai stau 
de vorbă cu oamenii, ştii bine că nu am mai fost pe 
aici de an. Să te vază și ei, să le spui că ai sfîrşit în- 
vățătura de la Paris și că ai să rămii stăpîn aici de acu 
înainte. 

— N-auzi tu, Cătălină, fă cafelele, că se sculă dom- 
nișoru, şi dă fuga de-i spune vizitiului să vază de cai, 
strigă cucoana Lena peste prispă. 

— Auud, auud! răspunse Cătălina din depărtare. 

— Și eu mă pomenii azi dimineaţă de noapte, înain- 
te de a te fi întors tu să te culci, sătulă de somn (în 
adevăr însă nici dînsa nu închisese ochii de gînduri, 
toată noaptea), aşa că luai ceva pe mine, începu cucoana 
Lena altă vorbă, și pornii să cercetez și eu rosturile de 
pe aici. Pîrvu se arătă că ascultă cu interes, dar gin- 
durile îi erau călătoare. 

— Ce să zic, e vrednic şi cu grije logofătu ăsta de-l 
avem. Aşa era şi tătine-su, Bidileci ăl bătrîn. Nu e vor- 
bă, are parte și de muiere bărbată. Văzui eu că-l ajută 
şi ea. Găsii curat și rostit peste tot, cămările ca la spi- 
terie, pimniţa rînduită, grajdurile si coteţele de orătenii 
salon ; pe la cuhnia oamenilor, pe sub șopru, tot aşa. 
Nu avusei să le bag vină de nimic o dată. Toate la locu 
lor și curat oglindă peste tot. Da’ peste ce crezi tu că 
dădui sub şopru de trăsuri ? urmă cucoana Lena. Șcdea 
acolo învelită cu două cergi de cînepă, ştearsă de praf 
și cu vopseaua verde ca nouă, trăsura de Viena de mi-a 
dat-o taica de zestre, în care am plecat eu mireasă din 
casa părintească. Mă uitai și la îmbrăcămintea de postav 
roşu, nouă şi ea, n-a atins-o nici un mol, au schimbat 
bieţii oameni florile de sulfină printre perini în fiecare 
an, mirosea de te slăvea, ca în serţarele scrinului. Îmi 
şi uitasem de ea, cu încercările și supărările de le-am 
petrecut, oftă iar cucoana Lena. Abia acu mi-adusei 
aminte c-a lăsat-o bietu Trască aici într-o toamnă, cînd 
se puseseră ploile de timpuriu și se stricase drumu, și 
aici a rămas, că de cînd s-a prăpădit dumnealui eu nu 
m-am mai învrednicit s-o iau la Pîrvuleşti. Cînd o vă- 
zui așa mîndră, pusei să-i ungă roatele și poruncii să 

înhame caii la ea, cînd o fi să plecăm la biserică la 
Stăic. 

Cătălina, legată la cap pe bătrîneşte, cu peşșchir alb 
de bumbac adus pe sub bărbie, primenită cu iia cusută 
cu altiță pe mînecă și încinsă cu brăcirile pe sub pîn- 
tece, peste vilnicul vișiniu cutat, numai alesături, ră- 
mas de la soacră-sa, venea încet pe cărare, păşind mă- 
runt şi creţ, ca să nu verse vreun strop din cafelele de 
pe tavă. 

— la vezi tu, Pirvule, cît o fi ceasornicu din casă, 
îi făcu cucoana Lena drum nepotului. 

Cătălina ocoli, în vîrful picioarelor, scaunul cucoa- 
nei, aşeză binişor ceșcuţele cu cafea pe masă şi aşteptă 
cu mîna la gură. 

— Gata Cătălină ? Plecă cocia cu darurile? Da' ăi 
sase flăcăi din sat călări și cumnatu de mînă porniră ? 
Îi încinseși cu peschirele de borangic ? Dăduși plosca cu 
rachiu cumnatului de mînă ? 

— Poi dară! Gata toate, răspunse femeia, măgulită 
de încrederea cucoanei sale și îi sărută mîna. Să le ajute 
Dumnezeu, urmă ea, făcîndu-şi cruce, că multe mătănii 
am mai bătut ca să nu mai fie vrăjmăşie în neamu stă- 
pinilor mei. Ia te uită 'mneata pe colo, cucoană, spuse 
Cătălina, arătînd spre drum, vezi noru ăla învolburat 
de praf, ei sînt, băieţii noștri, aleargă prin sat să pof- 
tească oamenii la nuntă. Le dădui ceasornicu omului 
meu la ei ca să știe, și cînd o mai fi o ţiră pîn’ în 
unspre'ce cumnatu de mînă să zică ce are de zis, cum 
e datina, la scara cucoanei Masinchii, așa cum i-ai po- 
runcit 'mneata. 

— Să plece dară, Cătălină, si ăi cu cocia cu lucru- 
rile îndată, că noi venim mai întîrziat, ca să fim acolo 
cînd o sfîrşi popa de miruit. Ai grijă de înveleşte bani- 
tele cu azmele de nuntă cu ștergare curate, să nu le 
bată prafu. Nu uitaţi cotăriţele cu flori şi cu poame. Să 
aștepte după noi în poarta bisericii. Cum om pleca noi 
aşterneţi mese cît ţine curtea. Muieri de ascultare ai 
destule ? 

— Sînt cucoană, am şapte, și cum oi striga la ele 
vin toate muierile din sat, năpîrstan. 


— Dă fuga, Cătălină, că acu-i noaptea. 

Cucoană Lena se întoarse către Pirvu, care 'venea 
din casă. 

— Sint ceasurile nouă și jumătate, şi apăsă pe un 
şurub al ceasului său de buzunar, care sună de nouă 
ori tare şi de două ori mai încet. 

— Văz că ești gata şi tu, urmă dînsa privindu-l, 
mîndră de flăcăul rupt din soare de lîngă ea. 

Îi era drag să-l vadă că se poartă în haine de călă- 
rie şi în cizme înalte şi-i părea bine că avusese gîndul 
să-şi poruncească la Paris — unde cine ştie cum s-o fi 
purtind junii de seama lui — toale de boier de ţară. 
Sorbiră amindoi cafelele încet, ascunzînd sub tihna obiş- 
nuită a tabietului dimineţii tulburarea sufletească. 

— Ar fi să plecăm şi noi. Mă duc să mă potrivesc o 
țiră, spuse cucoana Lena, şi intră în casă. 

Rămas singur, Pîrvu se întreba, chinuit de grije și 
nerăbdare, cum se vor sfîrși toate. Era înţeles cu Rădu- 
canu, logofătul de la Pîrvulesti, slugă veche şi credin- 
cioasă a neamului său — slugile vechi şi credincioase 
fiind deobicei gata să-și înșele stăpînii pentru trebile de 
dragoste ale stăpînilor cei tineri — să-l aștepte la mie- 
zul nopţii, pînă a ieşi luna, sub pluta bătriînă de lîngă 
poarta ţarinii, cu cei doi roibi iuți înhămâţi la brișca 
uşoară cu roți de gumă. Locul hotărît era aproape de 
conacul cucoanei de la Stăic. El avea de gînd să treacă 
Motrul călare şi să dea calul în seama lui Răducanu, ca 
să-l aducă înapoi. Tot în Răducanu își pusese Pîrvu în- 
crederea ca să aștepte la uşa cucoanei Lena pînă dimi- 
neaţa, ca să-i spună ce s-a întîmplat şi să încerce s-o 
îmbuneze. 

„Numai de nu s-ar teme şi s-ar răzgîndi Dochiţa. Ple- 
cînd la miezul nopţii de la Stăic, ar fi la Pîrvuleşti îna- 
inte de a se lumina de ziuă şi ar rămîne să se judece 
cucoana Lena şi cucoana Masinca între ele, cum vor şti$, 
zimbi Pîrvu bucuriei sale, părăsind mustrarea de cuget. 

— Pîrvule, strigă tu la vizitiu să tragă la scară. 
Iacă-tă îmi leg bridurile de la pălărie si vin, vorbi prin 
ușa deschisă cucoana Pîrvuleasca din iatacul dumneaei. 

— Trage trăsura, Gligore ! trimise Pîrvu mai de- 
parte porunca, întorcînd capul către grajduri, şi se ri- 

dică de pe parmalicul tindei pe care şedea întunecat, cu 
mîinile la piept. 

Trăsura se opri la portiţa grădinii de flori. Clopoţeii 
sunaseră vesel în scurtul drum de la grajduri pînă acolo 
şi mai zăngăniră încă o vreme. 

— Bine, mamă-mare, la așa ceva nu mă aşteptam! 
Îmi vorbiși dumneata adineaori de „echipajul“ ăsta de 
altă dată, dar nu credeam că o să călătorim chiar în 
corabia lui Noe, trasă de patru murgi înaripaţi, cu atîta 
sumedenie de clopoței la gît, de abia îi pot duce, cu 
panglici de mătase la căpice și în coamele si în cozile 
împletite ! Ia te uită, şi lui Gligore îi flutură panglici 
la pălărie ! Pînă și biciușca e legată cu fundă, se ve- 
seli Pîrvu ca un copil. 

Gligore stătea ţeapăn pe capră, rîzînd fericit, dar caii 
fiind tineri şi iuți trebuiau stăpîniţi, așa că nu putu pune 
mîna la gură, cum s-ar fi cuvenit. 

— Aduce şi cu trăsura din Prater pe care am vă- 
zut-o copil cînd am fost cu dumneata la Viena, mai 
spuse Pîrvu pe cînd îi ajuta cucoanei Lenii să se suie 
în trăsură. 

— Nepoate, nepoate, dacă nu mi-ar fi că vede toată 
curtea, te-ași trage de urechi, cît eşti de mare, că-mi 
pare că vorbişi cam în periplezon, spuse cucoana Lena 
cu prefăcută supărare, potrivindu-și rochia lungă de 
mătase pe lîngă ea. 

— Iartă-mă si ia-mă de urechi cum om ieşi la drum, 
zise Pîrvu, și-i sărută degetele care-i ieşeau albe şi sub- 
tiri din mitena de dantelă. Trăsura e frumoasă, miroase 
a sulfină și se potriveşte locurilor noastre. „Adevărată 
caretă de boieri de Motru“, continuă Pîrvu în gînd. 

Zimbea cu îngăduinţă, aducîndu-și aminte că la Pa- 
ris, în anii de învățătură petrecuţi acolo, ochii i-se de- 
prinseseră cu altfel de echipaje, cele pe care le vedea 
trecînd ca nişte năluci spre plimbarea de la Bois de Bou- 
logne, ori înapoindu-se la pas de acolo. Trăsurile „vic- 
toria“ şi landourile cu arcuri moi, strălucitoare de lacuri 
și alămării, trase de cai trăpași pe care abia îi ţineau 
vizitii în livrele îmbumbate și pălării înalte „haut-de- 
forme“, cu cocarde în culorile stemei stăpînilor, sau în 
culorile închipuite de o vremelnică regină a frumuseţii 

pentru care se ruinau bancherii și-și pierdeau onoarea 
numele mari ale Franţei. Pîrvu nu uitase aceste minuni 
văzute pe aleea de castani înfloriți, alb şi roz, din Ave- 
nue du Bois, dar totuși bătrîna trăsură a curții de la 
Moara Mandii îl înduioșa şi nu se rușina de ea. 

— Mină Gligore! porunci cucoana Lena, fără a 
spune însă încotro, dar Gligore nu mai avea nevoie să 
întrebe. 

Caleașca fermecată din alte vremi trecu falnică, pe 
roţile sale înalte cu spiţe roșii, printre oamenii aflați 
în bătătura morii, care-și scoaseră căciulile arătînd o- 
braze voioase, si apucă la stînga pe drumul ţarinii. Vi- 
zitiul se silea să-și ţină caii la pas, ca să nu ridice ni- 
sipul adus de viiturile Motrului. Cucoana Lena se 
pregătea tocmai să deschidă umbrela de soare cu volane 
multe din tulle, cînd ajunși pe podul fără parmalic — 
podul lui Trașcă — caii prea odihniţi se feriră în lături, 
speriaţi de tropotul potcoavelor pe bîrne. Dumneaei ră- 
mase nemișcată şi închise ochii, dar fără a arăta că se 
teme. Oftă, zicîndu-şi în gînd : „Bietii cai, nu au trecut 
niciodată podu nostru“. Cînd începu şoseaua de pămînt, 
Gligore plezni din limbă, şuieră, slobozi puţin hăţurile 
şi caii porniră la drum întins. 

Tăcută, cucoana Pîrvuleasca cercetă cu ochii locurile 
atît de cunoscute, care nu le mai văzuse de ani îndelun- 
gaţi. I se părea firesc să se afle pe pămîntul pe care se 
pomenise : zestrea dumneaei, Moara Mandii, şi Stăicul, 
zestrea sorii ei, fuseseră altă dată un singur trup. 

Nici Pîrvu nu era dornic de vorbă: bucuria împli- 
nirii, de care nu-l mai despărteau decît ceasurile zilei, 
nu-i lăsa loc pentru nimic altceva, îndepărtase și mustra- 
rea de cuget pentru supărarea ce avea să-i facă bunicii 
sale, ca și teama de răspunderea ce-și lua. Tăcea zicin- 
du-si că drumul făcut acum în lumina soarelui avea să-l 
folosească încă o dată, în taină, aproape de miezul nopţii, 
pentru a veni să-și răpească mireasa. 

Tresăriră amindoi deodată cînd de sus, de pe dealul 
la poalele căruia ajunseseră fără a lua seama, se auzi 
clopotul bătînd de sfîrsitul liturghiei. 

— Cînd ajunserăm ? întrebă cucoana Lena, întoarsă 
din călătoria amintirilor. Priporu-l mai avem de urcat 

şi acu sintem în deal la biserică. Cît se făcu ceasu, ne- 
poate ? 

— Mai avem un sfert de ceas. pînă în unsprezece, 
răspunse Pîrvu, întors şi el la clipa de faţă. Ce de lume 
în satul ăsta al dumitale, mamă mare. Nevestele și fe- 
tele primenite și gătite, cu. chite de flori în mină, parcă 
şi-au cules toate grădinile și toate sacsiile de pe prispă, 
urmă Pîrvu fluturindu-și pălăria ca să mulţumească oa- 
menilor care se descopereau la trecerea lor. 

— Vezi bine, e zi mare azi, Sfîntu Pantelimon. Se 
duc la nedeia noastră, ca în tot anu. Văzuşi și tu ce 
năloagă de lume era în bătătura morii, de cînd pleca- 
răm noi. 

În loc să lase la pas, cum s-ar fi cuvenit, cînd începu 
suişul pieptiș Gligore dădu bice și-și îndemnă din gură 
caii, care porniră în goană mare. Prins fără veste, Pîrvu 
stăpîni cu greu sudalma urită ce-i veni pe buze — ca 
orice domnișor crescut la ţară avea cunoștințe bogate în 
această privință — pentru că se afla alături de bunica 
lui. Dînsa nu arăta a fi mirată de felul neastimpărat 
de a mîna al bătrînului vizitiu pe care Pîrvu — cunos- 
cînd dragostea ce purta cailor — nu-l putea înţelege. 
Cînd opriră în poarta bisericii nu-i mai zise nimic, ca 
să nu-l înfrunte de față cu lumea strinsă acolo. 

Pîrvu sări jos, ocoli trăsura prin spate şi întinse 
amîndouă mîinile ca să-i ajute cucoanei Lenii să coboare 
de la înălțimea neobişnuită a trăsurii, îi dădu braţul ca 
să treacă printre oamenii care se dădură cuviincioşi la 
o parte, lăsîndu-le drum pînă la o laviţă lungă, aster- 
nută cu o foaie de scoarță, aleasă cu dragobeţi și cu 
flori — pregătită de Anica-lu-Benone — pe care cucoa- 
na de la Moara Mandii se aşeză, la umbră, căutînd cu 
privirea chipuri cunoscute prin mulțimea adunată acolo. 

Aplecă usor capul de mai multe ori, în toate părțile, 
şi zimbi tuturor. 

Întreg satul Stăicului era de faţă. Mai erau si oa- 
meni veniți mai de departe, stîng pe lîngă cocii, cu ne- 
vestele şi cu copiii dincolo de îngrădire. Vorbeau între 
ei cu veselie, dar încet, sfiindu-se de cucoana bătrînă — 
necunoscută celor tineri — care se arăta printre ei. Cîte 
un rîs subțire și alintat de fată mare izbucnea cînd și 

cînd, dar înceta sub aruncătura de ochi mustrătoare a 
părinţilor. 

Plutea o aşteptare. Nu toţi cei de faţă ştiau ce aş- 
teaptă, cei mai mulţi auziseră numai că se va săvirși o 
cununie la ceasurile douăsprezece și că era să cunune 
cucoana de la curte. 

Înalt şi drept, un unchiaș, cu trup care se împotrivea 
anilor, în ţoale de dimie albă, cu cioarecii lipiţi de coapse 
tiviţi cu găetane negre, ca şi băibăracul fără mîneci prin 
deschizătura căruia se vedea cămașa de pînză nălbită, 
numai şabace pe piepţi, încins cu brîu lat de lină roșie 
pe sub chimirul de piele bătut în ţinte de alamă, se 
apropia călcînd fără zgomot în opincile legate cu nojiţe 
late de curea, pe iarba mărunţă din ogradă. Chica lungă 
îi era retezată pandureşte și în urechea stingă îi lucea 
un cercel de argint. Cu căciula în mină, păşi înaintea 
cucoanei de la Moara Mandii, se opri şi tăcu, așteptiînd 
să înceapă dumneaei vorba. 

— Te cunosc mazilule, ai îmbătriînit, da’ tot chipeș ai 
rămas! Erai vătăşel de curte la taica în vremea cînd 
eram eu codană, cred că sîntem cam de o seamă, zise 
cucoana Lena întinzîndu-i mîna. 

Ion Bobic, mazilul, îi sărută mîna, o duse la frunte 
şi se întoarse întrebător către Pîrvu. 

— E copilu bietei fii-mi Venii, fie iertată. Acum că 
a sfîrşit cu învățătura, vreau să-l las pe el stăpîn la 
Moara Mandii, la zestrea mea din pămîntu Stăicului, și-i 
caut mireasă. 

Mazilul se luptă o clipă să-i sărute mîna lui Pîrvu, 
care, venit nu de mult din Apus, nu mai încuviinţa 
aceste obiceiuri de altădată, dar pînă la urmă, ca să nu-l 
miîhnească pe bătrîn, primi semnul de cinstire și-i strîn- 
se și el mîna prietenește. 

— Mireasa şi-o găsî-o dumnealui sîngur, dacă nu şi-o 
fi si găsit-o. Doamne ţîne-l de voinic, că frumos mai e! 
Să-ţi ajute Dumnezeu, cucoană, să ai parte să-i săruţi 
cununiile fără zăbavă. 

Cucoana Piîrvuleasca și mazilul se priviră, zîmbin- 
du-si ca doi prieteni vechi care se înţeleg fără cuvinte. 

— Ce mîndreţe de peșchir de naș ţi-a mai țesut fina 
de-o cununi, Ioane, se minună cucoana Lena de marama 

de borangic subţire, cu alesături pe tot cimpul, pe care 
o purta Ion Bobic trasă peste umăr şi legată la şold. 

Pîrvu o lăsă pe bunica lui vorbind de ale lor, din 
trecut, cu mazilul şi se apropie încet de biserică, aștep- 
tind să iasă lumea de la miruit ca să intre şi să poată 
rămînea singur. Prin ușa scundă se vedeau în întune- 
ricul dinăuntru pilpiind cîteva lumiînări aduse de credin- 
cioși, care nu se topiseră încă, și în faţa icoanelor îm- 
părăteşti bobul de lumină al candelelor licărind slab. La 
puţina lor lumină i se păru că zărește — neașteptat de 
bogată podoabă de aur vechi în umilitul lăcaș — două 
trîmbe de beteală lucind. 

— E beteala mamei, care s-a cununat aici. Mi-a spus 
mama-mare odată că a dăruit-o Sfintei Fecioare. | 

Înainte de a intra, Pîrvu ridică ochii încercînd să 
deslușească slovele vechi, pe jumătate șterse, ale pisa- 
niei aflate deasupra intrării. 

„Această sfîntă şi Dumnezăiască bisearecă...“ 


— Pînă a nu fi nesurori dregeau biserica împreună, 
cugetă Pirvu cu amar. 


Din vale se auziră chiote, pocnituri de pistoale și de 
bici, urmate de o scurtă tăcere. Peste puţin sunară clo- 
poţei mulți, cu glas de argint, la gîtul celor patru cai 
repeziţi în goană mare la deal. Cînd Costăin se lăsă pe 
spate, trăgînd hăţurile cu putere și ţinînd caii pe loc ca 
să scoboare cucoanele în poarta bisericii, Dochiţa mai 
apucă să întrebe : 

— Da’ unde-i mireasa, muică-mare ? 

Răspunsul cucoanei Masinchii — dacă va fi răspuns 
— fu acoperit de noi chiote şi pocnituri de pistoale, în 
timp ce o luă de mînă și intră cu ea în ograda bisericii, 
pe porţile date în lături. 

Tocmai atunci Pîrvu se pregătea să intre în biserică. 
Întorcîndu-se ca să vadă pricina acelei larme, rămase 
împietrit, alb la față şi fără cuvînt. Ca din vis îi răsări 
înaintea ochilor Dochiţa, încununată cu turcheze şi cu 
sovon de mireasă pe cap, care făcu cîţiva pași adusă de 
mînă de cucoana de la Stăic. Un zîmbet, abia îndrăznit, 

îi înflori pe obraz cînd se opri alături de bunica ei, as- 
teptînd. Ridică genele lungi și privi spre el. 

Mulțimea își ţinu suflarea. Clipa în care nu se mai 
auzi decît foșnetul de frunze al copacilor din ogradă și 
ciripitul păsărilor slăvind frumusetea zilei de vară păru 
un an. 

Mazilul, care se apropiase de Pîrvu, tuşi de două ori 
în dosul palmei şi cu mîna cealaltă îl îndemnă ușor din 
spate, vorbind hotărît, dar Pirvu îl auzea ca dintr-o 
mare depărtare. 

— Fine Piîrvule, eu zic că vrea ieşi înaintea miresei, 
s-o primim după obicei. 


FINE 

ANEXA 


GLOSAR 
de cuvinte rare, desuete și regionalisme 


acov vas, butoiaș (scr.). 

acsîz taxă asupra băuturii şi a altor articole de consum 
(fr.) 

agie prefectura de poliţie, de la aga (tc.). 

an cu un an în urmă. 

apostat rebel (fr.) 

ălan cu doi ani în urmă. 

batel vapor (fr.). 

băibărac haină bărbătească scurtă (ucr.). 

a bășcăși a despărţi, de la bașca (tc.). 

Beci Viena (tc.). 

bunar puț (scr.). 

camenă piatră, stîncă (sl.). 

cantor birou (rus.). 

căpățel colac ce se împarte la praznice, de la căpete 
(cantitate mică de făină). 

chantilly varietate de dantelă (îr., de la orașul Chan- 
tilly). 

-chembrică pînză subțire de bumbac (engl. „cambric“, 
de la oraşul francez Cambrai). 

chişav rău, zgîrcit. 

chită buchet (scr.) 


cicic roşu aprins (tc.). 

ciopor cîrd (mag.). 

a se ciuci a se lăsa pe vine, adică cu genunchii îndoiţi 
fără a ședea pe ceva (mag.). 

ciupac (= ciupag) — haină femeiască din stofă subţire 
(s1.). 

civit albastru închis (tc.). 

cîrnelegi (= cîşlegii de iarnă) — perioada anului de 
la Bobotează la Lăsata secului de la postul mare, cînd nu 
se posteşte (lat.). 

câta puţintel (de la cît). 

clironomie moștenire (ngr.). 

clitadă numele de familie (ngr.). 

cochinț străin, venetic, în special grec (pej.). 

cocie trăsură (scr.). 

cortel (şi dim. cortelaș) — haină bărbătească de lină 
cu mîneci din postav alb. 

cotăriță coş de nuiele (scr.). 

covei ocol (sl.) 

credență bufet (germ.). 

credențbursch fecior în casă (germ.). 

a crici a da de știre, a pune în vedere (scr.). 

cuhnie bucătărie (ucr.). 

cumândare (=—comîndare, comind) — pomenire, pa- 
rastas (lat.). 

a da în altele a-si pierde minţile. 

diblă vioară (scr.). 

dor durere. 

dragobete ziua de 3 martie, considerată ca a însoțirii 
păsărilor şi deci a începutului primăverii ; ca motiv de 
artă populară, două păsări stilizate așezate față în faţă. 

drap bej. 

a dudui a alunga (onom.). 

evghenie nobleţe (ngr.). 

fanchon voal (fr.). 

a firitisi a felicita (ngr.). 

frailă guvernantă (germ. „Frăulein“). 

frinc, frîncesc apusean de origine latină (sl). 

fucie butoiaș, în special de ţuică (scr.). 

fulie diademă (tc.). 

gadină animal sălbatic (bg.). 

guipură dantelă fără fund (fr.). 

heghemonicon etichetă, ceremonial (ngr.). 

hâră ceartă, de la hîr (onom.). 

indrișaim plantă agăţătoare ce se cultivă pentru flo- 
rile ei frumoase, cu miros plăcut (tc.) == „singele voini- 
cului“. 

a se izidi a se risipi. 

a se îmblindi a face blînde, adică bubuliţe (de la 
blind, în sensul de benign). 

împupit îmbobocit, de la pup = boboc (scr.). 

a închina perina a potrivi perna (mai ales unui copil), 
cu un anumit ritual. 

a se înciocăla a se îmbrăca, a se pregăti. 

a înţăra a împămînteni. 

a jimui a scormoni (mag.). 

liubov iubire (s].). 

liveji zeama care se scurge din prunele puse la dos- 
pit şi în care se pun murături. 

a lozi a vorbi aiurea (sl.). 

lumea albă toată lumea. 

marșandă comerciantă (fr.). 

menzil poştă și staţia respectivă (tc.). 

mol molie. 

naimoduri articole de ultima modă (germ. „neu 
Mode“). 

nansuc țesătură foarte subțire de bumbac (fr, din 
hindi). 

năloagă mulţime, ingrămădire (scr.). 

năpirstan (= nepristan) numaidecit (sl.). 

nemeteţ văl (sl.). 

nestajnic care nu stă locului, neastimpărat. 

olmaz diamant (rus.). 

opalină substanță vitroasă opalescentă din care se fac 

vase de preț (fr.). 

oricel un lucru mărunt, un mic dar (de la orice). 

orîndă destin (sl.). 

ornic ceasornic (de la oră). 

a se ostoi a înceta (sl.). 

pac pachet (germ.). 

paic fără cusur, „tiptop“ (tc. „peyk“, soldat din garda 
sultanului). 

pasmos pasiune (ngr.). 

'pembe roz (tc.). 

periplezon, bătaie de joc (ngr.). 

plat loc de casă (germ.). 

a (se) pomeni a (se) trezi din somn. 

pomojnic ajutorul zapciului (rus.). 

posîclit neproaspăt și decolorat. 

postavă albie (scr.). 

radină rădăcini și crengi de copac care atirnă de pe 
mal în apă (scr.). 

reticul poșetă mică de bal (fr.). 


roate vorbind de cai, vînăt roate (= rotat) — vînăt 
cu pete rotunde mai închise. 
ruda vorbind de flori, a se prinde ruda — a se dez- 


volta bine după plantare, a se prinde. 

ruzet rezedă (floare de grădină cu flori galbene ver- 
zui, frumos mirositoare). 

sacnasiu încăpere ieșită în afara planului clădirii, de 
obicei în partea opusă intrării și deci mai retrasă (tc.). 

sacsie ghiveci (tc.). 

socăciță fem. de la socaci = bucătar, bucătăreasă 
(mag). 

sodom mulţime, cantitate mare (sl., de la orașul biblie 
Sodoma). 

sovon văl de mireasă (bg.). 

spilcă ac de păr sau agrafă (ucr.). 

a se sprînji a se risipi. 

sudalmă înjurătură (mag.). 

a surchidi a hărțui, a chinui (mag.). 

Sus (în Sus, din Sus) — la Viena, din Viena. 

știrică (= știrie) — coţofană. 

taft sediul subprefecturii (tc.). 

talieni italieni. 

a udi a rămînea. 

ulei stup primitiv făcut dintr-un trunchi de arbore 
scorburos (bg.). 

unița nici una. 

vig trimbă (mag.). 

zăuși vorbind de cai, a lua zăuși — a se speria şi a-și 
lua vînt, nemai ascultînd de stăpîn. 

zăvează țesătură ce atirnă pe perete (sl.). 

zgoandă glumă (scr.). 

a zgorni a alunga (prin contaminare din „a scorni“ şi 
„a izgoni“) 

a zvidui a vindeca, a scăpa de (scr.). 


Colecţia 
ROMANUL DE DRAGOSTE 


ULTIMELE APARIȚII: 


198 Yves Gandon inflăcărata Egle 
199 C.P. Snow Întoarcere acasă 
200 |. Teodoreanu La Medeleni 

201 Emilia Pardo-Bazan Insolaţie Dor 
202 Daniil Granin Tabloul 


203 Giovanni Verga Poveste de: dragoste 


Cu această a doua parte a cărții De pe Valea 
Motrului, mult regretata Sarmiza Cretzianu a arun- 
cat un văl de poezie peste sfirșitul de veac, rămas 
romanţios şi sentimental, dar și păstrător de datini. 
Legea fatală a mutaţiei nu a exclus însă puterea de 
vrajă a trecutului, evocat cu mare talent în spirit 
cît mai veridic. 


ȘERBAN CIOCULESCU 


Lei 9,25 


